
Motto: „Intorcâdu-mă de la lacuri şi privind înspre sud , de de¬ 
parte , pe deasupra caselor şi copacilor răsare turnul verde al Muzeu¬ 
lui de artă naţională din Şoseaua Kiseleff ’ dându-mi satisfacţia că 
totuşi de mine e ridicată cea mai înaltă şi făloasă clădire din întrea¬ 
ga regiune , măgulindu-mă totodată cu gândul că nu pentru folosin- 
ţa-mi proprie , ci pentru aceea a întregului neam ea a fost concepută 
şi realizată cu preţul atâtor greutăţi../ 6 

Alexandru Tzigara-Samurcaş 

10 Petre Popovăţ 
Pre-text 

1/14 octombrie 1906... (ziarele): Soarele răsare la ora 6.29 şi 
apune la 5.34 • La Petersburg au murit de foame trei oameni • 
Camera Deputaţilor din Viena a depus bugetul pe 1907 • Puternică 
erupţie a vulcanului Montagne Pelee din Martinica (vulcanul 
Soufriere este liniştit) • Poliţia din Predeal a prins un individ, fără 
acte pentru a i se stabili identitatea, la care s-au găsit monede străine 
şi două revolvere • La Earl’s Court se intenţionează să se organizeze 
o expoziţie românească şi balcanică • La Societatea arhitecţilor a 
dispărut încasatorul Jean Marinescu cu o mare sumă de bani • 
Comisia germană sub conducerea consilierului intim Wolfram de la 
Ministerul de interne din Berlin a vizitat Expoziţia Naţională de la Fi- 
laret • Regele a conferit ordinul „Coroana României 44 , în gradul de 
comandor, vicontelui de Bengheim, maestrul curţii Contesei de Flan- 
dra • Societatea funcţionarilor de birou inaugurează seria sa de con¬ 
ferinţe • In capitală: 21 de născuţi şi 19 decedaţi • La expoziţia de 
la Filaret, la concursul de sănătate, frumuseţe şi costume naţionale 
s-a înscris săteanul Vasile Bălan (50 ani) cu soţia Catinca (48 ani) şi 
cei 18 copii (între 5 şi 27 ani) • In gara din Moscova a fost arestată 
o doamnă bine îmbrăcată, numită Rosnatovski, în bagajul căreia s-au 
găsit 49 de revolvere şi o bombă • A murit marea tragediană italiană 
Adelaida Ristori • S-a deschis în Palatul Atheneului expoziţia de pic¬ 
tură a D-rei Cecilia Cutzescu Kunzer • Ziarul naţionalist „Poporul 
Român 44 din Budapesta a fost dat în judecată pentru trei articole pe 
care parchetul le-a găsit că cuprind agitaţiune în contra Statului un¬ 
guresc • Starea sănătăţii Şahului inspiră cea mai mare îngrijorare • 
Autorităţile ruseşti au început a expulza pe evreii din Vladivostok • 
Ministrul Mihail Vlădescu pe baza înaltului Decret Regal nr. 2777/13 
iulie 1906 l-a numit pe Al. Tzigara-Samurcaş director al Muzeului de 
etnografie, de artă naţională, artă decorativă şi artă industrială... 

* 

Titulatura muzeului era „prolixă şi inutil de complicată 44 , după 
cum ne mărturiseşte, mai târziu, însuşi nou-numitul director al său. 
De aceea va fi botezat succesiv: „Muzeul de etnografie şi artă na¬ 
ţională 44 , „Muzeul de artă naţională 44 , la care, timp de trei decenii 
(1915-1948) i s-a adăugat şi numele Regelui Carol I, cel care-1 cti¬ 
torise. Iar în vremurile mai apropiate nouă, odată cu schimbarea 
destinaţiei sale, a mai primit câteva nume, care mai de care mai 
nepotrivite şi, chiar, jignitoare. 

Dar, oricum i s-ar fi spus pe hârtiile oficiale, cei ce l-au aşteptat 
să se ridice din temelii şi, apoi, s-au bucurat de prezenţa sa în Capi¬ 
tală, i-au găsit un nume de alint pe cât se poate de drăgăstos: 

Muzeul de la Şosea. 

Introducere 


Orice muzeu îşi are o istorie a sa, care poate 
să intereseze, într-o măsură mai mare sau mai 
mică, pe cititori. Nu cred, însă, că există vreun 
muzeu, cel puţin la noi, care să fi avut o poveste 
atât de fascinantă ca „Muzeul de la Şosea 64 . 

A scrie despre acesta a fost pentru mine o 
mare bucurie! Este primul şi cel mai important 
muzeu etnografic şi de artă naţională din ţară, 
dar, în plus, este scena unor lungi şi grele bătălii 
duse de-a lungul mai multor decenii. 

Abordarea acestei probleme întâmpină însă, de 
la început, numeroase dificultăţi. Prima este, oricât 
de ciudat ar părea, insuficienţa materialului bib¬ 
liografic, în condiţiile în care Al. Tzigara-Samurcaş, 
dorind să convingă pe contemporanii săi cât de 
necesară era crearea unui nou muzeu naţional, 
clădit, de această dată, pe principii ştiinţifice, a scris 
numeroase articole şi broşuri, strânse apoi în volu¬ 
mul intitulat Muzeografie Românească. Aşadar, 
constatăm că majoritatea bibliografiei dedicate 
Muzeului este semnată... Al. Tzigara-Samurcaş şi 
aceasta înseamnă că trebuie, mai întâi, expurgată 
de subiectivismul autorului. Pe de altă parte, au 
fost numeroşi cei care, scriind despre Muzeu, au 
făcut-o mai mult cu intenţia de a micşora meritele 
celui care i-a fost adevăratul părinte spiritual, decât 
de a da o imagine reală a ceea ce a însemnat 
„Muzeul de la Şosea 66 pentru cultura românească 
(iată, deci, din nou subiectivism). 


Timidele încercări postbelice de „reconside¬ 
rare 66 a lui Al. Tzigara-Samurcaş au apărut destul 
de târziu, prin anii ’70 şi sunt lucrări cel mai 
adesea „împănate 66 cu idei materialist dialectice 
(V. Leahu, M. Dumitrescu şi S. Păduraru, C. D. 
Zeletin şi, sper că într-o mai mică măsură, 
P. Popovăţ). Era condiţia obligatorie ce trebuia 
îndeplinită pentru a se putea prezenta, totuşi, 
câte ceva din personalitatea cărturarului pe care 
puternicii vremii l-ar fi dorit uitat cu desăvârşire. 

Din aceste motive am preferat ca docu¬ 
mentarea s-o fac preponderent pe baza actelor din 
arhive (Arhivele Naţionale, ale Municipiului Bu¬ 
cureşti, Arhiva Muzeului Ţăranului Român şi cea 
personală, a lui Al. Tzigara-Samurcaş, de la Biblio¬ 
teca Academiei Române, secţia de manuscrise), 
materialul bibliografic propriu-zis supunându-1 
unei selecţii cât se poate de riguroase. 

0 altă dificultate constă în cercetarea operei 
înseşi a lui Al. Tzigara-Samurcaş. In mare parte 
ea este rezultatul încercărilor repetate (prea des 
repetate) ale autorului său de a-şi realiza visul: 
crearea Muzeului de Artă Naţională. Şi cum aces¬ 
ta se lovea necontenit de nepăsarea şi de răuta¬ 
tea unora, cele câteva răstimpuri în care clădirea 
Muzeului se ridica de la temelie erau urmate de 
unele perioade mai lungi de stagnare, când con¬ 
strucţia se degrada, iar lucrul trebuia reluat 
aproape de la început. Era nevoie, parcă, de un 

12 Petre Popovăţ 

sacrificiu; şi atunci Al. Tzigara-Samurcaş şi-a pus 
în zidirea Muzeului toată puterea lui creatoare 
sub forma scrierilor sale, pentru a-şi vedea opera 
desăvârşită. De aceea a scris mult, tema princi¬ 
pală fiind necesitatea existentei Muzeului pentru 
o naţiune civilizată, ceea ce nu era posibil fără 
efortul financiar din partea Statului. Şi, aidoma 
picăturii de apă care, dacă loveşte la nesfârşit în 
acelaşi punct, poate străpunge piatra, Al. Tzi¬ 
gara-Samurcaş şi-a concentrat întreaga sa forţă, 
din aceasta rezultând numeroase pagini care 
alcătuiesc tot atâtea cereri, referate, memorii, 
proteste, toate adresate autorităţilor de care de¬ 
pindea construirea Muzeului. Acţiuni repetate, 
dar şi adresate în cât mai multe direcţii: Regelui, 
diverşilor miniştri care s-au succedat, precum şi 
şefilor altor cabinete, Camerei (pentru care va 
primi un nemeritat avertisment), ori opiniei pu¬ 
blice - sub forma materialelor tipărite. 

In aceste condiţii, ideea fiind aproape unică, 
fraze şi chiar paragrafe întregi se regăsesc în mai 
multe dosare din fondurile arhivelor, la care se 
adaugă acelaşi text (sau, cel puţin, fragmente ale 
lui) în paginile publicate de neobositul Al. Tzi¬ 
gara-Samurcaş. Dacă energia cheltuită în efortul 
de a convinge pe cei ce se lăsau atât de greu con¬ 
vinşi ar fi fost orientată exclusiv spre studiile din 
domeniul în care Al. Tzigara-Samurcaş era spe¬ 
cialist, am fi avut azi atâtea pagini interesante de 
etnografie, muzeografie sau istoria artei! 

Un cercetător neatent, sedus de frumuseţea 
scriiturii, riscă să noteze fraze identice culese 
din izvoare diferite, iar pentru un singur citat să 
noteze mai multe surse bibliografice. In ceea ce 
mă priveşte, am optat pentru prioritatea crono¬ 
logică, fiind convins că, înainte de a le tipări, 
paginile respective au fost concepute sub formă 
de act oficial. De aici, indicarea documentelor de 
arhivă, ca sursă principală de informaţii. 

0 lucrare despre „Muzeul de la Şosea 44 suferă 
şi din pricina nepublicării integrale, până acum, 
a memoriilor lui Al. Tzigara-Samurcaş. îmi a- 
mintesc că, prin 1979, Sandu Tzigara-Samurcaş 
îmi spunea că predase manuscrisul tatălui său lui 
Ioan Şerb cu mulţi ani înainte. Or, abia în 1991 


apare volumul I al acestora, iar cel de-al doilea (şi 
nu ultimul) în 1999. Bănuiesc că întârzierea atât 
de mare trebuie căutată în motive politice (până 
în 1989) sau financiare (după această dată). 
Apariţia în întregime a Memoriilor , îndeosebi a 
ultimului volum, ar fi acoperit nişte goluri de in¬ 
formaţii referitoare mai ales la ultima perioadă a 
vieţii şi a activităţii lui Al. Tzigara-Samurcaş. 

* 

Indiferent dacă-1 întâlnim în lucrări tipărite 
sau în file prăfuite de arhive, indiferent dacă 
este vorba despre un text finit sau o simplă re¬ 
zoluţie notată în colţul unei petiţii care i-a fost 
adresată, stilul lui Al. Tzigara-Samurcaş este re¬ 
marcabil şi, aş zice, inconfundabil. Scria aşa cum 
vorbea (dar sunt convins că şi vorbea aşa cum 
scria). Mulţimea virgulelor într-o frază (de multe 
ori sfidând, chiar, regulile gramaticale) dove¬ 
deşte că aşternea pe hârtie ideile pe care şi le 
„dicta 44 sieşi în gând şi, la fiecare pauză pentru 
respiraţie, punea câte o virgulă, chiar dacă nu 
totdeauna la locul potrivit. Oralitatea stilului dă 
savoare întregii opere scrise de Al. Tzigara-Sa¬ 
murcaş. Cu greu îţi vine să-i trunchiezi citatele; 
există tentaţia de a i le reproduce integral. Are o 
scriere viguroasă, fiecare frază constituie un 
manifest, o învăţătură, iar curajul de „a tăia cu 
bisturiul 44 pare a fi o artă care mie s-ar putea 
să-mi lipsească. 

Impetuozitatea şi inteligenţa replicilor (fi¬ 
indcă la Al. Tzigara-Samurcaş replica este uneori 
mai frecventă decât aserţiunea 1 duc la izbuc¬ 
nirea unor adevărate scandaluri publice sau pu¬ 
blicistice, soldate cu câteva procese de calomnie, 
evitarea unui duel doar în ultimul moment, 
graţie intervenţiei martorilor şi altele refuzate de 
adversari. 

Pe cât de calm este atunci când îşi susţine 
ideile, pe aţâţ de violent şi neiertător se 
dovedeşte cu cei care i se opun făţiş. 0 listă, de¬ 
parte de a fi exhaustivă, a celor cu care Al. Tzi¬ 
gara-Samurcaş a intrat în conflict i-ar cuprinde 
pe: Gr. Tocilescu, Dr. C. Istrati, N. Pătraşcu, 
Spiru Haret, N. Iorga (deşi îi era văr prin alianţă 

şi fin prin căsătorie), G. Oprescu („corcitură 44 ), 
„netotul 44 C. Nicolăescu-Plopşor (specialist de 
necontestat al preistoriei), G. D. Mirea ( pe care-1 
va aprecia ca pe unul dintre cei mai valoroşi pic¬ 
tori, după ce neînţelegerile îşi vor fi pierdut ac¬ 
tualitatea), I. Athanasiu, „ţârcovnicul" P. Gâr- 
boviceanu (administratorul Casei Bisericii, care a 
făcut observaţia că proaspăt înfiinţatul muzeu nu 
se poate compara cu Luvrul) ş.a.m.d. 

Cu greu ni-1 putem imagina pe Al. Tzigara- 
Samurcaş ca pe „un domn cu barbă roşie şi ochii 
albaştri, cu o privire blândă 44 care citea copiilor 
lui din „Max und Moritz 44 , aşa cum îl evoca fiica 
sa, Maria Berindei Samurcaş, într-o notiţă scrisă 
cu ocazia vizitării Muzeului Ţăranului Român. 

Dar, cu tot exclusivismul şi narcisismul lui 
Al. Tzigara-Samurcaş, însuşiri ce făceau, proba¬ 
bil. suficient de dificilă colaborarea cu el, este 
greu, citindu-i opera, să nu-1 admiri, devenind la 
rându-ţi subiectiv, când constaţi cât de mult s-a 
putut dedica unei idei generoase, care l-a făcut 
ca în toate lucrările sale să scrie cuvântul „Mu¬ 
zeu 44 cu majusculă. Fiindcă Al. Tzigara-Samurcaş 
şi-a iubit creaţia, pe care a privit-o ca pe o fiinţă 
vie, ce se naşte, creşte, are greutăţi depăşite cu 
greu, decade până la agonie pentru ca apoi (pă¬ 
cat că după dispariţia părintelui său) să renască... 

* 

Şi într-adevăr, Muzeul a avut o „naştere grea 44 
şi chiar periculoasă: exista riscul ca acei care-i 
hotărau destinul să-l lase să se dezvolte ca un 
„muzeu al păpuşilor 44 , îmbrăcate în costum 
naţional. A trebuit să apară Al. Tzigara-Samurcaş 
care să-i îndrepte necontenit paşii spre ceea ce se 
cuvenea să fie. 

Dar şi creşterea lui a fost anevoioasă. Por¬ 
nind de la cele câteva încăperi din vechea tara¬ 
pana de pe locul Mavroghenilor care şi-au avut 
palatul aici, până la „Palatul de la Şosea 44 , cum 
mai era numit, a trecut prin lungi şi penibile 
etape. Adversitate, sau pur şi simplu neînţele¬ 
gere, justificate de autorităţi aproape întotdeau¬ 
na prin veşnica „lipsă de fonduri 44 au pus la grea 
încercare răbdarea şi forţa celui ce-şi dorea îm- 


Muzeul de la Şosea 13 

plinit visul ce l-a însoţit o viaţă întreagă. 

Entuziasmul punerii pietrei fundamentale a 
noii clădiri. în 1912, consfinţită prin actul de la 
temelia sa şi iscălit de trei Regi ai României, a 
fost repede abandonat în împrejurări nepriel¬ 
nice: începute cu mari speranţe, lucrările de con¬ 
strucţie au fost oprite după numai patru ani, 
odată cu intrarea ţării în război. Renaşterea de 
după Marea Unire ar fi trebuit să aducă şi Muze¬ 
ului de la Şosea soarta pe care o merita. Dar n-a 
fost să fie aşa... Aceleaşi invidioase piedici în 
calea desăvârşirii lui au făcut ca muzeul să fie 
isprăvit abia după patru decenii. Poate în nici un 
loc din lume, în secolul acesta, construcţia unui 
muzeu nu a durat atâta! Şi când ne gândim că, în 
urmă cu o sută de ani, edificii monumentale care 
au făcut ca Bucureştiul să se numească Micul 
Paris (clădirea CEC, Poşta Centrală, Banca Na¬ 
ţională. Ministerul Domeniilor etc.) s-au ridicat 
în doar 34 ani... 

Dificultatea cu care se reuşea „smulgerea 44 
din buget a câtorva sume de bani ce, de altfel, se 
dovedeau a fi neîndestulătoare, ar fi împins la 
deznădejde şi renunţare pe oricine altcineva în 
afară de Al. Tzigara-Samurcaş. Cu o tenacitate ce 
i-a atras noi şi noi duşmănii, acesta reuşea să 
încropească o parte a muzeului său în care 
adăposteşte adevărate minunăţii. In plus, parti¬ 
ciparea la numeroase expoziţii internaţionale, cu 
obiecte din colecţiile muzeului face ca arta 
populară românească să fie cunoscută şi admi¬ 
rată pretutindeni devenind, în perioada interbe¬ 
lică, obiect de studiu pentru mulţi specialişti 
străini. Aceasta, datorită neobositei strădanii a 
lui Al. Tzigara-Samurcaş de a depista, culege şi 
transforma în exponate numeroasele obiecte ce 
au îmbogăţit zestrea muzeului. La care s-a 
adăugat şi generozitatea unor donatori, de la 
simpli oameni ai satelor până la toţi Regii care 
s-au succedat pe tronul ţării, un permanent şi 
declarat sprijin al muzeului fiind Dinastia care, 
la rândul ei, s-a bucurat de fidelitatea fără mar¬ 
gini a lui Al. Tzigara-Samurcaş. 

între timp, cu greutăţi de neimaginat, clă¬ 
direa Muzeului de la Şosea îşi urma cursul său 

firesc în ciuda numeroaselor lovituri care s-au 
abătut, ca un blestem, asupra sa: cutremure, ploi 
ce produceau inundaţii şi erodări ale zidurilor, 
războiul cu bombardamentele sale, sau cu încer¬ 
carea de a-1 transforma în cazarmă pentru solda¬ 
ţii armatei „eliberatoare 46 . Dar, cel mai cumplit 
lucru a fost uzurparea puterii în ţară de către cei 
pentru care cultura era obiect de dispreţ. Muzeul 
începe un nou şir de suferinţe, de altă natură de 
data aceasta: îndepărtarea de la conducerea efec¬ 
tivă a lui Al. Tzigara-Samurcaş (pretextul fiind 
vârsta lui înaintată), unificarea cu Muzeul Mu¬ 
nicipal, risipirea colecţiilor, politizarea până la 
exces, personalul muzeului fiind chemat să par¬ 
ticipe la „şedinţe de sindicat 44 obligatorii, menite 
să proslăvească „noua orânduire 44 sau să „înfie¬ 
reze 44 pe generalul Franco... 

Muzeul îşi pierduse aerul de boierie pe care i-1 
imprimase directorul său. Şi, pentru ca dezastrul 
să fie complet, colecţiile strânse cu atâta dragoste 
şi trudă de Al. Tzigara-Samurcaş şi bunii săi co¬ 
laboratori (0. Roguski, Fr. Şirato) au fost surghiu¬ 
nite într-o clădire veche, total neprielnică unui 
muzeu. In locul lor aveau să vină „exponate 44 con¬ 
stituite preponderent din falsuri, impuse doar în 
încercarea de a legitima o nelegiuire. 

Noul muzeu, numit acum „de artă populară 44 , 
îşi ducea existenţa într-un local ce-i fusese hă¬ 


răzit pe Calea Victoriei, în fosta casă Ştirbey, 
supravieţuind politicii anti-culturale a regimului 
recent instaurat doar graţie eforturilor unui Tan- 
cred Bănăţeanu, valoros specialist care a condus 
muzeul până la aberanta sa unificare cu Muzeul 
Satului, unde-şi va muta din nou colecţiile. 

Muzeul de la Şosea se ştergea treptat din 
amintirea bucureştenilor. Frumoasa clădire din 
cărămidă aparentă, roşie de parcă ar fi vrut să 
facă pe plac noilor locatari, devenea un simbol al 
dictaturii şi ar fi fost cu totul ocolită de public 
dacă nu s-ar fi născocit vizitarea ei obligatorie de 
către activiştii de partid sau de către elevi şi mi¬ 
litari în termen. 

Coşmarul se va sfârşi, însă, în primele mo¬ 
mente de după Revoluţia din 1989, când muzeu¬ 
lui ce fusese cândva clădit pe locul fostei Mone- 
tării a Statului i s-a redat destinaţia iniţială prin 
întemeierea Muzeului Ţăranului Român, o ade¬ 
vărată renaştere. 

Şi nu ştiu dacă, vreodată, la noua titulatură se 
va adăuga şi numele lui Carol I sau al lui Al. Tzi¬ 
gara-Samurcaş, ca o recunoaştere a strădaniilor 
celor fără de care n-ar fi existat muzeul, dar bine 
ar fi ca oamenii să înveţe să-l numească din nou, 
ca pe vremuri, cu tandreţe şi prietenie, „Muzeul 
de la Şosea 44 . 

Capitolul I: Eram vrednici de un Muzeu Naţional? 


Societatea românească din a doua jumătate a 
secolului al XJX-lea era, ca întreaga lume de altfel, 
cuprinsă de o adevărată febră a prefacerilor, ce se 
manifesta în absolut toate domeniile. Este epoca 
în care România devenea ceea ce se poate numi 
un „stat modern 46 care începea să-şi aibă locul 
bine determinat în concertul european. Şi aceasta 
era cu atât mai vizibil şi miraculos, în acelaşi 
timp, cu cât, cu doar câteva decenii înainte, ne 
aflam cufundaţi încă în „barbaria orientală 441 . 

Revoluţia de la 1848, Unirea Principatelor şi 
venirea pe tron a Principelui Carol de Hohen- 
zollern sunt tot atâtea momente care au marcat 
afirmarea conştiinţei naţionale, dar şi formarea 
Statului naţional independent, precum şi mo¬ 
dernizarea acestuia, până către atingerea stan¬ 
dardelor impuse de o lume civilizată. 

Intr-un timp relativ scurt, economia României 
- chiar dacă se baza în continuare pe agricultură - 
devine de nerecunoscut. Introducerea maşinilor 
agricole face ca zone întregi precum Bărăganul şi 
Burnasul să devină „lanuri imense 44 ". 

După ce se votează prima lege pentru pro¬ 
tecţia industriei naţionale (1887), apar nume¬ 
roase fabrici, legate în primul rând tot de pro¬ 
ducţia agricolă a ţării (mori, distilerii, fabrici de 
zahăr sau de ulei etc.). 

Investiţiile sunt favorizate de apariţia băn¬ 
cilor: Creditul funciar rural (1873) sau cel urban 


(1874), momentul cel mai important fiind cre¬ 
area Băncii Naţionale (1880), cu dreptul de a 
emite monedă de hârtie. Existau bănci mari, ca 
Banca Agricolă (1894), de pildă, dar şi multe 
bănci populare de care beneficiau, în special, 
ţăranii. Comunicaţiile se exind şi se diversifică. 
Pe lângă linia ferată Bucureşti-Giurgiu, se con¬ 
struieşte cea care lega Cernavodă de Constanţa, 
oraş ce beneficia acum de un port modernizat. 
Trecerea peste Dunăre se făcea peste podul con¬ 
struit de Saligny. In plus, austriacul Oppenheim 
construieşte căi ferate ce uneau Suceava de Ro¬ 
man şi Iaşi, legătura cu alte centre, din Mun¬ 
tenia, fiind asigurată de liniile construite de ger¬ 
mani (Stroussberg). Vapoarele ce aparţineau 
Serviciului Maritim Român, tot acum înfiinţat 
(1895), legau portul nostru de la Marea Neagră 
de altele, mai ales de la Mediterana. 

Capitala ţării îşi schimbă aspectul, tinzând să 
merite apelativul de Micul Paris. Edificii publice 
(opere mai ales ale unor arhitecţi francezi sau el¬ 
veţieni) dar şi multe case particulare, proiectate 
de primii noştri arhitecţi de valoare, se înmulţesc 
în centru şi în cartierele rezidenţiale ale Bucu- 
reştiului. Simpla alăturare a două ilustraţii - o 
gravură de la începutul secolului şi o fotografie 
de la sfârşitul său, ne dă imaginea uluitoare a 
schimbărilor ce s-au produs: de la un oraş cu un 
pregnant aspect rural, la unul mare şi modern, 

Martor , IV - 1999, Supliment 

pe care edilii vremii nu conteneau să-l înnobileze. 
Prezenţa tramvaiului, a telefonului sau, chiar, a 
automobilului nu mai mira pe nimeni acum. 

Dar, poate, cele mai spectaculoase trans¬ 
formări s-au produs în domeniul cultural. „Socie¬ 
tatea română se desprinde din societatea agrară 
şi, după ce s-a organizat economiceşte, burghezia 
începe să se organizeze şi sufleteşte 44 , observa 
Eugen Lovinescu 3 . 

Obligativitatea învăţământului primar atrage 
de la sine înmulţirea şcolilor, în special la sate. 
Dar şi învăţământul superior se diversifică prin 
crearea de noi facultăţi la Universităţile din 
Bucureşti şi Iaşi, sau apariţia Facultăţii de Teolo¬ 
gie (1884), a Şcolii Naţionale de Poduri şi Şosele 
(1881), a celei de Arhitectură (1896) etc. 

In iarna lui 1864 lua naştere societatea „Ju¬ 
nimea 44 cu revista sa, Convorbiri literare (apărută 
la 1 martie 1867), la care director va fi, între 
1924 şi 1939 şi Al. Tzigara-Samurcaş. 

In 1875 se înfiinţează Societatea Regală 
Română de Geografie care cuprindea, încă de la 
început, o secţie de etnologie 4 , societate care va 
edita încă neegalatul Mare dicţionar geografic al 
României, în primii ani ai secolului nostru. 

Societatea Literară Română (1866) devine, în 
anul următor, Societatea Academică Română, 
pentru ca în 1879, să se numească Academia 
Română, cu cele trei secţii ale ei - filologică, is- 
torico-arheologică şi a ştiinţelor. 

Este perioada unor Eminescu, Caragiale, 
Delavrancea, dar şi Iorga, Racoviţă sau Petru 
Poni. Nu intenţionez să numesc nici măcar pe 
principalii exponenţi ai „intelighenţiei 44 româ¬ 
neşti a timpului, pentru că ar trebui să includ 
aici cea mai mare parte a panteonului nostru cul¬ 
tural. Intr-adevăr, cele mai remarcabile perso¬ 
nalităţi ale vieţii noastre spirituale s-au manifes¬ 
tat în acestă perioadă. 

Dar erau aceşti oameni de mare cultură cu 
adevărat reprezentativi pentru întreaga societate 
românescă? Câţi aveau acces, de pildă, la men¬ 
ţionata revistă Convorbiri literare , la care se fac 
dese referiri când se vorbeşte despre cultura 
acelei vremi? Cu un tiraj iniţial de numai 300 de 


exemplare, ajungându-se la un maximum de 
800 5 , câte „minţi luminate 44 putea ea satisface? 
Avea dreptate Titu Maiorescu când îşi expunea 
teoria „formei fără fond 44 ? „înainte de a avea 
partid politic - scria el^ - noi am fondat jurnale 
politice şi reviste literare şi am falsificat şi dis¬ 
preţuit jurnalistica. înainte de a avea învăţători 
săteşti, am făcut şcoli prin sate şi înainte de a 
avea profesori capabili, am deschis gimnazii şi 
universităţi şi am falsificat instrucţiunea publică, 
înainte de a avea o cultură crescută peste mar¬ 
ginile şcoalelor, am făcut atenee române şi aso- 
ciaţiuni de cultură şi am dispreţuit spiritul de so¬ 
cietăţi literare. înainte de a avea o umbră măcar 
de activitate ştiinţifică originală, am făcut So¬ 
cietatea academică română (...) şi am falsificat 
ideea academiei. înainte de a avea artiştii tre- 
buincioşi, am făcut conservatorul de muzică; 
înainte de a avea un singur pictor de valoare, am 
făcut şcoala de belle-arte; înainte de a avea o sin¬ 
gură piesă dramatică de merit, am fundat teatrul 
naţional - şi am depreţiat şi falsificat toate aces¬ 
te forme de cultură 44 . 

In acest context se poate pune şi întrebarea din 
titlul capitolului (pe care oricine a recunoscut-o ca 
fiind inspirată de articolul lui Al. Tzigara-Samur- 
caş, „Suntem vrednici de un Muzeu naţional? 44 ), la 
care răspunsul nu poate fi decât afirmativ. 

In primul rând, în momentul în care scria 
Titu Maiorescu rândurile de mai sus, el nu avea 
cum să ştie că deşi, la vremea sa, numărul mare 
de ziare nu se justifica pe deplin, tocmai graţie 
existenţei lor, în redacţiile acestora s-au format 
ziarişti de marcă; dacă şcoala de belle-arte sau 
conservatorul au apărut când adevăraţii artişti 
nu erau prea numeroşi, mulţi şi-au desăvârşit ta¬ 
lentul tocmai absolvind aceste instituţii, iar aca¬ 
demicienii de mai târziu nu ar fi putut să-şi îm¬ 
părtăşească experienţa, menită să deştepte 
poporul, fără să fi existat o aulă a societăţii lor. 

Chiar dacă forma era fără fond, Eugen Lovi- 
nescu demonstrează că, de fapt, forma a fost ca¬ 
pabilă să creeze fondul. 

In al doilea rând, întrebarea este legată de un 
caz aparte - înfiinţarea unui Muzeu naţional, 

care să găzduiască în special produsele artistice 
ale poporului român. „Cultura unui popor e o 
creaţiune lentă şi colectivă; nu e în puterea unei 
generaţii de a o consolida' 4 , spunea Lovinescu L 
Şi, în perioada la care mă refer, ea se consoli¬ 
dase de mult şi prin propriile ei forţe. Această 
cultură începe să intereseze pe orăşeni, care 
ajung chiar să idealizeze viaţa de la ţară prin 
temperamentele idilice ale lui Alecsandri, Gri- 
gorescu, Coşbuc 0 . 

Interesul orăşenilor faţă de lumea satului du¬ 
ce la crearea unor societăţi culturale, ateliere şi 
şcoli de meserii, specializate în industria casnică. 
Se înmulţeşte numărul de colecţionari de piese 
de costum sau de interior ţărănesc, „de plus en 
plus nombreuses (sont) Ies dames de la haute so- 
ciete qui proposent leurs albums de modeles de 
broderies et de tapis «nationaux» afin d’eduquer 
Ies jeunes filles de la campagne’* 0 . Aşadar, mo¬ 
delele de „artă naţională 44 plecau de la sate spre 
oraş, aici erau, într-o oarecare măsură, „adap¬ 
tate 44 (în orice caz selecţionate), după care se 
întorceau la locurile lor de origine, pentru a-i 
învăţa pe creatorii lor cum trebuie lucrat. Păs¬ 
trarea autenticităţii artei ţăranului român era un 
argument puternic în favoarea creării unui mu¬ 
zeu care s-o adăpostească şi s-o protejeze de in¬ 
tervenţiile, oricât de binevoitoare, ale unor per¬ 
soane lipsite, totuşi, de competenţa necesară. 

De la simpla colecţionare a obiectelor de artă 
populară se ajunge curând la adevărate mici mu¬ 
zee particulare, cum ar fi cel al lui D. A. Pappa- 
soglu, creat în 1864 şi care cuprindea, pe lângă 
antichităţi greco-romane, câteva obiecte etno¬ 
grafice, despre a căror valoare colecţionarul nu 
avea nici o îndoială. 

Din colecţiile particulare, aceste obiecte de 
artă populară sunt alese pentru a fi prezentate în 
străinătate cu ocazia expoziţiilor internaţionale 
la care a fost invitată şi ţara noastră. Prima par¬ 
ticipare a Ţării Româneşti şi a Moldovei la o ast¬ 
fel de expoziţie a fost cea din Londra (1 mai 
1851) când cele două Principate expun sub pavi¬ 
lion...otoman 10 . în 1862, Principatele (acum 
unite) sunt invitate la o nouă expoziţie la Lon- 

dra, dar refuză din motive politice, pentru a nu 
se repeta umilitoarea situaţie precedentă 11 . 
Obiectele selecţionate (33% erau textile) sunt do¬ 
nate Muzeului Naţional de Antichităţi, care s-a 
îmbogăţit, printre altele, cu o „rogojină lucrată 
cu flori (din Cocargeaua) 44 , „un ştergar (peş- 
chir) 1 ' 4 , „cojoc alb, brăcir, maramă de borangic, 
fotă, bete, ii 44l “ etc. 

în 1863 Al. I. Cuza dă o ordonanţă dom¬ 
nească pentru organizarea unor expoziţii în care 
intră şi produse ale industriei casnice săteşti. Ca 
rezultat, la 20 mai 1863, la Obor se deschide 
„Exposiţiunea naţională de la Moşii de vite, de 
flori, de legume, de produse agricole şi industri¬ 
ale 44 organizată de Ion Ionescu de la Brad 1 Ţ 

Pentru a da un impuls „industriei casnice 44 
ce suferea din pricina concurenţei produselor 
străine (la modă şi, în plus, mai ieftine, fiind cre¬ 
ate industrial), se fac tot mai multe expoziţii 
naţionale, iar România participă tot mai des la 
cele internaţionale 14 . Astfel, pentru prima dată 
apare un pavilion naţional românesc la Expoziţia 
universală de la Paris (1867), pavilion construit 
de A. Baudry. Din comisia pentru expoziţie 
făceau parte Al. Odobescu (comisar general) şi 
P. S. Aurelian (comisar adjunct) 1 ^. „Fără să fi 
năzuit să înfăptuiască un muzeu, Odobescu, 
însă, prin scrierile sale şi mai ales prin catalogul 
participării româneşti la Expoziţia internaţională 
de la Paris, din 1867, pusese în evidenţă fru¬ 
museţea produselor ţăranului român 44 , va scrie 
Al. Tzigara-Samurcaş, când îl va evoca pe men¬ 
torul său spiritual 10 . 

Odobescu prezintă la amintita expoziţie „o- 
biecte de artă populară (chiupuri cu termene 
comparative cu ceramică de factură romană), 
spre a ilustra originea autohtonă, unitatea şi con¬ 
tinuitatea poporului român 4411 . 

în 1873, România participă cu succes la Ex¬ 
poziţia internaţională de la Viena 10 , iar obiectele 
ce fuseseră expuse sunt oferite, de asemenea, 
Muzeului de Antichităţi care, la rândul său, le va 
schimba în 1874, cu o colecţie de artă populară 
din Grecia, Tunis, Sudan şi Japonia 10 . în acelaşi 
an, la Bucureşti, se organizează o „Esposiţiune 

publică 66 , de către „Societatea Amicilor Belelor 
Arte din România 66 . In „secţiunea a III-a 66 era 
expusă arta populară (ţesături şi broderii) sub nu¬ 
mele de „Arte industriale, adică aplicaţiunea 
artelor la industrii şi mai alesu, specimene care 
să dovedească despre instinctulu artisticu al po¬ 
porului Românu 66 “°. 

Expoziţiile interne, la care sunt prezentate 
produse ale artei populare (în special port) se 
înmulţesc: în 1880, „Expoziţia de arte şi indus¬ 
trie 66 patronată de Societatea „Concordia Româ¬ 
nă 66 ^ 1 , iar în 1883, Dimitrie Butculescu se ocupă 
de „Expoziţia cooperatorilor din ţară 6 * 22 ; în 
străinătate, România participă la Expoziţia de 
artă şi industrii de la Moscova 2 \ 

Pavilionul românesc, având comisar general 
pe Generalul George Bibescu 24 este apreciat la 
marea Expoziţie Internaţională de la Paris, din 
1889, anvergura fiind datorată de aniversarea 
Căderii Bastiliei. 

In sfârşit, produse ale industriei casnice ro¬ 
mâneşti îşi găsesc locul şi la Expoziţia din 1900, 
tot de la Paris, despre care va fi vorba, mai pe 
larg, într-unul din capitolele următoare. 

M-am referit mai sus, de câteva ori, la Mu¬ 
zeul Naţional de Antichităţi. Acesta fusese creat, 
prin decret domnesc, de către Cuza, în 1864 şi 
se afla înghesuit în sălile de la Universitate 20 . Şi 
cum, în vorbirea curentă, el era denumit mai 
mult cu forma prescurtată - „Muzeul Naţional 66 , 
s-ar putea pune, firesc, întrebarea: ce rost avea ca 
Al. Tzigara-Samurcaş să militeze din răsputeri 
pentru înfiinţarea unui nou Muzeu naţional? De¬ 
scrierea făcută de acesta a unei săli a muzeului 
existent este suficientă pentru a da răspunsul cu¬ 
venit 26 : „în dreptul uşei: o vitrină cuprinzând 
inele, brăţări, cercei vechi româneşti alături de 
un crucifix de fildeş; un toc obişnuit din zilele 
noastre, fără absolut nici o particularitate, nici 
vreo explicare; reproducerea tezaurului de la Vet- 
tersfeld; o pendulă din metal; toate acestea fără 
vreo indicaţie. Sus de tot, pe vitrină, bustul în 
bronz al Principelui Ferdinand turnat de un ar¬ 
tist ungur, la Paris. Pe peretele din dreapta: o 
groaznică copie după un tablou al lui Gendron; 


portretul Regelui, desemn în care trăsăturile 
sunt alcătuite din litere microscopice, alături de 
un dulap cu «arme şi zeităţi ale sălbaticilor 
Americii de Sud», între cari se remarcă «un cio¬ 
mag de queleracho, din tribul Tobas», sau un 
«evantail de pene de papagal», alături de «idoli 
din China, Batavia» şi alte curiozităţi, toate 
purtând etichete foarte detaliate. Pe părete dea¬ 
supra dulapului: frescele de la Curtea de Argeş! 
Un alt «dulap cu costume naţionale şi vestminte 
boiereşti» cuprinde exemplare ordinare şi lipsite 
de interes. O inscripţie lungă atrage atenţia asu¬ 
pra obiectului principal din acest dulap: «cor- 
donul-lentă cu care s-a scoborît sicriul rămă¬ 
şiţelor pământeşti ale lui Vodă Cuza». Pe dulap 
vase chinezeşti (...) Alături: colecţia de instru¬ 
mente muzicale, dăruite de domnul Burada (...), 
în fundul sălii: catapeteazma de la biserica 
Cotroceni, de care se reazimă capacul pictat al 
mumiei egiptene expus alături (...) 66 . Concluzia o 
trage autorul descrierii: „O mai mare babilonie 
nu se poate, nici un amestec mai monstruos 66 27 . 

Ideea construirii unui adevărat Muzeu naţio¬ 
nal (organizat, bineînţeles, după alte principii 
decât era cel existent) a animat în dese rânduri pe 
cei din fruntea Ministerului Cultelor şi al In¬ 
strucţiunii publice, către sfârşitul veacului trecut. 
Aşa cum se va vedea la locul cuvenit, s-au exe¬ 
cutat planuri (care au fost plătite), s-au pus într-o 
ladă şi, aşa cum ne este obiceiul, li s-a pierdut 
urma, rămânând doar intenţiile frumoase. In 
acelaşi timp, însă, muzee mai „norocoase 66 (de Is¬ 
torie naturală, al lui Antipa sau de Geologie, al lui 
Mrazec) se construiau în Bucureşti, în clădiri con¬ 
cepute anume pentru scopul în care au fost gân¬ 
dite. Fără a nega importanţa unui Muzeu de Zo¬ 
ologie, acelaşi Al. Tzigara-Samurcaş se întreba, pe 
drept cuvânt: „până când dobitoacele să se bu¬ 
cure de o mai mare favoare decât oamenii? Oare 
lupii, urşii, şerpii, şi toate celelalte lighioane de la 
noi, sau chiar din alte continente, ne sunt mai 
scumpe decât produsele artistice ale strămoşilor 
şi fraţilor noştri din ţară sau de peste hotare? 662 ^ 

Degeaba arăta el că nu lipsa de bani este cau¬ 
za absenţei Muzeului naţional: „Căci ideea de a 

înzestra Capitala ţării cu o clădire demnă de un 
Muzeu naţional a preocupat în mai multe rân¬ 
duri pe oamenii noştri de Stat. Dovadă sunt nu¬ 
meroasele credite ce s-au votat într-acest scop în 
vremurile de belşuguri bugetare. Astfel în răs¬ 
timpul de la 1884-1891, numai, s-au votat cre¬ 
dite extraordinare (...) pentru construirea Muzeu¬ 
lui naţional, Bibliotecei centrale, Academiei, 
Pinacotecei şi Glyptotecei din Bucureşti, suma 
de 8 milioane 224.134 lei. Şi cu toate acestea 
nici unul dintre localurile plănuite, afară de Aca¬ 
demie, nu a fost construit. De cele mai multe ori 
creditele votate au fost date uitării. Căci desigur 
era mai uşor a cere Parlamentului să voteze o 
sumă, decât a se ocupa în urmă de alcătuirea 

clădirii şi mai ales de organizarea unor aseme¬ 
nea instituţiuni 44 2 ^. 

Şi atunci, la întrebarea dacă eram vrednici de 
un Muzeu naţional, răspunsul nu poate fi decât: 
da, publicul românesc merita să se bucure de un 
asemenea lăcaş de cultură; nevrednici erau, însă, 
cei cărora din nepăsare, nepricepere sau din in¬ 
terese cu totul extra-culturale, le lipsea curajul de a 
se pune în fruntea unei atari întreprinderi. A tre¬ 
buit să vină Mihail Vlădescu ministru al Cultelor 
pentru ca, în 1906, să înfiinţeze Muzeul de Etno¬ 
grafie, de Artă Naţională, Artă Decorativă şi Artă 
Industrială. Dar, poate, cel mai mare merit al mi¬ 
nistrului a fost intuiţia că, la conducerea Muzeului, 
cel mai îndreptăţit era Al. Tzigara-Sainurcaş. 

Capitolul al II-lea : începuturile 


Muzeul Naţional de Antichităţi 

Oricâte lipsuri a avut Muzeul Naţional de An¬ 
tichităţi, oricât de dezorganizat a fost el, aici tre¬ 
buie căutate începuturile, în acest muzeu pe 
care, de altfel, Irina Nicolau îl vede ca pe un stră¬ 
moş îndepărtat al Muzeului Ţăranului Român: 
„Pour dresser un arbre genealogique on designe 
des ancetres. Le Musee naţional d’Antiquites 
m’interesse dans la mesure oii il est un ancetre 
eloigne du Musee du Paysan roumain uI . Mo¬ 
mentul de început consider că este anul 1875, 
an în care Titu Maiorescu, ministru al Cultelor şi 
al Instrucţiunii publice, dă următoarea „Deci- 
siune“, la 16 mai 1875 2 : 

„Se va înfiinţa la museul naţional din Bu- 
curesci o secţie deosebită în care să se expună 
lucrările de artă textilă făcute în ţară: îmbră¬ 
căminte, covoare, pânzării, postavuri etc. 

Obiectele de îmbrăcăminte se vor aşeza după 
districte, aşa încât să formeze o expoziţie perma¬ 
nentă a porturilor române în deosebite părţi ale 
ţărei“. 

Cu ani în urmă, pe vremea când se căutau 
prilejuri de festivităţi, s-a celebrat, în 1974, cente¬ 
narul Muzeului de Artă Populară, considerându-se 
ca început al său, achiziţionarea colecţiei locote¬ 


nent-colonelului Dimitrie Pappasoglu de către 
Muzeul de Antichităţi, colecţie ce cuprindea şi 
unele obiecte de artă populară. A fost, fără în¬ 
doială, o aniversare forţată. In primul rând, 
achiziţii de acest gen, Muzeul mai făcuse şi 
înainte de 1874, chiar dacă de o amploare mo¬ 
destă, cum ar fi cea de la 22 februarie 1871, când 
Sofia Mavrodin donează trei prosoape 5 . De altfel, 
Pappasoglu îşi organizase în 1864 (cu zece ani, 
deci, înainte de a-şi fi oferit colecţia), un muzeu, 
ce-i purta numele, într-un pavilion al casei per¬ 
sonale 4 . Apoi, colecţia sa este propusă Muzeului 
în 1874, achiziţionarea ei producându-se, însă, 
mult mai târziu 5 , după ce va fi cercetată şi evalua¬ 
tă de către mai multe comisii de specialişti. Aşa¬ 
dar, alegerea anului 1874, ca dată în care se 
formează nucleul viitorului Muzeu de Artă Na¬ 
ţională, a fost făcută din cu totul alte raţiuni: tre¬ 
buia căutată, cu orice preţ, pentru anul 1974, o 
ocazie de sărbătoare pentru ca autorităţile de 
atunci să nu se dezică de festivismul epocii. 

In schimb, în 1875 s-a organizat, în cadrul 
unui muzeu existent, o sală special destinată ex¬ 
punerii unor obiecte de artă populară. Măsura a 
fost luată oficial, printr-o decizie ministerială, 
întărită de un Decret domnesc. 

După ce dăduse decizia amintită, Titu Ma¬ 
iorescu îi cerea, la 24 decembrie, Domnitorului 
Carol: 


Martor , IV - 1999, Supliment 


http://martor.muzeultaranuluiroman.ro / www.cimec.ro 








„Prea înălţate Doamne, 

Referindu-mă la raportul general ce am supus 
Măriei Tale la 15 Noemvrie expirat, viu cu cel mai 
profund respect a Vă ruga, Prea înălţate Doamne, 
să bine-voiţi a semna anexatul proiect de Decret 
prin care se aprobă înfiinţarea a patru secţiuni 
noui la Muzeul naţional din Bucureşti... 446 . 

Drept care, la 30 decembrie 1875, Domnito¬ 
rul semnează următorul decret ‘: 

„Carol I-iu 

Prin graţia lui Dumezeu şi voinţa Naţionale 

Domnu al Româniloru. 

La toţi de facia şi viitori sănetate 

Asupra raportului Ministrului Nostru Secre¬ 
tar de Stat la Departamentul Cultelor şi lnstruc- 
ţiunei publice sub No. 10484 

Am decretat şi decretăm: 

Art. I. Se aprobă înfiinţarea a patru Secţiuni 
noui la Muzeul Naţional din Capitală şi anume: 

a) Secţiunea porturilor naţionale 

b) Secţiunea tablourilor istorice naţionale 

c) Secţiunea de gemme şi camee şi 

d) Secţiunea industrială 

Art. II. Ministrul Nostru Secretar de Stat la 
Departamentul Cultelor şi Instrucţiunei publice 
este însărcinat cu executarea decretului de faţă. 

Dată în Bucureşti, la 30 decembrie 1875 (ss) 
Carol 

Ministrul Cultelor şi Instrucţiunei publice (ss) 
Titu Maiorescu No. 2036 44 

Acest text este litografiat şi înrămat, contra 
sumei de 100 lei de către societatea Socec&Comp 8 . 
In legătură cu aceasta, Al. Tzigara-Samurcaş va 
scrie mai târziu: „Decretul domnesc, încadrat 
într-un chenar foarte decorativ, a sfârşit într-una 
din sălile Muzeului. Nefiind pus în aplicare, du¬ 
pă cum se dovedeşte prin lipsa totală a numitelor 
secţiuni, decretul a devenit el însuşi piesă de 
muzeu, obiect de curiozitate, expus alături de 
frescele de la Argeş şi nişte monezi 446 . Imaginea 
decretului devenit piesă de muzeu este se¬ 
ducătoare (a fost preluată de unii cercetători con- 

temporani), dar este, într-o oarecare măsură, ne¬ 
dreaptă. Sigur, cele patru săli nu au fost organi¬ 
zate la Muzeu, dar nu se poate spune că Titu 
Maiorescu, după ce a dat decizia ministerială, a 
rămas inactiv. Chiar în aceeaşi zi. la 16 mai 
1875, dă dispoziţia ca, pentru strângerea de o- 
biecte, să se contacteze „deocamdată 44 : 

„1. D. primar din Curtea de Argeş 

2. D. Jude de pace din Drăgăşani 

3. Cuvioasa Maica Stanţă din Mon. Horezu. 

Se va trimite fiecăruia din aceste persoane un 

acompt de 330 franci pentru a se da să se lucreze 
obiectele cerute 4416 . 

Neprimind nici un răspuns, Ministrul trimite 
telegrame primarului Nanoescu şi judecătorului 
de pace, Aramolu, cu următorul conţinut: „No. 
8625. Rog dispuneţi când trimiteţi costumurile 
naţionale pentru care v’am trimis mandatul? Mi¬ 
nistru Maiorescu 4411 . 

în fondurile Arhivelor Naţionale nu am găsit 
decât răspunsul telegrafiat de primar, la 5 de¬ 
cembrie 1875: „Dlui Ministru Cultelor Buk. Ter¬ 
menul d’o lună sunt gata costumele regret destul 
întârzierea fiind încelat în făgădueli 441 ". 

Nu am găsit nici un document care să ateste 
primirea de către Muzeu a comenzilor făcute de 
Ministru. 

între timp, A. Russo. directorul Muzeului, 
este destituit pentru neglijenţă întrucât, în noap¬ 
tea de 19/20 noiembrie 1875, un anume Di- 
mitrie Pantazescu Popescu, student 11 , a sustras 
o parte din preţiosul tezaur de la Pietroasa (un 
sfert de tavă şi o brăţară cu inscripţie). Este nu¬ 
mit director provizoriu N. Burghele, directorul 
Bibliotecii Naţionale din Bucureşti^. Acest eve¬ 
niment, care a ţinut multă vreme pagina întâi a 
ziarelor bucureştene, a descurajat pe mulţi din¬ 
tre eventualii donatori de obiecte unui muzeu ce 
se dovedea a fi nesigur. în plus, multe colecţii 
oferite spre vânzare se pierduseră fără urmă. în 
acest sens, mi se pare semnificativă „jalba 4 * 15 
trimisă Domnitorului Carol de către un mace¬ 
donean, al cărui nume nu l-am putut descifra fi¬ 
indcă semnătura sa este redactată în caractere 
greceşti redate destul de aproximativ, de o mână 

neobişnuită cu scrisul. Este vorba de un român 
din Macedonia, venit din oraşul Sima pe timpul 
lui Alexandru Ghica. In oraşul său poseda mai 
multe „antichităţi 46 (moştenite din familie) şi, 
aflând că se face un Muzeu naţional la Bucureşti, 
le-a oferit comisiei compuse din: Mavru (Gene¬ 
ralul Mavros?), Florescu, Iordache Filipescu şi 
Grigore Obedeanu, care îi evaluaseră colecţia la 
75.000 de galbeni (sumă, evident, exagerată de 
petiţionar). I s-ar fi oferit, în plus, o „recompensă 
naţională 44 de 2000 lei pe lună, o casă de locuit 
şi promisiunea că „copiii vor ocupa funcţiuni 
după meritul lor 44 . Mai adaugă el, i s-a făcut o 
ofertă şi din partea generalului rus Riithman, 
care-i dădea „500 de carboave pe lună 44 şi o ... 
„decoraţie de onoare 44 , dar a preferat ca obiec¬ 
tele să le dea României. Nu a primit însă nici un 
ban şi, la 83 de ani, este muritor de foame. De¬ 
sigur, această jalbă poate fi privită şi ca o tenta¬ 
tivă de extorcare a Statului prin exagerarea su¬ 
mei pe care pretindea că i-a oferit-o comisia, dar 
astfel de cazuri reuşeau să îndepărteze pe mulţi 
colecţionari reali, deşi aceştia mai apar în docu¬ 
mente. Unul dintre ei este Niculae Rădulescu, 
„Calpaci Başa la patru domnii 44 , care donează 
Muzeului de Antichităţi un işlic „cu care în ase¬ 
menea model de işlic au venit Domnu Caragea 
din Ţarigrad şi care se purta de către toţi boierii 
în genere pe timpul acela până mai încoace 441 ^. 

In arhive am întâlnit referiri şi la alţi ofer¬ 
tanţi; dintre ei, cel mai interesant mi s-a părut 
Carol Popp de Szathmari care, în 1876, se 
adresează în acest sens lui Titu Maiorescu. Voi 
reda scrisoarea pictorului-fotograf în întregime, 
datorită atât pitorescului limbii şi ortografiei, dar 
mai ales ideilor generoase pe care le expune pen¬ 
tru a-şi susţine cauza: 17 

„Domnule Ministru, 

Conform ordinului Domnia Voastre am onoa¬ 
rea a vă presenta Photographiele reprezentând 
costumele, poziţiunea şi monumentele cele mai 
însemnate ale României în formaturi cu preţuri 
de 3 lei bucata. 

Tot de odată am onore se Va present, o col- 
lecţiune de dessemnuri colorate de costumuri 


din toată România, care este unicul; cum eu sin¬ 
gur pictor ce am collectat de 30 de ani tot ce este 
mai însemnat în ţară din care costume multe sînt 
şi perdute cu înaintarea civilisaţiunei şi din care 
o parte am collectat în mai multe escursiuni 
însărcinat de Guvern, o alta parte am dessem- 
nat-o în călătoriele unde am avut onoarea să 
însoţesc pe I.S. Domnitorul, singura occasiune 
de a se vedea toată ţara într’o stare din cele mai 
favorabile. Toate statele pune (sic!) cel mai mare 
silinţa sa conserve tot ce se attinge de historia 
patriei şi naţionalităţii - aşa cred Domnu Minis¬ 
tru ca şi Domnia Voastră primiţi cu bucuria o 
collecţiune cum este unica şi care constituă un 
thesaur unei naţiuni, cu atâta mai mult, cu cât 
civilisaţiunea europeană de zi în zi mai mult 
şterge particularitatea naţională. Foile din aceas¬ 
tă collecţiune inestimabile vreind sa le fac ho- 
magiu celei d’a doua patrie a mea offer cu preţiu 
forte modice 24 franci bucate. 

Primiţi domnule Ministru assegurarea spre 
distinse a mele consideraţiuni. Al Domniei Voas¬ 
tre pre suppus servitore Carolu Satmarf, Pictor şi 
Photograph Domnitorului 44 . 

Rezoluţia lui Titu Maiorescu sună astfel: „Se 
achiziţionează pt. Muzeu, secţia costumelor. E 
vorba de 240 fotografii (3 lei noi) şi 34 acuarele 
(24 lei noi). Total 1536 lei noi. 29 ian. 1876 44 , 
din care se vede că Ministrul cunoştea acestă co¬ 
lecţie, deoarece Szathmari nu pomeneşte, în scri¬ 
soarea sa, nimic despre numărul de exponate, ci 
face referire doar la preţul lor. Prin ordinul mi¬ 
nisterial nr. 738/29 ianuarie 1876, obiectele 
sunt primite de către N. Burghele care raportea¬ 
ză: „şi voi avea onoarea a lua disposiţiuni pentru 
aşezarea lor în mod sistematic în sala destinată 
spre acest scop 441 ^. Totodată, cere încuviinţarea 
să trimită cele 240 fotografii la Biblioteca Na¬ 
ţională, unde crede că „ar fi mai nemerit 441 ^ şi 
unde, nu trebuie uitat, era director. 

încurajat, Carol Popp de Szathmari face o 
nouă ofertă, aprobată şi aceasta, la 26 aprilie 
1876 20 . 

„Conform angagiamentului ce am avut cu 
acest Onrb (onorabil, n.m.) Minjster, viu cu tot 

respectul a ve presenta odată cu acesta încă cinci 
spre zece aquarelle din care unele represintă cos¬ 
tume care astăzi nu mai esista şi vă rog Domnule 
Minjstru să bine-voiţi a ordona să mi se libereze 
costul lor în sumă de lei trei sute şase zeci (360) 
socotit a 24 lei bucate. Bine-voiţi Domnule Mi¬ 
njstru a primi asegurarea prea distinsei mele 
stime şi consideraţiune. (ss) Carolu Szathmari 44 . 

Acuarelele au fost înrămate la preţul de 9 lei 
bucata (având un format mai mare), în vreme ce 
primele 34 s-au înrămat cu doar 8 lei bucata 21 . 

Intenţionat am lăsat la urmă, datorită pro¬ 
blemelor pe care le-a ridicat, renumita colecţie a 
locotenent-colonelului Dimitrie Andrei Pappa- 
soglu (aceasta este ortografia corectă a numelui. 
De altfel, tot aşa semna şi fiul său, colonel C. 
Pappasoglu, comandantul Regimentului 32 
„Mircea 44 , cu garnizoana la Ploieşti) 22 . 

Când, în 1856, Ministerul Instrucţiunii cere ca 
patru „bărbaţi cu cunoştinţe speciale 44 să meargă la 
mănăstiri pentru a face inventare ale obiectelor de 
valoare 23 , D. A. Pappasoglu va pleca în Olt, Muscel, 
Dâmboviţa şi Prahova. După care, culege pentru 
sine (din Romanaţi, Dolj, Argeş şi Ialomiţa) obiecte 
cu valoare arheologică dar şi 56 din domeniul artei 
populare, formând o colecţie cu care-şi încropeşte 
un muzeu în locuinţa sa din Bucureşti, str. Văcă¬ 
reşti nr. 151, „coloare albastră 44 . Intre acestea: „o 
solniţă de sare mare, încolăcită intr-un singur lemn 
de mesteacăn, lucru de munteni 44 , „o cămaşă ie, 
cusută cu mătăsuri, port ţărănesc muntean 44 , „an- 
tirie de postav alb (...) cu găitan negru, port din 
Romanaţi 44 , „peşchire cusute cu firi şi mătăsuri 
muntene şi de câmpie 4424 etc. 

In 1874 îşi oferă colecţia personală, spre vân¬ 
zare, Muzeului de Antichităţi, demers rămas fără 
rezultat, de vreme ce, la 22 septembrie 1875, va 
face o nouă ofertă pentru obiectele colectate „în 
45 de ani în districtele României 44 , cerând pen¬ 
tru ele preţul de 300 de galbeni 2i) . Nici acum 
colecţia sa nu este achiziţionată; ministrul Titu 
Maiorescu scrie pe cerere: „Se va avea în vedere, 
când vor fi fonduri disponibile 44 . 

In 1892, Papassoglu murind, colecţia este 
din nou oferită spre vânzare (în 1898), de data 


aceasta de către moştenitorii săi, reprezentaţi 
prin Mihail Pappasoglu din Bucureşti, str. Auro¬ 
ra nr. 33. 

Conform cererii-ofertă, colecţia era compusă 
din „ceramică, numismatică, bronzărie, pietre 
scrise, bibliotecă, documente şi varia 442 ^. Preţul 
fixat era de 30.000 lei. Spiru Haret (ministrul de 
acum) îi cere lui Grigore Tocilescu, directorul 
Muzeului de Antichităţi să „visiteze 44 colecţia şi 
să-şi dea avizul dacă merită să fie cumpărată, 
„ori de nu, dacă se pote da învoirea de a se vinde 
în streinătate 44 . 

Tocilescu, interesat de achiziţionarea colec¬ 
ţiei, scrie Ministrului, la 23 decembrie 1898: 
„Acestă collecţiune ar fi de lipsă să intre în po¬ 
sesiunea Statului, de ore-ce tote sunt formate es- 
clusiv în ţară şi înstreinarea lor peste hotare ar fi 
neîndoios o pagubă ireparabilă"* 27 . Evaluarea pe 
care o face el este de 20.000 lei. Şi această sumă 
este considerată a fi prea mare. Ministrul scrie 
pe referat: „12 1 99. Nefiind fond, nu putem 
cumpăra colecţiunea. (ss) Haret 44 . De unde se 
vede că procentajul din PIB alocat culturii nu 
este o invenţie a zilelor noastre... 

La 31 martie 1906, colonelul Constantin 
Pappasoglu, alt fiu al colecţionarului, aminteşte 
Ministrului că, în 1902, înregistrase la Minister o 
cerere, în care solicita să se dea răspuns favora¬ 
bil doleanţei de a se cumpăra de către Stat co¬ 
lecţia strânsă de răposatul său tată. El declară că 
întreaga sa familie este de acord cu suma oferită 
(20.000 lei plătibili în trei rate anuale), cu con¬ 
diţia ca „dânsa (colecţia) să poarte denumirea de 
«Colecţia colonelului Dimitrie Andrei Pappa¬ 
soglu», cu care în timp de 60 de ani, mult regre¬ 
tatul nostru părinte a colectato (sic) 4 * 23 . 

Ministrul M. Vlădescu aprobă cererea ofiţeru¬ 
lui şi scrie următoarea rezoluţie pe marginea 
acesteia: „20 Mai 1906. Se deleagă Dl. Adminis¬ 
trator al Casei artelor ca împreună cu Dl. Do- 
brescu să ia în primire colecţia cu inventar în 
regulă, aşa cum s’a inventariat de către Dl. Di¬ 
rector al Muzeului de Antichităţi. Se va împa¬ 
cheta în lăzi şi expedia la Bucureşti, pe adresa 
Casei Artelor. După împachetare şi expediere se 

va mandata plata primului acont trecut în budget 
şi se vor înscri (sic) în doi ani viitori consecutivi 
în budgetul Casei Artelor câte şapte mii cinci 
sute lei spre a se achita întreaga sumă de lei 
două zeci de mii. (ss) Vlădescu 44 . 

Această hotărîre este transmisă (la 1 iunie 
1906) urmaşilor lui Pappasoglu, specificându-se 
că Ministerul este de acord cu menţionarea nu¬ 
melui colecţionarului, iar plata se va face astfel: 
5000 lei după predare, iar restul de 15.000 lei, 
în rate de câte 7.500 lei, ce se vor înscrie în 
bugetele anilor 1907/1908 şi 1908/1909 29 . 

In acelaşi timp însă, George Sterian, admi¬ 
nistratorul Casei Artelor - raporteză Ministrului 
că, împreună cu Dobrescu, a procedat la inven¬ 
tarierea colecţiei (ce se găsea la Ploieşti) dar, spu¬ 
ne el, „mi-a rămas impresiunea cum că valoarea 
lor este foarte greu de preţuit, de oare-ce din exa¬ 
minarea acestor obiecte în sine, nu reiese la 
prima vedere o valoare artistică sau archeologică 
vădită; că numai prin acte doveditoare de origina 
acestor obiecte, care să stabilească valoarea şi 
legătura lor cu trecutul nostru s-ar putea înte¬ 
meia cine-va (...). Este aproape cu neputinţă a 
întocmi un inventar conştiincios de către noi, 
delegaţii Dvs., insuficient pregătiţi pentru a face 
o evaluaţiune exactă a acestei colecţiuni 44 . Pro¬ 
pune ca „o comisiune de bărbaţi speciali în ma¬ 
terie arheologică, numismatică etc să fie de ur¬ 
genţă chemată spre a-şi dâ părerea asupra valorei 
ei şi să stabilească în mod amănunţit acest in¬ 
ventar 44 ^ 0 . Nu pot trece cu vederea probitatea lui 
G. Sterian, calitate de care va da dovadă şi câte¬ 
va luni mai târziu, când nu va protesta că, în 
locul său, va fi numit director al proaspăt înfi¬ 
inţatului muzeu Al. Tzigara-Samurcaş, pe care-1 
considera mai competent în acest post 31 . 

Ministrul scrie pe referat: „2 iunie 1906. Se 
numeşte o comisiune compusă din Dnii. D. Stur- 
dza, [Mihai] Suţu şi [Grigore] Tocilescu spre a 
examina şi a ne da părerea asupra valorei ei şi 
oportunităţei cumpărării de către Minister 44 . In 
aceeaşi zi, însă, este înregistrat la Minister un 
referat trimis de acei câţiva „bărbaţi speciali în 
materie arheologică, numismatică etc 44 , semnat 


de nume ilustre ca: Rosetti, dr. I. Cantacuzino, 
Suţu, Ghica-Budeşti, I. Bianu, Al. Tzigara-Sa¬ 
murcaş, Const. Em. Krupenski, la care se adau¬ 
gă, totuşi, şi G. Sterian, referat în care se ma¬ 
nifesta îndoiala în privinţa valorii colecţiei 
Pappasoglu. 

„Suntem informaţi că să urmeză tractări a să 
cumpăra pentru Stat de Minister cu suma de 
20.000 lei colecţia de vechituri (sic) remase de la 
reposatul Lt. Colonel Papazoglu. Acestă colecţie 
ne este celor mai mulţi dintre noi de mult şi bine 
cunoscută, şi ea e compusă din obiecte în cea 
mai mare parte fără nici o valore nici artistică 
nici istorică. 

Din acestă cauză, subscrişii Membri ai Comi¬ 
tet. Societăţei «Arta Românească» ne îndeplinim 
o datorie de a vă atrage atenţiunea asupra aces¬ 
tui fapt şi a vă ruga să împiedecaţi acestă chel¬ 
tuială fără nici un folos şi a da sumei disponibile 
o întrebuinţare mai folositore pentru căutarea, 
adunarea şi păstrarea obiectelor rămase din tre¬ 
cutul vieţei artistice a ţărei“ 3 “. 

Pare bizară acestă brutală negare a colecţiei 
(considerată a fi compusă din „vechituri 44 ) a 
cărei valoare nu fusese contestată, de vreme ce 
parcimoniosul Minister era dispus să cedeze pen¬ 
tru ea o sumă deosebit de mare la acea vreme. Să 
fi fost, oare, opera lui Al. Tzigara-Samurcaş, care 
dorea să împiedice înzestrarea muzeului condus 
de inamicul său Tocilescu, cu o valoroasă colec¬ 
ţie ? Ar fi trist, dar ipoteza nu poate fi neglijată... 
E drept, Cezar Bolliac acuzase şi el pe Pappa¬ 
soglu (în timpul vieţii acestuia) că a strâns „gea¬ 
muri sparte, smoală, cum şi alte scălămbături 44 , 
pe care „le-a adus guvernului drept antichi¬ 
tăţi 4433 . Dar poetul-arheolog amator avea un 
motiv special: în calitate de succesor al gene¬ 
ralului Mavros la preşedinţia Comitetului arheo¬ 
logic, vedea în Pappasoglu un concurent care, 
nu de puţine ori, îi „răpise 44 unele săpături. 

După multe amânări, colecţia este achi¬ 
ziţionată în 1909 şi împărţită Muzeului de 
Antichităţi, celui de Artă Naţională (al cărui di¬ 
rector, acum, nu mai are nici o obiecţie...), Bi¬ 
bliotecii Academiei, Arhivelor Statului, Labora- 

torului de Petrografie şi Muzeului de Geologie şi 
Paleontologie*^ 4 . 

Planuri pentru Muzeul Naţional 

La sfârşitul secolului trecut se naşte ideea con¬ 
struirii unei clădiri noi, monumentale, pentru Mu¬ 
zeul Naţional, cel adăpostit în sălile Universităţii 
dovedindu-se total neadecvat. In publicaţia Minis¬ 
terului Cultelor şi al Instrucţiunii publice, „Dare de 
seamă asupra lucrărilor votate de Corpurile le¬ 
giuitoare de la 1880 până la Octomb. 1898 u , la pa¬ 
gina 85 4; \ se relatează: „în 1885 a fost însărcinat 
dl. arhitect Schmieden, din Berlin, cu facerea pla¬ 
nurilor şi devizelor mai multor construcţiuni, între 
care şi aceea a Muzeului National, în condiţiunile 
de a i se plăti 2,16% din valoarea devizelor. Lu¬ 
crările însă nu s-au început şi, din creditele pre¬ 
văzute, s-au plătit numai diferite obiecte pentru 
Muzeu 44 . Despre acest proiect, Al. Tzigara-Samur- 
caş scria în 1906 că, din publicaţiile străine, aflăm 
că localul urma să adăpostească la un loc, pe lângă 
Muzeu, Academia Română, Biblioteca Centrală şi 
Arhivele Statului. De asemenea, „de corpul central 
al clădirii se legau prin galerii deschise două alte 
clădiri mai mici, ce urmau să se ridice mai târziu: 
una destinată Pinacotecii, cealaltă Muzeului Indus¬ 
trial. Era un plan nu se poate mai frumos şi tot deo¬ 
dată mai practic 44 ** 0 . Locul se alesese pe malul Dâm- 
boviţei, iar, după aprobarea schiţei în 1886, 
Schmieden şi colaboratorii săi, von Weltzien şi 
Speer, au executat planurile cerute, aşa cum im¬ 
punea seriozitatea germană... Mai mult, în anul 
următor, revista Deutsche Bauzeitung anunţa că 
arhitecţii au terminat lucrarea, pe care o descrie 
amănunţit, dând-o drept exemplu de fericită re¬ 
zolvare arhitectonică. 

La Minister sosesc „lăzi enorme conţinând 
planurile, din care unele părţi erau în mărime 
de execţiune 44 ** 0 . Schimbarea ministrului face ca 
aceste planuri, după ce fuseseră plătite, să se 
abandoneze şi să li se piardă urma (sitaţie tipic 
autohtonă...). 

Ideea de a se comanda noi planuri nu este 
însă abandonată: „în 1892, direcţia Muzeului 

prezintă la Minister planurile d-lui prof. Georg 
Nieman din Viena. Puţin mai târziu, dl. dr. Mo- 
ritz Dreger, tot din Viena, este direct însărcinat 
de şeful Muzeului cu facerea unor planuri, fă- 
găduindu-se chiar executarea clădirii (...). Ce s-au 
făcut planurile, nu se ştie 44 . (în orice caz, cele ale 
lui Nieman sunt plătite în 1892 cu suma de 
10.000 lei** 0 .) Şi, mărturiseşte, mai departe Al. 
Tzigara-Samurcaş, „câte planuri va mai fi prezen¬ 
tat de atunci neobosita Direcţie, n-am cunoş¬ 
tinţă 4440 . 

Sunt în măsură să dau răspunsul: cel puţin 
încă unul! Chiar dacă nerealizate planurile, s-a 
semnat un contract în acest sens. Este vorba de 
cel semnat între Take Ionescu, Ministrul Cul¬ 
telor şi al Instrucţiunii publice şi arhitectul de 
origine elveţiană, Louis Blanc, la 25 mai 1899. 
Documentul inedit, ce se află în fondurile Arhi¬ 
velor Naţionale, nu a mai fost consultat de nici 
un alt cercetător ce se ocupă de acestă proble¬ 
mă 4 1 . El cuprinde următorul text: 

„Contract 

între Ministerul Cultelor şi Instrucţiunei 
Publice pe de o parte şi L. Blanc de alta s’a 
încheiat următorul Contract pentru facerea pla¬ 
nurilor necesare museului Naţional din Bu- 
curesci şi pentru conducerea executărei acestor 
Construcţii. 

Proiectul se va face pe basa programului sta¬ 
bilit de dl. Ministru al Cultelor şi Instrucţiunei 
Publice şi care se va comunica D-lui Blank (sic) 
în cele două luni care vor urma iscălirei presen- 
tului Contract. 

Art.l. D-lu Blanc se obligă a preda: 

a) Toate planurile şi desenurile necesare pen¬ 
tru clădiri. 

b) Devisele şi antimăsurătorele. 

c) Caetul de Condiţiuni Speciale dacă va fi 
nevoie. 

d) Se obligă de aseminea Dl. arhitect L. Blanc 
a preveghea Construcţiunele şi instalaţiunele 
până la predarea cheilor, spre a se esecuta în 
cele mai bune condiţiuni technice precum şi a 
verifica şi iscăli situaţiunele provisorii şi defini¬ 
tive ale Antreprenorilor. 

Art. II. Dl. Arhitect L. Blanc se angajază a 
preda mai întăi o schiţă a proiectului care schiţă 
va fi supusă aprobărei Ministerului şi apoi pe 
basa acestei schiţe aprobate Dl. Arhitect va ela¬ 
bora planurile definitive de esecuţie şi devisul. 

Art. III. In cursul lucrărilor Dl. Arhitect se 
îndatoreadă a nu face nici o lucrare şi nici o 
cheltueală suplimentară fără aprobarea înscrisă a 
Ministerului. 

Art. IV. Dl. Arhitect L. Blanc este îndatorat a 
supraveghea el însuşi lucrările sau a trimite în 
locul D-sale la faţa locului pe a sa răspundere şi 
cheltueală o personă de încredere pentru a face 
ca ordinele date de Dsa să fie esecutate riguros. 

Art. V. Ministerul se obligă a plăti D-lui Arhi¬ 
tect L. Blanc pentru toate lucrările stipulate mai 
sus o tantiemă de 5% din sumele cheltuite pen¬ 
tru ridicarea construcţiunilor şi a celor pentru in- 
stalaţiuni şi mobilier care se vor face prin inter¬ 
mediul D-sale, însă fără a se ţine samă de rabatul 
lăsat de antreprenor, adică socotind tantiema pe 
preţurile devisului acceptat de Minister. 

Acestă tantiemă de 5% represintă lucrările 
următore: 

1 1/2 % pentru proiect 

- 1/2 % „ antimăsurătore şi devis 

1 - % „ detaliuri 

-1/2 % „ situaţiune 

11/2 % „ supravegherea lucrărilor 

Tantiema se va respunde în modul următor: 

a) 2% din valoarea totală a devisurilor de pre- 
sentarea proiectului şi a devisurilor. Din această 
sumă se va da D-lui Arhitect L. Blanc un acomp- 
te de (8,000) opt mii lei la iscălirea presentului 
Contract. 

b) 2 1/2 % din fie care situaţie plătită Antre¬ 
prenorului. 

c) Restul la recepţia provisorie a lucrărilor. 

Art. VI. Orice cheltueli relative la Construc- 

ţiunea lucrărilor Museului Naţional din Bu- 
curesci despre care se vorbeşte în acest Contract 
vor trebui să fie iscălite de Dl. Arhitect L. Blanc 
penă la predarea cheilor. 

Art. VII. In cas când Dl. Arhitect L. Blanc 
nu se va ţine de angajamentele luate prin acest 


Contract cătră Minister, Contractul de faţă după 
două avertismente prealabile se va considera de 
drept resiliat fără somaţiune şi judecată remând 
(sic) Dl. Arhitect L. Blanc respundător de dau¬ 
nele Causate Ministerului din ne îndeplinirea 
obligaţiunilor D-sale. 

Făcut în două exemplare 
Astădi 25 Mai 1899 
Ministru (ss) Take Ionescu 
Arhitect (ss) Louis Blanc. 44 
Aşa cum era stipulat în contract, după tre¬ 
cerea a două luni de la semnare, urma să i se 
transmită arhitectului programul stabilit de Mi¬ 
nister. Termenul trecând, Louis Blanc, punctual 
ca toţi concetăţenii săi, atrage atenţia Ministrului 
că, la 30 iulie 1899, nu primise încă programul 
planurilor viitorului MuzeuH Acelaşi lucru îl so¬ 
licită şi la 12 octombrie, specificând: „V-aş fi 
foarte recunoscător dacă mi l-aţi putea comuni¬ 
ca, pentru ca să fac studiile necesare în timpul 
iernii' 44 '^. Răspunsul Ministrului, a cărui ciornă 
este scrisă pe verso-ul adresei lui Louis Blanc, mi 
se pare caracteristic: „23 oct. D-lui L-Blanc. La 
rap. dv. din 12 c. avem onoarea a răspunde că 
cestiunea facultăţii de Medicină din Iaşi şi a Mu¬ 
zeului Naţional se amină pentru o dată ulte¬ 
rioară 44 . Trecuseră doar 5 luni de la semnarea 
unui contract ferm şi Take Ionescu nu mai putea 
să-l onoreze! „Câte primejdii îl vor împresura pe 
omul de Stat, câte promisiuni va îndeplini el 
(subl. mea) (...) toate atârnă de atâtea şi atâtea 
împrejurări, nenumărate şi acestea ca valurile 
printre care a pornit îndrăzneţul luntraş 44 scria, 
despre Ministru, I.L. Caragiale într-un articol 
politic 44 . 

Neangrenat în toate aceste lupte politice, dar 
doritor a-şi respecta propria semnătură, Louis 
Blanc mai face o tentativă, la 3 noiembrie, scri¬ 
ind aceluiaşi: 

„Domnule Ministru, 

în adresa Dvs. No. 77581 din 3 8bre (sic) 99 
îmi faceţi cunoscut că cestiunea clădirii Museu¬ 
lui Naţional s’a amânat pentru o dată ulterioară. 
Deoarece am primit un acont (subl. mea) pen¬ 
tru elaborarea planurilor acestui edificiu, vă aş fi 

recunoscător să-mi comunicaţi programul 
Museului. 

Astfel că fără a cere secutarea („executarea 44 , 
n.m.) strictă a contractului să vă pot cel puţin 
presinta schiţe pentru a răsplăti acontul primit 4446 . 

In faţa corectitudinii arhitectului, Take Io- 
nescu, deşi era convins că nu există resursele fi¬ 
nanciare, se vede obligat să scrie lui Tocilescu şi 
Antipa: „Ministerul având intenţiunea de a con¬ 
strui un local propriu pentru Muzeul Naţional, 
pe terenul situat în faţa Imprimeriei Statului şi 
încheind în acest scop un contract cu d-nul L. 
Blanc subsemnatul vă roagă să ne comunicaţi 
nevoile şi lămuririle dv. după care să se poată 
întocmi schiţa de plan* 446 . 

Negăsind în arhive nici răspunsurile celor doi 
şi nici vreo dovadă că se executase respectiva 
schiţă, se poate trage concluzia că şi acest proiect 
a fost abandonat, precum cele precedente. 

De altfel, arhitectul născut la Geneva şi care 
a lăsat Bucureştiului numeroase clădiri impu¬ 
nătoare, cum ar fi printre altele: Facultatea de 
Medicină din Bucureşti; Ministerul Agriculturii 
şi al Domeniilor, partea veche a Universităţii din 
Iaşi, se stingea în 1903... 

Muzeul de la „tarapana 46 . 

Până a se face un nou local Muzeului Naţio¬ 
nal, ideea înfiinţării unei instituţii care să adă¬ 
postească arta naţională trebuia pusă în practică. 

Al. Tzigara-Samurcaş, într-o scrisoare din 4 
iunie 1907, adresată Elisei 1. C. Brătianu, arăta 
că: „... încă din anul 1900 Ministerul Instruc¬ 
ţiunii publice a proectat înfiinţarea la Bucuresci 
a unui muzeu de artă naţională şi etnografie, 
adică produsele artistice ieşite din geniul ţăranu¬ 
lui român 4 ' 47 . Ministru era, de la 7 iulie 1900, 
Constantin C. Arion, în guvernul lui P. P. 
Carp 48 . Intenţiile sale nu sunt însă pe deplin rea¬ 
lizate. 

Obiectele care ar fi constituit începuturile 
colecţiei noului muzeu erau cele ce fuseseră 
prezentate la Expoziţia internaţională din 1900, 
de la Paris. Localul în care ele urmau să fie de- 

pozitate era cel al Şcolii profesionale de fete 
Nr. 3, ce se afla în fosta Monetărie a Statului, de 
la Şoseaua Kiseleff. Dar, în final, nu s-au strâns 
decât câteva păpuşi rudimentare, îmbrăcate în 
costume populare, pe care Th. Speranţia, la acea 
dată, profesor la Liceul „Matei Basarab 44 din Bu¬ 
cureşti, le-a primit de la „Şcoala Froebeliană 44 (în 
fapt grădiniţa de copii) din Tulcea. 

Prin înaltul Decret Regal Nr. 541/14 februa¬ 
rie 1901, la conducerea Ministerului Cultelor şi 
al Instrucţiunii publice vine Spiru Haret 44 , cel 
căruia învăţământul şi cultura din România îi da¬ 
torează enorm. Paralel cu politica de culturali¬ 
zare a satelor, Haret caută ca şi producţia artis¬ 
tică a acestora să fie cât mai cunoscută. în acest 
scop, preia în mod serios ideea predecesorului 
său, de organizare a Muzeului de Artă Naţională. 

Sarcina de înjghebare a acestui muzeu este 
dată lui Juan Alpar (emfaticul pseudonim, cu re¬ 
zonanţe iberice, al pictorului Ioan Al. Paras- 
chivescu) care trebuia, pentru început, să folo¬ 
sească obiectele de artă populară ce fuseseră 
trimise la Paris, la Expoziţia din 1900. în vede¬ 
rea recuperării acestora, Spiru Haret scria (la 
1 aprilie 1901), ministrului Domeniilor: 

„Prin adresa No. 2329 din Iunie 1899 Co¬ 
misariatul General al Expoziţiei din Paris a so¬ 
licitat de la Ministerul nostru să punem la dis¬ 
poziţia D-lui Alpar, agent al Expoziţiei, mai 
multe scorţe şi chilimuri de la Monastirile Neam- 
ţu şi Agapia, ţesături ce aveau să învedereze 
străinătăţii industria nostră casnică. 

Ministerul a dat atunci ordinele superiorilor 
acelor monastiri de a pune la dispoziţiunea D-lui 
Alpar 4 din acele scorţe şi chilimuri, cu obligaţia 
pentru d. Alpar de a le restitui după terminarea 
Expoziţiei. 

Sub-scrisul, fiind informat acum că Onor. 
Minister al Domeniilor a decis să cedeze Camerii 
de comerciu şi colecţia de stofe şi chilimuri na¬ 
ţionale formate de d. Alpar prin rădicarea lor de 
la acele Monastiri sau de la alte instituţiuni apar¬ 
ţinând Ministerului nostru avem onore a ve ru¬ 
ga, D-le Ministru, să bine voiţi a lua măsurile cu¬ 
venite ca tote acele stofe şi chilimuri să nu fie 

cedate Camerii de comerciu ci să ni se restitue 
depunându-se la Monetăria Statului fiindcă voim 
să ne serve ca început pentru un museu de arte 
naţionale 4450 . 

Şi, aceluiaşi ministru, mai explicit, la 17 apri¬ 
lie: „...Ministerul nostru voind să facă un în¬ 
ceput de museu de ţesături şi arte naţionale, ve 
rogă să bine voiţi a lua măsuri ca tote obiectele: 
broderii, ţesături, scorţe, instrumente muzicale, 
olării. furci de tors, adunate din ţera de d. Alpar 
pentru a figura la Expoziţia din Paris să se pre¬ 
dea D-lui Alpar după listele ce se găsesc în do¬ 
sarele acelui Minister (Comisariatul General al 
Expoziţiei) şi să se depună în localul Monetăriei 
Statului unde se va instala viitorul museu de arte 
naţionale 4451 . 

Intenţia ministrului era clară: organizarea 
unui muzeu de artă naţională. Şi, chiar dacă nu 
va reuşi pe deplin şi muzeul va fi întemeiat abia 
de către succesorul său, Mihail Vlădescu. în 
1906, meritul lui Spiru Haret nu este diminuat 
cu nimic; demersul său constituie o etapă însem¬ 
nată în istoria Muzeului de la Şosea. 

Chiar şi alegerea locului părea a fi de bun au¬ 
gur în destinul muzeului: acolo unde fusese 
Monetăria, adică de unde porneau valorile în 
toată ţara, acum urma să se facă un lăcaş din 
care se va răspândi o altă mare valoare, cultura. 
In vremea la care mă refer, clădirea era ocupată, 
aşa cum am arătat, de Şcoala profesională de fete 
Nr. 3. Pe lângă Muzeu, în acelaşi imobil, Haret 
intenţiona să instaleze şi un muzeu pedagogic^. 

Intre timp, la şcoală se adunaseră mai multe 
obiecte, provenite din toată ţara. Paraschivescu- 
Alpar este solicitat să evalueze dacă acestea 
merită să constituie un început de muzeu. In¬ 
tr-un raport către Ministerul Cultelor (18 iunie 
1901) 55 . pictorul arată că este vorba de două ca¬ 
tegorii distincte: obiecte confecţionate de eleve 
şi care ar putea constitui un muzeu special şi al¬ 
tele, „mult mai puţine la număr, sunt ţesături şi 
broderii naţionale, adecă produse ale industriei 
ţărăneşti 44 . Fiind familiarizat cu arta populară, 
pledează pentru conservarea şi strângerea în- 
tr-un muzeu a exemplarelor acestei arte, atât de 


perisabile: „Este unanim recunoscut că există în 
ţară o nesecată bogăţie de elemente artistice pen¬ 
tru un asemenea muzeu şi cari, din nenorocire 
se perd cu iuţeală uimitoare şi perderea lor totală 
ar fi o pagubă în veci nereparabilă pentru arta 
naţională (...). De aceia, D-le Ministru, cred că se 
impune, până este încă timp, începerea unei 
colecţiuni de ţesături şi broderii originale, de de- 
senuri şi fotografii despre monumentele ce se 
mai găsesc atât în întreg cât şi în detaliu, dupe 
porţile şi crucile ţărăneşti cu modele de lucrări 
de lemn, şi în fine, dupe tot ce se poate întâlni 
cu o valoare artistică 44 ^. 

Şi fiindcă i s-a cerut părerea, Alpar arată că 
acţiunea ar costa 10-15.000 lei pe an, pe timp de 
2-3 ani, iar instalarea obiectelor, ce se găsesc 
deja la Monetărie se poate face imediat, in¬ 
vestiţiile pentru dotarea muzeului fiind, după 
părerea sa, minime: „Ar fi nevoe de 3-4 vitrine 
cari n’ar costa decât 800-1.000 lei. Localul este 
suficient şi în cea mai bună stare 4 " 55 . 

Ministrul este de acord cu evaluările pictoru¬ 
lui şi îi scrie, la 17 iulie 1901, că acesta va primi 
suma de 3.000 lei, dintre care 1.000 lei pentru a 
comanda „stelasge 44 pentru viitorul muzeu, iar 
de rest, să cumpere obiecte: „stofe, broderii, 
ţesături, costume, covoare, scoarţe, precum şi 
orice obiect fabricat în ţară având un caracter 
bine determinat, în gustul ţării 4450 . Mai este 
sfătuit ca, pentru obiectele ce nu se pot cumpăra, 
să execute desene sau fotografii (în care scop, 
Ministerul îi va împrumuta un aparat fotografic), 
prioritate având obiectele sau monumentele care 
încep să dispară, „scopul Museului fiind mai cu 
seamă de a conserva modelele artei noastre tre¬ 
cute, spre a servi ca elemente pentru arta noastră 
viitoare 44 5 ^. 

Spiru Haret nu renunţase însă la ideea că şi 
obiectele lucrate în şcoli trebuie să figureze în 
acelaşi muzeu. El pune un mare preţ pe învăţă¬ 
mânt (nu degeaba fusese numit „Omul Şcolii 44 ). 
Din păcate, în acest caz, el nu înţelegea că nişte 
lucrări executate, de cele mai multe ori, cu stân¬ 
găcie, nu îşi puteau găsi locul într-un muzeu spe¬ 
cializat. 

Fiindcă printre obiectele revenite de la Ex¬ 
poziţia de la Paris, erau şi unele ce aparţineau 
Şcolii profesionale „Madona Dudu 44 din Craiova, 
Spini Haret se adresează directoarei acesteia, la 
9 mai 1901: „(...) Ministerul nostru dorind să 
înfiinţeze un museu de ţesătorie şi artă naţio¬ 
nală, vă rogă să-i comunicaţi de urgenţă dacă ac¬ 
ceptaţi ca aceste obiecte să facă parte din museu 
sau ţineţi absolut să vi se trimită 6458 . 

Tonul deloc imperativ al adreselor Ministru¬ 
lui încurajează pe unele directoare să încerce a-şi 
păstra obiectele. Este cazul Cleopatrei Gheor- 
ghiu, de la Şcoala profesională de fete din Iaşi, 
care-i cere, la 31 mai 1901, să i se restituie obiec¬ 
tele trimise la Expoziţie, „(...) ca să le putem ex¬ 
pune, cel puţin, la Exposiţia de finea anului 
curent, de orece la Paris, din causa negligenţei 
amploianţilor (sic) au fost aruncate în fundul 
unui dulap de unde cu mare greutate le am 
putut scote, şi acesta după trecerea comisiunei 
examinatore 4458 . Ministrul o pune în faţa faptului 
împlinit comunicându-i, la 21 iunie: „(...) de ore¬ 
ce acele obiecte sunt deja trimise la Muzeul de 
artă naţională ce Ministerul va înfiinţa la Bu- 
curesci, nu se pote satisface cererea din menţio¬ 
natul raport 4468 . Directoarea şcolii mai face o ten¬ 
tativă, cerând exponatele, măcar cât să le vadă 
publicul ieşean, după care promite că le va re¬ 
trimite la Bucureşti 61 . Dar rezoluţia ministerială 
este categorică: „De oare-ce acele obiecte s’au tri¬ 
mis la Muzeul ce se instituie în Bucureşti, nu se 
poate satisface cererea 44 . Şi astfel, nişte obiecte 
care ar fi putut figura cu succes într-o expoziţie 
şcolară, sunt aduse într-un muzeu iar, după ce 
acesta va fi organizat pe baze ştiinţifice, vor fi 
risipite care încotro. 

Ministerul Cultelor n-a găsit nici la mănăstiri 
o cooperare deplină. Stareţul de la Neamţu cere, 
la rândul său, cele 5 scoarţe (şi nu 4, cum s-a 
văzut mai sus) ce fuseseră adunate de Juan 
Alpar, în iulie 1899, pentru Expoziţie, dintre 
care una, „cu pecete de ceară a mănăstirii datată 
1374 (!) 44 care este în „inventarul şi zestrea 
mănăstirii** 6 -. Aceste scoarţe erau depozitate la 
Ministerul Domeniilor şi doar Alpar le-ar fi putut 


identifica. între timp însă acesta murise şi Spiru 
Haret deleagă pe N. Rădulescu-Niger („de la dir. 
T 4 ) 63 să depisteze scoarţele, acesta fiind „în ore- 
care mesură a cunoşte acele scorţe, căci a fost în 
serviciul expoziţiei 44 . 

în această vreme, localul de la Monetărie era 
ocupat, fără nici o însărcinare din partea Minis¬ 
terului, de către Th. Speranţă (Speranţia) cu al 
său „Museu de Etnografie Bucuresci 44 al cărui di¬ 
rector se autointitulase. El intenţiona să adune 
aici celebrele sale păpuşi în costume naţionale, 
ce-i soseau de la şcolile primare unde trimisese o 
circulară în acest sens. Existenţa acestui muzeu 
este bizară prin faptul că, timp de 4 ani, el a 
funcţionat ilegal fiind, în acelaşi timp, subven¬ 
ţionat de Minister... Avea, în afară de „director 44 , 
un custode, în persoana lui Ilie Dumitrescu, cu o 
leafă de 50 lei lunar 64 , şi pentru care Th. Spe¬ 
ranţă cere să i se permită să poată locui „în cor¬ 
pul de case din mijlocul curţii de la Museul Etno¬ 
grafic 44 . unde „sînt nisce camere în care locuesc 
servitori de pe la Ministere 44 65 . 

Directorul acestui „muzeu-fantomă 44 trimite 
nenumărate cereri lui Spiru Haret, aproape ex¬ 
clusiv în scopul obţinerii de fonduri care, cul¬ 
mea, de multe ori, i se şi aprobă ! Astfel, la 13 
februarie 1901 cere bani pentru a confecţiona 
34 de etajere: 32 reprezentând fiecare câte un 
judeţ, una pentru Capitală şi una „pentru mate¬ 
rialul privitor la moravuri populare 4466 . Mai 
mult, el descrie xMinistrului cum vedea realizarea 
acestor etajere: din lemn de brad, vopsit în ne¬ 
gru. „Formatul etajerei rotund, la mijloc cu un 
stâlp 8/8 cu patru picioare pătrate, între poliţi 
cu console. 44 înălţimea mobilei urma să fie de 
2,45 m iar „în vîrful stîlpului, un steguleţu 3 co¬ 
lori cu o placardă de tablă cu inscripţia fie-cărui 

judeţu văpsit în ulei. Preţul unei etajere. 

25 lei 44 6 '. Sper că, până la urmă, puţinii bani ai 
Ministerului nu au fost cheltuiţi pentru un astfel 
de mobilier... 

Fiindcă, în urma circularei de mai sus, învă¬ 
ţătorii începuseră să trimită obiecte, Th. Spe¬ 
ranţă cere Ministrului, la 21 februarie 1901, să-i 
aprobe fonduri pentru a plăti un hamal care să le 

transporte de la Poşta centrală la Ateneul Ro¬ 
mân, unde urmau să fie depozitate într-o primă 
etapă, înainte de a-şi găsi locul pe etajerele 
muzeului 68 . 

întrucât la numeroasele cereri de bani pe ca¬ 
re le adresa Ministrului, acesta punea rezoluţia 
că „se va achita din cheltuieli extraordinare 66 
(dar de multe ori se întreba el însuşi: „Din ce 
fonduri 66 ?), Th. Speranţă cere aprobarea să se 
perceapă o taxă pentru vizitatorii muzeului său: 
50 bani de persoană şi 25 bani pentru copii, pen¬ 
tru „a ajuta la cheltuielile de întreţinere şi poate 
ar forma şi un mic fond pentru achiziţiuni de 
material nou** 66 . De taxe vor fi scutiţi elevii „ve¬ 
niţi in corpore 66 şi învăţătorii. De asemenea, o zi 
pe săptămână, intrarea va fi liberă. Faptul că 
Ministerul îi aprobă iniţiativa (diminuând, e 
drept, preţul biletelor la 30 bani de persoană şi 
la 15 bani pentru copii, duminica fiind intrarea 
gratuită) 70 a făcut ca unii cercetători să con¬ 
sidere că la 1 iunie 1901 avem de-a face cu un 
Muzeu de Artă Naţională oficial instalat în Şo¬ 
seaua Kiselefl 71 . într-adevăr, poate deruta pe 
oricine atitudinea ezitantă a lui Spiru Haret care 
subvenţiona şi recunoştea dreptul de funcţionare 
unui muzeu despre care va cere lămuriri, cum se 
va vedea, abia în 1904. 

Nu ştiu dacă biletele de intrare au fost pro¬ 
fitabile, dar Th. Speranţă face unele achiziţii pe 
care le raportează Ministerului, ca aceea din 15 
noiembrie 1901, menţionată ca fiind compusă 
din „trei costume miniaturi 66 . In realitate, din 
simpla citire a chitanţelor de 17,50 lei, plătiţi 
pentru aceste obiecte, aflăm că ele erau: „1 păpu¬ 
şă ţarină, 1 păpuşă ţar, 1 păpuşă Napoleon 667 ^... 

Din fericire, ministerul se opune la alte „achi¬ 
ziţii 66 ale directorului, care ceruse să i se transfere 
de la Facultatea de Ştiinţe din Bucureşti, labo¬ 
ratorul „de fisică, gravitate, căldură, electrici¬ 
tate 66 , câteva aparate scoase din uz: „o maşină 
electrică Ramsdan, un manometru cu aer com¬ 
primat şi un condensator electric deteriorat 66 73 . 

Tenace, Th. Speranţă cere ca şi „materialul de 
ţeseturi şi lucruri şcolare, care a servit la expoziţia 
de la Paris şi acuma e depus la Şcoala profesională 


de la Şosea 66 să i se repartizeze, deoarece „este 
material propriu pentru acest muzeu 66 74 . După ce 
Ministrul decide sec: „29 XI 1901. Nu se aprobă 
(ss) Flaret 66 , cere să i se facă un referat, care-1 va in¬ 
forma că „obiectele şcolare întorse de la Expoziţie 
au fost trimise la Şcola profesională de la Şosea şi 
apoi predate d-lui Alpar, azi decedat, care fusese 
însărcinat de Dv. pentru a înjgheba un început de 
muzeu de artă naţională. Dl. Speranţă cere acum 
ca acele obiecte să fie date museului etnografic de 
sub conducerea sa 6i7 °. 

Edificat în sfârşit, Spiru Haret trimite adresa 
Nr. 12262 din 5 decembrie 1901 „D-lui Strîm- 
bulescu, profesor la şcola de bele arte. Loco 66 cu 
următorul conţinut 76 : 

„Ministerul nostru dorind să începă un mu- 
seu de artă naţională cu obiectele care fuseseră 
trimise la Expoziţia din Paris din 1900 şi cari se 
află date în primirea Direcţiunei Şcolei profe¬ 
sionale de fete instalată în locul fostei monetării 
a statului de la Şosea, însărcinase cu acesta încă 
din Iulie a.c. pe decedatul Juan Alpar acordân- 
du-i şi suma de 3000 lei, pe care a primit-o deja 
şi din care D-sa avea să comande stelaje în valore 
de 1000 lei, iar din restul de 2000 lei să cum¬ 
pere obiecte pentru museu: stofe, broderii, ţesă¬ 
turi, costume, covoare, scorţe, precum şi ori-ce 
obiect fabricat în ţeră având un caracter artistic 
bine determinat, în gustul ţerii. 

In locul repausatului Juan Alpar, subscrisul 
are onore a vă ruga să primiţi în mod gratuit 
însărcinarea de a alcătui acel museu de artă 
naţională. Şi de ore-ce am rugat şi pe d. profesor 
Ion Bianu, prin adresă specială, să urmărească 
întrebuinţarea sumei de 3000 lei primiţi de re- 
pausat în scopul dotării museului, subscrisul ve 
rogă, Domnule profesor, să luaţi înţelegerea în 
privinţa acestei cestiuni cu respunsul D-vostră 
cât mai curând 66 . Noul administrator al Muzeului 
va fi, deci, tot un pictor 77 . Aceasta nu însemna 
însă că muzeul lui Speranţă părăsise localul; în 
iunie 1903 se mai trimeteau hârtii oficiale la 
Minister având antetul: „Direcţiunea Museului 
Etnografic din Bucuresci 66 , purtând semnătura 
„Director Th. Speranţia 66 ' 8 . 

O atitudine mai fermă a Ministerului apare 
la 3 ^octombrie 1903, când i se transmite: „Mi¬ 
nisterul hotărând ca sala cea marre din localul 
şcolii profesionale No. 3 să se pună la dispozi- 
tiunea D-lui Ipolit Strâmbulescu pentru a aşeza 
în ea muzeul de arte naţionale, am onoarea a vă 
ruga să ridicaţi păpuşele din acea sală 44 " 9 . Nici 
acest ultimatum nu este în măsură să-l determine 
pe Th. Speranţă să abandoneze localul. Ba, mai 
mult, el continua să primească salariu pentru 
„custodele 44 său, cum reiese din cererea de or- 
donanţare a acestuia, trimisă în martie 1904 (!). 
Abia acum Spiru Haret cere lămuriri precise. El 
scrie pe marginea cererii: „20 III 1904. Se va 
libera (suma) însă servitorul va fi al museului de 
artă românească (sic), iar nu al celui etnografic, 
care nu mai există (sublinierea mea). Să mi se 
refere în ce chip d. Speranţă a căpătat titlul de 
director al muzeului etnografic şi dreptul de a 
cere plata de lefi’* 89 . Pe verso, el scrie, la 24 apri¬ 
lie 1904 (deci a ţinut hârtia o lună până să ia o 
decizie !): „Museul etnografic nu are fiinţă: în 
locul unde erau păpuşile s’a pus museul de artă 
naţională. Servitorul depinde (de) acest museu 
şi e pus sub ordinele D-lui Ip. Strîmbulescu, care 
va avea însărcinarea de a semna statul lui de pre- 
senţă. (ss) Haret 44 . Şi, pe acelaşi act, se află şi ex¬ 
plicaţia pe care funcţionarul din Minister, Ştefan 
Popescu, o dă situaţiei confuze ce a existat până 
la acea dată: 

„Referat. Din lucrările aflate în dosarele Mi¬ 
nisterului se constată că Dl. T. D. Speranţia nu a 
avut nici un ordin expres, relativ la titlul de di¬ 
rector al museului etnografic. D-sa în 1900 a pre- 
sentat o cerere, împreună cu o circulară tip, prin 
care spunea că, în basa dorinţei exprimate verbal 
de Dl. Ministru de a pune basele unui museu 
etnografic, să i se încuviinţeze cererea de a invi¬ 
ta învăţătorii să colecţioneze păpuşi, care să 
represinte oamenii din localităţile cu portul de 
vară şi de iarnă. Aceste păpuşi să fie trimise 
direct D-lui Speranţia, care a fost însărcinat cu 
păstrarea la Ateneu. 

In 1901 se primesce (sic) la Minister nisce 
păpuşi, confecţionate de copii scolei froebeliene 

din Tulcea şi urmând ca aceste păpuşi să fie 
păstrate la Monetăria Statului, pentru museul 
pedagogic, s’a scris tot D-lui Speranţia, ca să le 
aranjeze în local. 

Toate lucrările acestea fiind sub conducerea 
directă a D-lui Speranţia, D-sa în rapoartele pe 
care le înainta Ministerului, punea titlul «Direc¬ 
ţiunea museului etnografic Bucuresci», semnând 
în calitate de Director. Ast fel s’a continuat până 
în present. 

(ss) Ştef. Popescu 4481 . 

Dacă atitudinea lui Th. Speranţă poate fi ca¬ 
racterizată undeva între grandomanie şi impos¬ 
tură, e de neînţeles cum ministrul Spiru Haret a 
putut tolera, timp de aproape patru ani, o situaţie 
ambiguă care, pe deasupra, era şi păgubitoare pen¬ 
tru Stat (a nu se uita sumele plătite pentru salariu, 
întreţinere, chiar şi pentru unele achiziţii). 

Ipolit Strâmbulescu era cu totul altfel decât 
predecesorul (îl putem numi astfel ?) său. Pe 
lângă că era dotat cu o pregătire artistică ce nu 
trebuie neglijată (tablourile le semna, însă, Ip. 
Strâmbu), el îşi ia în serios rolul de organizator 
de muzeu (nu a fost niciodată numit director), 
în această calitate, face achiziţii direct, prin nu¬ 
meroase deplasări pe teren. Ca primă acţiune, se 
duce la revizoratele şcolare ale unor judeţe, pen¬ 
tru a explica învăţătorilor care sunt criteriile de 
selecţie a obiectelor ce trebuie adunate pentru 
muzeu 88 . Ministerul îl sprijină, după cum reiese 
din scrisoarea adresată la 3 martie 1904 Revizo- 
ratului şcolar al judeţului Putna, în care cere să 
se dea o circulară învăţătorilor din Vidra, Tul- 
nici, Soveja, Răcoasa, Năruja, Paltin şi Nerej (se 
remarcă faptul că acestea sunt printre cele mai 
semnificative localităţi din actualul judeţ Vran- 
cea) ca aceştia să organizeze mici expoziţii de 
artă populară în şcoli, astfel încât, când Ipolit 
Strâmbulescu va trece prin satele enunţate, să-şi 
poată alege obiectele pentru muzeu, fără a mai 
pierde vremea cu depistarea lor 88 . Sistemul se 
pare că a dat roade, de vreme ce, la 7 octombrie 
1905, Strâmbulescu roagă pe Ministru să ceară 
revizorului şcolar din judeţul Vâlcea să-i dea con¬ 
cursul în deplasarea lui pentru achiziţii 84 . Cât de 

diferite erau aceste achiziţii faţă de cele făcute 
de Th. Speranţă aflăm dintr-un raport al cheltu¬ 
ielilor efectuate în anul 1904 85 : 

1 cămaşă din Băbeni - Vâlcea (1,50 lei) 

- 8 cămăşi, 4 covoare, 2 ştergare, 1 cruce, 1 
talger, 1 ciomag, 1 curea, 2 bucăţi mânecă 
(altiţe) şi 2 tipare de caşcaval din Putna (228 lei) 

- 5 cămăşi, 4 broboade cusute cu mătase, 
două capete broboade, 2 ştergare, 2 cârpe în cor- 
nuri, 1 zavelcă. Din Vâlcea (127 lei) 

- 14 şervete cusute, 2 covoare şi 6 plăci fo¬ 
tografice - din Bucovina (56,60 lei) 

- 9 cămăşi, 2 chilimuri, 3 fote, 2 cârpe în 
cornuri, 1 valtrap, 1 furcă şi mai multe petece - 
din Muscel (149,80 lei) 

- 1 cămaşă femeiască din jud. Bacău (6 lei) 44 

Lista completă a obiectelor achiziţionate de 

Strâmbulescu şi depozitate la Muzeu se află 
cuprinsă în procesul verbal pe care îl va semna 
împreună cu Al. Tzigara-Samurcaş, când acesta 
din urmă va prelua conducerea Muzeului de artă 
naţională 8 ^. 

Obiectele adunate erau depozitate cu greu în 
localul fostei Monetării, din pricina păpuşilor lui 
Th. Speranţă. Strâmbulescu raportează 8 ': 

„Cât priveşte obiectele culese de mine le-am 
transportat şi le-am aranjat într’o sală a Muzeului 
Etnografic, sala însă n’am putut-o încuia, după 
ordinul Ministrului, deoarece D-ul Speranţa, Di¬ 
rectorul Muzeului Etnografic, mi-a spus că tre¬ 
buie să facă nişte dulapuri pentru păpuşile dă¬ 
ruite şi care se află expuse acolo 46 . 

Ipolit Strâmbulescu este însărcinat de către 
Ministru şi cu luarea în primire a obiectelor 
culese de C. N. Mihăilescu pentru Societatea 
„Furnica 4488 . Competent şi riguros, pictorul sem¬ 
nalează: 8 ^ 

„(...) din această alegere a rezultat că mare 
parte din obiecte nu sunt potrivite pentru acest 
muzeu, fiind în majoritatea lor simple petice de 
diferite stofe sau pânze ce n-au nici un caracter 
artistic dar care ar fi interesante poate pentru 
vre-un muzeu industrial din punct de vedere al 
fabricaţiunii lor. In consecinţă vă rog (...) a dis¬ 
pune să mi se arate ce să fac cu acele obiecte ce 


nu sunt potrivite a fi expuse în muzeul de artă 
naţională 44 . 

In peregrinările lui prin Bucovina, Strâm¬ 
bulescu a aflat despre iniţiativa unui preot de 
ţară, pe care i-a relatat-o „Părintele Marian 44 (Si- 
meon Florea ?)^° şi anume: într-un sat, văzând 
că femeile au părăsit portul tradiţional, preotul 
de aici a interzis hora satului până când fetele şi 
femeile nu vor reveni la vechiul port, metodă ce 
a dat roade... 

Pentru revigorarea industriei casnice, Strâm¬ 
bulescu face unele propuneri concrete, pe care le 
prezintă Ministrului^ 1 : 

„In legătură cu dezvoltarea industriei casnice 
la sate îmi iau permisiunea a supune aprecierii 
Domniei voastre următoarele: 

a) Pentru studierea mijloacelor practice de lu¬ 
crarea lânei şi cânepei de către săteni, să se tri¬ 
mită câţiva specialişti în localităţi ca Cisnădie, 
Comitatul Sibiului şi în alte părţi destinate spre 
a afla care sunt maşinile, cele mai practice şi mai 
simple de dărăcit, tors şi ţesut care ar putea li 
întrebuinţate cu succes şi de ţăranii noştri; 

b) Să se procure câte un exemplar din acele 
maşini: să se deseneze şi să se trimeată fiecărei 
şcoale de meserii modelele în desen, ca după ele 
să se facă în natură mai multe exemplare pentru 
vânzarea în expoziţiile viitoare ale şcolilor de me¬ 
serii; de asemenea şi teascuri de stors mustul fruc¬ 
telor şi cuptoare sistematice de uscat fructele^; 

c) Să se înfiinţeze pe lângă fiecare şcoală ele¬ 
mentară de meserii câte un atelier practic unde 
elevii şi absolvenţii şcoalei să prefacă materiile 
prime aduse de săteni în pânză, dimie sau aba 
pentru îmbrăcat; 

d) Să se înfiinţeze câte o şcoală elementară 
de pomicultură şi apicultură în fiecare judeţ de 
munte din regiunea dealurilor. Aici să se înveţe 
păstrarea fructelor naturale sau uscate, precum 
şi extragerea mustului din fructe. 

Pe lângă îmbunătăţirile vieţii săteanului cred 
că prin aceste măsuri s’ar pune şi o stavilă pânze¬ 
turilor şi postavurilor străine, care fiind mai ief¬ 
tine, s’au introdus aşa de mult în îmbrăcămintea 
săteanului 44 . 

Revenind la achiziţiile lui Strâmbulescu, tre¬ 
buie remarcat faptul că obiectele erau strânse 
din toate satele, nu numai dintre hotarele ţării, 
ci şi din acele teritorii locuite de români dar 
care, la acea vreme, se allau încă sub stăpânire 
străină (Transilvania, Bucovina, Banat). Pentru 
documentare, Strâmbulescu pleacă patru zile la 
Viena, în decembrie 1903, ca să studieze „ex¬ 
poziţia produselor casnice a locuitorilor din 
Galiţia 4 ' 03 , convins că aici va găsi şi produse ale 
românilor din zonă, dar raportează, dezamăgit, 
Ministrului: „Expoziţia permanentă sub formă 
de bazar mai mult, e făcută cu scopul de a vinde 
produsele ţăranilor galiţieni, ca din câştigul lor 
să dea de lucru mai departe producătorilor 44 . 

In Bucovina, cercetează colecţia „Doamnei 
Buberl 44 ^, membră a Comitetului Societăţii fe¬ 
meilor române din Bucovina, iar în 1906 achi¬ 
ziţionează 200 de piese (pe care le socoteşte a fi 
„foarte interesante 44 ) din colecţia baronului Mus- 
teaţă, tot din Bucovina, care tocmai intenţiona să 
le vândă Muzeului din Viena 0 \ 

In 1905, la conducerea Ministerului Cultelor 
şi al Instrucţiunii publice este numit Mihail Vlă- 
descu, care va continua politica lui Haret: înzes¬ 
trarea Muzeului şi cu produse realizate de elevii 
şcolilor primare. El tipăreşte o „adresă circu¬ 
lară 44 , pe care o trimite tuturor revizorilor şcolari 
din ţară, ca aceştia, la rândul lor, s-o transmită 
învăţătoarelor din sate: 

„Doamnă învăţătoare, Prin adresa No. 37219 
din 3 Iulie 1904, vi s’a pus în vedere să cereţi 
elevelor D-voastră, în decursul acestui an şcolar, 
să înceapă fiecare, pe un petec de pânză, toate 
râurile şi puii cei de demult, ce se vor găsi pe 
acasă sau pe aiurea (...) toate având, dacă se poate, 
o vechime mai mare de 30 de ani (...). Izvoadele 
acelea începute au menirea să fie păstrate ca mo¬ 
dele în Muzăul de Artă Naţională (...) 44 °°. 

După părerea mea, această metodă putea fi 
folositoare în măsura în care se urmărea stabi¬ 
lirea unui repertoriu al ornamentelor, însă în 
nici un caz „petecele 44 trimise nu puteau să re¬ 
prezinte piese demne de a figura într-un muzeu 
de artă populară. 

In anul următor, M. Vlădescu trimite o nouă 
circulară către învăţătoare (2 mai 1905) pentru a 
cere elevelor să facă „izvoade de cusături 44 , rea- 
mintindu-le cerinţele. El promite şi premii pen¬ 
tru acele învăţătoare „care vor fi lucrat cu mai 
multă tragere de inimă 4 ' 0 ^. 

In general, răspunsurile sunt destul de des- 
curajante. De la şcoala rurală din Bogdana, ju¬ 
deţul Tutova, d£ pildă, Ministrul primeşte: „Cu 
toate cercetările mele, nu sa (sic) găsit în locali¬ 
tate podoabe naţionale de natura, felul şi ve¬ 
chimea celor cari tratează ord. No. 37219 din 3 
iulie 1904 44 ^ 8 . La fel, din comuna Iaza, judeţul 
Ialomiţa 00 . 

In faţa acestei situaţii, G. Sterian, „sfetnicul 44 
multor miniştri, arată la 3 mai 1905 că această 
metodă nu a dat rezultat pentru că „lucrările 
acestea, oricât de restrânse ar fi ele, necesitează 
cheltuieli şi unei învăţătoare nu i se poate pre¬ 
tinde să rupă o sumă, fie şi mică, din modestul ei 
salar. Cât despre părinţii fetelor, nici nu trebuie 
să vorbim, faţă de marea lipsă prin care au tre¬ 
cut 44 ^ 0 . Sterian sugerează ca primăriile să fie 
acelea care să subvenţioneze acţiunea şi să insti¬ 
tuie, ca stimulent, mici premii pentru învăţă¬ 
toarele cu cele mai bune rezultate. Ca urmare, 
învăţătoarea din comuna Paşcani, judeţul Sucea¬ 
va trimite pentru Muzeu o fotă datând din anul 
1827, o cămaşă din 1850 şi un ştergar din 1859, 
pentru care primeşte mulţumiri scrise din partea 
Ministerului 101 . 

învăţătoarea Paulina Răuţescu, din Novacii 
Gorjului, donează o cămaşă „veche de 74 de 
ani 44 , arătând că a înţeles care erau cerinţele Mi¬ 
nisterului şi, în consecinţă, va pretinde elevelor 
sale să copieze izvoadele 10 ^. 

O a treia circulară este trimisă la 8 august 
1905, cerând ca modelele pentru Muzeu să fie 
culese până la 1 septembrie 104 . Dar acţiunea se 
desfăşura anevoios, revizorul şcolar din Muscel 
arătând că, din 26 de învăţătoare, doar 10 i-au 
trimis materialul şi cere avizul Ministrului „de a 
sancţiona pentru neglijenţă 44104 . 

Muzeul, chiar dacă nu era întemeiat oficial, 
funcţionează aproape normal. Prin Decretul Re- 

gal Nr. 2304, C. Petrescu este numit pe post de 
arhitect al Muzeului de Arte Naţionale, cu în¬ 
cepere de la 1 aprilie 1905dar în mai 1906, 
îl găsim trecut pe un stat de plată ca desenator 
şef, alături de D. Pecurariu (desenator) şi C. Să- 
vulescu (gardian) 100 ; aşa cum am văzut, prestaţia 
lui Ipolit Strâmbulescu era neremunerată. Vo¬ 
luntariatul său dă, în schimb, roade, ceea ce de¬ 
termină pe G. Sterian să roage pe Ministru să-l 
menţină pe „Ipolit Strâmbulescu, profesor la 
şcoala de Bele-Arte din Bucureşti, care a fost 
însărcinat până acum cu dirijarea Muzeului de 


Artă Naţională, cu cercetarea şi cumpărarea de 
ţesături şi alte rămăşiţe de Artă Naţională mai 
mulţi ani de-a rândul şi-a îndeplinit această misi¬ 
une cu multă râvnă şi pricepere 4410 Aşa cum 
era de aşteptat, Ministrul acceptă propunerea de 
a-1 menţine pe post şi Strâmbulescu se va ocupa 
în continuare de Muzeu până când, în bugetul 
Casei Artelor, se prevede înfiinţarea, la 1 oc¬ 
tombrie 1906, a unui „Muzeu Etnografic, de 
artă naţională, artă decorativă şi industrială 44108 , 
al cărei director va fi numit Al. Tzigara-Samur- 
caş. Muzeul de la Şosea se născuse... 



Stîlp al casei Mogoş 
(desen 0. Roguski, 1928) 


http://martor.muzeultaranuluiroman.ro / www.cimec.ro 



Capitolul al III-lea : Muzeul de la Şosea 


Expoziţia „jubiliară 44 din 1906 ar fi putut fi 
un imbold pentru înfiinţarea mult aşteptatului 
Muzeu de Artă Naţională deoarece, printre nu¬ 
meroasele obiecte expuse, figurau şi cele con¬ 
fecţionate cu mult simţ artistic în gospodăriile 
sătenilor noştri. 

„Nu avusesem încă nici o manifestare de 
mare importanţă aici în ţară, pentru noi şi pen¬ 
tru străinătate în care să ne prezentăm cu pleni¬ 
tudinea mijloacelor noastre de stat modern 441 . 
Un stat modern înţelegea, acum, să pună la 
curent publicul cu creaţiile tradiţionale astfel că, 
pe lângă obiectele confecţionate ad-hoc, în şcoli 
sau diverse societăţi culturale, în pavilioanele Ex¬ 
poziţiei apar şi produse autentice, cu adevărat 
valoroase. 

Expoziţia, deschisă în timpul guvernării con¬ 
servatoare a lui Gh. Gr. Cantacuzino, dorea să 
omagieze împlinirea a 40 de ani de la suirea pe 
tron a domnitorului Carol de Hohenzollern şi, în 
acelaşi timp, a 25 de ani de la întemeierea Re¬ 
gatului României, moment din care, într-adevăr, 
ne puteam considera un stat modern. 

Pentru organizarea expoziţiei a fost desemnat 
Ion Lahovary (ministru al Domeniilor), cunoscut 
a fi un bun gospodar şi un fin intelectual, iar ca¬ 
litatea de comisar al Guvernului a primit-o Dr. 
C. Istrati. Terenul a fost ales sub dealul Filaret, o 
zonă mlăştinoasă pe vremea aceea, străbătută de 


o şosea ţărmurită de copaci, care trecea pe lângă 
fântâna cu renumita „apă de Filaret 44 . Era unul 
dintre locurile de petrecere la iarbă verde a bu- 
cureştenilor în secolul trecut. 

Planul general al Expoziţiei a fost realizat de 
francezul Redon (în unele acte numele este or¬ 
tografiat şi „Redont 44 ), un cunoscut arhitect pei- 
sagist 2 . 

Clădirile, deşi ridicate în pripă, pe timp de 
iarnă, erau sugestive („cula 44 ) sau chiar monu¬ 
mentale („Palatul Artelor 44 ), fapt ce l-a determi¬ 
nat pe Dr. Istrati să propună ca, după de¬ 
montarea Expoziţiei, întregul complex să fie 
transformat într-un muzeu „al trecutului nos¬ 
tru 44 , cu secţiile de cultură, armată, arte fru¬ 
moase, etnografie şi economie 1 . împotriva aces¬ 
tui proiect (care, pe lângă că ar fi însemnat să 
adăpostească obiecte de valoare în clădiri inadec¬ 
vate, ar fi întârziat, dacă nu zădărnicit, con¬ 
strucţia unui adevărat muzeu, clădit special în 
acest scop) s-au ridicat atât G. Sterian, adminis¬ 
tratorul Casei Artelor 4 , cât şi Al. Tzigara-Samur- 
caş^, care reuşesc ca propunerea lui C. Istrati să 
nu fie pusă în aplicare. 

De fapt, cel puţin pentru domeniul care ne 
interesează, Expoziţia din 1906 a fost un fiasco. 
„Căci lipsa totală de discernământ în alegerea 
obiectelor şi prin lipsa şi mai regretabilă de gust 
care a predominat la orânduirea lor, dovada a 

Martor , IV - 1999, Supliment 

fost făcută de marea deosebire între intenţiile 
d-lui doctor (Istrati) şi realizarea lor 44 , constata 
Al. Tzigara-Samurcaş în anul următor 6 . Acesta îl 
mai acuză pe fostul Comisar de vânzarea către 
particulari a celor mai caracteristice obiecte, deşi 
acestea fuseseră rezervate pentru a intra în pa¬ 
trimoniul viitorului muzeu de la Şosea. însuşi 
Dr. Istrati „s-a îmbogăţit 44 prin darurile obţinute 
de la unii expozanţi, sau prin cumpărarea (sub 
preţ, desigur) a unor obiecte”, alcătuindu-şi o im¬ 
portantă colecţie „pe urma şi în dauna Expo¬ 
ziţiei 44 , evaluată la 300.000 lei 8 . Sumă deosebit 
de mare, dacă ne gândim că întreaga colecţie de 
tablouri ale lui N. Grigorescu (150 piese) a fost 
vândută de către urmaşii săi Statului, la preţul de 
200.000 lei. 

Nici eforturile unor mari artişti de a da un 
caracter solemn Expoziţiei („Pentru încheierea 
Expoziţiei, D-l. G. Enescu a compus un hymn 
pentru muzica militară şi chor 44 , iar „cu execu- 
ţiunea părţei de chor s’a însărcinat Dl. Kiriac 44 ^) 
nu au putut şterge impresia de slabă organizare. 
Intr-o telegramă a Prefectului Poliţiei, D. P. Mo- 
ruzi către Ministerul Instrucţiunii publice se 
arăta că sosesc învăţători din toate părţile şi „ni¬ 
meni nu se ocupă de ei 44 , iar „oamenii umblă pe 
drumuri" 4 . Un grup de 87 de învăţători au fost 
cazaţi o noapte la compania de sergenţi, ca să nu 
fie lăsaţi să doarmă în stradă 16 . 

Organizatorii Expoziţiei s-au compromis şi 
prin nerestituirea obiectelor către proprietarii 
lor, scuzându-se că „s-au zăpăcit şi nu se mai pot 
găsi 441 \ Din cauza aceasta, Al. Tzigara-Samurcaş, 
devenit acum director de muzeu, se plângea că 
întâmpină reale dificultăţi în atât de necesarele 
achiziţii făcute pe teren: „Şi-a pierdut ţăranul - 
şi cu drept cuvânt - orice încredere în noi şi, de 
frică de a nu fi despoiat, nici nu consimte să mai 
arate cel puţin obiectele vechi sau de valoare ce 
propunem să-i cumpărăm 44 ^. 

Intr-un fel era normal să se piardă obiectele; 
s-au trimis, pe lângă cele de valoare, uriaşe can¬ 
tităţi de produse realizate de elevii şcolilor pri¬ 
mare - caiete de compuneri, de caligrafie sau 
obiecte de genul: „coadă de pensulă, toc de scris, 


purtător de pachet (?). beţişor rotund pentru 
flori 4418 etc., fiecare şcoală din ţară fiind obligată 
să participe cu exponate. 

Şi astfel, în loc ca Expoziţia de la Filaret să 
fie o „repetiţie generală 44 pentru înfiinţarea Mu¬ 
zeului, mai mult a reuşit să compromită o idee 
atât de generoasă. 

Proiectul unui început de muzeu la fosta Mo- 
netărie a Statului era, aşa cum am văzut, mult 
mai vechi, dar problema se pune în mod oficial 
abia în 1905. prin şedinţa Consiliului de Miniştri 
din 21 iulie, când Miliail Vlădescu, ministrul In¬ 
strucţiunii, este autorizat „a face lucrările de 
amenajare a localului fostei Monetării a Statului, 
în vedera instalării Şcoalei de Arte Frumoase, 
Muzeului Etnografic şi Muzeului de Artă na¬ 
ţională, lucrări urcându-se la suma totală de 
50.000 (cinci zeci mii) 4414 . 

Această casă, ce fusese cândva Palatul Ma- 
vrogheni (din care se mai vedeau urme „în sala 
cu stâlpi şi volte din corpul mijlociu al clă- 
direi“ 16 ) a fost cedată de către Ministerul Fi¬ 
nanţelor celui de Culte prin anul 1902, cum îşi 
mai amintea Al. Tzigara-Samurcaş, „acte despre 
acestea neexistând la Muzeu 4416 . 

Pentru a putea funcţiona, clădirea a trebuit 
să fie restaurată, adăugându-i-se şi câteva încă¬ 
peri. Ca arhitect, care să răspundă de aceste 
operaţiuni, a fost numit N. Gabrielescu, acelaşi 
care, în iulie 1905, era trimis în ţară de către 
Minister să fotografieze monumentele şi obiec¬ 
tele „prezentând un interes istoric şi artistic 
naţional 44 şi pentru care „... i-a acordat un credit 
de Lei 2.500 ce se vor preleva din sumele de la 
art. 42 din budgetul Casei Şcoalelor 4417 . 

Acesta, pentru a termina cât mai grabnic con¬ 
strucţia, cere Ministerului să i se aprobe unele 
modificări de materiale: înlocuirea grinzilor din 
fier cu altele, din lemn, să se renunţe la cără¬ 
mida smălţuită, a cărei procurare ar fi durat foar¬ 
te mult timp (şi, în plus ar fi fost prea scumpă) şi 
să se recupereze cărămida veche, de la zidurile 
demolate 18 , cereri ce nu sunt însă acceptate de 
Minister. Cu toate acestea, devizul a fost depăşit 
(terminarea clădirii a costat 56.299,09 lei) fi- 

indcă arhitectul Gabrielescu a executat şi unele 
lucrări ce nu primiseră aprobarea. Ce reprezenta 
această diferenţă, ca valoare, se poate deduce 
dintr-un document, din care reiese că, pentru 
modificarea intrării la Muzeu, s-au cheltuit 450 
lei 1 Cam atât despre restaurarea clădirii, ar¬ 
hivele neoferind amănunte în plus, în afară de 
desenele referitoare la schiţa unei vitrine^ şi de¬ 
taliul de la balustrada scării ce ducea la etaj^ 1 . 

Clădirea fiind pregătită, nu mai trebuia decât 
să fie numit un director care să se ocupe de orga¬ 
nizarea colecţiilor sale. Acesta a fost Al. Tzigara- 
Samurcaş. înaltul Decret Regal Nr. 2777, din 13 
iulie 1906, la articolul al 11-lea, prevedea: „D. Al. 
Tzigara-Samurcaş se numesce, pe ziua de 1 Oc- 
tombre 1906, ca director al muzeului etnografic 
de artă naţională, artă decorativă şi artă industria¬ 
lă în postul înfiinţat prin budgetul curent 44 "^. 

Din cauza unor greşeli (cred) de tipar, apar 
unele neconcordanţe în privinţa datei emiterii 
Decretului, aşa cum este ea menţionată în Mu¬ 
zeografie Românească şi în Memoriile lui Al. Tzi¬ 
gara-Samurcaş. 

In prima lucrare (p. XVIII) este trecută data 
de 10 octombrie 1906, în vreme ce în Memorii, 
voi. I, p. 211 este vorba de 13 iulie 1906 şi pu¬ 
blicat în Monitorul Oficial din 13/31 iulie. Ceea 
ce mi se pare ciudat este faptul că în Muzeografie 
Românească, care a fost tipărită în 1936 (deci în 
timpul vieţii autorului), o zi atât de importantă 
pentru el, dacă nu ar fi fost exact datată, am fi 
găsit-o corectată la sfârşitul volumului, la errata. 
Pe de altă parte, în Memorii este evidentă eroa¬ 
rea cu privire la data publicării în Monitorul Ofi¬ 
cial (13/31 iulie !). După cum se ştie, diferenţa 
dintre calendarul iulian („stil vechi 44 ) şi cel gre¬ 
gorian („stil nou 44 ), pentru secolul nostru este de 
13 zile. Prin urmare se poate vorbi fie de 13/26, 
fie de 18/31. Bineînţeles că unica soluţie pentru 
elucidarea problemei datei emiterii Decretului 
este cercetarea documentelor oficiale din arhive 
pe baza cărora se poate stabili data cu precizie: 
Decretul a fost „dat în Castelul Peleş la 13 iulie 
1906 44 şi apare în Monitorul Oficial nr. 88 din 
18/31 iulie 1906. (în Memorii, la p. 211, este 

menţionată eronat şi pagina din Monitorul Ofi¬ 
cial: 3527, în loc de 3537.) 

O confuzie a fost creată şi de faptul că De¬ 
cretul este emis cu câteva luni înainte de insta¬ 
larea lui Al. Tzigara-Samurcaş ca director. El va 
scrie: „... preluarea direcţiei noului muzeu pre¬ 
văzută fiind pe ziua de 1 octombrie, am căutat să 
întrebuinţez vacanţa de vară spre a vizita mu¬ 
zeele din sudul Dunării 44 ^. 

La 17 iulie 1906“Ţ Al. Tzigara-Samurcaş pri¬ 
meşte şi adresa oficială din partea Ministerului, 
prin care i se comunică numirea: „Domnule, 
Avem onoare a vă face cunoscut că, în urma re- 
comandaţiunei subsemnatului, aţi fost numit, 
prin înaltul Decret Regal sub No. 2777, pe ziua 
de 1 Octombrie a.c. ca director al Muzeului etno¬ 
grafic, de Artă Naţională, Artă Decorativă, Artă 
Industrială în postul înfiinţat prin budgetul cu¬ 
rent. Cu acest prilej vă mai facem cunoscut că, de 
pe acum chiar, sînteţi însărcinat a îngriji de acest 
muzeu precum şi de chestiunele relative, făcîn- 
du-ne toate propunerile ce veţi socoti de nevoe 
pentru propăşirea instituţiunei. p. Ministru (s.s) 
D. Hurmuzescu, Administrator, (s.s) G. Sterian 44 . 
Şi este adresată „Domniei Sale Domnului Al. Tzi¬ 
gara-Samurcaş, Intrarea Nordului, 2 Loco 44 . 

Ecoul acestei numiri apare şi în presă, sem¬ 
nificativ fiind un articol din Viaţa literară din 
23 iulie 1906 care arată că: „A făcut o bună im¬ 
presie numirea d-lui Al. Ţigara-Samurcaş în pos¬ 
tul de «director al muzeului etnografic de artă 
naţională, artă decorativă şi artă industrială». 
Muzeul de fapt nu există decât în stare embri¬ 
onară, în câteva camere părăginite din localul 
vechiu al Monetăriei de Şosea, dar sperăm că 
prin priceperea şi hărnicia d-lui Ţigara, se va în¬ 
fiinţa de-a binelea şi se va deschide în vre-un 
local mai corespunzător 44 . 

Cum, deocamdată, de un local „mai cores¬ 
punzător 44 nu putea fi vorba, nou-numitul direc¬ 
tor cere Ministrului, la 5 septembrie 1906: „Pen¬ 
tru a putea începe instalarea Muzeului a cărui 
direcţiune aţi bine-voit a-mi încredinţa, am onoa¬ 
rea a vă ruga să bine-voiţi a dispune să mi se pre¬ 
dea aripa stângă din clădirea Monetăriei, împre- 

ună cu cele trei săli construite din nou într’acest 
scop 4 ' 25 . 

La această cerere, el ataşează şi schiţa de plan 
executată de arhitectul N. Ghika-Budeşti şi face 
referiri la viitoarea construcţie a noului local, 
planurile fiind „astfel concepute ca lucrările să 
se poată repartiza pe trei exerciţii bugetare suc¬ 
cesive, uşurând ast-fel acordarea creditelor nece¬ 
sare 4 ' 26 . 

Câte „exerciţii bugetare" vor fi fost necesare 
pentru realizarea proiectului se va vedea în capi¬ 
tolul următor... 

Ministrul Cultelor, convins că este necesară 
construirea unei noi clădiri, adecvate Muzeului 
(cea actuală fiind insuficientă ca spaţiu), notează 
pe marginea hârtiei lui Al. Tzigara-Samurcaş, în 
aceeaşi zi „se aprobă cererea pentru a se preda 
aripa stângă împreună cu tot museul de arte de¬ 
corative şi cu lăzile din materialul adunat din 
ţară pe comptul Ministerului, precum şi cel reîn¬ 
tors din Paris. 

Pentru facerea planurilor şi devizului com¬ 
plectei clădiri a Museului se însărcinează Dl. 
arhitect Ghica N. în condiţiunile obicinuite aces¬ 
tor fel de lucrări". 

Prin ordinul nr. 1240/19 septembrie 1906, 
Al. Tzigara-Samurcaş este înştiinţat că „Dl. Mi¬ 
nistru v-a aprobat în totul raportul D-voastră No. 
4 din 5 septembrie 1906", iar prin cel cu nr. 
1241/19 septembrie 1906, arhitectului Ghika- 
Budeşti i se cere să facă planurile şi devizul noii 
construcţii 21 . Ordinul ministerial este reiterat la 
17 octombrie (nr. 1551), prin care i se pun la 
dispoziţie lui Al. Tzigara-Samurcaş, pentru Mu¬ 
zeu, „întreaga aripă stângă a clădirii fostei 
Monetării a Statului de la Şosea, precum şi cele 
trei săli construite pentru acest scop" şi este 
rugat să procedeze la instalarea colecţiilor în 
încăperile ce-i stau la dispoziţie 2 ^. 

După cum se poate constata, cu excepţia or¬ 
dinului de mai sus, toate actele la care m-am 
referit au fost emise înainte de data la care Al. 
Tzigara-Samurcaş devenea oficial director al 
Muzeului, perioadă în care el „îşi pregăteşte 
terenul". Dar în Arhivele Naţionale există şi un 


document datat 5 iulie 1906 26 (deci, anterior cu 
8 zile Decretului de numire), în care Ministrul se 
adresează „D-lui Alex. Tzigara-Samurcaş Direc¬ 
torul Muzeului Etnografic, de Artă Naţională, 
Artă Decorativă şi Artă Industrială". M. Vlădescu 
nu se îndoia că, în urma propunerii sale, nu¬ 
mirea lui Al. Tzigara-Samurcaş era iminentă. 
Pentru a-1 pregăti în activitatea ce-i incumba, îi 
comunică: „în calitate de Director (...) aveţi şi 
obligaţiunea de a cerceta şi aduna materialul 
necesar pentru alcătuirea colecţiunilor Muzeu¬ 
lui, transportându-vă în acest scop în localităţile 
din toată ţara. Ori de câte ori veţi crede de cu¬ 
viinţă a vă deplasa pentru acest sfârşit (tradu¬ 
cerea lui „fin" din limba franceză în sensul de 
„scop", n.m.) şi veţi avea nevoie de concursul 
autorităţilor, veţi bine voi a vă prezenta Prea 
Sfinţilor Episcopi, D-lor Prefecţi, Părinţilor Pro- 
toerei, D-lor Revizori, precum şi alte autorităţi 
pe care le rugăm prin aceasta să bine voiască a 
vă da tot concursul pentru îndeplinirea misiunii 
Dv." Acelaşi sistem funcţionase, cu bune rezul¬ 
tate, şi în vremea lui Ipolit Strâmbulescu. 

Odată instalat în postul de director al Muzeu¬ 
lui, Al. Tzigara-Samurcaş este preocupat de com¬ 
pletarea colecţiilor acestuia. La 19 octombrie 
1906 el cere Ministrului (care aprobă) ca toate 
obiectele de la Muzeul de Antichităţi, care aveau 
legătură cu specificul noului muzeu să fie cedate 
acestuia din urmă, pentru a constitui un început 
de fond al colecţiilor. „Numai în cazul când aţi 
bine-voi a aproba atât de întemeiata cerere de 
faţă, aş putea să mă oblig ca în cel mai scurt 
timp, chiar şi cu modestele mijloace ce-mi sunt 
puse la dispoziţie, să alcătuiesc în noul local un 
Muzeu, în care să se poată înfăţişa, după cum se 
cuvine, bogăţiile noastre naţionale, cari azi sunt 
încă atât de desconsiderate tocmai pentru că nu 
sunt în de ajuns de cunoscute" 56 . 

în noul local, o anume „Doamnă Stramms" 
ocupa un spaţiu pe care refuza să-l elibereze, 
împiedicând pe director să-şi organizeze muzeul 
pe care-1 luase în primire. El adresase numeroase 
cereri către Minister pentru a dispune evacuarea 
chiriaşei, dar a cărei prezenţă este consemnată şi 

la 22 octombrie 1907^, dată după care, nemai 
existând nici un document care să se refere la 
această problemă, se poate trage concluzia că 
diferendul cu D-na Stramms a fost, în sfârşit, re¬ 
zolvat. Dar, oricum, Al. Tzigara-Samurcaş nu 
considera această situaţie decât ca fiind provi¬ 
zorie. Muzeul instalat în localul fostei Monetării, 
chiar dacă era vorba de o construcţie renovată şi 
mărită special în acest scop (în ciuda aprecierii 
de „camere părăginite 44 , făcută de autorul arti¬ 
colului din ziarul amintit), nu trebuia să repre¬ 
zinte, în viziunea directorului său, decât o etapă 
premergătoare construirii unui adevărat palat, 
conceput după cele mai moderne principii mu¬ 
zeografice şi care să poarte pe drept numele de 
Muzeu Naţional. De aceea nu trebuie să ne mire 
faptul că, la foarte scurt timp de la preluarea 
funcţiei de director al micului muzeu, Al. Tzi¬ 
gara-Samurcaş nu se mulţumeşte cu această stare 
şi scrie un lung şi argumentat memoriu Mi¬ 
nistrului (nr. 11/24 noiembrie 1906)'^“, prin 
care atrage atenţia asupra necesităţii începerii 
construcţiei noului muzeu: 

„Domnule Ministru, Lipsa unui Muzeu na¬ 
ţional este o ruşine, de care cu toţii ne dăm sea¬ 
ma. înfiinţarea unei asemenea instituţiuni se im¬ 
pune cât mai grabnic. Mândria naţională nu ne 
îngăduie să mai rămânem şi în această privinţă 
într’o vădită inferioritate faţă de vecinii noştri 
mai tineri şi mai de curând intraţi în rândul 
statelor civilizate. Căci cu mâhnire trebuie să 
constatăm că Bulgarii ne-au întrecut în această 
ramură a activităţii culturale. In mai puţin de 
zece ani, ei au înjghebat un admirabil muzeu de 
antichităţi şi un nu mai puţin preţios Muzeu de 
etnografie şi artă naţională. Sârbii de asemenea 
ne-au depăşit. Nu mai vorbesc de muzeele Un¬ 
gurilor, pe cari cu greu putem năzui să le ajun¬ 
gem vre o dată. Cauzele ne existenţei unui mu¬ 
zeu naţional nu este, după cum s’ar putea crede, 
lipsa de fonduri. Căci de fapt s’au cheltuit sume 
cu mult mai mari de cât ar fi fost necesare, ca să 
fim cel puţin la nivelul vecinilor noştri. Am 
dovedit aiurea cum, în răstimp de şapte ani 
numai, s’au risipit în socoteala muzeului peste 

două milioane, fără să ne fi ales cu ce-va. Starea 
tristă de azi e rezultatul lipsei de control în chel¬ 
tuieli şi mai ales cu lipsa unei directive în lu¬ 
crări. S’a cheltuit orbeşte, fără a se avea un plan 
bine hotărît, la îndeplinirea căruia să fi lucrat 
toate guvernele cari s’au succedat. Pentru ca pe 
viitor să nu se făptuiască aceleaşi ne ertate gre¬ 
şeli, am onoarea a vă supune, potrivit ordinului 
verbal ce mi-aţi dat, aci alăturata schiţă de pro¬ 
gram: 

în vederea întemeierii unui Muzeu Naţional 
ar trebui luate următoarele dispoziţiuni: 

1. ) Să se aducă la îndeplinire despărţirea Mu¬ 
zeului de antichităţi de cea a Muzeului de artă 
naţională potrivit hotărîrei deja luate, de dl. Mi¬ 
nistru Vlădescu, pe baza raportului subsemnatu¬ 
lui, înregistrat sub nr. 2731 din 23 octombre 
1906, în care se arată nevoea şi avantajele acestei 
măsuri. Separaţiunea de alt-fel nu ar constitui de 
cât intrarea în legalitate, de oare ce prin buget se 
prevede un Muzeu de antichităţi cu totul deosebit 
de cel de artă naţională şi etnografie, care de¬ 
pinde de Casa Artelor. Primul, servind studiilor 
universitare, îşi are locul nemerit în palatul Uni¬ 
versităţii, pe când cel de al doilea trebuie să fie în 
strânsă legătură cu Şcoala de arte frumoase. 

2. ) Pentru ca noul Muzeu să se înfăţişeze în 
mod demn, trebue să aibă un local propriu, 
potrivit cerinţelor cu totul speciale ale Muzeo¬ 
grafiei moderne. într’acest scop, Dl. Ministru 
Vlădescu, pe baza raportului subsemnatului a 
însărcinat, prin adresa nr. 1241 din 19 septem¬ 
brie 1906, pe Dl. Arhitect Ghika-Budeşti, ca în 
înţelegere cu subsemnatul să facă planurile 
Muzeului, ce urmează să se ridice în locul fostei 
Monetării a Statului. Alăturata fotografie dă ve¬ 
dere faţadei clădirei, concepută în stil românesc 
şi executată în peatră şi cărămidă aparentă. Din 
schiţa de plan se vede economia clădirei: muzeul 
ar ocupa partea din’spre Şoseaua Kisseleff şi cele 
două aripi alăturate. Catul de jos al faţadei ar fi 
rezervat Bibliotecii şi Administraţiei, iar în sălile 
de sus, având la mijloc o boltă, s’ar instala arta 
religioasă, care ar forma secţiunea cea mai 
însemnată a Muzeului. Celel’alte secţiuni s’ar in- 

stala în cele două aripi ale clădirei. In curtea cen¬ 
trală, îngrădită de un pridvor circular cu arcade, 
s’ar adăposti obiectele cari nu au nevoie de vi¬ 
trine. Această curte, amintind arhitectura Monas- 
tirilor noastre, ar oferi prin contrastul verdeţii 
un prea plăcui loc de odihnă şi reculegere pen¬ 
tru vizitatori. Legătura între Muzeu şi şcoală se 
face prin amfiteatrul, ce ar servi şi pentru cursu¬ 
rile Şcoalei şi pentru conferinţele Muzeului. Par¬ 
tea de vest a palatului ar fi rezervată Şcoalei de 
arte frumoase şi decorative. 

Executarea acestui palat ar necesita suma de 
900.000 lei ce s’ar putea repartiza pe două sau 
chiar trei exerciţii bugetare consecutive. Adaog, 
ca termen de comparaţie, că Bulgarii clădesc ac¬ 
tualmente o Şcoală de Arte frumoase, care sin¬ 
gură costă 1.000.000. 

3.) Pentru sporirea colecţiunilor şi salvarea 
cât mai grabnică a rămăşiţelor artei româneşti, ce 
s’ar mai putea găsi, ar trebui mărite fondurile 
bugetare destinate într’acest scop. Bugetul Mu¬ 
zeului de Artă Naţională, care azi este de 12.000 
lei, ar trebui ridicat, în primii ani cel puţin, la 
30.000 lei. Bugetul s’ar repartiza ast-fel: 

Pentru completarea colecţiunilor, întreţi¬ 


nerea lor, călătorii de cercetări, publicaţii 

etc.20.000 lei 

Pentru personal, în loc de 8.340, cât e buge¬ 
tul actual, s’ar înscrie cifra de.10.000 lei 

Şi anume: 

1 Director a 200 lei lunar.2.400 lei 

1 Secretar-contabil a 150 lei lunar ...1.800 lei 
1 Desenator a 150 lei lunar.1.800 lei 

1 Asistent a 150 lei lunar.1.800 lei 

2 Servitori a 80 lei lunar.1.600 lei(?) 

Uniformele personalului.500 lei 

Total.30.000 lei 


Realizându-se reformele aci pe scurt indicate 
s’ar pune temeliile trainice ale unei instituţiuni 
demnă să reprezinte trecutul artistic al poporului 
român. 

Cred că anul jubiliar nu s’ar putea încheia 
mai demn de cât înfiinţându-se această instituţie 
culturală. Şi întru glorificarea Aceluia, care timp 


de 40 de ani a fost călăuza poporului românesc 
în evoluţia sa culturală, noua instituţie ar fi pe 
drept botezată: MUZEUL CAROL I. 

Director, (ss) Al. Tzigara-Samurcaş“ 

Acest adevărat program este doar începutul 
unui lung şir de lupte duse de Al. Tzigara-Samur- 
caş spre a-şi vedea Muzeul construit, demers pen¬ 
tru care nu va cruţa nici un efort, redactând ne¬ 
numărate cereri, memorii sau proteste adresate 
Ministerului, implorând acordarea de fonduri 
necesare. Acelaşi lucru îl va face şi în aproape 
toate lucrările pe care le va publica de acum în¬ 
colo. Această luptă va dura, aşa cum se va vedea 
în capitolele următoare, câteva decenii şi, de 
fapt, nu se va încheia decât odată cu moartea sa. 

De altfel, chiar în anul următor (la 8 noiem¬ 
brie 1907), când la conducerea Ministerului Cul¬ 
telor va reveni Spiru Haret, directorul Muzeului 
îi trimite şi acestuia un memoriu aproape iden¬ 
tic 1 ^ cu acela din 24 noiembrie 1906. Atâta doar 
că, pentru a capta interesul (şi bunăvoinţa) Mi¬ 
nistrului, Al. Tzigara-Samurcaş prezintă nişte 
sume exagerat diminuate faţă de cele iniţiale 
(bugetul Muzeului i se părea suficient de 25.640 
lei, iar costul construcţiei viitorului local nu s-ar 
ridica decât la 400.000 lei). El spera prin aceas¬ 
ta că Haret, sedus de modestia proiectului, s-ar 
angaja la demararea sa iar costurile suplimentare 
ce vor apărea inevitabil pe parcurs, vor fi plătite 
din cine ştie ce fonduri extraordinare, mizân- 
du-se pe ideea de bun simţ că o construcţie deja 
începută, ar fi păcat să se abandoneze din cauza 
lipsei de bani. In vederea atingerii scopului său, 
Al. Tzigara-Samurcaş nu ezită să-şi flateze 
ministrul, amintindu-i că a pus „baza acestui 
muzeu încă din anul 1900“, deşi în 1910 îi va 
nega acestuia vreun merit, afirmând că muzeul a 
fost înfiinţat graţie iniţiativei exclusive a lui 
M. Vlădescu 34 . 

Oricum, până la construirea noului Muzeu 
Naţional, directorul nu neglijează pe cel ce, deo¬ 
camdată, îi fusese pus la dispoziţie şi se ocupă se¬ 
rios de colecţiile sale. Una dintre primele măsuri 
pe care le întreprinde este luarea în posesie a 
materialului deja existent (cel strâns cu destulă 

trudă de Strâmbulescu), fapt consemnat în ur¬ 
mătorul proces verbal 33 : 

„Astăzi 25 Nov. 1906 subsemnaţii Ipolit 
Strîmbulescu, Profesor, şi Al. Tzigara-Samurcaş, 
Directorul Muzeului de etnografie şi Artă 
naţională, numit prin adresa Nru. 945 E/17 iulie 
1906, întrunindu-ne în localul Muzeului de la 
Şoseaua Kisseleff Nru. 3, am procedat la pre¬ 
darea colecţiunilor Muzeului şi neexistând nici 
un fel de inventar, catalog sau registru al colec- 
ţiunilor s’a urmat ast-fel: 

Ambii fiind de faţă s’au revăzut toate obiec¬ 
tele existente şi după ce s’au clasat în şapte sec¬ 
ţiuni s’au numărat şi s’au trecut în alăturata listă 
care cuprinde 103 numere. După o nouă revi¬ 
zuire s’a stabilit lista definitivă, care s’a făcut în 
triplu exemplar, din care una a fost predată Dlui. 
Strâmbulescu spre descărcare, alta D-lui Tzigara- 
Samurcaş, iar a treia pentru Arhiva Muzeului 
alăturându-se la acest proces verbal. O altă listă 
specifică mobilierului ce s’a luat în primire pre¬ 
cum şi instrumentele. 

S’a (sic) mai predat de Dl. Strâmbulescu şi 59 
acte referitoare la Muzeu. Făcut în triplu exem¬ 
plar astă-zi 25 Noembrie 1906. 

(ss) Al. Tzigara-Samurcaş 
(ss) Ip. Strâmbulescu. 44 
Inventarul ne pune în faţa unei cantităţi deloc 
neglijabile de obiecte pentru înjghebarea unui în¬ 
ceput de muzeu. De asemenea, din cercetarea in¬ 
ventarului, reiese faptul că interesul faţă de pro¬ 
dusele artistice ale ţăranilor români a fost extins 
în toate zonele locuite de aceştia, incluzându-se 
Bucovina, Transilvania sau Banatul. Doar din 
Basarabia nu există nici un obiect. Aici situaţia 
era diferită întrucâtva (fapt ce s-a întâlnit şi cu 
ocazia Expoziţiei de la Filaret): locuitorii din 
Basarabia se aflau în faţa unui mai mare risc de a 
fi persecutaţi de către autorităţile ruseşti, în cazul 
contactelor cu conaţionalii lor de peste Prut. 

Pentru a concepe un istoric al Muzeului (cât 
de util mi-ar fi fost!), dar şi pentru îmbogăţirea 
arhivei, Al. Tzigara-Samurcaş ia legătura cu 
Th. Sperantia, căruia îi scrie, la 9 aprilie 1907^: 
„In vederea inaugurării Muzeului de etno- 

grafie şi artă naţională, dorind să fac un istoric al 
acestei Instituţiuni şi ştiind că la început D.Voas- 
tră aţi avut o însărcinare relativă la muzeul etno¬ 
grafic, Vă rog să binevoiţi a ne pune la dispoziţie 
dosarele, care negăsindu-se în arhivă, presupun 
că au rămas la D.Voastră, ear în lipsa acestora să 
binevoiţi a-mi da lămuririle ce cunoaşteţi asupra 
însărcinării ce aţi avut şi cari ne sunt cu totul in- 
complecte, după urmele de scripte şi socoteli ce 
am găsit 44 . Din păcate, pesemne că Th. Sperantia 
nu a răspuns solicitării lui Al. Tzigara-Samurcaş 
şi proiectatul istoric al Muzeului rămâne sub 
forma unei lăudabile intenţii. 

Tot pentru recuperarea unor exponate in¬ 
teresante pentru Muzeu, directorul său roagă pe 
Spiru Haret să-l ajute în căutarea obiectelor ce 
fuseseră semnalate de Juan Alpar. In urma in¬ 
tervenţiei Ministrului, este însărcinat I. Nicules- 
cu, fost revizor şcolar în judeţul Putna, prin 
1903, care-i comunică lui Al. Tzigara-Samurcaş 37 
că a găsit în comuna Vidra, la o rudă a pictoru¬ 
lui, „o scoarţă mică, cât faţa unui birou obici¬ 
nuit, cu colori foarte vii, în care dominea ca or¬ 
nament rombul 44 , „2 sau 3 velinţe din colori 
închise (se zice că erau făcute pentru o Expoziţie 
de la Paris) 44 şi o colecţie de câteva fotografii. 
Mai auzise, fostul revizor şcolar, că şi la Focşani 
ar fi o rudă a lui Alpar, care mai posedă scoarţe 
de la el. Nu le-a văzut, însă, ca să nu „deştepte 
vre-o bănuială 44 ...Este clar că acest Niculescu era 
un outsider; este amuzant, însă, cum descria di¬ 
mensiunile scoarţei („cât faţa unui biurou obici¬ 
nuit 44 ). Pentru un birocrat ce fusese, mobila res¬ 
pectivă era o unitate de măsură, la fel cum, 
pentru japonezi, proporţiile locuinţei lor erau 
calculate după mărimea-standard a tatami-ului. 

Rezultatele trudei lui Al. Tzigara-Samurcaş se 
fac simţite. La 8 noiembrie 1907, el scria Mi¬ 
nistrului Haret 38 : „de când subsemnatul am fost 
însărcinat cu direcţiunea Muzeului, am făcut tot 
ce mi-a stat prin putinţă, în limitele micului 
buget de care dispuneam ca să dau un avânt mai 
mare acestei instituţiuni. în timp de abea un an 
am reuşit să ridic la 4480 numărul obiectelor din 
1580 câte am luat în primire. De altă parte am 

câştigat încrederea deosebitelor persoane parti¬ 
culare, cari au pus la dispoziţia noastră obiecte 
de interes artistic şi etnografic, cedate în formă 
de împrumut, cele mai multe ne-au fost cedate 
de D-na Elisa I. Brătianu şi D-na Lucia Roma¬ 
nescul Trebuie remarcat că o mare parte din 
aceste obiecte împrumutate au fost, în final, 
dăruite Muzeului^. 

Colecţia îmbogăţindu-se, era absolut necesară 
alcătuirea unui catalog al Muzeului, pentru a 
cărui tipărire şi ilustrare, Directorul cere 2.000 
lei de la Ministerul 

Inaugurarea oficială a Muzeului fusese fixată 
pe data de 6 mai 1907 41 , dar amânarea „s’a fă¬ 
cut subt motivul de a ne da timp să încorporăm 
în Muzeu şi obiectele de la Expoziţie 44 (de la Fi- 
laret) 42 , arată Al. Tzigara-Samurcaş într-un ra¬ 
port către Minister. Din păcate, o adevărată inau¬ 
gurare nu va avea loc niciodată. Nici Muzeul 
„Carol P 4 , din noua clădire de la Şosea, nu va 
putea fi deschis cu fastul ce i se cuvenea, gă- 
sindu-se mereu motive pentru amânarea acestui 
eveniment solemn. 

Referindu-se la Muzeul de la Monetărie, Al. 
Tzigara-Samurcaş va nota în memoriile sale: „De 
o inaugurare nu putea fi vorba, şi totuşi se făcu 
pe neaşteptate. La 17/30 aprilie 1907, el fu vi¬ 
zitat - se poate zice inaugurat - de regina Elisa- 
beta cu înscrierea în cartea de aur a urmă¬ 
toarelor rânduri de încurajare: «Din trecutul 
strămoşesc să renască arta noastră viitoare 44 (ss) 
Elisaveta.»“ 43 Ea era însoţită de Principele moş¬ 
tenitor Ferdinand şi de Principesa Maria cu oas¬ 
peţii lor, Marele duce de Mecklenburg şi soţia 
acestuia, Elisabeth. 

Muzeul etnografic şi de artă naţională era 
acum unanim apreciat. Eforturile lui Al. Tzigara- 
Samurcaş erau recunoscute chiar de către ziariştii 
liberali care, trecând peste puternicele convingeri 
conservatoare ale directorului, inserau la 6 iunie 
1907, în Voinţa naţională 44 : „... noul director 
într-un timp foarte scurt şi dispunând de fonduri 
restrânse, a reuşit să strângă o mare varietate de 
obiecte, încât azi se poate vorbi de un serios în¬ 
ceput de muzeu etnografic 44 . 


Dar publicul nu se putea bucura pe deplin de 
frumuseţea lucrurilor expuse, fiindcă Al. Tzigara- 
Samurcaş, conformându-se părerii sale că „gata 
niciodată nu se poate spune că este un mu¬ 
zeu 44 ^, cere aprobarea Ministerului să facă li¬ 
nele transformări în cele trei săli de la etaj, din 
aripa stângă a Monetăriei, urmând parcă desti¬ 
nul Muzeului: de a fi un permanent şantier. El 
cere, la 16 iulie 1907 46 : 

„I. Să se deschidă două uşi de comunicare în 
zidurile ce despart actualmente cele trei săli din 
catul de sus, 

II. Să se cimenteze coridorul catului superior, 

III. Să se instaleze sobe de teracotă atât în 
sălile de jos cât şi în cele corespunzătoare de sus. 
Pentru a se evita pericolul incendiului precum şi 
pentru o mai bună menţinere a curăţeniei să¬ 
lilor, ar fi de dorit ca gurile sobelor să nu fie în 
săli ci în coridoarele de-alungul acestora. 

IV. Tot în măsura de siguranţă contra in¬ 
cendiului se impune instalarea unui rezervoriu 
de apă în catul superior în locul actualelor la¬ 
trine. Dela acest rezervoriu s’ar instala guri de 
foc atât în sălile de jos cât şi de sus. 

V. Să se zidească uşa ce desparte actualmente 
sălile de jos ale Muzeului de depozitul de cărţi al 
Academiei române, şi aceasta ca măsură de izo¬ 
lare în caz de incendiu. 

VI. Să se repare şghiaburile de scurgerea apei 
depe acoperiş (...) La cele trei săli ale Muzeului 
trebue deasemeni astupate găurile făcute în zid 
de etagerele Şcoalei de Arte frumoase, precum şi 
spoirea din nou a localului. 44 

Aceste săli la care se referea Al. Tzigara-Sa¬ 
murcaş erau cele de curând puse la dispoziţia 
Muzeului, în urma câştigării conflictului cu di¬ 
rectorul Şcolii de Arte frumoase, conflict despre 
care va fi vorba puţin mai departe. Dar, parcă 
urmărit de ghinion încă de la început, localul va 
suferi stricăciuni şi în urma cutremurului din 
noiembrie 1907, ce se vor remedia abia în cursul 
anului 1909 47 . 

Fiindcă Muzeul nu are fonduri suficiente, di¬ 
rectorul său caută să le completeze prin „spon¬ 
sorizare 44 (cum am spune astăzi) din partea Pri- 


http://martor.muzeultaranuluiroman.ro / www.cimec.ro 








Muzeul de la Şosea 43 


măriei. „într’acest scop - scria el primarului 
Capitalei - îmi permit a Vă adresa cererea de a 
înscrie în bugetul comunei o subvenţie anua¬ 
lă. 4 ' 48 Cunoscând, din cercetarea altor docu¬ 
mente de arhivă, parcimonia municipalităţii Bu- 
cureştiului, mă îndoiesc că această cerere a fost 
rezolvată favorabil. Dar încercarea trebuia fă¬ 
cută, Al. Tzigara-Samurcaş dovedindu-se, prin 
tenacitatea cu care ştia să bată la cele mai diverse 
uşi, a fi un bun „manager 44 (oricât de nepotrivită 
ar fi întrebuinţarea acestui termen modern). 

Conflictul cu G. D. Mirea 

Am văzut că, prin şedinţa Consiliului de 
miniştri din 21 iulie 1905 48 , se hotărîse ca în 
acelaşi local al fostei Monetării să funcţioneze 
împreună atât Muzeul, cât şi Şcoala de Arte Fru¬ 
moase. Directorul acestei şcoli era pictorul G. D. 
Mirea, iar cursul de estetică şi istoria artei îl 
preda Al. Tzigara-Samurcaş. Soluţia era neferi¬ 
cită: funcţionarea a două instituţii în aceeaşi 
clădire, cu atât mai mult cu cât temperamentul 
vulcanic al directorului Muzeului era cunoscut 
de mult timp. 

Motivul discordiei l-au constituit cele trei săli 
de la etaj, în care G. D. Mirea instalase un atelier 
de sculptură, în vreme ce Al. Tzigara-Samurcaş 
le revendica pentru Muzeul său, drept care le şi 
ocupă. In legătură cu dreptul de folosinţă a aces¬ 
tor încăperi, Mirea face, în 1906, mai multe 
rapoarte la Minister (nr.146/12 octombrie, 
152/20 octombrie, 167/7 noiembrie, 194/11 de¬ 
cembrie).^ 8 

în cel din 20 octombrie 1906'^ se plânge că 
„D-Al. Tz. Samurcaş ne somează pe de o parte a 
evacua atelierele secţiunei de sculptură, iar pe 
de alta zăvoreşte nu numai numitele ateliere, dar 
şi uşile trecerei în curte şi spre poarta principală, 
isolându-ne cu desăvârşire de întreaga clădire. 44 
Şi conchide: „Am înţeles (...) că numai lipsa de 
bună cuviinţă şi respect ce are faţă de direcţi¬ 
unea acestei şcoli, dar şi resultatul erorei în care 
se găseşte, luând atelierele secţiunei noastre de 
sculptură, drept săli de muzeu, pentru nişte pro¬ 


duse industriale casnice, ce D-sa consideră drept 
artă naţională. 44 O atare bagatelizare a Muzeului 
o încearcă şi în alte scrieri oficiale către Minis¬ 
ter, referindu-se la „(...) modesta colecţiune ce 
posedă (Muzeul), nerăspunzând scopului şi pom¬ 
posului titlu ce poartă, nu prezintă deocamdată 
nici un fel de interes de oarece produsele cas¬ 
nice ale ţăranilor noştrii (sic) prezentate cu toată 
demnitatea sub adevăratul lor nume de către So¬ 
cietăţi economico-sociale puse sub augustul pa- 
tronagiu al M.S. Reginei şi A.S.R. Principesei 
României, satisfac cu prisosinţă necesităţile unui 
asemenea muzău. 445 “ în altă parte, G. D. Mirea 
îşi exprimă părerea despre inutilitatea muzeului 
cu şi mai multă violenţă, aşa cum reiese din tex¬ 
tul reprodus în Muzeografie Românească (p. 42): 
„Există deja muzee - scrie d-sa - ştiinţa etno¬ 
grafică urmând în mod firesc să-şi aibe locul său 
în Muzeul de Zoologie (!), iar arta naţională în 
muzeul de antichităţi, unde ea este încă de mult 
prezintată cu toată demnitatea. 44 Lipsa de bună 
credinţă este evidentă şi comentariile sunt de 
prisos. 

în apărarea sa, Al. Tzigara-Samurcaş arată că, 
prin decizia din 5 septembrie 1906, confirmată 
prin adresa 1551/7 octombrie 1906 ;)4 , i s-a pre¬ 
dat, pentru Muzeu, aripa stângă a fostei Mone¬ 
tării şi „cele trei săli construite în acest scop 44 . 
Rezultă, deci, că nu erau atribuite atelierului de 
sculptură. Directorul şcolii însă a încuiat cori¬ 
dorul de acces la toate sălile, aşa cum aflăm şi 
din „colorata 44 declaraţie a lui C. Săvulescu, „cus¬ 
tode 44 (de fapt, îngrijitor) al Muzeului^ 4 : „Dom¬ 
nule Director, Subsemnatul C. Săvulescu cus¬ 
todele Museului de Artă Naţională, cu respect vă 
fac cunoscut că în ziua de 13 Octombre 1906 sa 
presentat la acest Museu Dlu Gr. D. Mirea Di¬ 
rectorul scolei de Bele Arte şi mia cerut cheia de 
la coridorul care corespunde cu cele doue salone 
ale Museului şi care chee mio încredinţasăţi 
D voastră şi eu nevoind ai da acea chee spuindui 
P iui Mirea că am ordin de la D voastră să nu 
dau cheia la nimeni, Dşa a insistat ca săi dau 
acea chee, iar eu văzând că am să fiu lovit a tre¬ 
buit să io dau şi eam şi dato pentru ca eu să nu 

fiu insultat şi lovit, căci Dlu Mirea mia zis şi cu¬ 
vântul: că nu mieste ruşine să nui dau cheia. Al 
D voastră supus serv (ss) C. Săvulescu 

D sale Domnului Director al Museului de Artă 
Naţională Bucureşti. 44 

Al. Tzigara-Samurcaş îşi încheie plângerea ast¬ 
fel 55 : „în caz că d-sa (Mirea) nu mi-ar da satis- 
facţiunea la care am dreptul (prezentarea de 
scuze, nota mea), vă declar printr’aceasta că mă 
văd nevoit a*i retrage toată stima şi considerarea 
ce’i datoram atât ca coleg şi director al şcoalei de 
arte frumoase cât şi ca om onest şi bine crescut 44 ... 

îngrijorat de amploarea pe care o lua conflic¬ 
tul, în care fusese angrenat chiar şi personalul 
de serviciu, Ministrul desemnează pe G. Steri- 
an 55 să facă o anchetă, în urma căreia, lui Al. 
Tzigara-Samurcaş i se dă câştig de cauză. Consi¬ 
liul Permanent al Ministerului Cultelor şi al In¬ 
strucţiunii publice, prin adresa nr. 766/22 no¬ 
iembrie 1906, hotărăşte 51 : „Administraţia Casei 
Artelor va designa camerile în cari să se instaleze 
Şcoala de arte frumoase şi va comunica d-lui di¬ 
rector Mirea, ca pe viitor, în rapoartele ce le va 
înainta Ministerului, să întrebuinţeze expresiuni, 
cari să nu poată fi privite ca ofensatoare, de către 
colegii d-sale profesori. 44 

Dar G. D. Mirea încearcă să-l atace şi pe alte 
căi pe adversarul său, profitând că, din punct de 
vedere didactic, Al. Tzigara-Samurcaş îi era sub¬ 
ordonat. El îl reclamă pe acesta la Minister 58 că 
profesorul de estetică şi istoria artei „nu a ţinut 
prelegeri în tot semestrul I-iu al acestui an 
şcolar, din care causă nu a putut ţine examenul 
cuvenit - la 16 Januarie - călcând ast-fel regula¬ 
mentul şcoalei cât şi deciziunea Consiliului pro¬ 
fesoral din 3 Decembrie 1906 (...) D-l Al. Tz. Sa- 
murcaş a fost călăuzit de aceleaşi sentimente ca 
şi anul trecut, când în toată durata anului şcolar 
n’a făcut mai mult de 14 lecţiuni în loc de 47 cât 
era obligat să facă 44 . (în alt raport 5 ^ scria că 
norma era de 46 lecţii...). 

In răspunsul său. Profesorul arată Ministru¬ 
lui că, într-adevăr, 11 elevi l-au reclamat direc¬ 
ţiunii şcolii, la 3 martie 1907, că acesta „a exclus 
cu totul 44 cursul de estetică dar că, în realitate, 


nu numai că acest curs a fost predat, dar unii 
dintre reclamanţi au fost examinaţi, obţinând 
chiar note. 

Lupta pentru ocuparea celor trei încăperi 
continuă şi în 1907, când G. I). Mirea somează 
din nou pe directorul Muzeului să elibereze o 
parte din aripa dreaptă a clădirii pe care - spune 
el - „D-nia Voastră continuaţi a ocupa din în¬ 
căperile acestei aripi, fie ca locuinţe pentru servi¬ 
torii muzeului D.Voastre fie ca magazie de com¬ 
bustibil etc.“ 60 

Diferendul se stinge în vara Iui 1907. La 15 
iunie, Al. Tzigara-Samurcaş cere Ministerului 
(prin Raportul nr. 96) ca, pe lângă aripa stângă a 
Monetăriei Statului, să i se atribuie şi „cele trei 
săli corespunzătoare din catul întâi, ocupate în 
prezent de atelierele şcoalei de Arte frumoa¬ 
se. 44 ^ 1 El arată că şcoala are şi alte săli, îm¬ 
prăştiate în mai multe localuri: pe strada „Himis- 
tului 44 , două săli din Muzeul Aman, ca şi sala de 
cursuri teoretice de la Ateneu, precum şi întrea¬ 
ga aripa dreaptă de la Monetărie, „actualmente 
ocupată numai de locuinţele particulare ale D-lui 
Director Mirea 44 , în care s-ar putea instala ate¬ 
lierele (sălile aveau dimensiuni de 12x8 m), mai 
ales că şi înainte au fost ateliere, ale şcolii profe¬ 
sionale. „Mai mult încă, două din săli, lungi de 
peste 9 m sunt cimentate, au lumina expusă spre 
Nord, au canal de apă şi s-ar preta foarte bine 
pentru ateliere de sculptură. 44 ^ 

în faţa acestor argumente, Ministerul, prin 
adresa din 20 iunie, face cunoscut lui Al. Tzigara- 
Samurcaş: „(...) aprobăm ca cele trei săli ale 
clădirei, aflătoare deasupra încăperilor de sub 
direcţiunea Dv. să servească tot pentru Muzeu. Am 
dat în acest scop Direcţiunei Şcoalei de Arte Fru¬ 
moase ordinele cuvenite pentru strămutarea ate¬ 
lierelor în cele-l’alte încăperi ale clădirei, precum şi 
a vă preda Dv. localurile menţionate mai sus. 44 ^ 5 

Acest regretabil conflict (care, după părerea 
lui Al. Tzigara-Samurcaş, a fost alimentat din 
umbră de mai vechiul său inamic, Dr. Istrati ()4 ) 
odată stins, relaţiile dintre cei doi foşti adversari 
redevin normale. Al. Tzigara-Samurcaş va avea 
grijă ca, în viitorul Muzeu „Carol I 44 , să fie prevă- 

zute săli a căror înălţime era calculată special 
pentru a fi expuse picturile înalte de 6 m ale lui 
Mirea. De asemenea, întors de la Stockholm în 
1909, îi oferă directorului Şcolii de Arte Fru¬ 
moase două albume cu 80 de stampe după 
tablouri celebre, pentru care acesta îi va scrie: 
%..) am onoarea a Vă aduce viile mele mulţu¬ 
miri pentru acest frumos dar şi a Vă înştiinţa că 
am dispus inventarierea lor în numărul uvrajelor 
bibliotecei acestei şcoale.“ 6 ° în Convorbiri li¬ 
terare din aprilie 1910, Al. Tzigara-Samurcaş 
scria despre „(...) d-1 Mirea, reprezentantul nos¬ 
tru necontestat al artei ajunsă la cea mai desă¬ 
vârşită maturitate. Fiecare din operele sale e ca¬ 
racterizată prin factura robustă a unei picturi 
largi şi sănătoase. 4466 Şi exemplele pot continua. 


Muzeul Etnografic şi de Artă Naţională, îm¬ 
bogăţit cu cele trei săli ce i se cuveneau, era 
„gata instalat 44 încă din 1907, dar nu putea fi 
încă inaugurat şi deschis publicului nici în fe¬ 
bruarie 1908, de data aceasta „din cauza lipsei 
de personal supraveghetor 4467 . Această amânare 
sine die să fi fost, oare, o stratagemă a lui Al. Tzi¬ 
gara-Samurcaş ? Să fi intuit el că, dacă s-ar fi con¬ 
sacrat un muzeu improvizat, autorităţile ar fi 
neglijat construirea unuia mai adecvat, dar şi 
mai costisitor, bazându-se pe principiul „na¬ 
ţional 44 că „merge şi aşa 44 ? Or, păstrând caracte¬ 
rul de provizorat al muzeului găzduit în câteva 
încăperi (şi acelea împărţite cu o altă instituţie), 
directorul său îşi păstra speranţa că proiectul de 
a ridica un palat avea mai multe şanse să nu fie 
abandonat. Este o ipoteză, iar argumentele ei 
constau în aceea că pretextele succesivelor 
amânări ale inaugurării sunt dintre cele mai fu¬ 
tile: completarea colecţiilor cu materialul de la 
Expoziţie, lipsa personalului de supraveghere 
etc. De altfel, raportul lui Al. Tzigara-Samurcaş 
către Ministru, scris la 14 noiembrie 1908, mi 
se pare cât se poate de edificator 68 : 

„Rămâne dar ca ideea clădirei unui local pro¬ 
priu să fie cât mai curând realizată. Şi nu trebuie 
pierdut din vedere că orice amenajare s’ar face 

actualului local fie unei alte clădiri, nu ar oca¬ 
ziona decât noi cheltuieli până la rezolvarea 
definitivă a problemei, care nu poate fi alta decât 
clădirea unui local propriu. Cerinţele muzeo¬ 
grafiei moderne sânt astăzi atât de numeroase şi 
bine stabilite, încât cu prea mari greutăţi şi 
enorme cheltuieli s’ar putea amenaja un local 
vechiu în vederea unui Muzeu. în cazul special 
a (sic) unui Muzeu naţional românesc, ar trebui 
ca şi exteriorul clădirei să fie conform conţinu¬ 
tului, adică în stil românesc. 44 

Dar, până la realizarea acestui deziderat, 
Al. Tzigara-Samurcaş înţelegea să-şi gospodăreas¬ 
că micul muzeu de care beneficia deocamdată: 
în toamna anului 1908 se intervine la Direc¬ 
ţiunea Generală a Poştelor pentru a dispune in¬ 
stalarea unui post telefonic la Muzeu 66 . în no¬ 
iembrie 1909 se aprobă ca instalaţia de curent 
electric (asigurată de Societatea A.E.G.) să fie 
racordată la Muzeul de Istorie Naturală' 6 . Dar, 
în ianuarie următor, Ministerul revine asupra or¬ 
dinului (în urma protestelor lui Gr. Antipa) ca 
racordarea conductelor electrice ale Muzeului de 
Artă Naţională cu reţeaua principală să se facă 
printr-un branşament de la instalaţia electrică a 
Muzeului de Istorie Naturală, deoarece această 
operaţiune ar fi provocat stricăciuni la clădirea 
acestuia din urmă 7 ’. 

Prin adresa nr. 119 din 14 noiembrie 
1908 7 “, Al. Tzigara-Samurcaş cere Ministerului 
fondurile necesare pavării curţii Muzeului. El ar¬ 
gumenta cererea astfel: „Semnalez (...) faptul că 
cu ocazia vizitei A.S.R. Principesei Maria, auto¬ 
mobilul princiar s’a scufundat în pământul 
moale, neputând fi scos decât cu mare greutate. 44 
Bineînţeles că sosirea banilor s-a lăsat aşteptată, 
ceea ce-1 face pe directorul Muzeului să revină 
(adresa nr. 2/4 aprilie 1909) 78 , oarecum îngrijo¬ 
rat. El arată că la fel s-a întâmplat şi „cu prilejul 
vizitei A.S.R. Principelui Ferdinand şi al A.S.I. 
Principelui Kuni în ziua de 18 martie trecut (...). 
Urgenţa unor asemenea lucrări se impune cu 
atât mai mult acum, cu cât trebue să avem în ve¬ 
dere o eventuală vizitare a Muzeului cu prilejul 
venirei în Capitală a A.S.I. Principelui de Co- 

roană al Germaniei. 64 De acest argument va ţine 
cont Ministrul care, gândind probabil la imagi¬ 
nea grotescă a viitorului împărat al Germaniei ce 
coboară, din automobilul său împotmolit, direct 
în familiarul nostru noroi, aprobă grabnic suma 
de 2582,20 lei pentru pavarea buclucaşei curţi. 

In această curte, Al. Tzigara-Samurcaş va ex¬ 
pune patru cruci vechi din piatră ce se aflau pe 
jumătate în pământ pe diverse străzi ale Bu- 
cureştiului: Şoseaua Ştefan cel Mare nr. 104, Str. 
Matei Voievod nr. 130 (cruce datată 1858), Şo¬ 
seaua Filantropiei (datată 1726) şi Str. Cazarmei 
nr. 53 (având înscris anul 1669) 74 . Ele sunt 
obţinute de către Muzeu cu sprijinul primarului 
Capitalei, căruia Al. Tzigara-Samurcaş îi mulţu¬ 
meşte într-o scrisoare trimisă la 9 decembrie 
1910 7 ) . In 1948, când Muzeul se va numi „de 
Artă şi Arheologie 46 , directorul său de acum, 
George Oprescu, va cere ministrului Artelor să 
aprobe (la 6 aprilie) ca „Direcţiunea Arhitecturii 
să se ocupe de ridicarea crucilor de piatră şi in¬ 
stalarea lor în altă parte a curţii 44 , confiscându-le, 
bineînţeles, locul de onoare de care se bucura¬ 
seră aproape 40 de ani. Oprescu atrăgea atenţia 
că „pentru afectarea acestei operaţii trebueşte 
multă atenţie, unele cruci având o bază foarte 
grea, ajungând la greutatea totală de peste o 
tonă.“ 70 Se pregătea curăţarea terenului pentru 
cei ce se vor instala pe de-a întregul în Muzeu şi 
care nu ar fi suportat prezenţa la loc vizibil a 
unor cruci, fie ele şi vechi de sute de ani... 

* 

Muzeul de la Monetărie a întreţinut relaţii 
strânse şi cu alte muzee din ţară şi din străi¬ 
nătate. în unele scrieri ale lui Al. Tzigara-Samur¬ 
caş se vădeşte interesul acestuia faţă de dez¬ 
voltarea mişcării muzeografice din ţară. Deşi 
preocupat - s-ar părea că exclusiv - de fina¬ 
lizarea Muzeului Naţional, el va avea totuşi timp 
să viziteze muzee etnografice, de curând create 
în România. în acest sens, relaţiile sale cu Mu¬ 
zeul din Sf. Gheorghe sunt cunoscute. Dar cola¬ 
borări fructuoase a avut şi cu muzeele din străi¬ 
nătate, încă de la instalarea sa în postul de 


director. De fapt, chiar predecesorul său, Ipolit 
Strâmbulescu, „delegat al ministerului pentru 
alcătuirea Muzeului de artă naţională 4 " 77 colabo¬ 
ra cu muzee similare din străinătate. Astfel, el 
anunţă pe Ministru, la 25 aprilie 1906, că a 
primit o scrisoare „de la directorul Muzeului 
naţional din Sofia, D. Marinoff, relativă la posi¬ 
bilitatea Muzeului nostru de a se înşela în achi¬ 
ziţionarea unor obiecte vechi bisericeşti, care se 
fabrică în Capitala Bulgariei actualmente şi cari 
sunt foarte anevoe de recunoscut că nu sunt ve¬ 
ritabil antice. 44 ' 8 în acelaşi timp, el cere să se 
atragă atenţia şi directorului Muzeului de Anti¬ 
chităţi asupra pericolului existenţei unor aseme¬ 
nea falsuri. 

Pentru menţinera unor bune relaţii cu mu¬ 
zeele străine, Al. Tzigara-Samurcaş achiziţiona şi 
„dublete 4 " ale pieselor din colecţie, menite să fie 
schimbate cu alte obiecte din străinătate. 

Voi exemplifica doar prin câteva cazuri de 
schimburi între muzee, culese din Arhiva Muzeu¬ 
lui Ţăranului Român. La 7 august 1909, Spini 
Haret îi comunică directorului Muzeului: „Avem 
onoarea a vă face cunoscut că Ministerul a aprobat 
raportul Dvs No. 55 şi vă autoriză ca din dubletele 
acelui Muzău să alegeţi câte-va exemplare mai ca¬ 
racteristice pe cari să le trimiteţi Muzăului Etno¬ 
grafic din Paris (Palais du Tocadero) 4470 . Trebuie 
menţionată precizarea Ministrului făcută în finalul 
adresei: „Vă rugăm însă, ca în schimb să cereţi Gu¬ 
vernului francez, ca obiectele româneşti să fie se¬ 
parate de cele ungureşti şi puse la un loc cu obiec¬ 
tele ce se vor trimite de Dv. 44 în felul acesta se 
încerca să se corecteze eroarea pe care o comisese 
viitorul Musee de FHomme, când expunea de-a 
valma obiecte româneşti şi ungureşti. Era epoca în 
care confuzia nu se referea doar la numele capi¬ 
talelor celor două state... 

Asemenea schimburi au avut loc şi cu alte 
muzee de peste hotare: „Directorul Ermitagiului 
Imperial din St. Petersburg 44 roagă pe directorul 
Muzeului de artă naţională „să-i cedeze exem¬ 
plarele duble. 4480 

Tot graţie colaborării cu străinătatea, la 9 sep¬ 
tembrie 1909 sosesc de la Berlin „15 mane- 

chine artistice pentru costumele naţionale din 
Muzeu. 46 ** 1 

Al. Tzigara-Samurcaş vedea îmbogăţirea pa¬ 
trimoniului muzeal realizată pe trei căi: achiziţii, 
donaţii şi împrumuturi de obiecte. încă de la în¬ 
ceputul activităţii sale de director, el cere, la 4 
ianuarie 1907, aprobarea administratorului Ca¬ 
sei Artelor, G. Sterian ca, pentru cât mai grabni¬ 
ca deschidere a Muzeului, în condiţiile unei 
colecţii relativ modeste, să poată expune şi 
obiecte primite sub formă de împrumut de la 
particulari. Dar, pentru a nu se repeta tristele ex¬ 
perienţe dobândite cu ocazia expoziţiilor din 
1900, 1901 şi 1906 când mulţi posesori nu şi-au 
recuperat obiectele, Al. Tzigara-Samurcaş cere o 
„întărire oficială 44 pentru ca proprietarii să-şi re¬ 
capete exponatele la cerere, chiar şi „în cazul 
unei schimbări de personal în conducerea 
Muzeului 44 ** 2 . Cu toate aceste măsuri de protejare 
a drepturilor colecţionarilor, un dezacord se pro¬ 
duce chiar cu acelaşi G. Sterian, care cere, la 17 
iunie 1908, să i se restituie „colecţiunea de 
oale 44 pe care o împrumutase Muzeului şi acum 
îi era necesară pentru pregătirea cursului său. 
Cererea se loveşte de refuzul directorului care 
stabileşte că „oalele reclamate de Dl. Sterian 
fiind dăruite Muzeului şi ca atare trecute în in¬ 
ventarul Muzeului sub 1591-1618, cu menţiunea 
donatorului, nu se pot restitui. 4483 

Multe obiecte expuse au fost împrumutate de 
la Elisa I. Brătianu care achiziţionează întreaga 
colecţie de piese româneşti din Transilvania ale 
lui D. Comşa din Sibiu. „Această frumoasă colec¬ 
ţie, în valoare de peste 10.000 lei, neputând fi 
cumpărată din bugetul de 2.000 lei de care dis¬ 
punea Muzeul nostru, căruia se oferise, era să 
treacă la Pesta, dacă nu s-ar fi salvat de către d-na 
Elisa I. Brătianu 44 , arăta Al. Tzigara-Samurcaş în 
19IO 84 . Soţia fostului preşedinte al Consiliului 
de miniştri împrumută Muzeului, pentru ex¬ 
punere, o bună parte din colecţia de curând do¬ 
bândită, împrumut ce se va transforma în do¬ 
naţie efectivă. „Numai prin mărinimia d-sale, 
Muzeul se mândreşte azi cu câteva frumoase 
exemplare ale acelei colecţii 44 , scria, cu gratitu¬ 

dine, Al. Tzigara-Samurcaş în acelaşi loc, arătând 
totodată că exemplul său a fost repede urmat „şi 
de alte persoane binevoitoare, care au dăruit sau 
au cedat numai Muzeului, sub formă de împru¬ 
mut, obiecte româneşti din colecţiile lor particu¬ 
lare. 4483 Şi urmează o listă, deloc completă, ce 
cuprinde 68 de asemenea „persoane binevoi¬ 
toare 44 . Cel mai impresionat a fost de gestul moş¬ 
nenilor Ştefan şi Constantin Negrescu din 
Bălăneştii Gorjului care au donat „o troiţă mo¬ 
numentală şi foarte caracteristică, pe care au 
însoţit-o de un act de danie cu următorul cu¬ 
prins: «însufleţiţi de ideea înfiinţării Muzeului 
de artă naţională, sincer povestitor al trecutului 
nostru frumos, şi doritori a contribui şi noi cu 
cât puterile ne ajută la ridicarea unui asemenea 
templu măreţ al românismului, dăruim cu toată 
dragostea, în sus zisul scop, această cruce de 
lemn, făcută de strămoşii noştri în 1842 şi găsită 
azi pe moşia noastră.» 448 ^ 

Pentru a-şi înjgheba începutul colecţiei, Al. 
Tzigara-Samurcaş atrage atenţia autorităţilor res¬ 
ponsabile că în mai multe instituţii ale Statului 
se găsesc obiecte al căror loc s-ar fi cuvenit să fie 
în Muzeu. El îi scrie lui Spiru Haret, la 2 aprilie 
1907, adică la 6 luni de la numirea sa că „(...) în 
diferite birouri ale Ministerului şi din Adminis¬ 
traţia Casei Bisericii şi a Şcoalelor se află, după 
cum vă este bine cunoscut, desenuri sau gravuri, 
proprietate a Statului. 

Unele din ele, pe lângă sau chiar în afară de 
merite artistice, au incontestat un interes docu¬ 
mentar foarte însemnat, fiind sau vechi copii 
după monumente din ţară sau reprezentarea 
unor scene din viaţa culturală de odinioară. 

Considerând că locul unor asemenea tablouri 
sau gravuri e mult mai nimerit într’un muzeu de 
cât ca simplă decoraţie în birouri administrative, 
vă rog a mă autoriza să fac o alegere de aseme¬ 
nea lucrări, pe cari în urmă să binevoiţi a le dă¬ 
rui Muzeului de Artă Naţională. Ast-fel numai, 
aceste documente ar fi puse în lumina ce li se cu¬ 
vine şi ar servi pentru folosinţa obştească. 4 ' 87 
Deşi, incontestabil, formulările lui Al. Tzigara- 
Samurcaş aveau darul de a-i face doleanţele cât 

mai convingătoare, în acest caz, răspunsul Mi¬ 
nistrului, prin rezoluţia sa este evaziv: „12 IV 
907. D. Tz. le va vedea şi ne va face un referat, 
dupe care vom hotărî, (ss) Haret. 66 Cu tenacitatea 
sa proverbială, care nu de puţine ori a iritat pe 
diverşii miniştri ai Culturii care s-au succedat, 
Al. Tzigara-Samurcaş nu se lasă înfrânt de lipsa 
de precizie a lui Spiru Haret şi, doar la câteva 
zile, îi scrie din nou, sugerându-i o altă sursă 
(gratuită) de îmbogăţire a colecţiei Muzeului 88 : 

„Pe urma Expoziţiei Generale din vara tre¬ 
cută au rămas, după cum cunoscut vă este, în 
fostul Palat al Artelor o mulţime de obiecte din 
care unele au fost dăruite, cele mai multe însă au 
fost cumpărate de Stat. 

In această colecţiune se află o mulţime de 
obiecte etnografice, cari intră în cadrul Muzeului 
de Etnografie şi artă naţională. 

De oare ce Dl. Dr. Istrati însuşi în raportul ce 
a adresat în calitate de Comisar general, în luna 
Ianuarie, Ministerul instrucţiunii publice, (sic) 
prevedea că obiectele cu caracter etnografic să 
fie trecute în Muzeul de artă naţională depen¬ 
dinţe de departamentul D-voastră şi aflând că 
acum Ministerul domeniilor ar fi dispus să ne 
cedeze acele colecţiuni, vă rog să binevoiţi a in¬ 
terveni în acest sens. 

Trebuie să adaog că pentru Muzeul de Artă 
naţională nu am putut cumpăra de la Expoziţie 
absolut nici un obiect, de oare ce, după ce în 
urma unei cereri mi se permisese să fac alegerea, 
toate obiectele desemnate de mine pentru mu¬ 
zeu au fost reţinute la expoziţie şi mi s’au îna¬ 
poiat chiar banii pe cari apucasem să-i plătesc 
pentru unele obiecte. 

Interesul comun fiind ca aceste obiecte să fie 
adunate la un loc, pentru că numai ast-fel se 
poate prezintă în mod demn arta românească, 
cred, Domnule Ministru că veţi binevoi a acorda 
înalta D-voastră aprobare raportului de faţă. 66 

De data aceasta Al. Tzigara-Samurcaş a avut 
succes, Ministrul scriind în stilul său lapidar, pe 
nota marginală: „19 IV 907: Se va interveni, (ss) 
Haret. 46 Şi intervenţia sa a fost fructuoasă, în¬ 
trucât directorul Muzeului este anunţat că Mi¬ 


nistrul Domeniilor, prin adresa nr. 37276/15 
mai 1907, a ordonat delegatului însărcinat cu 
„liquidarea socotelilor Expoziţiunei din 1906 66 să 
predea Muzeului obiectele cu caracter etnografic 
rămase în Palatul Artelor de la Filaret 89 . 

Tot în această perioadă, Muzeul primeşte 
donaţii şi din partea Regelui Carol I, faţă de care 
Al. Tzigara-Samurcaş îşi manifestă recunoştinţa 
într-un articol scris special în acest scop, în Con¬ 
vorbiri literare din mai 1907 şi intitulat „Muzeul 
primeşte daruri regeşti 66 . în arhiva Muzeului 
Ţăranului Român se află scrisoarea primită din 
partea bibliotecarului Regelui, care-i comunică 
lui Al. Tzigara-Samurcaş 99 : 

„Maison de S.M. le Roi, Bucuresci 29 aprilie 
1907. 

Domnule Director, Din înalt ordin am onoa¬ 
rea a ve remite aci alăturat: 

1. ) Un „Album Naţional 66 , cuprinzând 14 cro- 
molitografii după aquarele de Szathmari 

2. ) Un album „România 66 conţinând 70 fo¬ 
tografii după natură, executate tot de Szathmari, 
pe care Maiestatea sa Regele a binevoit a le dărui 
pentru Muzeul de etnografie şi artă naţională. 

3. ) O colecţie de fotografii de furci etc, în¬ 
credinţată Maiestăţii Sale de către Dl. Comşa 
pentru a fi depusă la acelaş Muzeu şi pe care am 
fost însărcinat să vi o transmit împreună cu cele 
de mai sus. 66 

In legătură cu colecţia de furci de tors a lui 
D. Comşa, a devenit celebră cea obţinută de 
Al. Tzigara-Samurcaş în nişte împrejurări mai 
puţin obişnuite, pe care le relatează în memori¬ 
ile sale 91 : „Caracteristic e cazul furcii de tors a 
lui D. Comşa - Sibiu, de care nu aş fi amintit 
dacă el nu ar fi divulgat în ziarul «Minerva» din 
24 oct. 1909, sub titlul: «100 coroane pentru o 
furcă». Iată cum s-a atins acel preţ fabulos pentru 
atunci, «aflându-se în Sibiu pentru a aduna 
obiecte, directorul Muzeului din Bucureşti do¬ 
rea, între altele, o anumită furcă pe care pose¬ 
sorul refuza să o vândă. Revenit însoţit de Anton 
Mocsonyi, Comşa, cu gând de a nu vinde furca, 
ceru preţul exagerat de 100 de coroane, pe care 
însă Mocsonyi plătindu-le, directorul muzeului 

îşi văzu dorinţa împlinită.» Splendida furcă, 
datată din 1897, înfrumuseţată cu cele mai bo¬ 
gate izvoade de crestături, face fala Muzeului, 
eternizând numele donatorului, fiind reprodusă 
sub nr. 27 din lucrarea mea: «Izvoade de cres¬ 
tături ale ţăranului român» din 1928.“ 

Tot în arhiva Muzeului Ţăranului Român se 
află şi o copie a scrisorii de mulţumire trimisă de 
Al. Tzigara-Samurcaş generosului donator": 

„12 oct. 1909. D-lui A. Mocsonyi de Foen. 

Mă grăbesc a vă exprima cele mai călduroase 
mulţumiri pentru frumosul dar ce aţi făcut Mu¬ 
zeului nostru. Nu numai minunata lucrare a fur- 
cei ce ne-aţi dăruit dar şi împrejurările parti¬ 
culare în care mulţumită numai mărinimiei D-V. 
acest frumos obiect a putut intra în colecţia noas¬ 
tră, contribuie a da acestei donaţiuni o însem¬ 
nătate cu totul particulară. 4 " Evident, Al. Tzigara- 
Samurcaş îşi exprimase mulţumirile şi în mod 
direct, prin viu grai, căci doar fusese de faţă în 
momentul cumpărării obiectului. El nu uită, 
însă, revenit la Bucureşti, să le transmită şi în 
scris, fiindcă buna creştere era caracteristica 
unor cărturari ai vremii. 

Deşi, „colecţionarul" 4 prof. D. Comşa cumpăra 
obiecte (sunt convins că în schimbul a câtorva 
„crăiţari 44 ), pentru a le revinde la preţuri cu mult 
mai mari (în cazul menţionat mai sus, depăşind 
chiar limitele), valoarea incontestabilă a pieselor 
achiziţionate de acesta îl determină pe Al. Tzigara- 
Samurcaş să se „aprovizioneze 44 în continuare de 
la el. Dovadă este şi scrisoarea lui Comşa redac¬ 
tată la „Sibiu 7 Decembrie V(ăleat) 1909 44 ": 

„Mult Stimate Domnule Director ! Având 
neapărată şi foarte grabnică trebuinţă de bani. 
Vă rog să binevoiţi a’mi trimite, cât mai în grabă, 
restul de 1200 lei pentru obiectele ce V'am vân¬ 
dut pe seama museului etnografic. 

Este uşor de înţeles că am continuat a strân¬ 
ge încrestături aşa că în prezent am acasă vre-o 
25 piese exclusiv vechi şi alese cu îngrijire, în 
vre-o 4-5 călătorii. 44 Aşadar, colectarea de piese 
etnografice din Transilvania devenise, pentru 
prof. 1). Comşa o activitate deosebit de lucrativă, 
reuşind să şi „stocheze 44 marfa. 

Din fericire, au existat şi persoane sau institu¬ 
ţii care au făcut daruri Muzeului fără altă recom¬ 
pensă decât satisfacţia de a contribui la îmbogă¬ 
ţirea acestui unic lăcaş de cultură. Printre 
aceştia, preotul Emilian Micu din Lugoş oferă 
(„face don 44 ) la 6 februarie 1908 „două objecte 
vechi numite «tulben» care poartă femeile la 
Belinţ. 44 " Cu trei zile înainte, Al. Tzigara- 
Samurcaş îi scrisese „D-lui Titu Maiorescu, Str. 
Mercur 1, loco 44 : 

„Primind din partea Dv. Pentru Muzeul de 
artă naţională rarul şi interesantul «Album 
moldo-valaque» din 1848 precum şi 41 litografii 
din Albumul lui Raffet din 1837, cu vederi din 
ţară, mă grăbesc a Vă exprima viile mulţumiri 
pentru preţiosul dar cu care aţi binevoit a onora 
tânăra noastră instituţie. 4 " 90 

Donaţii soseau şi de la cele mai neaşteptate 
instituţii. în acest sens, Al. Tzigara-Samurcaş 
este destinatarul unei scrisori din partea So¬ 
cietăţii pentru protecţia animalelor, pe care o 
redau integral, inclusiv antetul..." 

„ Fiţi miloşi, buni si drepţi . 

Societatea pentru Protecţiunea Animalelor 
(S.P.A.) 

Recunoscută ca persoană morală Sub înaltul 
Patronaj al M.S. Reginei şi Prezidenţia de onoa¬ 
re a A.S.R. Principesa Maria. 

Birourile: Pasagiul Român, 22 Telefon 10/1 
No. 1170, 2 octombrie 1909 

Domnule Director, în ziua de 1 Martie 1907 
urmărind prin mahalalele Bucureştiului şi satele 
vecine pe cei cari dau de obicei câini în tărbacă, 
agenţii noştri au dat peste nişte oameni zişi 
«Cuci» cari, conform unei datine ale cărei origini 
nu avem calitatea de a stabili stăteau mascaţi la 
drumul mare păzind pe trecători spre a*i bate cu 
o opincă legată de un băţ. Această practică a fost 
interzisă în urma intervenirei noastre din 12 Ia¬ 
nuarie 1909 cu No. 63 de către Ministerul de In¬ 
terne prin circulara No. 3005 din 27 Ianuarie 
1909 căci dădea loc la bătăi şi pungăşie la dru¬ 
mul mare. Ne-am gândit însă, că v’ar interesa să 
posedaţi în colecţiile muzăului acele măsci pe 
cari le-am putut păstra în starea lor de atunci, 

afară numai că nişte oglinzi mici ce erau lipite 
pe frunte au căzut, deslipindu-se. 44 

E drept că Al. Tzigara-Samurcaş colabora de 
mai multă vreme cu Societatea pentru protecţia 
animalelor, încă din 16 februarie 1906, când 
susţine conferinţa „Animalul în artă 44 la sediul 
instituţiei mai sus menţionate 07 . 

In sfârşit, sursa principală de formare şi îm¬ 
bogăţire a patrimoniului muzeal o constituia sub¬ 
venţia din partea Statului. 

Al. Tzigara-Samurcaş ştia că piesele cu adevărat 
valoroase deveneau tot mai rare şi, pentru salvarea 
lor, cere necontenit fonduri de la Minister care, în 
fiecare an, îi acorda un buget total insuficient. încă 
din 23 martie 1907 el atrăgea atenţia că „(...) adu¬ 
narea obiectelor trebuie grăbită, căci ele dispar tot 
mai mult, fie prin distrugerea chiar a posesorilor 
fie prin concurenţa tot mai mare ce se întâmpină 
din partea colecţionarilor particulari.' 403 Cu banii 
primiţi, el poate cumpăra de la Elena C. Cornescu, 
preşedinta Societăţii „Furnica 44 , în iunie 1907, „o 
serie de costume naţionale din diferite judeţe ale 
ţării. 44 ^ Achiziţia era considerată de către Al. Tzi¬ 
gara-Samurcaş ca fiind remarcabilă pentru că, spu¬ 
nea el, „în întreaga colecţie ce am primit dela DI. 
Strâmbulescu se află numeroase cămăşi sau părţi 
de costume nici unul însă complect. 44100 

Pentru a ţine o evidenţă corectă a cheltuie¬ 
lilor făcute pentru achiziţii, directorul Muzeului 
folosea, pe lângă chitanţele de mână (în dublu 
exemplar, desigur) şi unele chitanţe tipărite la 
Tipografia G. Ionescu din Str. Academiei nr. 30, 
în care se menţiona 101 : 

„Muzeul de etnografie şi Artă Naţională 
CHITANŢĂ 
Lei... bani... Adică... 

Subsemnatul am primit dela Direcţiunea 
Muzeului de artă naţională din Bucureşti pentru 

următoarele obiectele vândute. 

Comuna... judeţul... ziua... luna... 19... 

Văzut, 

(ss) 

Director 

L.S. 

(ss r 


O asfel de chitanţă tipizată este completată 
pentru suma de 3000 lei de către „maiorul cava¬ 
lerist 44 102 Emanuel Ritter von Kostin, reprezen¬ 
tând „olărie preistorică, idoli, obiecte de silex, 
provenite din staţiunea neolitică Sipenitz (Bu¬ 
covina) 44103 . El le vindea cu prioritate Guvernu¬ 
lui român, deşi i se făcuseră oferte şi din partea 
Germaniei. (Este ciudat cum unii colecţionari 
propuneau Statului spre vânzare obiectele lor 
exact în momentul în care primeau oferte ten¬ 
tante din partea altor ţări...). Pentru obţinerea 
acestei sume, Ministerul Cultelor şi al Instruc¬ 
ţiunii publice are un lung schimb de scrisori cu 
Ministerul de Finanţe, în vederea deschiderii 
unui credit extraordinar de 3000 lei, ce a fost 
aprobat în cele din urmă prin înaltul Decret 
Regal no. 3008 din 28 octombrie 19 IO 104 . 

Dar achiziţia pe care Al. Tzigara-Samurcaş a 
considerat-o ca fiind cea mai valoroasă şi cu care 
s-a mândrit toată viaţa, atât pentru frumuseţea 
ei, cât şi pentru inovaţia ce a constat în fericitul 
mod de expunere a unui monument într-un mu¬ 
zeu de tip pavilionar, a fost 

Casa lui Antonie Mogoş din Ceauru 

Aproape că nu există scriere a lui Al. Tzigara- 
Samurcaş (fie publicată, fie sub forma rapoar¬ 
telor oficiale către autorităţi) în care, vorbind de¬ 
spre realizările sale muzeografice, să nu se refere 
la achiziţionarea şi expunerea celebrei case din 
Ceauru, judeţul Gorj, realizată în întregime din 
lemn de către ţăranul Antonie Mogoş. Satisfacţia 
nedisimulată a directorului Muzeului răzbate pe 
deplin din următoarele doar câteva rânduri, ex¬ 
trase din articolul publicat în 19IO 103 : 

„(...) pentru a arăta pe ţăranul nostru în ade¬ 
văratul său mediu, am reuşit să aduc în Muzeu o 
casă întreagă, care ocupă singură una din sălile 
colecţiei. Mulţumirea pe care vederea acestei case 
a provocat-o tuturor vizitatorilor - de la Rege până 
la ţăran - şi interesul ce ea a deşteptat printre 
artişti, îndrituesc în deajuns transportarea ei aici. 44 

In cele ce urmează, voi urmări istoria acestei 
case, de la descoperirea ei în satul Ceauru, în 

momentul în care constructorul şi totodată pro¬ 
prietarul său tocmai se pregătea s-o demoleze, 
pentru a-şi ridica una nouă 106 şi până la re¬ 
montarea ei în Muzeul de la Şosea. In acest scop, 
voi utiliza aproape exclusiv bogatul material ce 
se află în arhiva Muzeului Ţăranului Român, 
neîăcând aproape nimic altceva decât să pun 
documentele cap la cap; simpla lor lectură va 
ilustra etapele ce s-au succedat până la expu¬ 
nerea casei în Muzeu. 

In vara anului 
prin tară în vederea 


907, în peregrinările sale 
unor noi achiziţii, Al. Tzi- 
gara-Samurcaş descoperă casa de lemn construită 
în întregime de către Antonie Mogoş din Ceau- 
ru, un adevărat „giuvaer arhitectural 44107 , graţie 
sculpturilor de la stâlpii prispei şi a proporţiilor 
foarte fericite ale întregii case 108 . 

Din primul moment, Al. Tzigara-Samurcaş 
este captivat de acest monument şi este hotărît 
să-l cumpere pentru Muzeul din Bucureşti. 
Drept care, el scrie lui C. Niţulescu (sau... „Niţul- 
lesscu 46 , cum semna acesta), secretarul primăriei 
din Ceauru, la 4 iunie 1907 109 : „(...) te rog să 
binevoieşti a oferi din partea mea locuitorului 
Antonie Mogoş preţul de 500 lei pentru casa în¬ 
treagă împreună cu porţile mari. Având în ve¬ 
dere starea de deteriorare a clădirei, cred că pre¬ 
ţul nu este prea mic, materialul ne mai putând fi 
întrebuinţat într’alt scop. Sper că prin stăruinţa 
Dtale suszisul se va convinge că preţul ce-i ofe¬ 
rim este destul de avantajos, mai cu seamă dacă-i 
lămureşti bine scopul în care să cumpără şi sper 
că aflând că opera sa .va fi expusă în Muzeul 
Naţional se va simţi măgulit şi va ceda pe preţul 
de mai sus. Puneţi-i în vedere, Vă rog, onoarea 
deosebită ce ar rezulta pentru dânsul şi întreg 
neamul lui de a figura în Muzeu prin lucrarea 
sa, care astfel va fi pe veci păstrată spre admi¬ 
rarea întregului neam românesc. 44 

Sosindu-i, probabil, răspunsul afirmativ din 
Ceauru, Al. Tzigara-Samurcaş cere bani de la 
Minister, pentru această achiziţie, la 14 iunie 
1907. Astăzi ar părea ridicolă supoziţia că, în de¬ 
curs de numai 10 zile, s-a putut trimite o scri¬ 
soare într-un sat de lângă Tg. Jiu (nesituat pe 

ruta căilor ferate) şi să şi sosească răspunsul la 
Bucureşti. Dar, pe vremea aceea, şi poşta 
funcţiona mai bine; o scrisoare trimisă de la 
Ceauru la 15 ianuarie 1908 ajunge pe biroul lui 
Al. Tzigara-Samurcaş la 18 ianuarie, adică în 
numai 3 zile! 110 

Deci, directorul Muzeului de Artă Naţională 
scrie Ministrului 111 : „în excursiunile mele în 
Gorj am aflat o splendidă casă, toată de lemn, 
esecutată cu o nespusă măiestrie şi o admirabilă 
ornamentaţie sculpturală de marele artist sculp¬ 
tor al Gorjului, Antonie Mogoş (...) Casa în 
chestiune urmează să fie transformată şi stricată 
în vara aceasta. Faţă de însemnătatea ei am pro¬ 
pus proprietarului să mi-o cedeze pentru Muzeu, 
unde ar fi una din cele mai frumoase şi intere¬ 
sante podoabe. Cu ajutorul primăriei locale 
întreţin corespondenţă asupra preţului vânzărei, 
împiedicând cel puţin deocamdată dărâmarea 
casei. Neputând însă plăti cei 900 lei ce mi se 
reclamă, tare mă tem că splendida casă - unică 
în felul ei - se va pierde pentru Muzeu 44 . 

Ministrul aprobă mandatarea sumei de 900 
lei pentru a se cumpăra casa lui Mogoş, prin 
adresa Nr. 3580 E din 20 iunie 1907, înregis¬ 
trată sub Nr. 52/907. Cu adresa Nr. 16896 F din 
28 iunie, s-a trimis ordonanţa de plată Nr. 
1407/907 112 . Suma necesară va fi procurată „fie 
de la dotaţia învăţământului secundar, fie din 
fondul extraordinar 44118 . 

Alăturarea celor două documente (scrisoarea 
lui Al. Tzigara-Samurcaş către C. Niţulescu şi cea 
în care se informa Ministerul despre existenţa 
casei) scoate în evidenţă o neconcordanţă între 
preţul oferit (500 lei) şi cel pretins autorităţilor 
abilitate a-1 plăti (900 lei), diferenţă care ar putea 
trezi dubii în privinţa onestităţii directorului. Ex¬ 
plicaţia o dă Al. Tzigara-Samurcaş însuşi 114 , care 
va scrie: „(Mogoş) consimţi a mi-o vinde pe preţ de 
500 lei. Demontatul, transportul şi reclădirea ei în 
Muzeu au costat mai mult decât preţul cum¬ 
părării 44 . Mai departe se va constata că transportul 
casei desfăcute, până la gara din Tg. Jiu, a costat 
300 lei, restul de 100 lei reprezentând, probabil, 
preţul drumului cu trenul până la Bucureşti. 

La numai două zile de la cererea adresată 
Ministrului (răgaz în care a primit şi aprobarea 
acestuia, cel puţin verbală, pentru că, oficial 
este, aşa cum am văzut mai sus, anunţat prin 
adresa din 20 iunie), Al. Tzigara-Samurcaş va tri¬ 
mite secretarului primăriei din Ceauru adresa 
nr. 99 din 16 iunie 1907^, în care-i comunică, 
cu o bucurie pe care ne-o putem imagina: 
„...Cumpărarea casei a fost aprobată. In conse¬ 
cinţă vă trimet prin mandat poştal suma de 50 
lei ca o primă arvună ce vă rog a înmâna locu¬ 
itorului Antonie Mogoş din preţul de 500 lei cu 
care a consimţit a ne vinde casa în întregime pre¬ 
cum şi poarta cea mare de la curte (...) In vede¬ 
rea transportului şi a felului de a desface casa 
voiu veni eu însumi în curând la faţa locului. 
Rog a nu lăsa să se strice casa de oarece e nevoe 
să mai fac o fotografie înainte de dărâmare 44110 . 
La aceasta Niţulescu îi răspunde prompt: 

„Domnule Director! Ca resultat la adresa 
Domniei Vostre cu No. 99 din 16 Iunie corent, 
cu onore facem cunoscut că cu Mandatul poştal 
ce aţi trimis, am primit suma de lei cinci-zeci; pe 
care i-am predat locuitorului Antonie Mogoş din 
comuna noastră Ceauru, drept arvună pentru 
obiectele vândute de la care am obţinut chitanţa 
cuvenită, în dublu exemplar şi pe care vi le înain¬ 
tez Dvs. odată cu aceasta. Bine voind a cunoşte 
Domnule Director, că termenul pentru aridi- 
carea obiectelor s’a ficsat prin acele chitanţe de 
către vânzător de la 15 iulie înainte, pe motivul 
că are mare trebuinţă pentru adunarea mate¬ 
rialului cu construirea casei celei noi. Iar în ca¬ 
zul că chitanţele nu vor fi bine regulate, rog a mi 
se restitui înapoi împreună şi cu un formular al 
Dvs. dupe care să lucrez altele 44117 . 

Trebuie să remarc că acest C. Niţulescu s-a 
dovedit a fi un excelent colaborator al lui Al. Tzi¬ 
gara-Samurcaş, cu care va întreţine o bogată 
corespondenţă din care reiese că s-a devotat 
întru toul acţiunii, fiind conştient de însemnă¬ 
tatea expunerii unei case din satul său în sălile 
Muzeului bucureştean. Şi aceasta în contrast cu 
ezitările lui Mogoş care, poate sfătuit de către 
alţii, încerca să obţină suplimentarea câştigului. 


Scrisoarea pe care o voi reproduce către sfârşitul 
istoriei casei din Ceauru, dovedeşte că, după ce 
şi-a văzut „opera 44 expusă şi admirată, a înţeles - 
în sfârşit - ce onoare i s-a făcut. Dar cine era 
acest Mogoş? 

Pentru scurta prezentare a acestuia, am fo¬ 
losit relatarea lui Al. Tzigara-Samurcaş din 1909, 
publicată şi în Scrieri despre arta românească 
(Buc., 1987) 118 , dar şi nişte notiţe luate la faţa 
locului, scrise pe aceeaşi hârtie pe care un dese¬ 
nator (O. Roguski?) a făcut schiţa casei din Ceau¬ 
ru, desen ce se află în arhiva lui Al. Tzigara- 
Samurcaş de la Biblioteca Academiei Române, 
secţia manuscrise 110 . 

Antonie Mogoş s-a născut în satul Bălăceşti 
din judeţul Gorj, de Sf. Maria Mică (8 septem¬ 
brie) 1835, fiind copilul mai mare al părinţilor 
Nicolae şi Păuna. Devine, la o vârstă fragedă, 
paracliser la biserica din satul natal, când învaţă 
să citească de la un frate mai mic. Ştia să citească 
doar „slova veche 44 , dar de scris, n-a învăţat decât 
numele său (cu caractere latine). Cititul l-a de¬ 
prins cu catehismul, apoi cu „Alexandria 44 şi 
câteva cărţi bisericeşti. Stă paracliser patru ani, 
până când moare cântăreţul de la biserică, în 
locul căruia este numit în urma recomandărilor 
din partea protopopului Costache. 

„Bilet de naştere şi botez 44 nu a avut, căci era 
înscris doar într-o condică a preotului, pe care o 
ţinea la el acasă dar, la un incendiu, casa i-a ars, 
distrugându-se şi condica. 

„Armată n-a făcut; a scăpat ca fiu de văduvă 
şi în schimbul a doi poli! 441 " 0 

La 25 de ani se însoară cu o fată din Ceauru, la 
care se mută şi cu care va avea 8 copii, dintre care 
7 băieţi. Imediat după căsătorie, protopopul 
Roman i-a scos atestatul de cântăreţ al bisericii din 
Bălăceşti şi i-a adus de la Episcopul Calinic din 
Râmnic un alt atestat, pentru biserica din Ceauru. 

Dintre toţi copiii, doar unul a terminat 5 
clase. 

După 21 de ani de căsnicie, îi moare nevasta 
şi Antonie se recăsătoreşte. 

Ca avere, a posedat: 16 pogoane din care, 
după ce a împărţit copiilor, i-au rămas doar 2 şi 

3 litre. în afara locului de arătură, mai avea: o 
casă cu grădină, o vacă, o iapă şi o „cocie 44 cu 
care se duce la oraş. Leafa de cântăreţ era de 33 
lei pe trimestru iar, după ce-şi plătea „birul 46 , îi 
mai rămânea „1 pol de cheltuială 44121 . 

Când era tânăr, a mai făcut case prin Tămă- 
şeşti, Stolojani, Ceauru. Pentru casa care a ajuns 
la Muzeu a luat lemn din pădurea lui Zătreanu, 
cu câte 5 lei copacul. Toată casa e din stejar, iar 
unele grinzi ajung la lungimea de 10 m. A folosit 
70 de copaci pe care i-a cioplit el singur, cu bar¬ 
da. La construirea casei a avut patru ajutoare care 
stăteau în cele patru colţuri, ca să aşeze grinzile la 
îmbucături. Pe când ridicau construcţia, un ţăran 
i-a prezis că o să vină cineva de la Bucureşti şi o 
s-o ia cu el împreună 122 . 

Talentul lui Mogoş nu este o excepţie în zo¬ 
nă; mai există case asemănătoare, construite de 
meşterul Gheorghe Vizante, iar în cătunul vecin, 
Ion Răţoiu era un constructor renumit 123 . 

...Acum, când prezicerea bătrânului ţăran era 
pe cale să se îndeplinească, Al. Tzigara-Samurcaş 
roagă (la 16 iulie 1907) pe Directorul Prefecturii 
Gorj, I. Georgescu, să ordone lui C. Niţulescu să 
supravegheze demontarea casei lui Mogoş iar, în 
acelaşi vagon cu casa, să transporte şi cele trei 
cruci din satele Poenari, Rovinari şi Roşia. Ca 
urmare, la Muzeul de Artă Naţională soseşte 
următoarea telegramă, la 26 iulie: „Sa procurat 2 
cruci casa de la Ceauru desfăcută dar lipsă de 
vagone a produs întârziere în a fi expediate însă 
am luat măsuri de trimitere îngrabă. Directorul 
Prefecturei Gorjiu I. Georgescu 44124 . 

Bucurându-se de faptul că autorităţile locale se 
dovedeau extrem de cooperante, Al. Tzigara-Samur¬ 
caş telegrafiază (la 3 august) lui Niţulescu: „vagonul 
s’a trimis. întrebaţi telefonic gară şi expediaţi 
îndată lemnăria. Avizaţi şi primarul din Băleşti. 
Banii lui Mogoş la directorul Prefecturii. Suprave¬ 
gheaţi transportul. Telegrafiaţi rezultatul 44 * 23 . 

Tot lui Niţulescu îi scrie, la 17 octombrie 
1907 126 : 

„Intorcându-mă din străinătate voiu să pro- 
ced la instalarea casei lui Antonie Mogoş, care se 
află în posesia Muzeului 44 . în aceeaşi epistolă, în- 

treabă când va sosi Mogoş pentru reconstrucţia 
casei în Muzeu, ca să ştie când să-i trimită biletul 
de tren. Neprimind un răspuns satisfăcător, îi 
scrie şi meşterului, la 7 noiembrie, rugându-1 să-l 
anunţe degrabă când va sosi în Capitală, pentru 
a începe lucrul. Lămurirea vine din partea pri¬ 
marului comunei Ceauru, Vasile Croicu, care-i 
scrie, la 8 noiembrie 127 , lui Al. Tzigara-Samur¬ 
caş că Antonie Mogoş i-a răspuns „într’un mod 
forte neomenos spunând că mai are de lucru la 
casa cea nouă 44 , dar va veni peste vreo lună cu 
condiţia să primească 10 lei pe zi, altfel nu ac¬ 
ceptă. în cazul în care suma pretinsă de acesta e 
considerată a fi prea mare, primarul recomandă 
alţi doi meşteri lemnari, Ion Tănăsescu şi Luca 
B. Niţu, tot din Ceauru, care au participat la 
„spargerea casei şi ştiu forte bine semnele Ca¬ 
sei 44 . Ei s-ar învoi să o reconstruiască, după fo¬ 
tografia lui Al. Tzigara-Samurcaş, pretinzâd doar 
3 lei pe zi, fiecare. 

Se poate presupune dezamăgirea celui ce-şi 
pusese atâtea speranţe în casa din Ceauru, dar şi 
în privinţa caracterului constructorului său. Cu 
mâhnire, îi scrie lui C. Niţulescu, la 15 noiem¬ 
brie 1907 * 23 : „în privinţa lui Mogoş am rămas 
foarte surprins. Adu-i te rog aminte că aşa ne-a 
fost învoiala ca să vie să aşeze casa la Bucureşti 
plătindu-i-se 3 lei pe zi şi drumul. Nu-i şade fru¬ 
mos să nu se ţie de cuvânt. Dacă prin vorbe 
bune nu vei putea să-l convingi, voi veni chiar eu 
pe acolo şi la nevoe voi interveni oficial la pre¬ 
fectură. Sfătueşte-1 D-Ta să nu ceară acuma alt 
preţ decât cel învoit şi să vie cât mai curând 44 . 

„Vorbele bune 44 ale secretarului primăriei 
s-au dovedit a fi fost suficiente, fiindcă după o 
săptămână (răgaz în care Al. Tzigara-Samurcaş n- 
ar fi avut timp să efectueze deplasarea) se trimi¬ 
te o telegramă la Ceauru: „Vă aştept cu Mogoş. 
Bilet de călătorie expediat azi prin poştă pe 
adresa Dv. 44120 Dându-şi seama că nu a fost clar 
că şi Niţulescu era invitat la Bucureşti (acesta 
merita măcar o excursie în Capitală), îi mai tri¬ 
mite, în aceeaşi zi, o altă telegramă 130 : „Alăturat 
vă trimit foaia de drum pentru Antonie Mogoş şi 
vă rog să veniţi împreună cu el cât mai curând 44 . 

Reconstrucţia casei în Muzeu s-a făcut în pe¬ 
rioada cuprinsă între cel puţin 22 noiembrie 
1907, adică a doua zi după expedierea telegra¬ 
melor şi 15 ianuarie 1908, când Al. Tzigara-Sa- 
murcaş primeşte o scrisoare de la Antonie Mo¬ 
goş 131 (scrisă, bineînţeles de altcineva; să nu 
uităm că acesta nu ştia decât să iscălească) din 
care reiese că primise banii pentru munca pres¬ 
tată, dar a întârziat să transmită chitanţele din 
două motive: a fost foarte ocupat fiindcă i-a murit 
„o fată a copilului 44 şi că nu se pricepe prea bine, 
dar „acum cât de curând mi le face epitropul şi le 
voi transmite pe adresa Dstră 44 . în post scriptum, 
anunţă pe Al. Tzigara-Samurcaş că a vorbit cu 
Gheorghe Vizante „pentru uşa casei, dar nu vrea 
s-o vândă, că nu are alta s-o pună în locul ei 44 . 

La 16 februarie 1908, pe adresa Muzeului 
sosesc şi chitanţele de la primăria Ceauru, pri¬ 
vind costul transportului casei lui Mogoş, din lo¬ 
calitate până la Tg. Jiu i32 . 

Se pare că funcţionarii contabili ai Minis¬ 
terului pretindeau nişte chitanţe redactate în- 
tr-un anumit fel, deoarece Al. Tzigara-Samurcaş 
scrie din nou lui C. Niţulescu, la 4 mai 1908 133 : 

„Am onoarea a vă înapoia cele 3 chitanţe ce 
mi-aţi trimis pentru suma de 100 lei, pe care v’am 
trimis-o la 17/30 iulie 1907 pentru sfărâmarea şi 
transportarea casei lui Mogoş dela Ceauru la gara 
Tg-Jiu, cu rugarea să binevoiţi a face două rânduri 
de chitanţe şi anume una de Lei 68 iar a doua de 
Lei 32, amândouă în câte 3 exemplare (1 original 
timbrat şi 2 copii) punând o dată din luna Iulie 
1907, când s’a efectuat spargerea şi transportul şi 
apoi a mi le înapoia de urgenţă 44 . La care, 
răbdătorul secretar al primăriei din Ceauru îi tri¬ 
mite la 8 mai (după 4 zile !) 134 chitanţele în 6 
exemplare „relativ la cheltuielile efectuate cu casa 
meşterului Antonie Mogoş din Ceauru, astăzi 
expusă în Muzeul de aci (!); dintre care 3 sunt 
pentru lei 68; iar trei pentru lei 32, şi din ambele 
formulare câte una cu timbru de 10 bani 44 . Biro¬ 
craţii din Minister puteau fi, acum, satisfăcuţi... 

„Giuvaerul arhitectural 44 , ce avea pe ştenapul 
porţii săpat: „187 şi cinci făcut de Antonie Mo¬ 
goş 44 se afla acum expus într-o sală luminoasă a 


Muzeului de artă naţională. Casa fusese vizitată 
de un public larg, dar şi de înalte personalităţi 
ale vremii. 

Printre cei prezenţi se alia şi constructorul şi 
fostul ei proprietar, impresionat la culme de ad¬ 
miraţia stârnită de opera sa. Revenit în satul din 
Gorj, acesta va scrie o scrisoare de mulţumire lui 
luliu Moisil, secretarul Muzeului, originar din 
Şanţ, judeţul Năsăud. Scrisoarea e redactată, evi¬ 
dent de către altcineva şi a trebuit să-i „ajustez 44 , 
puţin, ortografia 13,1 . 

„1909 Ianuarie 13 Ceauru. 

Sărut mâna Domnule Moisil. 

Vin cu cel mai profund respect a vă onora cu 
micile mele cuvinte ce Vi le scriu cu cea mai 
mare dragoste ce am către Domnia Voastră. 
Văzându-mă aşa de ridicat şi numit în rangul de 
Meseriaş al Trecutului a o jumătate de secol pe 
care eu, luptându-mă aşa de mult pe la cunos¬ 
cuţii mei prin satele din apropiere, lucrând mai 
întâi cu mintea şi mai pe urmă cu mâinile, am 
intervenit mai în urmă a-mi ridica o casă de 
lemn făcută şi scluptată (sic) din Timpul Tine¬ 
reţii mele, pe care ce lucram astăzi, mâine erau 
lucru şi mai bun şi mai aşezat. Şi acum Mul¬ 
ţumesc lui D-zeu că am trăit de am văzut lucrul 
meu ce vream să-l stric spre a-mi clădi altă casă 
ca cum am şi ridicat-o pe sistemul cel nou. Iar 
acum îmi primesc de la mulţi învăţători Gorjeni 
mii de felicitări pentru dragostea ce aţi avut-o 
Domniavoastră de a fi fotografiat împreună cu 
casa mea, care acum stă falnică în muzeul de 
artă în Bucureşti. 

Aşa dar, Domnule Moisil şi Domnule Director, 
vă mulţumesc din suflet şi Vă doresc ca pe părinţii 
mei, că mi-aţi fost ca neşte părinţi f. buni care nu 
îşi părăsesc fii lor, vă voi avea în toată viaţa mea în 
pomelnicul meu. Vă mulţumesc, Domnule Moisil 
că am mai primit mai întâi un carendar şi o scri¬ 
soare pe care, Văzându-le, nu am mai putut de bu¬ 
curie. II voi avea spre suvenire cât voi trăi eu şi 
copiii mei. Antonie Mogoş 44 . 

Aşa cum s-a întâmplat întotdeauna pe aici, 
orice acţiune valoroasă este umbrită de invidia, 
răutatea şi injustiţia altora. Un neplăcut incident 

îl face pe Al. Tzigara-Samurcaş să scrie revoltat 
administratorului Casei Şcoalelor, la 6 octombrie 
1909 146 , referindu-se la vizita arhitectului Caza- 
ban de la respectiva administraţie, la 4 octom¬ 
brie, când „şi-a permis în public o critică nu 
numai injustă dar chiar necuviincioasă asupra 
casei ţărăneşti ce am instalat în acel Muzeu. 
Lăudându-se a fi arhitectul constructor al acelor 
săli, D-sa a taxat... de „prostie 44 faptul aşezărei 
acelei case, care după D-sa ar periclita întreaga 
clădire (...). Instalarea casei s’a făcut după avizul 


favorabil al unor specialişti cel puţin tot atât de 
competenţi ca D-sa 4 ". In concluzie, Al. Tzigara- 
Samurcaş îi interzice pe viitor accesul lui Caza- 
ban în Muzeu, „pentru a nu se mai turbura cei¬ 
lalţi vizitatori, pe care D-sa a căutat să-i convingă 
prin nepotrivitele sale critici 44 . 

Mai importante sunt, însă, aprecierile unui 
specialist, Konrad Halim care, referindu-se la 
casa lui Mogoş, expusă acum în noua clădire a 
Muzeului „Carol I 44 , va scrie în articolul „Un 
altar pergameic în România 44 , publicat în Welt- 
Spiegel din 24 iulie 1936 şi reprodus de Al. Tzi¬ 
gara-Samurcaş în a sa Muzeografie Româneas¬ 
că 14 ~: „De la serbarea centenarului muzeelor 
din Berlin, marea senzaţie muzeală din Germa¬ 
nia era reconstruirea măreţului altar din Pergam 
(...) Şi la redeschiderea muzeului naţional din 
Bucureşti tot o asemenea reconstrucţie a produs 
senzaţie. In mijlocul unei săli încăpătoare, sim¬ 
plă dar plină de lumină, se înalţă o clădire ca un 
altar. Nu e un templu antic din marmoră, ci o 
simplă casă ţărănească de lemn (...) Această casă 
adusă din pădure, sculptată de ţărani, primitivă 
şi fără altă valoare intrinsecă, vădeşte totuşi, tot 
atât de simbolic ca şi altarul din Pergam, o pu¬ 
ternică cultură 44 . Expunerea ei într-o sală a Mu¬ 
zeului „ar fi speriat pe oricare altul mai puţin 
temerar decât este profesorul Al. Tzigara-Samur¬ 
caş, creatorul şi neobositul conducător al Muzeu¬ 
lui naţional din Bucureşti. 44 

Admiraţia faţă de acest exponat deosebit 
emană de la toate categoriile de vizitatori. La 5 
iulie 1934, când se construise noul local al 
Muzeului, Al. Tzigara-Samurcaş va primi, din 


partea Regimentului 33 Dorobanţi din Tulcea, 
rugămintea de a i se trimite schiţa porţii de la 
casa Mogoş, în vederea construirii unei replici a 
ei în curtea regimentului 148 . La fel, prin adresa 
279/9 octombrie 1934, directorul N. Gh. Teo- 
dorescu al şcolii din Mânsârova-Caliacra cere mo¬ 
delul, pentru a-1 reproduce la poarta de la in¬ 
trarea acestei şcoli 1 ’T Exemplul este urmat şi de 
cei de la căminul cultural „C. Dobrescu-Argeş 44 , 
din aceeaşi localitate 

în 1948 casa lui Mogoş este demontată, pen¬ 
tru a face loc colecţiilor Muzeului Municipal, 
care ocupase o parte a Muzeului ce fusese con¬ 
dus de Al. Tzigara-Samurcaş 141 . A fost ocazia de 
care „culturnicii 44 vremii au profitat pentru a în¬ 
zestra Muzeul Satului (reorganizat şi el tot a- 
tunci) cu monumentul ce a constituit orgoliul lui 
Al. Tzigara-Samurcaş. 

După 1990, când s-a înfiinţat Muzeul Ţăra¬ 
nului Român, toate colecţiile ce aparţinuseră 
cândva Muzeului de Artă Naţională (şi care, după 
multe peregrinări, ajunseseră şi la Muzeul Satu¬ 
lui) au revenit la locul lor de drept, pe Şoseaua 
Kiseleff nr. 3. In aceste condiţii, în încheiere, nu 
pot să nu-mi pun întrebarea: n-ar trebui, oare, ca 
în virtutea unui „restitutio in integrum 44 , casa 
meşterului Mogoş să-şi găsească şi ea locul în- 
tr-una din sălile noului Muzeu de la Şosea? 


Biserica din Tiurea 

Succesul de care s-a bucurat prezentarea în 
Muzeu a unei case ţărăneşti l-a încurajat pe Al. 
Tzigara-Samurcaş să caute şi alte monumente 
demne de a fi expuse. De data aceasta, atenţia îi 
este atrasă de biserica de lemn din secolul al 
XVlII-lea, din satul Tiurea (şi nu „Turea 44 , cum 
apare în toate publicaţiile Muzeului Satului din 
Bucureşti), comitatul Clujului, la vremea aceea 
(1909). în revista maghiară^ Haz din mai 1910, 
ea este „semnalată ca unul din cele mai impor¬ 
tante specimene de «templom olah» adică bise- 
rica romaneasca . 

Aşa cum reiese din scrisoarea datată 4 sep¬ 
tembrie 1909, către Sf. S. Părintele Protopop Dr. 

E. Dăianu din Cluj 14 '*, Al. Tzigara-Samurcaş 
intenţionează să cumpere biserica pentru Muzeul 
său, plătind 800 de „koroane 44 , în preţ fiind in¬ 
cluse: „biserica cu turla ei precum şi acelea din 
obiectele mişcătoare cari servesc la mobilarea şi 
decorarea ei 44 . El acceptă să i se predea construc¬ 
ţia demontată în momentul „când nu va mai fi 
necesară cultului, gătindu-se cea nouă, acum în 
construcţie 46 . Mai mult, înţelegea să achite în 
avans suma integrală (de îndată ce obţine apro¬ 
barea Ministerului), sumă necesară enoriaşilor din 
Tiurea pentru grăbirea construcţiei noii biserici. 

Al. Tzigara-Samurcaş nu neglijează nici aspec¬ 
tul politic al aducerii la Bucureşti a unei biserici 
româneşti din Austro-Ungaria, terminând scri¬ 
soarea amintită astfel: „Sper că faţă de preţul mai 
ridicat ce ofer acum şi faţă de interesul patriotic 
ca un asemenea monument să rămână în pose¬ 
siune românească, epitropii zisei biserici nu vor 
şovăi a preferi Muzeul nostru celui din Pesta care 
vă a făcut asemenea propuneri de cumpărare 44 . 

Dar tocmai acest aspect politic creează proble¬ 
me ce depăşeau competenţele lui Al. Tzigara- 
Samurcaş. Aducerea bisericii din comitatul Cluju¬ 
lui s-a dovedit a fi mult mai dificilă decât a unei 
case ţărăneşti din Gorj. De aceea Al. Tzigara- 
Samurcaş scrie ministrului Take lonescu, la 24 
septembrie 19IO 144 : „Din scrisorile particulare 
atât a directorului din Budapesta cât şi a pro¬ 
topopului din Cluj, pe care am avut onoare de a vi 
le supune, rezultând că predarea bisericii române 
din Tiurea ce am cumpărat încă din anul trecut 
este acum periclitată, iar o favorabilă rezolvare a 
chestiunii necesită intervenţia mea la locurile 
competente, voi fi nevoit în decursul lunii oc¬ 
tombrie a mă deplasa atât în această chestiune, 
cât şi pentru eventuala demontare a bisericei (...) 44 

Ce se întâmplase, de fapt ? Comisia Monu¬ 
mentelor istorice din Budapesta, fiindu-i, poate, 
atrasă atenţia şi de interesul manifestat de un 
renumit specialist din Bucureşti, declară biserica 
monument istoric, după ce ea fusese deja cum¬ 
părată şi interzice scoaterea ei din ţară. Al. Tzi¬ 
gara-Samurcaş îşi amintea în 1936: „Ziarele 
vremii au semnalat chiar «conflictul româno- 


ungar în perspectivă» ce urma să izbucnească pe 
acest motiv; iar Ministerul de Externe, căruia 
i-am reclamat cazul, m-a sfătuit să nu insist! Fe¬ 
ricita desfăşurare a războiului ne-a adus întreg 
ţinutul în care se afla biserica, pe care am pu¬ 
tut-o ridica şi transporta la Muzeul din Bu¬ 
cureşti, în beciurile căruia aşteaptă reclădirea ei 
în curtea muzeului, neterminat 44l4; \ Ce nu 
spune Al. Tzigara-Samurcaş este faptul că, de la 
sfârşitul războiului şi până la aducerea bisericii 
în depozitele Muzeului au trecut 9 ani. Nu ştiu 
care au fost motivele tergiversării, dar este cert 
că unul dintre ele era lipsa de spaţiu de depo¬ 
zitare în Muzeul care era, încă, un şantier. In 
ajutorul directorului a venit Casa Regală, 
reprezentată prin Principele Carol (viitorul rege), 
căruia Al. Tzigara-Samurcaş îi scrie, la 22 iunie 
1925 146 , că primeşte „cu recunoştinţă pro¬ 
punerea ca deocamdată biserica de la Tiurea să 
fie adusă la Sinaia şi pusă la dispoziţia Alteţei 
Sale, în aşteptarea împrejurărilor mai prielnice 
care să ne permită să o adăpostim în Muzeul a 
cărei proprietate este 44 . 

La 1 septembrie 1927 lui Octav Roguski, de¬ 
senatorul Muzeului, i se eliberează o legitimaţie 
pentru aducerea bisericii la Bucureşti 14 '. O le¬ 
gitimaţie de însoţire pentru transport primeşte, 
la 6 septembrie 1927, şi Grigore Theodoru, gar¬ 
dian la acelaşi Muzeu 148 . în aceeaşi zi, condu¬ 
cerea Muzeului cere Prefectului de Cluj sprijinul 
pentru această operaţie, iar directorului re¬ 
gionalei C.F.R., un vagon în acelaşi scop 14 * 1 . 

Etapele demontării bisericii din Tiurea până 
la transportarea ei în depozitul Muzeului se pot 
reconstitui cu ajutorul unor chitanţe ce se află în 
Arhivele Naţionale: 

„Chitanţă. Lei 4455 adică patru mii patru 
sute cincizeci şi cinci lei am primit de la Muzeul 
«Carol I» pentru demontarea bisericei de lemn 
din Tiurea, împreună cu 9 oameni făcând în 
total 36 zile de lucru. 22 septembrie 1927. 
Tiurea, (ss) Chira Vasile 44150 . 

„Chitanţă. Lei 6000 am primit de la Muzeul 
Carol I pentru transportarea bisericei de lemn 
din Tiurea şi încărcatul ei în gara Gărbău. Tiu- 

rea, 23 sept. 1927, (ss) Morariu Vasile 4 ' 131 . 

Drumul pe calea ferată a durat 4 zile, iar în 
Bucureşti materialul este depozitat în gară până 
la 15 octombrie, când Marin Vasile semnează 
chitanţa de primire a 4000 lei pentru încărcat, 
transportat şi descărcat „a vagonului cu bârne 
ale bisericii din Tiurea de la gara de nord la 
Muzeul din Şos. Kiseleff 3“ 132 . 

In sfârşit, la 20 octombrie 1927, bârnele sunt 
cărate din curte şi aşezate în depozitul Muzeului 
de către 10 oameni, socotiţi cu 15 zile de lucru, 
pentru care se plătesc 1860 lei 153 . 

Toate actele de mai sus dovedesc că se renun¬ 
ţase la ideea păstrării la Sinaia (probabil la Cas¬ 
telul Peleş) a bisericii demontate şi că i se asi¬ 
gurase locul firesc, în depozitul Muzeului, până 
la reconstrucţia ei în curte. în aceste condiţii, 
îmi este neclară semnificaţia unor documente 
din arhiva Muzeului Ţăranului Român, cum ar 
fi: adresa nr. 1418/26 august 1933 prin care 
„Casa M.S. Regelui cere trimiterea la Palatul 
Regal a bisericii Tiurea 4 ' 134 , adeverinţa din par¬ 
tea Casei Regale de primire a ei (la 30 august) 133 
şi adresa nr. 1503/15 septembrie 1933 prin 
care, nu se ştie din ce motive, biserica este resti¬ 
tuită Muzeului. Să fi fost o încercare a lui Al. Tzi- 
gara-Samurcaş de a dărui monumentul Regelui 
Carol al II-lea, din partea căruia aştepta un spri¬ 
jin cât mai important pentru terminarea Muzeu¬ 
lui? Să fi renunţat Regele la acest dar ca să nu fie 
acuzat, apoi, că tocmai cel ce era considerat, pe 
drept cuvânt, un protector al culturii româneşti a 
deposedat un muzeu de patrimoniul său? Nea- 
vând alte documente sau date bibliografice, nu 
pot decât să las aceste ipoteze în suspensie. 

Cert este că biserica, demontată, a zăcut în 
beciul Muzeului Naţional până în 1948, când 
este menţionată într-un referat adresat preşedin¬ 
telui Consiliului Superior al Muzeelor, la 31 mai, 
de către Marcela Focşa, asistent la acea dată, la 
Secţia de Artă Populară a muzeului ce-şi schim¬ 
base nu numai directorul, dar şi denumirea 133 : 

„Domnule Preşedinte, în depozitul secţiei de 
Artă populară a Muzeului de artă şi Arheologie se 
găseşte, demontată, o biserică de lemn din Mara- 

mureş (sic). După schiţele păstrate s-ar părea că 
este una din cele mai interesante biserici de acest 
gen. Cum însă instalarea acesteia în spaţiul 
disponibil al Muzeului este imposibilă, acesta 
fiind foarte restrâns, pe de o parte, iar pe de altă 
parte prezenţa bisericii în depozitele noastre ne 
încurcă şi nu are sens (!), vă rog să binevoiţi a 
hotărî ceea ce trebuie făcut cu această biserică. 44 

Este de necrezut faptul că un „specialist 44 al 
Muzeului nu-şi dădea seama, din studierea 
schiţelor, că este vorba de o biserică din zona 
Clujului şi nu din Maramureş, dar mai ales că nu 
citise cea mai la îndemână carte din biblioteca 
aceleeaşi instituţii, Muzeografie Românească 
scrisă de fostul său director, care face dese 
referiri la biserica din Tiurea, iar la pagina VI re¬ 
produce chiar o schiţă a monumentului, semnată 
de O. Roguski. Cât despre afirmaţia că prezenţa 
bisericii în depozit „încurcă şi nu are sens 44 , ea 
nu poate fi socotită decît rezultatul convingerii 
că un simbol al „opiului pentru popor 44 nu are ce 
căuta într-o instituţie culturală. 

„Competenţa 44 preşedintelui Consiliului Superi¬ 
or al Muzeelor reiese din rezoluţia pe care o sem¬ 
nează: „biserica va fi îndepărtată din Muzeu din in¬ 
ventar şi cedată Muzeului Satului 44 , iar schiţele, 
planurile şi fotografiile referitoare la ea să fie păs¬ 
trate în arhiva Muzeului de Artă şi Arheologie 10 '. 
Bănuiesc că altcineva a înţeles enormitatea ideii de 
a duce monumentul la un muzeu şi a păstra docu¬ 
mentaţia acestuia în altul, fiindcă în arhiva Muzeu¬ 
lui Ţăranului Român nu există schiţele şi planurile 
bisericii din Tiurea, ele aflându-se probabil, aşa 
cum e normal, la Muzeul Satului. 

Avatarurile acesteia nu se vor termina, ea 
fiind mutată, acum câţiva ani, dintr-un loc în 
altul, în cadrul muzeului ce o găzduieşte din 
1948. Cred că Muzeul Ţăranului Român nu ar 
trebui să o revendice; o nouă demontare, trans¬ 
portare şi reconstrucţie i-ar putea fi fatală. De alt¬ 
fel, în curtea acestui Muzeu, aşa cum îşi dorise 
Al. Tzigara-Samurcaş, există o frumoasă bise¬ 
ricuţă din lemn, din Bejani, Munţii Apuseni care 
sfidează, parcă, oribilul mozaic proletcultist ce-i 
serveşte drept fundal. 

Capitolul al IV-lea: Un palat pe Şoseaua Kiseleff 


Odată aprobată construcţia noului local al 
Muzeului, se punea problema locului pe care 
acesta urma să fie clădit, mai bine ales decât cel 
hărăzit de la început - fosta Monetărie a Statu¬ 
lui. încercările lui Al. Tzigara-Samurcaş de a-1 in¬ 
stala undeva în centrul Capitalei s-au lovit de îm¬ 
potrivirea celor care puteau să decidă. Pe un 
raport (No. 9 C.T.) al Universităţii din Bucureşti 
din 9 august 1911, ministrul Instrucţiunii de la 
acea dată, C. C. Arion, pune următoarea re¬ 
zoluţie „în lipsă de or ce loc mai central de cât 
acel al Muzeului etnogr. şi în imposibilitatea de 
a dobândi un asemenea loc; de ore ce din suma 
de 1.000.000 afectată Muzeului nu se pote 
cumpăra locul - care de almintrelea la cunoş¬ 
tinţa mea nu există în centru, cestiunea să pune 
astfel: a nu face de loc Muzeul sau a’l face la Şo¬ 
seaua Kiselef alături de cel de Zoologie şi în faţa 
celui de Geologie. 

Cred că muzeul se impune ca o necesitate şi că 
depărtarea de centru nu este aşa de mare în cât să 
nu fie visitat. în unele oraşe cum e Munichul 
muzeele nu sunt tocmai centrale. Faţă cu aceste 
consideraţii rog pe Onor. Comisiune să examineze 
planurile D-lui arhitect Ghica pentru locul de la 
Şosea, (ss) C.C. Arion. 44 Pe această hârtie, Al. Tzi¬ 
gara-Samurcaş notează cu creionul: „Stăruinţe 
prin Marghiloman (interne) la Primar să nu se 
cedeze locul din faţa Universităţii. Al.Tz.S. 44 


Comisia tehnică a clădirilor şcolare, învestită 
de Ministerul Cultelor şi al Instrucţiunii publice 
cu răspunderea construcţiei Muzeului, studiază 
planurile oferite de N. Ghika-Budeşti şi-şi ex¬ 
pune concluziile în procesul verbal nr. 31 din 18 
ianuarie 1912 2 . în ciuda dimensiunilor sale, îl 
voi reda integral, deoarece cuprinde numeroase 
observaţii deosebit de pertinente, de care se va 
ţine seama (şi la care se vor face dese referiri, 
mai ales când vor apărea divergenţele dintre ar¬ 
hitect şi directorul Muzeului) în toţi anii care vor 
urma până la terminarea construcţiei: 

„Universitatea din Bucureşti. Comisiunea 
Technică pentru clădiri şcolare. Proces verbal 
No. 31. Miercuri, 18 Januarie 1912. 

Comisiunea întrunindu-se, a deliberat asupra 
observaţiunilor făcute de Dl. Arhitect Gr. Cer¬ 
chez asupra proectului de Muzeu naţional şi 
opinează: 

Proectul prezentat dă loc la următoarele ob¬ 
servări: 

1. Vestiarul prevăzut la intrare pare nesufi¬ 
cient, ar fi bine ca imediat la intrare publicul să 
găsească un vestiar încăpător, atât de necesar 
climei noastre excepţionale. 

2. Este de recomandat să se asigure o mai 
mare independenţă între diferitele săli ale Mu¬ 
zeului. Ast fel în proect, pentru a se ajunge la 
încăperile din aripile laterale trebue să treci prin 

Martor , IV - 1999, Supliment 

şalele cele mari din faţadă - destinate la studii 
arheologice - sau prin galeria deschisă în formă 
de prispă (portic) care înconjoară curtea ceea ce 
nu este posibil la noi în vreme de iarnă. 

3. Sălile principale de jos, din faţadă, primesc 
lumină indirect, din amândouă părţile şi se pare 
că această lumină va fi nesuficientă. Autorul jus¬ 
tifică aceasta prin dorinţa de a lăsa sălile desti¬ 
nate Muzeului religios într’o lumină redusă, mis¬ 
tică. Credem însă că această lumină, favorabilă 
ca efect general, nu va fi suficient pentru stu¬ 
dierea în bune condiţiuni a obiectelor expuse. 

4. Şalele laterale de la catul de jos din aripa 
dreaptă nu vor primi destulă lumină de la singu¬ 
rul rând de ferestre din faţadă, din cauza marei 
lor adâncimi de 9 m.96 şi 11 m.56. 

5. In aripa stângă s-a (sic) aşezat încăperile 
destinate locuinţei directorului şi biroului ad¬ 
ministraţiei, despărţite printr’un gang, care pune 
în comunicaţie curtea interioară cu exteriorul. 
Dacă acest gang este destinat eventual trecerei 
trăsurilor sau a căruţelor, lăţimea de 2.50 m ce i 
s-a dat este nesuficientă. Din acest gang se intră 
de o parte la administraţie, de altă parte la 
apartamentul directorului, uşile dând direct în 
nişte mici vestibuluri, micşorate încă prin trep¬ 
tele necesare pentru a se ridica la nivelul par- 
doselei încăperilor. Aceste intrări ar trebui cel 
puţin să fie prevăzute cu îndoite rânduri de uşi 
pentru a împiedica intrarea frigului iernei. 

6. Jumătate din aripa stângă este ocupată de 
locuinţa directorului. In general nu este bine să 
se cuprindă într’un local al Muzeului locuinţe de 
ale personalului, căci acestea expun clădirea la 
nesiguranţă şi la incendiu. Observăm apoi că 
împărţirea este incomodă: Toate încăperile apar¬ 
tamentului despre curte sunt luminate indirect, 
prin portic. încăperile de serviciu sunt prea mici 
(2.80/2.70). Aceste încăperi coprinzând şi 
bucătăria, sunt aşezate în faţa încăperilor princi¬ 
pale şi despărţite de acestea printr’un coridor în¬ 
tunecos şi fără aerisire. Prin urmare comisia 
crede că ar fi mai nimerit ca locuinţa Directoru¬ 
lui să fie aşezată într’un pavilion separat. 

7. Scara principală care duce la catul de sus, 

cu caracter monumental, este încă incomodă, 
din cauza treptelor învârtite, care trebuesc cu 
totul înlăturate din edificiile publice destinate a 
primi vizitatori numeroşi. Trebue neapărat să se 
modifice această scară, făcând treptele drepte de 
egală lărgime pe toată întinderea lor şi despărţite 
la intervale prin odihne (paliere). 

8. La toate încăperile din ambele caturi ale 
faţadei, masivele admise de proect pentru 
susţinerea bolţilor tavanului fac ca să se peardă 
prea mult spaţiu din toate aceste încăperi. 

9. La catul de sus, şalele faţadei au iarăşi de¬ 
fectul de a primi lumină indirect, prin galeriile 
aşezate în faţadă pe ambele părţi. 

10. Şalele laterale de la catul de sus, care sunt 
luminate lateral vor avea puţină lumină, din 
cauza marei lor lărgimi de 11 m.56. 

11. Pentru şalele de pictură s-a prevăzut lu¬ 
minatul prin tavan şi învelitoare. Aceste lumină¬ 
torii vor turbura de sigur caracterul de veche 
mănăstire ce s’a dat clădirei. 

Pentru aceste sale destinate picturilor, în spe¬ 
cial va trebui să se prevadă măsuri pentru a îm¬ 
piedica intrarea căldurei verii, care deteriorează 
picturile. 

Adăugăm că sălile de pictură ne par prea 
puţin numeroase, faţă cu desvoltarea ce o ia 
mereu această artă la noi. 

12. Ca observaţie generală asupra proectului, 
găsim că autorul a căutat mai ales să se preocupe 
de aspectul arhitectonic al clădirei, dându-i ca¬ 
racterul unei vechi mănăstiri româneşti şi a lăsat 
pe planul al doilea consideraţiunile speciale ceru¬ 
te de un Muzeu, fie el în parte şi cu caracter re¬ 
ligios. 

In privinţa aşezărei clădirei faţă cu stradele 
învecinate, este de dorit să se aşeze Muzeul nu 
numai paralel cu şoseaua din faţadă, dar şi cu 
strada laterală. Prin aceasta este necesar să se 
obţină de la primărie schimbarea aliniării acelei 
strade laterale. 

Comisiunea menţinându-şi părerea că ar fi 
fost de preferat să se construiască Muzeul într’o 
poziţiune centrală a capitalei, crede că proectul 
D-lui Arhitect N. Ghica Budeşti se poate pune în 

execuţie, introducându-se modificările cerute de 
observaţiunile de mai sus. 

Comisiunea constată totuşi că acest tip de 
clădire nu utilizează destul de bine suprafaţa 
clădită, care este mare, faţă de numărul încăpe¬ 
rilor obţinute. 

(ss) Pangrati E. 

(ss) M.M. Râmniceanu 

(ss) Gr. Cerchez/ 6 

Deşi la 8 iulie 1911 arhitectul şef N. Ghika- 
Budeşti întocmise planurile definitive ale Mu¬ 
zeului Naţional „ce urmează a se clădi pe locul 
vechii monetării a Statului de pe şoseaua Kise- 
leff w ’ 5 , planuri pentru care primise suma de 3000 
lei, lucrările demarează abia după 6 luni, în urma 
concluziilor şi a aprobării Comisiei tehnice. 
Primul pas este organizarea licitaţiei antrepre¬ 
norilor, programată iniţial pe data de 20 ianuarie, 
dar amânată la 26 ianuarie 1912 4 . Cu această 
ocazie, Ghika-Budeşti propune Ministerului In¬ 
strucţiunii publice ca, odată cu execuţia lucrărilor 
pentru Muzeu, să se adjudece şi demolarea 
vechilor clădiri ce se aflau pe terenul Monetăriei: 
o parte a lor să fie demolată imediat, pentru a se 
putea începe construcţia în primăvară; localul în 
care mai funcţionau atelierele şcolii de Arte Fru¬ 
moase să fie păstrate până la terminarea anului 
şcolar 1912 şi, în sfârşit, clădirile cu faţada spre 
Şosea să se păstreze pentru a fi folosite ca birouri 
şi magazii necesare şantierului şi să fie dărâmate 
în momentul recepţiei provizorii a noului local 5 . 
Optimismul arhitectului era exagerat; acest ultim 
vestigiu al vechii Monetării se va demola mult 
mai târziu, în martie 1938 6 . 

N. Ghika-Budeşti propune să se trimită invi¬ 
taţii următorilor antreprenori, pentru a participa 
la licitaţie: 

- Cesare Fanteli, inginer, str. Occidentului 
nr. 11 bis; 

- Grant şi Perlarca, inginer, str. Occidentului 
nr. 16; 

- V. Ştefănescu, arhitect constructor, str. Clo¬ 
potarii Vechi nr. 61, care oferă un rabat de 
12,83% la preţurile uzuale. (Primii nu propun 
nici un rabat); 


- P. Axerio, constructor, Hotel Boulevard (cu 
un rabat de 6,55%); 

- C. Pedrazzoli („încetăţenit român 44 ), ingi¬ 
ner, str. Cazărmii nr. 77, „fiind toţi oameni cu 
cunoştinţe tehnice stabilite prin titluri şi cunos¬ 
cuţi ca conştiincioşi. 44 " 

Pentru a obţine dreptul de participare la lici¬ 
taţie, toţi candidaţii erau obligaţi să depună o 
garanţie provizorie de 4% (la valoarea de 1 mi¬ 
lion, cât fusese estimat preţul lucrării) sub formă 
de recipisă, „conform legii 44 . 

In ultimul moment (şi acesta este motivul 
amânării licitaţiei), arhitectul şef trimite invitaţii 
la încă doi antreprenori: Anghel S. Niculescu, 
str. Crăciun nr. 1, fiind „arhitect diplomat al 
Şcoalei noastre de arhitectură şi se bucură de 
bună reputaţie 448 şi inginerilor fraţi Popovici, str. 
Toamnei nr. 39. (Sau, cum scria pe firma lor: 
„Ing-i Fraţi Ioan D. Popovici, Antreprize şi lu¬ 
crări publice şi particulare. Lucrări speciale de 
beton armat. Fabrică sistematică de cărămizi. 
Cariere de pietriş şi nisip 44 .)^ Aceştia din urmă, 
prin oferta unui rabat de 17,57% din deviz, ob¬ 
ţin antrepriza construcţiei Muzeului, antrepriză 
aprobată de Consiliul de miniştri la 10 februarie 
1912 10 . 

La puţin timp de la licitaţie Al. Tzigara-Sa- 
murcaş, în calitatea sa de director al Muzeului, 
scrie Ministrului: 

„Planurile Muzeului naţional ce urmează a se 
clădi pe locul fostei Monetării a Statului fiind 
aprobate, am onoarea de a vă ruga ca, în vederea 
începerii lucrărilor, să bine-voiţi a dispune de 
urgenţă să se ia următoarele măsuri: 

1. Să se intervie pe lângă Academia Română 
să evacueze încăperile din fosta Monetărie a Sta¬ 
tului, ce actualmente ocupă cu depositul du¬ 
bletelor de cărţi. 

2. Să se închirieze un local pentru depo- 
sitarea şi eventuala expunere parţială a colecţiu- 
nilor Muzeului Etnografic. 

3. Să se prevadă un alt local în care cu în¬ 
cetarea cursurilor anului şcolar să se poată muta 
şcoala de arte frumoase. 

4. Să se autorizeze Dl. Arhitect constructor 

al Muzeului ca din locul viran şi grădina depen¬ 
dente azi de Muzeul Zoologic, aparţinând de 
asemenea Ministerului Cultelor, să poată ocupa 
partea de loc necesară cu clădirea cea nouă, să 
fie pe aceeaşi axă a Institutului Geologic din faţă 
şi să se armonizeze cu Muzeul de alături. 4411 

Tânărul director (nu împlinise, încă, vârsta 
de 40 de ani) avea toate motivele să fie fericit: 
părea că nici o piedică nu va mai sta în calea rea¬ 
lizării Muzeului său. La numai câteva zile, la 6 
februarie 1912, ministrul Arion cere preşedin¬ 
telui Academiei să dispună „să se evacueze cât 
mai neîntârziat încăperile din fosta Monetărie ce 
actualmente ocupă cu depozitul dubletelor de 
cărţi care aparţin acelei Academii. 441 ^ De aseme¬ 
nea, se caută un local în care să se adăpostească 
provizoriu colecţiile Muzeului. Problema se re¬ 
zolvă şi ea, rapid: printr-o telegramă trimisă de la 
Viena, Prinţul G. Ştirbey anunţă că acceptă să în¬ 
chirieze Muzeului, pe timp de trei ani, imobilul 
din str. Griviţei nr. 5 cu 5500 lei semestrial, 
plătibili prin Banca Generală Română la 23 
aprilie şi 26 octombrie, conform tradiţiei 1 
Colecţiile sunt mutate imediat, iar la 27 aprilie 
1912, Al. Tzigara-Samurcaş anunţă în ziarele 
Universul , Epoca , Minerva şi Adevărul noua 
adresă a Muzeului^. 

Şi în acest caz se vădeşte un optimism, din 
păcate, prea mare: imobilul a fost închiriat doar 
pe trei ani, timp în care se spera că noua con¬ 
strucţie de la Şosea va fi terminată. Proprietarul 
moare şi „Administraţia Succesiunii Principelui 
G. Ştirbey 44 va lupta câţiva ani pentru evacuarea 
localului de către Muzeul de Artă Naţională. 
Toate cererile administraţiei, începând din 
1922, în care se arată că imobilul din Calea Gri¬ 
viţei „se află într’o stare deplorabilă 44 şi „s’a ru¬ 
inat de tot 4415 , rămân fără rezultat, Al. Tzigara- 
Samurcaş răspunzând de fiecare dată că „nu se 
poate evacua (...) neavând unde adăposti co¬ 
lecţiile de acolo. Prin legea actuală a chiriilor, 
contractul este prelungit de drept. 4419 Sau, mai 
tranşant: „noul local al Muzeului nefiind termi¬ 
nat, nu putem încă ceda nici o încăpere din lo¬ 
calul din Calea Griviţei. 4417 Pe de altă parte, cu 


Muzeul de la Şosea 61 

abilitatea sa recunoscută, Al. Tzigara-Samurcaş 
profită de ocazie şi nu conteneşte să amintească 
Ministerului că, cu banii cheltuiţi pe chirie, s-ar 
putea urgenta terminarea cel puţin a aripii su¬ 
dice a Muzeului. Aceasta se va întâmpla în 1927 
când, la 23 aprilie, sunt predate cheile proprie¬ 
tarului din Calea Griviţei. După 15 ani... 18 . Ca o 
ironie a soartei, când Muzeul de Artă Naţională 
„Carol I 44 va fi expulzat din clădirea sa de la 
Şosea, noul Muzeu de Artă Populară va fi găz¬ 
duit pe calea Victoriei, într-o casă ce aparţinuse 
tot familiei Ştirbey! 

Aşa cum am văzut, se părea că Ministerul 
Cultelor şi al Instrucţiunii publice era hotărît să 
susţină construirea în cel mai scurt timp a 
clădirii noului muzeu. La 6 aprilie 1912 cere Pri¬ 
măriei Capitalei (în urma mai sus menţionatului 
aviz al Comisiei tehnice) să înceapă alinierea 
străzii Mavrogheni, pentru a se putea obţine 
faţade paralele atât cu şoseaua Kiseleff, cât şi cu 
strada ce delimita partea nordică a clădirii şi să 
se facă de pe acum exproprierile necesare pentru 
aceasta 19 . Nu mai rămânea decât să se treacă la 
construirea efectivă. 

Antreprenorii Popovici (la 4 mai 1912) cer 
Ministerului să se aprobe schimbarea pietrei de 
Câmpulung prevăzută în deviz, piatră necesară 
zidurilor. Argumentul era că piatra respectivă se 
găsea destul de greu în cantităţi mari, fiind 
comenzi neonorate încă din anul precedent. 
Constructorii propuneau, în schimb, piatra de 
Măgura (cariera Nifon) din judeţul Buzău, care 
are calităţi similare dacă nu chiar superioare^ 9 . 
Demersul lor este susţinut şi de Comisia tehnică, 
prin avizul său din 7 mai, în care se arată că 
„piatra de Măgura este de o calitate comparabilă 
cu cea din Câmpulung. 4 '^ 1 Şi nu se înşelau; cali¬ 
tatea superioară a acestui material a fost şi mo¬ 
tivul pentru care, nu întâmplător, tabăra de 
sculptură (începută prin anii 4 70) s-a organizat în 
apropierea acestei cariere. 

Dar, pentru a reveni la anul 1912, inginerii 
Popovici nu bănuiau ce vor declanşa prin simpla 
încercare de a schimba un material de con¬ 
strucţie. A izbucnit un adevărat „război al pie- 

trei 44 , eroul fiind cunoscutul geolog Mathei I. 
Drăghiceanu, „inginer de mine, fost Director al 
Şcolei de poduri şi şosele din Bucureşti 44 . Aflând 
de schimbarea proiectată, acesta protestează 
printr-o scrisoare adresată Ministrului, în care 
încearcă să dovedească venalitatea lui N. Ghika- 
Budeşti, arhitectul „Muzeului Artelor de la şo¬ 
sea 44 . Frauda arhitectului i se părea evidentă in¬ 
ginerului geolog, având în vedere că piatra de 
Buzău era mai ieftină cu 40 lei metrul cub, profi¬ 
tând astfel de diferenţă „antreprenorul şi sus¬ 
ţinătorii lui 44 în detrimentul Statului 22 . Urmează 
apeluri patetice la intrarea în legalitate: „Sa (sic) 
săvârşit cu bună ştiinţă o călcare a condiţiunilor 
generale de întreprindere şi ce e mai grav şi o 
frustare (sic) a Statului cu 40 lei la metrul 
cub. 4423 în acelaşi memoriu, Drăghiceanu „de¬ 
mască 44 faptul că „(...) nu s’a găsit până la Dl. 
Ghica-Budeşti un arhitect în tot decursul se¬ 
colelor care având a face o lucrare arhitectorială 
mai deseamă, să prefere piatra de Buzău sau de 
Rusciuch, pietrei de C.lung, de cât pe ascuns a 
fost d’a se săvârşi o faptă ilicită în dauna Statu¬ 
lui, în complicitate cu antreprenorii (...). Nu se 
avizează nici un arhitect conştiincios în meseria 
sa, a face lucrări arhitectoriale în piatra de Bu¬ 
zău sau Rusciuch, pline de găuri de fosile şi d'un 
aspect murdar, înnegrindu-se cu timpul şi folia- 
tându-se. Dovadă casele D-lui Gr. Cerchez mem¬ 
bru comisiunei tecnice, Palatul Poştelor eţc 
(sic). 4424 „Complotul 44 părea, în viziunea recla¬ 
mantului că are ramificaţii oculte, ajungând 
până la comisia care dăduse avizul favorabil 
schimbării materialului de construcţie 25 şi care 
motivase că piatra de Câmpulung, spre deosebire 
de cea de la Măgura, „este gelivă (prinde apă) şi 
are defecte de omogenitate. 44 26 

Care era, de fapt, substratul protestelor lui 
Mathei I. Drăghiceanu? 

In spatele grijii deosebite pentru averea pu¬ 
blică se ascundeau interesele lui personale. In¬ 
ginerul, fost director al „Şcolei de poduri şi 
şosele 44 , târgoviştean de origine, era... co¬ 
proprietarul carierei Albeşti-Câmpulung. în nu¬ 
mele său şi al celorlalţi interesaţi de un contract 


ferm cu Statul (I. B. Isbăşoiu, C. V. Stan, I. B. 
Brăilescu, Ion N. Isbăşescu, I. G. Florea şi Nae 
N. Bucur) trimite un nou apel Ministerului, în 
octombrie 1913 27 . De data aceasta se caută mult 
mai făţiş a se da un aspect politic, cele câteva 
fragmente care urmează fiind elocvente: 

„în numele idei (sic) de cinste, idei de stat şi 
idei de interes general, care au călăuzit acţiunea 
partidului conservator, al cărui demn represen- 
tant sunteţi, viu şi protestez contra practicei care 
se urmează şi azi cu piatra de construcţiune 
(...)“ 28 , „(...) industria carierelor noastre este 
lovită în interesul industriei streine a carierelor 
din Rusciuk pentru o piatră inferioară în calitate 
dovedită în construcţiunile publice 44 29 sau, mai ve¬ 
hement: „(...) dublu atentat la punga Statului, in¬ 
dustria streină în paguba industriei naţionale. 4436 
De unde se vede că sloganul „Nu ne vindem 
ţara! 44 este mai vechi decât ne-am fi închipuit... 

S-ar părea că numeroasele reveniri cu recla¬ 
maţii şi proteste ale lui Drăghiceanu au dus la 
satisfacerea intereselor sale, după cum reiese din 
scrisoarea adresată Ministrului la 19 august 
1914 31 , în care-i aduce acestuia „mulţumiri cu 
recunoştinţă pentru măsurile ce aţi binevoit a 
lua în interesul Statului şi al practicii cinstite în 
întrebuinţarea materialelor de construcţiuni ale 
acelui Onor. Minister, cu care aţi binevoit a da şi 
o satisfacţiune cererilor ce am formulat în acest 
sens, spre a nu se mai frustra Statul 44 . 

în realitate s-a recurs la un compromis: „pia¬ 
tra de talie de Câmpulung 44 s-a utilizat pentru 
„soclul clădirii, parapete de ferestre şi în genere 
părţile mai expuse ale clădirii 4432 , în combinaţie 
cu cea de Măgura. în plus, aşa cum era men¬ 
ţionat şi în deviz, piatra „streină 44 de Rusciuc a 
fost întrebuinţată la „arcade, colonade şi căpi¬ 
ţele 44 . Toată lumea se putea declara mulţumită 
dar nu este mai puţin adevărat că acest mic 
„război 44 a însemnat peste doi ani de amânări, 
pe lângă eforturile cerute de expertizele comi¬ 
siei, argumentaţiile arhitectului sau ale antre¬ 
prenorilor etc. 

Mersul firesc al construcţiei s-a lovit şi de 
birocraţia unor funcţionari publici. încă din 14 

iunie 1912 (prin referatul nr. 17) 33 , arh. N. Ghi- 
ka-Budeşti a trimis planurile la Minister, pentru 
a fi înaintate Primăriei Capitalei în vederea 
obţinerii autorizaţiei de construcţie. Deşi Minis¬ 
terul a întărit cererea prin adresa nr. 41612/4 
iulie 1912, nu s-a primit nici un răspuns până la 
data de 7 octombrie 1913 3 ^, ceea ce-1 face pe 
arhitect să atragă atenţia că lucrările de con¬ 
strucţie fiind înaintate, aceasta este „contrară re¬ 
gulamentelor în vigoare 44 . Abia la 31 mai 1914 
Primăria anunţă Ministerul că va acorda auto¬ 
rizaţia, condiţionând-o însă de plata sumei de 
7264,80 lei ce reprezintă taxele de construcţie 35 . 

Cu sau fără autorizaţie din partea edililor, 
lucrările demarează după ce s-a delimitat cu exac¬ 
titate terenul de la Şosea. In acest sens, Ghika- 
Budeşti scrie în referatul său (nr. 18/20 iunie 
1912)36 ministrului C. C. Arion: 

„In urma cercetărei făcute în ziua de 17 Iunie 
la faţa locului, spre a se hotărî în privinţa terenului 
din grădina Muzeului Zoologic ce este necesar spre 
a se putea începe lucrările Muzeului Naţional, s’a 
hotărît să se cedeze într’acest scop o fâşie de teren 
de 15 m lărgime la faţada dinspre şoseaua Kiseleff 
urmând o linie perpendiculară pe ea în lungime de 
80 in aproximativ, iar în fundul locului, unde 
urmează să se clădească localul Direcţiunei, o linie 
paralelă cu cea dintâi, dar mai retrasă decât aceas¬ 
ta cu 6 m spre Muzeul Zoologic (...) Şi pentru a nu 
se pierde timp, vă rog a autoriza începerea ime¬ 
diată a lucrărilor 44 . Prin rezoluţia aplicată, Mi¬ 
nistrul aprobă cererea lui Ghika-Budeşti, precizând 
că „lucrările vor începe imediat 44 . Şi, într-adevăr, 
lucrările nu mai puteau fi amânate, deoarece cu 
trei zile mai înainte, la 17 iunie, se pusese piatra 
fundamentală a viitorului Muzeu Naţional. „Odată 
inerţia trecutului înlăturată - scria Al. Tzigara- 
Samurcaş cu acest prilej - viitorul Muzeu este 
neîndoelnic asigurat. întemeiat după o lungă aş¬ 
teptare, însă sub auspicii atât de fericite şi asigurat 
nu numai de înalta ocrotire, dar şi cu sprijinul real 
al tuturor, Muzeul va corespunde speranţelor mari 
ce cu toţii năzuim. 44,37 

Ceremonia întemeierii a avut loc, aşadar, la 
17 iunie 1912, în prezenţa Casei Regale, a Gu- 

vernului, a înaltului Cler şi a numeroşi reprezen¬ 
tanţi ai culturii româneşti din acea vreme. Cu 
acestă ocazie, la temelia noii construcţii s-a de¬ 
pus un hrisov pe care scria: 

„Noi Carol I 

Regele României 

Dorind a cinsti arta strămoşească cu un adă¬ 
post vrednic de însemnătatea sa pentru educarea 
poporului şi întărirea sentimentului patriotic, 
astăzi 17/30 Iunie, anul Mântuirei 1912 şi al 
Domniei Noastre al 47-lea împreună cu Augusta 
Noastră Soţie Regina Elisabeta şi cu Iubiţii Noş¬ 
tri Nepoţi, Principele Ferdinand şi Principesa 
Maria, Moştenitorii Tronului, de faţă fiind Pre¬ 
şedintele ad-interiin al Consiliului de Miniştri 
Th. G. Rosetti, Ministrul ad-interim al Cultelor şi 
al Instrucţiunei C. C. Arion, Preşedintele Comi- 
siunei Monumentelor Istorice I. Kalinderu şi 
înalţi funcţionari ai Statului, prin serviciu divin, 
oficiat de î. P. Sf. Sa Conon Mitropolitul Primat, 
Am pus pe locul fostei Monetării a Statului şi al 
Palatului Mavrogheni, Temelia Muzeului Naţio¬ 
nal menit să întrunească colecţiile de artă acum 
răzleţite, spre a lăsa generaţiilor viitoare o oglin¬ 
dă desăvârşită a întreg tezaurului artistic din 
cuprinsul pământului românesc, începând cu 
vârsta preistorică şi până în zilele noastre. 

întru amintirea acestui fapt, am semnat actul 
de faţă, din care unul se va păstra în archiva 
Muzeului; iar altul s-a zidit în temelia clădirei. 

Bucureşti 17/30 Iunie 1912. 44 (urmează 
semnăturile) 38 . 

Deşi au semnat documentul de mai sus, Re¬ 
gele Carol I şi Regina Elisabeta nu au fost pre¬ 
zenţi la ceremonie, aflându-se la Sinaia. în 
schimb, au participat, ca reprezentanţi ai Re¬ 
gelui, principii moştenitori de atunci (viitorul 
Rege Ferdinand şi viitoarea Regină Maria) pre¬ 
cum şi prinţul (la acea dată), viitorul rege Carol 
al 11-lea. „Actul de întemeiere al Muzeului este 
deci semnat de cei trei Regi ai României de azi 44 , 
observa Al. Tzigara-Samurcaş în 1936 3() . 

Festivitatea este completată cu o masă oferită 
de Ştefan Capsa, proprietarul celebrului restau¬ 
rant bucureştean ce-i poartă numele, care-şi va 


http://martor.muzeultaranuluiroman.ro / www.cimec.ro 



64 Petre Popovăţ 

recupera cheltuielile (565 lei) din fondurile Mi¬ 
nisterului Instrucţiunii 40 . 

Paralel cu înălţarea Muzeului, se trece şi la 
construirea clădirii directorului, conform reco¬ 
mandării Comisiei tehnice. Casa era compusă 
din subsol, parter şi un etaj, însumând suprafaţa 
de 220 m 2 . In anul următor (1913) devizul aces¬ 
tei lucrări se ridica la 128.338 lei, dintre care 
60.000 lei reprezentau suma ce fusese alocată în 
situaţia iniţială, când locuinţa directorului era în¬ 
globată în corpul principal al Muzeului. Se cere, 
deci, Ministerului aprobarea unui supliment de 
63.338 lei, care ar putea fi acoperit din rabatul 
licitaţiei de 17,50% (175.000 lei). Comisia teh¬ 
nică propune să se plătească conform devizului, 
fără un supliment la clădirea directorială şi, de 
asemenea, fără aplicarea rabatului 41 . 

Pentru racordarea la curentul electric a am¬ 
belor clădiri, s-a luat legătura (la 22 noiembrie 
1912) cu Societatea de electricitate A.E.G. din 
strada Clemenţei 42 . 

Biroul de arhitectură pentru şantierul Muzeu¬ 
lui se găsea într-o cameră a vechii Monetării şi 
era dotat cu un inventar pentru care cuvântul 
„austeritate 44 pare un eufemism: o sobă veche de 
la Şcoala de Arhitectură şi două mese împrumu¬ 
tate de la antreprenori. Pentru completarea lui, 
Ghika-Budeşti cere Ministerului bani pentru: 

„ - 1 masă cu sertar, 

- 4 scaune, 

- 1 dulap pentru planuri, 

- aşezarea geamului lipsă 44 (!) 4 ^, dovedind 
modestia pretenţiilor sale. 

Au existat şi alte greutăţi venite din partea 
Primăriei. Am văzut că se ceruse alinierea străzii 
Mavrogheni, astfel încât să devină paralelă cu 
faţa nordică a Muzeului. Acest lucru nu se rea¬ 
lizase până în septembrie 1913 ba, mai mult, tro¬ 
tuarul prezenta o curbă, aşa încât un colţ al clă¬ 
dirii se suprapunea pe el. Fiindcă, în mod firesc, 
trotuarul era ocupat cu materiale de construcţie, 
se cere Primăriei o scutire de „taxe de trotuar 44 
pe care Consiliul Comunal o refuză, după lungi 
negocieri, la 3 iulie 1914 44 . Problema se punea 
cui îi revenea obligaţia de a suporta cheltuielile: 


Ministerului sau antreprenorilor, iar până la re¬ 
zolvarea dilemei, Corpul de portărei dispune 
oprirea lucrărilor pe şantier la 16 iulie 1914 4 °. 
Nu am găsit în arhive nici un document care să 
ateste cine a cedat primul, dar e cert că lucrările 
nu au fost sistate mult timp. 

Anul 1913 nu a adus progresele scontate pe 
şantierul Muzeului şi din alte motive - partici¬ 
parea României la războaiele balcanice a făcut 
ca bugetul ţării să fie canalizat spre alte direcţii, 
mai puţin paşnice. 

în sfârşit, şantierul se închide temporar odată 
cu venirea iernii până în primăvara anului ur¬ 
mător, aşa cum aflăm din cererea arhitectului di¬ 
riginte Al. Zagoritz, prin care solicita (susţinut şi 
încurajat de N. Ghika-Budeşti) să facă „o călătorie 
de studii de arhitectură, având în vedere că 
lucrările nu vor începe înainte de luna martie. 4440 
Conştiinciozitatea acestui tânăr şi nefericit arhi¬ 
tect se va manifesta şi în anul următor când, tot 
în perioada de sistare a lucrărilor datorată ano¬ 
timpului rece (noiembrie 1914-martie 1915), va 
lucra în mod gratuit la Muzeu pentru executarea 
planurilor necesare campaniei viitoare 47 . Chiar 
dacă pe şantier nu se lucra, specialiştii nu şi-au 
luat nici un răgaz: călătorii de studii, realizare de 
planuri, calculul rezistenţei materialelor, cu aces¬ 
ta fiind solicitat „Inginerul şef I. Vardala din str. 
Dimineţii No. 4 44 , care-i scrie lui N. Ghika-Bu¬ 
deşti la 7 decembrie 1913 48 : 

„Domnule Arhitect, Ca răspuns la scrisoarea 
Dv. No. 22 din 26 nov. 1913 am onoare a vă co¬ 
munica că primesc a mă însărcina cu studierea 
diferitelor cestiuni de construcţiune şi rezistenţă 
la clădirea Muzeului Naţional 44 . Urmează proble¬ 
mele de care se va ocupa inginerul constructor: 

Studierea turnului principal (determina¬ 
rea repartizării presiunilor pe fundaţii, propu¬ 
neri pentru eventuale întăriri ale acestora, - 
pentru legăturile necesare turnului, pentru 
eventuale descărcări de presiuni sau împingeri, 
diminuţiuni de sarcini moarte. 

- Pentru elaborarea planurilor de execuţie a 
acoperişului la diferite părţi ale clădirii (partea 
constructivă): 

a) Acoperişul părţilor mediane ale aripilor, 
unde vin luminatoare prevăzut din motive de si¬ 
guranţă contra incendiului, în întregime din be¬ 
ton armat. 

b) Restul acoperişurilor [afară de c)], cu 
forme metalice, pane de fier, căpriori şi astereală 
de lemn. 

c) Acoperişul faţadei spre şos. Kiseleff, pre¬ 
văzut mai uşor, fie cu pane metalice sprijinite 
direct pe ziduri, fie din lemn. 

d) Luminatoarele metalice în acoperişul de la a). 

e) Planşeul de beton armat din jurul lumina¬ 
toarelor tavanelor. 44 

Tot în vederea reînceperii lucrărilor, arhitecţii 
se îngrijesc de achiziţionarea ţiglelor smălţuite 
pentru acoperişuri. La acea dată (februarie 1914), 
în ţară, producători ai acestui material mai erau 
firmele: Simileasca din Buzău, Andreescu din 
Craiova, şi Doppelreiter din Târgu-Jiu ^. Singura 
însă care acceptă comanda (aproximativ 200.000 
de ţigle) este cea din Târgu-jiu, dar probele nu au 
dat rezultate, degradându-se după o iarnă. 
Comisia tehnică ajunge la concluzia că în Româ¬ 
nia nu se mai făcea ţiglă smălţuită de calitate su¬ 
perioară şi că singura soluţie era să se importe, de 
pildă din Budapesta, de unde se aduce lesne pe 
Dunăre până la Giurgiu. O altă posibilitate era şi 
oferta făcută de fabrica Schmidt, din Braşov (tot 
în „străinătate 44 , la 1914...), prin firma Schoen- 
feld din Bucureşti, ofertă acceptată de Comisie 5( \ 
Dar, fie că s-a dovedit insuficientă, fie că s-a 
degradat pe parcurs (nu am găsit nici o referire în 
acest sens în documentele de arhivă), se va vedea 
că problema ţiglei pentru Muzeu va fi pusă şi mai 
târziu, în diversele etape ale construcţiei clădirii. 

Anul 1914 a reprezentat un an „bun 44 pentru 
Muzeu fiindcă lucrările s-au desfăşurat, aparent, 
nestânjenite. Se trece chiar la o fază avansată, 
aceea a executării modelelor de ipsos pentru 
sculpturi, comandate la atelierul lui Heinrich 
Herdlicka, premiat cu medalia de aur la Ex¬ 
poziţia Internaţională de la Paris, din 1900 51 . 

Ţinând cont de experienţa anterioară, N. 
Ghika-Budeşti cere Ministerului, încă din vară 
(26 iulie 1914) să se ia următoarele măsuri obli- 

gatorii de protecţie pentru iarnă a construcţiei, 
în cazul în care se vor opri lucrările: 

- Execuţia a 220 m 2 de planşeuri din beton 
armat în părţile încă neacoperite spre a se feri 
temeliile clădirii. 

- Realizarea bolţilor la sala mare din aripa de 
nord, unde schelele şi cofrajele erau complet 
montate, bolţi care s-ar deteriora dacă nu se vor 
face acum 100 m 3 de zidărie de ciment. 

- Umplutura de moloz şi pardoseală de ci¬ 
ment deasupra bolţilor. 

- Zidăria bolţilor de la etajul I, la extre¬ 
mităţile faţadei principale. 

- Zidăria arcurilor de descărcare deasupra şi 
în jurul ferestrelor mari, pentru asigurarea 
zidurilor 52 . 

Şi, astfel, un bilanţ al anului 1914 ar însem¬ 
na: s-a obţinut ridicarea de roşu a celor trei cor¬ 
puri ale clădirii, cu excepţia părţilor lor supe¬ 
rioare şi a acoperişurilor rămase neterminate' )3 . 
Această nerealizare a făcut ca, pe timpul iernii, 
materialele depozitate în Muzeu să se degradeze. 
Este cazul tocurilor de la uşile şi ferestrele casei 
directorului care, păstrate în astfel de condiţii, 
s-au stricat din cauza umezelii. încercările lui 
Petre Petrescu din Bucureşti, str. Popa Savu 
nr.13 (angajat să facă tâmplăria la această casă) 
de a obţine despăgubiri din partea Ministerului 
rămân fără rezultat, sugerându-i-se să-şi adreseze 
pretenţiile antreprenorilor Popovici 54 . 

Anul 1914 este şi anul morţii Regelui Carol I, 
cel care l-a susţinut pe Al. Tzigara-Samurcaş în 
toate împrejurările, nu de puţine ori potrivnice. 
Ca un omagiu adus acestuia, directorul Muzeului 
propune ministrului 1. G. Duca, la 12 decembrie 
1914, ca Muzeul de Artă Naţională să poarte nu¬ 
mele întemeietorului său: „(...) Având în vedere 
nepreţuitele înalte îndemnuri şi necurmate aju¬ 
toare, de care arta românescă, sub toate ale ei 
manifestări, s’a bucurat de partea regretatului 
nostru Rege Carol I, în decursul lungei şi binecu¬ 
vântatei Sale domnii, cred că şi DV. Veţi aproba 
că această denumire, propusă pentru viitorul 
Muzeu al neamului românesc, nu putea să fie 
mai nemerită. Va fi o cinste pentru generaţia 

noastră şi o mândrie pentru cele viitoare ca insti¬ 
tuţia artistică, în care se oglindeşte latura artis¬ 
tică a poporului român, să poarte numele falnic 
al gloriosului Prim-Rege al României, sub care 
s’au pus temeliile Muzeului şi prin al cărui im¬ 
bold s’au alcătuit diferitele colecţiuni, menite să 
adăpostescă noul palat (...)“ 66 

In urma raportului nr. 4125/1915 al „Mi¬ 
nistrului secretar de stat la Departamentul Cul¬ 
telor şi Instrucţiunei 44 , Regele Ferdinand sem¬ 
nează decretul nr. 201 din 31 ianuarie 1915 
prin care, la articolul I, hotăra: 

„Actualul muzeu «Naţional» în construcţie la 
şosea, va purta pe viitor numele de «Muzeul 
Carol I»." 56 

* 

Este, poate, momentul să abordez şi un alt as¬ 
pect: în numeroasele dosare din arhive, referi¬ 
toare la construcţia Muzeului de Artă Naţională, 
majoritatea filelor sunt ocupate de cereri de fon¬ 
duri sau de suplimentare a acestora, la care, 
aproape invariabil, Ministerul, dacă le acordă, 
diminuează suma în mod considerabil. Pe de o 
parte se constată că bugetul prevăzut construcţiei 
era depăşit iar, pe de altă parte, devalorizarea 
treptată dar sigură a monedei naţionale începuse 
să-şi spună cuvântul. Astfel, încă de la începutul 
campaniei din 1915, Al. Tzigara-Samurcaş cere, 
pentru continuarea lucrărilor la redeschiderea 
şantierului, suma de 500.000 lei. Ministerul îi 
acordă doar 400.00CP 7 (pe baza creditului ob¬ 
ţinut prin Decretul nr. 7028 din 1913), dar şi 
aceştia sunt reduşi la 348.000 lei^. S-a reuşit să 
se ajungă la suma solicitată iniţial abia în toamnă, 
când Consiliul de miniştri, întrunit la 3 octom¬ 
brie 1915, aprobă diferenţa de 152.000 lei. S-ar 
putea să pară aridă relatarea acestui „joc cu 
cifrele 44 , dar exprimă o situaţie dramatică în care, 
de-a lungul întregii istorii a Muzeului de la Şosea, 
directorul său s-a văzut nevoit în repetate rânduri 
să „smulgă 44 pur şi simplu fondurile necesare atât 
construcţiei, cât şi funcţionării acestuia. 

O altă problemă, ridicată de data acesta de 
către N. Ghika-Budeşti, a fost cea a insuficienţei 


personalului tehnic de specialitate; la reîncepe¬ 
rea lucrărilor din 1915, acesta era compus, pe 
lângă arhitectul şef, doar din: arhitectul Al. 
Zagoritz, conductorul I. Cananău, şi desenatorul 
P. Vimer (ultimii fiind, încă, studenţi la Şcoala 
de arhitectură) 60 . 

Cu toate dificultăţile întâmpinate, lucrările se 
reiau, chiar dacă se produc şi mici accidente, aşa 
cum reiese din adresa trimisă la 30 martie 1915 
administratorului Casei Bisericii Mavrogheni, în 
care i se face cunoscut că se vor repara ulucile dis¬ 
truse cu ocazia operaţiunilor efectuate la Muzeu 60 . 

Dar, ca şi cum n-ar fi fost destule necazuri 
suferite pe şantier, izbucnesc şi neînţelegeri 
între colaboratori, neînţelegeri ce duc la con¬ 
flicte violente. Arhitectul Zagoritz, fire impul¬ 
sivă, dar de o exigenţă remarcabilă, reclamă pe 
antreprenori la Minister că, în scopul câştigurilor 
personale, au inclus în deviz aşa numitele „bolţi 
parabolice 44 care, în realitate, nu erau construite, 
sau că au furnizat pietriş de categorie inferioară 
celei cerute de arhitectul şef şi că, la observaţiile 
făcute, antreprenorul D. Popovici Mezin, la 23 
iunie 1915, l-a „insultat şi ameninţat cu lovire, 
de faţă fiind d. Arhitect-şef N. Ghika-Budeşti. 4461 
Pe de altă parte, Zagoritz este reclamat de către 
adversari că nu a făcut verificările începute di¬ 
nainte de 1912, că este „un om periculos pentru 
revolverul încărcat din buzunar 44 şi că „într’un 
moment de isterie a scos revolverul să tragă în 
noi şi proferează vorbe injurioase 44 , martor fiind 
acelaşi N. Ghika-Budeşti 62 . Conflictul se va 
întinde pe mai multe luni şi, pentru stingerea 
lui, este necesară constituirea unei comisii de an¬ 
chetă, compusă din arhitecţii Ghika-Budeşti şi R. 
Nedelescu, în septembrie 1915 63 . Aceştia vor în¬ 
tocmi un raport la Minister, pe baza căruia Mi¬ 
nistrul anunţă pe Zagoritz: „Ministerul deşi apre¬ 
ciază exigenţa în controlul lucrărilor de la 
construcţia Muzeului Naţional, totuşi nu admite 
raporturi prea (!) încordate între Dv. şi Dl. An¬ 
treprenor şi tebuie să puneţi stăpânire pe actele 
şi vorbele Dvs.“ 64 

Imparţial, se transmite şi părţii adverse: „(...) 
aveţi să vă supuneţi controlului D-lui arhitect 

Zagoritz pentru buna aplicare a punctelor din 
contract. In caz că se va (sic) mai repeta scenele 
care au motivat această anchetă, Ministerul se va 
adresa Parchetului. 4465 Avertismentul fiind în 
măsură să îngrijoreze, cei doi se supun hotă- 
rîrilor comisiei de anchetă dar, în realitate, ani¬ 
mozităţile dintre ei continuă şi nu vor fi curmate 
decât prin moartea pe front, în 1916, a arhitec¬ 
tului în primele zile ale războiului. 

Tot acum apar şi germenii conflictului dintre 
Al. Tzigara-Samurcaş şi N. Ghika-Budeşti, ce va 
culmina mult mai târziu cu înlocuirea arhitectu¬ 
lui şef al Muzeului cu arh. Grigore Ionescu. Este 
vorba nu numai despre opinii diferite în legătură 
cu planul clădirii, ci despre divergenţe în prin¬ 
cipii: cel al muzeografului, la care primează 
funcţionalitatea şi cel al arhitectului estetizant, 
la care aspectul operei săvârşite de el este dea¬ 
supra oricăror cerinţe impuse de destinaţia clă¬ 
dirii. De altfel, N. Ghika-Budeşti va declara la un 
moment dat: „N-am vrut să mă las amăgit de 
rigiditatea principiilor arbitrare în multe pri¬ 
vinţe, ce tinde să le decreteze şi să le impună, în 
mod absolut şi universal, noua ştiinţă ce poartă 
denumirea pompoasă de «Muzeografie». 4466 
Bineînţeles că nu se poate accepta o atare 
poziţie, cel puţin din motivul că orice arhitect 
este obligat să creeze ţinând cont în permanenţă 
de cerinţele beneficiarului. Acest reproş i-1 fă¬ 
cuse şi comisia tehnică la punctul 12 al obser¬ 
vaţiilor referitoare la planuri. în cazul de faţă, 
neînţelegerile dintre cei doi pornesc de la soli¬ 
citarea lui Al. Tzigara-Samurcaş ca acoperişul să 
fie făcut din beton armat (neinflamabil), în 
vreme ce Ghika-Budeşti susţinea să se utilizeze 
lemnul. Directorul îşi găseşte aliaţi în antre¬ 
prenori care, la 18 august 1915, propun Minis¬ 
terului să se schimbe acoperişul din lemn cu ma¬ 
teriale ce nu prezintă pericole de incendiu 67 . 
Ministrul, bazându-se pe raportul lui N. Ghika- 
Budeşti şi vădit influenţat de acesta, dă fraţilor 
Popovici un răspuns lipsit de menajamente, 
arătând că „(...) antrepriza nu are altceva de 
făcut decât să execute lucrările aşa cum i se cere 
şi nu intră în atribuţiunile sale de a da sfaturi 


Ministerului care îşi ia răspunderea celor ce are 
de făcut. 44 Cu alte cuvinte, Sutor , ne supra cre- 
pidam... Şi mai departe, poate pentru a atenua 
tonul deosebit de dur, dă unele explicaţii care, 
după părerea mea, chiar şi pentru un profan par 
cel puţin neconvingătoare, anume că şarpanta de 
lemn se face acolo unde podul este izolat de 
încăperile Muzeului prin bolţi de zid, care fac 
imposibilă întinderea unui eventual incendiu 
care nici n-ar avea unde să izbucnească, deoarece 
şarpanta este izolată şi spre exterior prin înveli- 
toarea de ţiglă (!).“ 69 

Cu tot ritmul lent şi stânjenit de desele între¬ 
ruperi, lucrările pe şantier continuă... Dovadă 
sunt multele rapoarte ale lui N. Ghika-Budeşti 
(„situaţii provizorii 44 ) în care arăta stadiul lucră¬ 
rilor la un moment dat, situaţii pe baza cărora 
arhitectul îşi primea tantiemele de 4% din valoa¬ 
rea execuţiilor, conform contractului încheiat. 

Şi din nou, odată cu venirea iernii, se pune 
problema obţinerii de fonduri pentru comple¬ 
tarea campaniei de lucru a anului 1915. Cal¬ 
culele sunt făcute de cei doi arhitecţi şi constau 
din următoarele: 

„1. Carton gudronat la învelitori (2300 mp) 

2. Şipcile bătute pe carton 

3. Instalaţiuni la Casa directorului 

4. Coinplectări la tâmplărie 

5. Cărbuni pentru încălzitul interiorului 
pentru a se putea lucra 

6. Vopsitul tâmplăriei 

7. Parchetele (400 mp) 

8. Diverse lucrări de complectare a inte¬ 
riorului 

9. Scara principală 

10. Balustrada de fier la scara secundară 

11. învelitoarea de ţiglă smălţuită 

12. Vopsitul pereţilor în coloare de uleiu 
(500 mp) 

13. „ „ cu uleiu al scărei prin¬ 

cipale 

14. Spoitul cu lapte de var în subsol 

15. Complectări la acoperişul provizoriu 

16. Diverse neprevăzute 
Total: 70.000 lei 

(ss) Arh.şef N. Ghika 

(ss) Arh. Al. Zagoritz“ 7 ^. 

Suma solicitată va fi obţinută la începutul a- 
nului următor, după cum reiese din următorul 
document: 

„Jurnal. 

Consiliul de Miniştri în şedinţa de la 15 Ia¬ 
nuarie 1915 luând în deliberare referatul D-lui 
Ministru al Instrucţiunii şi al Cultelor sub No. 
113624/1915. Având în vedere că prin jurnalul 
cu No. 650/1915 acel Minster a fost autorizat să 
cheltuiască suma de 400.000 din creditul de lei 
1.000.000 deschis cu Decretul No. 1215/1912 
şi din creditul de 400.000 deschis cu Decretul 
No. 7028/1913, iar cu jurnalul 1538/1915 a fost 
autorizat să mai cheltuiască încă suma de 
152.000 din creditul de lei 400.000 deschis cu 
decretul No. 7028/1913 pentru continuarea 
lucrărilor de construcţie a Muzeului de Artă 
Naţională din Bucureşti. 

Având în vedere că cu aceste sume nu s-a 
putut complecta construcţia Muzeului, rămâ¬ 
nând neterminate unele lucrări ce sunt absolut 
necesare şi a căror amânare ar produce daune 
serioase, autoriză pe domnul Ministru al Instruc¬ 
ţiunii şi al Cultelor să mai cheltuiască încă suma 
de lei 70.000 cu care să se poată termina 
lucrările urgente ce sunt în curs de execuţie la 
construcţia Muzeului de Artă Naţională din Bu¬ 
cureşti din creditul de lei 400.000, deschis cu 
înaltul Decret Regal No. 7028 din 21 decembrie 
1913. 44 Urmează semnăturile miniştrilor: Ion I. 
Brătianu (preşedintele Consiliului de miniştri), 
Em. Porumbaru, V. G. Morţun, Dr. Angelescu, I. 
G. Duca (ministrul Instrucţiunii), E. Constanti- 
nescu şi A. G. Radovici 71 . 

Din banii obţinuţi s-au putut plăti firmei E. 
Wolff 10.056,20 lei, sumă ce reprezenta valoa¬ 
rea operaţiei de instalare a caloriferelor în Mu¬ 
zeu, pentru care s-au adus din străinătate „radia¬ 
toare de cea mai bună calitate 44 72 . 

Suma alocată iniţial construcţiei Muzeului 
era depăşită în fiecare an. Dintr-un certificat 
acordat de Minister antreprenorilor reiese că, 
până la 26 aprilie 1916, din totalul de 


870.516,33 lei se executaseră lucrări „conform 
contractului şi în bune condiţiuni tehnice, în va¬ 
loare de 1.217.868,90 lei. 4473 ’ 

Creşterea cheltuielilor se datora şi unor 
situaţii noi, conducând la diverse modificări şi 
proiecte noi cerute, în multe cazuri, de către Al. 
Tzigara-Samurcaş. Astfel, la 17 mai 1916, acelaşi 
inginer constructor 1. Vardala cere Ministrului (şi 
i se aprobă) să facă noi proiecte pentru aco¬ 
perişul de fier şi beton armat precum şi pentru 
consolidarea turnului, ce se refereau la: 

„1. Modificarea fermelor metalice din cauza 
schimbării pantei învelitorilor. 

2. Modificarea complectă a tavanului de be¬ 
ton armat la parterul din aripa stângă, înlocuin- 
du-se cu bolţi de cărămidă şi nervuri. 

3. Proiecte noi de consolidări din beton 
armat cerute la Casa Directorului Muzeului 
Naţional. 

4. Idem, pentru montanţii mari de susţinere 
a acoperişului de beton armat la sala de expo- 
ziţiune din aripa stângă. 

5. Idem, pentru circa 2000 mp planşeuri de 
beton armat la diferite etape ale turnului, pre¬ 
cum şi alte părţi constructive tot din beton armat 
la acelaşi turn 44 . 

Pentru toate aceste proiecte noi, de lucrări 
neprevăzute în angajamentul său şi care se ridi¬ 
cau la suma globală de 80.000 lei, inginerul I. 
Vardala pretinde un onorariu de 1.500 lei 74 . 

Toate aceste greutăţi financiare determină pe 
N. Ghika-Budeşti să se adreseze ministrului In¬ 
strucţiunii, solicitându-i ca acesta să ridice pro¬ 
blema în faţa Consiliului de miniştri, fiindcă 
„lucrările suferă foarte mult din cauza lipsei mij¬ 
loacelor 4473 . Fondurile cerute acum ar fi putut fi 
obţinute, sugera arhitectul, din banii neîntre¬ 
buinţaţi la alte clădiri, unde lucrările stagnau, 
existând asemenea precedente, cum ar fi cazul 
Institutului de Fiziologie. 

La rândul său, în raportul către Consiliul de 
miniştri, I. G. Duca avertiza: 

„Clădirea Muzeului Naţional Carol I, înce¬ 
pută în anul 1912 şi ridicată până acum, în cea 
mai mare parte, până la înălţimea ei definitivă, 


http://martor.muzeultaranuluiroman.ro / www.cimec.ro 



în situaţia în care se află astăzi nu este pusă la 
adăpost de intemperii şi lucrările executate sunt 
expuse a se deteriora dacă nu vom face fără în¬ 
târziere unele lucrări, cum ar fi ridicarea zidăriei 
în părţile necompletate, facerea colonadei din 
curte, care merge de-a lungul clădirii, fără de 
care nu se poate nivela terenul lângă construcţie, 
executarea faţadei aparente cel puţin în părţile 
mai expuse şi învelitoarea cu ţiglă, cea provizorie 
nemai putând rezista 46 . Şi, fiindcă suma ce a fost 
autorizat s-o cheltuiască se epuizase, cere permi¬ 
siunea să dispună şi de restul de 68.695,32 lei 
din creditul deschis prin decretul regal din 
1913 76 . 

Urmează şedinţa Consiliului de miniştri din 
10 august 1916, prin care se aprobă suma solici¬ 
tată 7 '. Din păcate, însă, aceasta venea prea târ¬ 
ziu: după şase zile, România intra în război şi 
orice lucrare pe şantier se sistează, arhitectul N. 
Ghika-Budeşti fiind anunţat oficial că „(...) pe 
ziua de 1 sept. a.c. încetează însărcinarea per¬ 
sonalului tecnic angajat la construcţia acestui 
Muzeu şi la aceea de la Universitate. 66 7 ^ 

* 

Dacă în primii ani (1912-1914) lucrările la 
construirea Muzeului au progresat, chiar dacă 
apăreau şi multe nedorite întreruperi, după 
Războiul de Reîntregire situaţia devine de-a 
dreptul dramatică. Timp de peste două decenii, 
clădirea neterminată şi neasigurată împotriva vi¬ 
tregiilor vremii (şi ale vremurilor) risca să se ru¬ 
ineze complet, operaţiunile realizate într-un an 
degradându-se în cel următor, pentru ca apoi să 
se ia totul aproape de la început. Subvenţiile din 
partea Statului, mult prea neîndestulătoare, erau 
„ca doftoriile administrate unui bolnav, cu lin¬ 
guriţa, spre a-1 împiedica să moară, fără nădejde 
de a-1 însănătoşi 66 , cum scria Al. Tzigara-Samur¬ 
caş 79 . „Nefiind acoperită decât provizoriu şi in¬ 
suficient, clădirea se macină şi capătă umezeală. 
Natura însăşi, parcă pentru a pedepsi indolenţa 
noastră, îşi răzbună contra Muzeului; cu prilejul 
unei furtuni s-au prăbuşit câteva din coloanele 
faţadei, ce nu erau încă consolidate, iar cutre- 

murele de pământ au crăpat un zid 6 ' 89 , constată 
acelaşi, cu amărăciune. 

Cum s-a ajuns la această situaţie? Să fi fost, 
oare, miniştrii puşi în fruntea culturii româneşti 
total lipsiţi de interes pentru înălţarea unui ade¬ 
vărat lăcaş de cultură, aşa cum lăsa Al. Tzigara- 
Samurcaş să se înţeleagă? In mod cert, nu erau 
probleme de ordin tehnic, fiindcă ritmul de con¬ 
strucţie în acel timp era cu totul altul. Am văzut că 
edificii, mult mai pretenţioase din punct de vede¬ 
re arhitectonic decât Muzeul de la Şosea (Palatul 
Poştelor sau cel al Casei de Depuneri şi Consem- 
naţiuni) se realizaseră la sfârşitul secolului trecut 
în doar trei sau patru ani, iar acum, în perioada la 
care mă refer, se începuseră alte lucrări publice, 
dintre care multe erau deja terminate. In schimb, 
pentru Muzeu nu se găseau bani! 

Cred că în mare măsură, explicaţia trebuie 
căutată în prezenţa însăşi la conducerea Muzeu¬ 
lui a lui Al. Tzigara-Samurcaş... 

Personalitate controversată şi îndelung con¬ 
testată - numeroasele sale conflicte sunt un pu¬ 
ternic argument - Al. Tzigara-Samurcaş, în tim¬ 
pul ocupaţiei germane, a avut curajul să rişte 
acceptarea funcţiei de Prefect al poliţiei Capi¬ 
talei. Acesta a fost pretextul pentru care toţi ad¬ 
versarii săi l-au acuzat, după război, de trădare şi 
colaboraţionism, numindu-1 „spion al lui Mak- 
kensen 64 , propunându-se chiar să i se rezerve 
„tainiţele din salinele umede şi întunecate (...) 
sau, ca o supremă ispăşire, salvele expiatoare 66 , 
cum sugera ruda sa, N. Iorga 81 . 

Susţinut cu ardoare de Dinastie, Al. Tzigara- 
Samurcaş nu putea fi, teoretic, îndepărtat de la 
conducerea instituţiei, dar se căuta obţinerea 
demisiei sale prin numeroasele obstrucţii, me¬ 
nite să-i zădărnicească idealul. Şi, cu siguranţă 
că s-ar fi reuşit cu oricare altcineva în afară de 
cel care a trecut prin momente de dezamăgire, 
tristeţe sau revoltă, dar care n-a ajuns niciodată 
la deznădejde. La atacuri personale, răspundea 
cu promptitudine, folosind întotdeauna cuvântul 
tipărit; la oprelişti din partea autorităţilor, venea, 
în plus, cu o mulţime de rapoarte şi de memorii 
care, de cele mai multe ori, îşi atingeau scopul. 

chiar dacă şi numai parţial. Doar tenacitatea sa 
ieşită din comun a făcut ca, până la urmă, 
clădirea Muzeului să poată fi terminată. 

Până în anul 1921, practic, nu s-a făcut nimic 
notabil pentru edificarea Muzeului. Din timpul 
războiului, clădirea fusese acoperită parţial cu 
carton gudronat, care a putrezit în mai multe 
locuri, lăsând construcţia expusă intemperiilor. 
Imediat după război, s-a acordat ridicula suma 
de... 15.000 lei, cu care s-au făcut diferite lucrări 
de întreţinere care, însă, nu au putut împiedica 
degradarea completă a acoperişului provizoriu 8 *^, 
în anul următor, 1920, se primesc 500.000 lei, 
prin adresa nr. 98237 din 18 octombrie, dar la o 
dată când lucrările urmau să fie întrerupte din 
cauza venirii anotimpului neprielnic 88 . într-un 
raport către Minister, arhitectul N. Ghika-Bu- 
deşti cere (la 20 aprilie 1921) ca această sumă de 
o jumătate de milion care, prin neutilizare, se 
pierduse, să fie raportată pentru anul bugetar 
1921-1922, „subsemnatul neavând nici o vină 
pentru prejudiciul ce s-a adus clădirei Muzeului 
Naţional, care de 6 ani stă în părăsire, expus la 
intemperii şi ruină. 44 ** 4 

O speranţă s-a întrezărit cu prilejul încoro¬ 
nării de la Alba-Iulia a Regelui Ferdinand şi a 
Reginei Maria, moment nu numai politic, el 
având şi darul, prin simbolul pe care-1 reprezen¬ 
ta, de a uni într-un uriaş entuziasm, toate stra¬ 
turile societăţii româneşti. Entuziasmul a cu¬ 
prins şi Ministerul Cultelor şi Artelor (cum se 
numea el acum), care trimite lui Ghika-Budeşti 
următoarea adresă: „Cu ocaziunea Marilor ser¬ 
bări naţionale de încoronare, cari sunt hotărîte a 
avea loc în luna August a.c. (în realitate, la 15 oc¬ 
tombrie 1922, P.P.), este neapărat necesar ca cel 
puţin lucrările Muzăului ce dirigeţi, să fie com¬ 
plect terminate, ca ast-fel până la numitul ter¬ 
men să se poată aranja în interior obiectele ce 
vor fi expuse. 

în vederea aceasta, avem onoarea a Vă ruga 
să bine voiţi, ca de urgenţă, să ne înaintaţi un 
deviz complect al lucrărilor cari sunt de efectuat 
în care să se cuprindă şi suma necesară pentru 
executare. 4488 


Iniţiativa Ministerului era, într-adevăr, încu¬ 
rajatoare, dar în nici un document de arhivă nu 
am întâlnit punerea ei în aplicare... Mai mult, se 
refuză şi alocarea unei sume modice, necesare 
executării a 25 de ferestre metalice pentru sub¬ 
sol, la preţul total de 16.250 (cerut de „Casa 1. 
Haug 44 ) sau pentru ferestrele din lemn (cu 
cercevele exterioare de stejar şi cele interioare, 
de brad) pe care „Casa V. D. Marinescu 44 se obli¬ 
ga să le confecţioneze în schimbul a 900 lei 
metrul pătrat 8 ^. 

Nici în anii următori, Ministerul nu s-a do¬ 
vedit a fi mai generos. Când, la 2 martie 1923, 
Al. Tzigara-Samurcaş cere 5 milioane pentru ter¬ 
minarea aripii sudice, venind şi cu soluţia că 
„suma s-ar putea prelua din creditul ce se des¬ 
chide pentru clădiri şcolare şi culturale 44 , Minis¬ 
terul eludează problema, prin rezoluţia aplicată: 
„Se va păstra la dosarul chestiunei 44 ... 87 

Că nu s-a realizat nimic din oferta prilejuită 
de festivităţile încoronării, reiese şi din faptul că 
la 1 ianuarie 1925, clădirea nu era încă acoperită 
definitiv cu ţiglă, iar turnul central nu fusese 
construit 88 . Pentru aceste operaţii, Ghika-Bu- 
deşti ceruse aproximativ 11.500.000 lei, ce con¬ 
stituiau „ strictul necesar pentru a împiedica 
întinderea mereu crescândă a stricăciunilor ce 
din an în an se măresc, văzând cu ochii. Dacă 
nici în acest an nu se vor da fonduri, se poate 
considera că banii cheltuiţi la această clădire 
sunt pierduţi şi că ruina o va coprinde definitiv, 
cu toate sforţările ce am făcut de la război în¬ 
coace pentru a o menţine pe cât cu putinţă/" 89 
Răspunsul Ministrului vine la 23 iunie 1925 
(după mai bine de 6 luni): „în anul curent se vor 
executa lucrările pentru acoperiş (4 milioane) şi 
pentru turn (2.500.000 lei). 4498 Deci, cam 
jumătate din suma solicitată. 

Deşi Muzeului i se alocaseră, pentru anul 
1925, 6,6 milioane de lei (din creditul de 65 de 
milioane), ministrul Cultelor şi Artelor, Al. Lape- 
datu şi cel al Finanţelor, Vintilă Brătianu cer 
Consiliului de miniştri să se diminueze suma 
pentru anul în curs la numai 1.500.000 lei, iar 
restul de 5 milioane să se afecteze lucrărilor 

Şcolii de Arhitectură 91 . Prin jurnalul din 8 iunie 
1925, Consiliul de miniştri (Ion Brătianu, Al. 
Constantinescu, Al. Lapedatu, Vintilă Brătianu, 
G-ral Mărdărescu, G-ral Văitoianu, I. G. Duca, 
Dr. Angelescu şi N. D. Chirculescu) acceptă 
schimbarea destinaţiei fondurilor 9 -. în această 
situaţie, N. Ghika-Budeşti se vede nevoit să facă 
un nou deviz, mai auster, adaptat la noua 
situaţie, după cum urmează: 

„Deviz asupra lucrărilor la Muz. Naţ. Carol 1 
din Buc., aripa de sud. 

1. Invelitoare de ţiglă smălţuită verde din 
fabrica Andreescu Craiova coprins laţii orizon¬ 
tali de sub ţiglă, aşezate complect după regulile 
artei: 1500 m 2 = 600.000 lei. 

2. Coame de ţiglă smălţuită verde legate cu 
sârmă galvanizată şi zidite cu mortar de var alb 
amestecat cu ciment: 200 m = 50.000 lei. 

3. Dolii de aramă 3 mm grosime între şipci 
lucrate şi fixate conform cu regulile artei, 
lăţimea tablei 1.80 mm = 80.000 lei. 

4. Şarpantă din lemn de brad la straşina din¬ 
spre sud coprins aşezatul consolelor de stejar e- 
xistente precum şi toată fierăria necesară legată 
solidar cu şarpanta existentă: 80 m = 36.000 lei. 

5. Streaşină din lemn de stejar lucrată cu în¬ 
grijire după modelul celei existente cu lemn de 
prima calitate, perfect uscat, grunduit cu ulei de 
in fiert: 80 m = 80.000 lei. 

6. Jghiaburi din tablă de aramă de 3 mm 
grosime, coprins cârlige solide de fier arămit cu 
cuţite idem. Diametrul jghiabului de 20 cm, 
aşezate complect cu toate accesoriile: 60 m = 
54.000 lei. 

7. Burlane din tablă de aramă de 3 mm 
grosime, diametrul 15 cm, coprins brăţare ară- 
mite solide la distanţa de lm.50 una de alta, 
totul complect fixat şi aşezat conform detaliului 
ce se vede. 

8. Zidării de cărămidă dublu presată specială, 
în dimensiunile cele existente la cornişa dinspre 
sud, lucrată aparent, cu mortar de ciment, ros¬ 
turile umplute cu praf de piatră amestecat cu ci¬ 
ment în culoarea ce se va da. Cornişa este lucrată 
la fel cu cea existentă la celelalte corpuri de clădiri. 

9. Complectări de zidărie aparentă la fel cu 
cărămida existentă, lucrată cu mortar de ciment 
şi rostuită cu praf de piatră şi ciment în coloare 
care se va da: măsurătoarea se va face desvoltat: 
600 m 2 = 360.000 lei. 

10. Neprevăzute şi onorariul arhitectului şi 
ajutorului: 138.000 lei 

Total: 1.500.000 lei. 

Arhitect diriginte (ss) N. Ghika. Buc. 25 iulie 
1925.“ 93 

In această perioadă are loc şi o nouă licitaţie 
pentru desemnarea unei alte antreprize a şan¬ 
tierului de la Şoseaua Kiseleff. Profitându-se de 
stagnarea de după război, la 10 ianuarie 1920 se 
semnase procesul verbal de lichidare a lucrărilor 
efectuate de către antrepriza Inginerilor Fraţi 
Popovici, cu care arhitectul Muzeului avusese 
destule incomodităţi 94 . Cu unul dintre fraţi, 
Popovici-Mezin, conducerea şantierului va mai 
avea încă multe conflicte în încercarea de a-1 de¬ 
termina să părăsească Muzeul, în care locuia. In 
ianuarie 1921 se reuşise evacuarea fostului an¬ 
treprenor din biroul de pe şantier, „pe care fără 
drept îl deţinea de atâta timp 4 ' 93 , dar din lo¬ 
cuinţă, abia la 15 noiembrie 1930! 96 

în urma licitaţiei din 1925, adjudecată de 
întreprinderile Generale Technice Inginer 
Tiberiu Eremie S.A., din str. Stirbey Vodă nr. 
88, avându-1 ca delegat pe arhitectul I. Athana- 
siu, se semnează un contract între antreprenor şi 
Ministerul Cultelor şi Artelor, la 22 septembrie, 
în care se stipulează: 

Lucrările de completare la Muzeul Na¬ 
ţional «Carol I», aripa de sud se fac la devizul de 
1.500.000 lei cu un rabat de 12% sub preţurile 
unitare ale devizului. (La licitaţie mai participa¬ 
seră şi firmele «Vignali & Gambra», care oferi¬ 
seră un rabat de 1,9% şi «Ing. M. Vasilescu», cu 
un rabat de 11,5%, n.m.). 

- Termenul de execuţie: un an de la data co¬ 
municării în scris a aprobării lucrărilor. 

- Arhitectul însărcinat de Minister cu direc¬ 
ţiunea şi supravegherea lucrărilor este N. Ghika- 
Budeşti, director general al Serviciului tehnic al 
Comisiei Monumentelor Istorice, arhitect diriginte 

al şantierului de la Muzeul Naţional «Carol I» 44 ° 7 . 

Bineînţeles că foştii antreprenori protestează că 
nu au fost şi ei chemaţi să participe la licitaţie, 
„cum după lege trebuia neapărat să fim şi noi invi¬ 
taţi 44 - aşa cum arătau ei - „deoarece am fost lichi¬ 
daţi după război din lipsă de fonduri"" 08 şi cer orga¬ 
nizarea unei noi licitaţii. Pe cererea lor adresată 
Ministerului, arhitectul Ghika-Budeşti justifică omi¬ 
siunea intenţionată a acestora prin faptul că fraţii 
Popovici „sunt lipsiţi de personal tehnic şi de o 
bună organizare" 4 şi că, în general, „am ţinut să evit 
în viitor dificultăţile ce am avut de suferit 4400 . 

Din păcate, nici cu noul antreprenor stadiul 
lucrărilor pe şantier nu avansează în ritmul 
dorit. La 19 iulie 1926 (cu puţin timp înainte de 
expirarea termenului prevăzut în contract pen¬ 
tru terminarea operaţiunilor) arh. N. Ghika- 
Budeşti cere Ministrului să facă „o somaţie 
legală 44 inginerului Tiberiu Eremie, care „de 
anul trecut are contract cu Ministerul pentru în- 
velirea cu ţiglă a unei părţi din această clădire şi 
care nici până astăzi nu a început această lucrare 
şi nici nu are ţiglă pe şantier 44 . Arhitectul diri¬ 
ginte se temea că „şi în această iarnă clădirea va 
fi acoperită doar provizoriu cu carton gudronat, 
ceea ce poate aduce pagube clădirii şi lucrărilor 
interioare care se execută în prezent. 44100 

Deoarece singura sursă de reconstituire, în 
detaliu, a etapelor de construcţie a Muzeului 
sunt fondurile arhivistice, am încercat să extrag 
din fiecare document cât mai multe informaţii. 
Astfel, din cele de mai sus ni se dezvăluie faptul 
că, în paralel, se lucra intens la amenajarea inte¬ 
riorului. De altminteri, tot dintr-un act de arhivă, 
aflăm că la acea dată se trecuse la o fază relativ 
avansată - procurarea feroneriei necesare: fo- 
reibere, cârlige, broaşte etc., de la Ion Paloşanu 
(„La Cerbul de Aur 44 ) precum şi balamale şi 
zăvoare, de la Ioan I. Gologan („Magazin cu 
fierărie şi marchitănie 44 ) 101 . 

De asemenea, materialele electrice sunt fur¬ 
nizate de către „Societatea Română de electrici¬ 
tate Siemens-Schuckert S. A 44102 . 

0 problemă, nicidecum minoră, era şi ali¬ 
mentarea cu apă a şantierului. Deoarece Minis¬ 


terul nu achitase facturile pentru plata apei con¬ 
sumate, Primăria Capitalei (prin inspectorul 
Pascu) transmite o somaţie, la 10 iulie 1926, că 
va opri debitul 108 . Urmează un lung şir de a- 
drese între Minister şi Primărie, în care cel din¬ 
tâi protesta contra costului exagerat, în evidentă 
neconcordanţă cu consumul efectiv. „Misterul 44 
pare a fi lămurit abia la 21 iunie 1927, când se 
constată că apometrul, după care agenţii Uzi¬ 
nelor Comunale Bucureşti (U.C.B.) citeau cotele 
de apă presupusă a fi consumată la localul vechii 
Monetării, era de fapt ataşat unui branşament ce 
nu avea nici o legătură cu vechea Monetărie sau 
noul Muzeu. Probabil că apometrul a fost aşezat 
la un branşament „mort 44 al vechiului local; con¬ 
ducta fiind spartă, apa se pierdea în pământ, pe¬ 
riclitând chiar temelia clădirii Muzeului. „Faţă 
de această constatare - se arăta într-un memoriu 
adresat Primăriei - se vede că pe nedrept se 
puneau în contul Muzeului acele fabuloase can¬ 
tităţi de apă pe care Ministerul nu a ţinut să le 
achite, vina fiind a instalaţiei Primăriei. 4410 ^ 
Terminarea interiorului din aripa sudică a 
Muzeului permite aducerea colecţiilor ce fuseseră 
depozitate în imobilul închiriat în calea Griviţei 
nr. 5. In zadar succesorii Principelui Stirbey 
ceruseră, în repetate rânduri, să li se elibereze lo¬ 
calul „care s’a ruinat de tot 44105 ; aceasta nu se 
putea produce decât în momentul în care s-ar fi 
asigurat condiţiile de depozitare a obiectelor 
muzeale, în vederea expunerii lor ulterioare. Aşa 
cum am văzut, evenimentul mult aşteptat de 
toată lumea, s-a petrecut la 23 aprilie 1923. 
Transportul (cu „camioane 44 trase de cai) a fost 
efectuat de către: G. Marinescu, din Str. Vlădescu 
nr. 24 (46 „camioane 44 . Evident, este vorba de¬ 
spre numărul de transporturi şi nu de cel al ve¬ 
hiculelor), C. Ionescu, str. Vlădescu nr.30 (21 
camioane) şi N. Rădulescu, din comuna Băneasa- 
Herăstrău (66 camioane şi 2 oameni) 100 , iar cos¬ 
tul total a fost de 90.000 lei 107 . La acestea se 
adaugă şi pretenţia lui N. Rădulescu de a i se 
reface fierăria unei „trăsuri-diligenţe 44 , în schim¬ 
bul a 15 transporturi făcute suplimentar la mu¬ 
tarea colecţiilor din calea Griviţei 108 . 

Tot în anul 1927 se face şi „şoseaua 44 cu tro¬ 
tuar de la aripa sudică până la Şoseaua Kise- 
leff 109 , iar la gardul Muzeului se construiesc „o 
poartă dublă pentru vehicule, executată din 
lemn de brad negeluit însă cătrănit, cu balamale 
americane (!) şi zăvor pentru lacăt complect, 
montată cu stâlpi de stejar 44 şi „o portiţă pentru 
pietoni executată ca mai sus. 44110 

In anul următor au existat mari neajunsuri 
datorate celor trei luminatoare din acoperiş care, 
nefiind etanşe, au lăsat să pătrundă apa de 
ploaie, ce a distrus parchetul şi a provocat cră¬ 
pături în peretele nordic al sălii mari din mijloc, 
de la subsol până la etaj 1 

Starea deplorabilă în care se alia Muzeul îl 
determină pe Al. Tzigara-Samurcaş să se adre¬ 
seze (pentru a câta oară?) Preşedintelui Consili¬ 
ului de miniştri, căruia îi scrie, la 30 aprilie 
1929: 

„Cu prilejul înălţătoarelor serbări ale Unirii, 
îmi permit a vă aminti starea de părăsire în care 
se află clădirea Muzeului Naţional de la Şosea, a 
cărui piatră fundamentală a fost pusă acum toc¬ 
mai 17 ani. 

Azi, cu ocazia sărbătorii întregirii neamului, 
se impune, mai mult ca oricând, să ne gândim la 
terminarea Muzeului, menit nu numai a oglindi 
în modul cel mai strălucit înalta noastră stare 
culturală dar şi a dovedi, prin omogenitatea sen¬ 
timentului artistic de care e însufleţit poporul 
român, indiscutabila noastră unitate etnică. 

Reslăţite cum sânt azi, prin diferite localuri 
improprii, comorile noastre artistice pierd din 
valoarea lor şi nu pot fi înfăţişate în modul demn 
ce li se cuvine. Reunindu-le într’un singur local, 
tezaurele noastre artistice ar minuna lumea, nu 
numai prin adevărata lor valoare artistică dar şi 
prin unitatea sufletească ce caracterizează deo¬ 
potrivă pe toţi fiii României de azi. 

După ce cu prilejul serbărilor s-au dotat uni¬ 
versităţile noastre, cred că s-ar impune să se 
acorde fondurile necesare spre terminarea aces¬ 
tui singur monument de artă rămas neterminat. 

Ar fi totodată şi un omagiu adus memoriei 
marelui Rege întemeietor al Regatului, al cărui 

nume îl poartă Muzeul, în care, de la înfiinţare - 
în 1906 - toate provinciile, azi reunite, erau 
reprezentate. 44112 

Rezoluţia aplicată de Primul ministru este 
definitorie pentru atitudinea autorităţilor faţă de 
apelurile repetate ale directorului Muzeului: „să 
se transmită min. Cultelor şi Artelor spre stu¬ 
diere, cu observaţia că nu sunt fonduri 4 '... 11,1 

Cu toate acestea, la 28 august 1929, are loc 
recepţia definitivă a lucrărilor executate la corpul 
sudic al clădirii (cea provizorie se făcuse la 15 
iunie 1928), la care participă ing. Al. Davidescu, 
delegat din partea Ministerului, ing. Grigorescu, 
din partea antreprizei şi 0. Roguski, reprezen¬ 
tând Muzeul de Artă Naţională. Cu aprecierea că 
„lucrările se menţin în bună stare 44 , antrepriza 
Ing. Tiberiu Eremie este lichidată 114 . (Muzeul va 
fi terminat de către „Societatea Română de 
lucrări Publice Arh. Gh. Ionescu-Galaţi din Bu¬ 
cureşti, str. Roma nr. 25 44115 ). 

In mod firesc, deceniul al patrulea ar fi tre¬ 
buit să aducă transformări importante pe 
şantierul Muzeului. Odată cu venirea pe tron a 
Regelui Carol al Il-lea care, la 30 august 1930, la 
Universitatea de la Vălenii de Munte anunţa: 
„Voi fi un Brâncoveanu al culturii româ¬ 
neşti! 4411 ^, cresc şi speranţele lui Al. Tzigara- 
Samurcaş că, în sfârşit, Muzeul va fi terminat, cu 
atât mai mult cu cât regala promisiune fusese în 
mare parte îndeplinită. 

Auspiciile erau favorabile: aripa sudică, in¬ 
trată în circuitul de vizitare la 1 octombrie 1930 
pune la dispoziţia publicului 480 m 2 repartizaţi 
în trei secţii ale artei naţionale: ceramica, lemnul 
(în care piesa de rezistenţă o reprezenta, desigur, 
casa lui Mogoş) şi ţesăturile. Era un început mo¬ 
dest (s-au expus doar 4% din piesele aflate în de¬ 
pozit, adică 560 de obiecte din totalul de 
13.800), dar se putea afirma că Muzeul îşi des¬ 
chisese porţile pentru public, chiar dacă numai 
de două ori pe săptămână, „cât va permite lipsa 
de căldură, de lumină şi de mijloace de în¬ 
treţinere 44117 . Se putea trece cu vederea şi starea 
de provizorat, în care paravanele de pânză su¬ 
plineau zidurile, iar tavanele erau de pânză 

transparentă, în loc de luminatoare cu sticlă 
mată. Esenţial era că Muzeul fusese - fie şi 
parţial - deschis. 

Şi totuşi, şantierul clădirii Muzeului (excep¬ 
tând aripa de sud) se află în aceeaşi situaţie dra¬ 
matică. In 1933, Al. Tzigara-Samurcaş se adre¬ 
sează Ministrului cu cereri în care se regăsesc 
argumentele din mult prea numeroasele sale 
apeluri anterioare. Cu ocazia împlinirii a 25 de 
ani „de când funcţionează în mod efectiv 
Muzeul de artă naţională, colecţiile sale fiind 
atunci inaugurate de Regele Carol I şi de Regina 
Elisaveta 66 , Al. Tzigara-Samurcaş încearcă să-şi 
convingă Ministrul, la 6 iunie: „De atâtea de¬ 
cenii nimeni nu s’a mai interesat de Muzeele 
noastre, încât vă este rezervată soarta de a reda 
viaţa necesară acestor atât de oropsite până 
aci“ 118 . Sau, câteva zile mai târziu, la 30 iunie: 
„Clădirea Muzeului, părăsită din 1912 se dete¬ 
riorează mai mult ca oricând, din cauza ploilor 
mai abundente 66 . Şi, mai patetic: „Vă implor 
numai să nu lăsaţi să treacă şi anul acesta fără să 
fi venit în ajutorul ei (clădirii). (...) Sper că apelul 
de faţă, care nu e decât un strigăt de deznădejde, 
nu va rămâne şi de data aceasta fără a avea ecoul 
cuvenit 66119 . 

„Strigătul de deznădejde 66 al petentului se 
face auzit şi, în anul 1934, asistăm la reîn¬ 
ceperea lucrărilor de construcţie a Muzeului 
„Carol I 66 , graţie aprobării unui credit de 20 mi¬ 
lioane de lei de către ministrul de Finanţe, Vic¬ 
tor Slăvescu, realizat printr-un împrumut la Casa 
de Depuneri, în acest scop 129 . 

Evenimentul nu trece neobservat. „In 1934, 
după douăzeci de ani, şantierul muzeului na¬ 
ţional de la Şosea şi-a reluat activitatea. Buruie¬ 
nile fură smulse din coloanele răsturnate, schele 
se ridicară, acoperişul se isprăvi şi edificiul în 
câteva luni îşi pierde aspectul de ruină pre¬ 
matură 66 , scria G. M. Cantacuzino 121 . 

Pentru placarea faţadelor noilor corpuri de 
clădire, arhitecţii Muzeului comandă „Onor. 
Fabricii de cărămidă Hogianof-Koşca, din str. 
Lipscani nr. 19 66 o cantitate de 200.000 de „că¬ 
rămizi presate aparente 66 (50.000 de bucăţi în¬ 


tregi; 30.000 de bucăţi lungi; 30.000 de bucăţi 
„jumătăţi scurte 66 ; 50.000 de bucăţi „sferturi' 6 şi 
40.000 de bucăţi „radiale 66 ) în valoare totală de 
203.000 lei. în nota de comandă se cerea ca 
aceste cărămizi (cele întregi) să aibă dimensiu¬ 
nile de 27x13x6 cm, „să fie perfect arse şi nete¬ 
de, cu muchiile regulate de culoare roz-galben 
aşa cum s’au arătat mostrele 66 . Cărămizile „radia¬ 
le 66 urmau să aibă dimensiunile de „27x13 cm şi 
6 cm jos, 4 cm sus. 66122 

De asemenea, se comandă şi 100.000 de 
bucăţi de ţiglă smălţuită de culoare verde deschis 
(la 2,25 lei preţul, pe bucată). Ţiglele sunt 
smălţuite doar pe o parte, dar cele de la coamă 
(în număr de 2.000 de bucăţi) urmau să fie 
smălţuite în întregime 123 . 

în acelaşi timp, noua antrepriză Ursescu-Ga- 
laţi, face probe (imersiune în apă, timp de 24 de 
ore) şi la cărămida aparentă provenită de la alte 
două fabrici: Băneasa- 66 Contesa de Montesquieu 66 
(!) şi Ionescu-Pipera, recomandându-se achizi¬ 
ţionarea celei dintâi, întrucât „nu prezintă cră¬ 
pături, deci conţine puţină piatră de var şi are o 
coloare mai frumoasă şi mai omogenă, este mai 
bine presată şi are feţele mai bine tăiate 66124 . 

Se confirmă şi comanda, la „Onor. Exploa¬ 
tarea Farola 66 din str. V. Lascăr nr. 1, a 250 foi 
aramă de 1x2 m, cu o grosime de 0,6 cm (la 
preţul de 62 lei/kilogram) necesare confec¬ 
ţionării burlanelor. Se vede, deci, că pe şantier 
lucrările erau intense. 

Pentru mărirea localului (se avea în vedere 
proiectul iniţial în care, pe lângă Muzeu, urma să 
se construiască şi un Institut al Artei), la 12 
noiembrie 1934, se cumpără de la Epitropia Bi¬ 
sericii Mavrogheni o fâşie de teren (1137 m 2 ) 12,3 . 
Trecuse mai bine de un deceniu de când, la 22 
noiembrie 1923, Al. Tzigara-Samurcaş, într-o 
adresă către primarul Capitalei, cerea ca locul şi 
clădirea ce se găseau în colţul bulevardului 
Ghica (Filantropia) cu strada Monetăriei să nu 
fie cedate sau vândute vreunui particular fără 
prealabila avizare a Ministerului, precum şi a 
direcţiei Muzeului, deoarece acel spaţiu era re¬ 
zervat măririi construcţiei Muzeului 129 . La 26 

septembrie 1926 se cere în mod expres Minis¬ 
terului Cultelor şi Artelor să cumpere această 
porţiune de teren 1 - 7 , dar aceasta se va realiza, 
aşa cum am menţionat, abia în 1934. 

In acest an, costurile lucrărilor ajung la suma 
de 8 milioane lei 1 ^. Dar, parcă pentru a nu dez¬ 
minţi soarta ingrată a Muzeului, în anul urmă¬ 
tor, neachitându-se ratele restante, nu s-a mai eli¬ 
berat şi restul din împrumutul acordat. Cu toate 
somaţiile din partea firmei contractante, cu toată 
interpelarea deputatului C. C. Giurescu în 
şedinţa Camerei la 1 aprilie 1936 120 , pentru a 
nu mai vorbi despre protestele lui Al. Tzigara- 
Samurcaş, lucrările sunt din nou sistate, pe 
motiv că nu s-a plătit Casei de Depuneri anui¬ 
tatea de 4 milioane din creditul de 20 de milioa¬ 
ne de lei. „Ţiglele au rămas pe astereala aco¬ 
perişului neaşezate - antreprenorul riscă ruina, 
neprimind valoarea lucrărilor efectuate 46 , de¬ 
plângea Al. Tzigara-Samurcaş situaţia ivită 130 . 

In urma scrisorii deschise a fostului ministru 
de Finanţe, Victor Slăvescu, adresată succesoru¬ 
lui său, Mircea Cancicov, prin care-1 roagă să 
găsească o soluţie pentru a ieşi din impas, Mi¬ 
nisterul de Finanţe, prin adresa 211612/7 oc¬ 
tombrie 1936, a intervenit pe lângă Casa de De¬ 
puneri şi Consemnaţiuni pentru a pune la 
dispoziţia Ministerului Cultelor şi Artelor „în 
contul împrumutului de 20.000.000 lei, contract 
în baza legii No. 1327 din 8 mai 1934, sumele 
exigibile de care acel Departament are nevoie 
pentru continuarea construcţiei Muzeului. 44131 
Graţie acestei măsuri salvatoare, lucrările se pot 
relua în 1936... 

De data aceasta, însă, piedicile vin chiar din 
interiorul Muzeului, prin izbucnirea conflictului 
dintre director şi arhitect, conflict rezultat din 
modificările aduse clădirii. 

Pornind de la ideea, expusă în 1903, de a 
strânge toate colecţiile într-un singur local, Al. 
Tzigara-Samurcaş convinge Ministerul să însăr¬ 
cineze oficial (prin adresa nr. 1210/19 septem¬ 
brie 1906) pe arhitectul N. Ghika-Budeşti cu 
alcătuirea planurilor Muzeului 13 -. Proiecte simi¬ 
lare mai fuseseră făcute şi înainte: în 1885 

(Schmieden din Berlin, împreună cu Weltzien şi 
Speer), în 1892 (Nieman şi, apoi, Dreger, ambii 
din Viena) şi în 1899 (contractul încheiat cu 
Louis Blanc), dar toate sunt, pe rând date uitării 
(vezi capitolul II). Noul proiect, al lui Ghika- 
Budeşti, întrunea toate cerinţele muzeografice de 
la acea dată, motiv pentru care Al. Tzigara-Samur¬ 
caş îl susţine cu entuziasm. Aceste planuri stau la 
baza celor aprobate în 1911, prin care se începe 
construcţia efectivă a Muzeului Naţional. Pe par¬ 
curs, însă, apar două tendinţe ale căror antago¬ 
nisme se amplifică pe măsură ce clădirea se 
apropia de desăvârşire: cea a muzeografului şi 
cea a arhitectului. Profitând şi de experienţa altor 
muzee din Europa (Trocadero, de pildă), Al. Tzi¬ 
gara-Samurcaş înţelege că o construcţie muzeală 
trebuie să se subordoneze scopului ei, că „prin 
Muzeu nu se înţelege clădirea, ci colecţiile ce ea 
cuprinde, indiferent de aspectul localului. (...) Nu 
localul ci colecţiile primează. Nevoilor de ex¬ 
punere ale acestora trebuie să se conformeze 
clădirea menită să le adăpostească. 44133 

In opoziţie, N. Ghika-Budeşti „fiind preocu¬ 
pat exclusiv de aspectul clădirii 44 , nesocotea 
„cerinţele adevărate ale unui Muzeu. 44134 Şi ast¬ 
fel, numeroase elemente din proiectul iniţial 
sunt contestate de Al. Tzigara-Samurcaş, care 
doreşte să le armonizeze cu necesităţile muzeo¬ 
grafice. In acelaşi timp, Ghika-Budeşti operează 
şi el modificări în propriul său proiect, condus 
de sincera-i dorinţă de a-1 îmbunătăţi cu elemen¬ 
te dobândite din experienţa arhitectului, îm¬ 
bogăţită în decursul deceniilor, cât a durat con¬ 
strucţia. 

Conflictul dintre cei doi se agravează în 
1934, când fiecare încearcă să aducă modifi¬ 
cările pe care le considera necesare, lovindu-se 
de opoziţia celuilalt. Sunt, cum spuneam, două 
atitudini total diferite: în vreme ce Al. Tzigara- 
Samurcaş este atent la principiile muzeografice 
(expuse, în special, la Conferinţa de la Madrid 
din 1934) şi înţelege că un proiect, vechi de 30 
de ani, trebuia ameliorat în funcţie de noile 
teorii apărute şi unanim acceptate în lumea 
ştiinţifică, N. Ghika-Budeşti intenţiona să facă 

din Muzeul Naţional o capodoperă, încununarea 
carierei sale, neacceptând nici un compromis din 
partea reprezentantului unei ştiinţe pe care nu o 
recunoaşte şi pe care o consideră că „poartă de¬ 
numirea pompoasă de Muzeografie. 44135 Nici 
unul din cei doi nu cedează şi fiecare aduce în 
favoarea sa argumente, pe care şi le susţine cu 
vehemenţa sexagenarului. E drept, la acestea se 
adaugă şi temperamentul lui Al. Tzigara-Samur- 
caş şi ar fi de neconceput ca acesta, după o co¬ 
laborare de trei decenii să nu ajungă să intre în 
conflict şi cu N. Ghika-Budeşti! 

încă din 1927, muzeograful este surprins şi 
protestează la Minister că, trecându-se peste au¬ 
toritatea sa, în sălile de la etajul întâi al aripii su¬ 
dice s-a montat parchet, în loc să fie placate cu 
ciment, piatră sau mozaic. „Azi s’a început 
aşezarea parchetului în sălile de sus ale Muzeu¬ 
lui 44 , scria el la 30 noiembrie 1927. „Diferenţa 
de nivel ce rezultă între parchet şi mozaicul din 
casa scării de intrare e de 0,11 m, formând un 
prag foarte supărător la intrare. 44 El nu accepta 
parchet decât în birouri, iar în sălile de la parter 
a preferat să lase pardoseala provizoriu, cu un 
simplu strat de asfalt peste beton. „Parchetul - 
insista el - azi este exclus din orice Muzeu mo¬ 
dern. 44137 Şi nu uită să amintească faptul că, încă 
de la început, a preconizat ca materiale de con¬ 
strucţie să nu fie decât: piatra, cărămida aparen¬ 
tă, betonul armat, fierul şi sticla 133 , lemnul fiind 
exclus, din cauza proprietăţilor sale inflamabile. 

In contrapartidă, N. Ghika-Budeşti, care „in¬ 
voca parchetul din vechiul Louvre 4413 ^, susţinea 
că devizul iniţial (care prevedea acest mod de 
pardosire), fiind făcut cu aprobarea direcţiunii, 
iar parchetul fiind aproape gata montat, schim¬ 
barea lui ar necesita cheltuirea unor bani în 
plus, cu atât mai mult cu cât plăcile sunt mai 
scumpe şi crează şi o diferenţă de nivel. Arhitec¬ 
tul încearcă să dezvăluie cauzele reale ale opo¬ 
ziţiei lui Al. Tzigara-Samurcaş: acesta intenţiona 
să expună casa lui Mogoş în sala mare de sus, 
ceea ce nu ar fi fost de acceptat pentru că greu¬ 
tatea casei era prea mare şi ar ameninţa solidi¬ 
tatea grinzilor planşeului, ce nu fusese calculat 


pentru astfel de sarcini. „O casă a lui Mogoş - 
arată Ghika-Budeşti - trebuie aşezată într-un 
cadru natural iară nu într-o cameră pardosită, 
unde nu se poate armoniza cu pereţii şi par¬ 
doseala interioară. Va trebui avut în vedere, în vi¬ 
itorul program de lucrări, locul destinat acestei 
case, precum şi bisericii de lemn din Ardeal. 441411 
Nu trebuie trecut cu vederea că autorul rân¬ 
durilor de mai sus, de data aceasta, depăşeşte 
puţin domeniul arhitecturii, trecând în cel al 
muzeografiei, pe care, în alte ocazii, o des¬ 
considera. 

Pus în faţa faptului împlinit şi nedoritor de 
cheltuieli suplimentare, Ministerul hotărăşte că 
lucrările nu mai pot fi oprite: cele trei săli vor fi 
pardosite cu parchet, iar pentru restul încăpe¬ 
rilor se va studia soluţia 141 . Al. Tzigara-Samur¬ 
caş consideră că a suferit o mare înfrângere, pe 
care o va evoca deseori în lucrările sale ulte¬ 
rioare. 

Conflictul dintre cei doi capătă aspecte ire¬ 
conciliabile în 1934 odată cu reluarea lucrărilor 
pe şantier. înlăturându-se cartonul gudronat de 
pe acoperişul turnului central, s-a constatat că o 
bună parte a lemnului de brad este putrezit. Al. 
Tzigara-Samurcaş profită de ocazie pentru a 
reaminti că a cerut, de la început, ca acoperişul 
să fie construit din beton armat, neacceptat însă 
de arhitect, „pe motiv că temelia turlei nu putea 
suporta o nouă greutate, deşi ea ar fi fost repar¬ 
tizată pe o rază destul de mare. 44142 „Prin be¬ 
tonul armat s’ar putea amenaja şi depozitele 
necesare Muzeului (în turlă, P.P.), cele din sub¬ 
sol fiind prin experienţă improprii păstrării 
obiectelor, din cauza umezelii 44143 , argumenta, 
în plus, Al. Tzigara-Samurcaş. In cazul în care 
n-ar putea să-şi impună punctul de vedere, el 
cere ca lemnul de la acoperiş „măcar să fie îm¬ 
bibat, înainte de a se aşeza ţigla, cu unul din 
preparatele contra incendiului. 44144 Până la 
urmă el reuşeşte înlocuirea podului din lemn 
prin cel de beton armat, „obţinând splendidele 
încăperi de sub acoperiş. 44145 

Cu acelaşi prilej (cel al reluării lucrărilor), 
constatând că sălile de la parter nu sunt suficient 

de luminoase, Al. Tzigara-Samurcaş propune să 
se suprime galeriile curţii interioare care, „oricât 
de frumoase ar fi, ar aduce însă o întunecare 
prea mare a sălilor din subsol şi din parter (...). 
Renunţând la frumuseţea clădirii, să avem în ve¬ 
dere numai utilitatea ei în vederea scopului 
căreia este destinată. 44140 Trebuie remarcat aici 
că nu contesta estetica proiectului lui Ghika- 
Budeşti, ci îi reproşa doar lipsa de funcţionali¬ 
tate care, în viziunea exigentului muzeograf, tre¬ 
buia să aibă prioritate. De altfel, când va 
propune şi alte modificări, Al. Tzigara-Samurcaş 
va sugera să se inspire din alte lucrări, apar¬ 
ţinând tot lui Ghika-Budeşti, dovedind astfel un 
fair-play care-1 onorează. Galeriile, însă, intrau 
în contradicţie cu principiile muzeografice, care 
cereau o mare atenţie în privinţa luminii în sălile 
de expoziţie, ţinând cont de „avantagiile şi desa- 
vantagiile diferitelor sisteme de distribuire a lu¬ 
minii naturale (laterală şi zenitală, dirijată sau re¬ 
flectată), precum şi a celei artificiale (directă şi 
indirectă). 4414 ‘ Această problemă a fost dez¬ 
voltată la adunarea de la Viena a directorilor de 
muzee - Internationaler Museenverband - la 
care Al. Tzigara-Samurcaş participă în septem¬ 
brie 1937. In comunicarea ţinută s-a ocupat de 
acest subiect, al distribuirii luminii, „demon¬ 
strând prin decurând inventatul şi încă nepopu¬ 
larizatul aparat de măsurat lumina - Metrolux - 
al firmei Zeiss din Jena. 44148 Deducem că vechea 
lui pasiune, de a face demonstraţii optice, pe 
care o avea (aşa cum se va vedea într-un capitol 
următor) încă din copilărie nu-1 părăsise nici la 
bătrâneţe... 

In planurile modificate ale lui N. Ghika- 
Budeşti se prevedea, în sala centrală, o cupolă 
înaltă de 17 m ce ajungea până la nivelul etajului 
al doilea care, astfel, era lipsit de scara princi¬ 
pală. Arhitectul o vedea ca pe o rotondă cu un 
balcon circular la etajul al II-lea, de unde ar fi 
fost o perspectivă interioară generală asupra ga¬ 
leriilor expoziţiei şi asupra scării principale. El 
vedea partea superioară a rotondei „încoronată 
cu o cupolă boltită, inspirată din bolţile lui Şte¬ 
fan cel Mare şi Petru Rareş, de la mănăstirea 

Probota.“ 140 Arătând că, în acest mod, etajul su¬ 
perior ar fi lipsit de o scară principală de acces 
iar, din cauza bolţii, acelaşi etaj „rămânea astfel 
despărţit printr’un gol în două părţi 44150 şi se¬ 
sizând, de asemenea, pericolul în caz de in¬ 
cendiu, Al. Tzigara-Samurcaş obţine de la Minis¬ 
ter abandonarea grandiosului proiect. 

Un alt motiv de dezacord a fost şi intrarea 
principală a muzeului. In planurile iniţiale, din 
1906, se prevedea la intrare o boltă la nivelul 
solului, „stabilind comunicarea directă între 
stradă şi curtea centrală. 44151 Ghika-Budeşti o în¬ 
locuieşte cu o „marchiză 44 (ce apare şi în vederea 
perspectivă publicată în revista Arhitectura nr. 2 
din 1941) care, pe lângă că scădea din monu¬ 
mentalitate, „pierdută 44 pe o faţadă de 72 m, dar 
nici nu proteja suficient treptele care ar fi de¬ 
venit impracticabile în timpul iernii. Al. Tzigara- 
Samurcaş propune în 1934 (renunţând la ideea 
sa iniţială pe care nu o mai considera potrivită) 
realizarea unui portic acoperit deservit de o 
parte carosabilă ce ar ajunge direct până la 
nivelul intrării principale, fără trepte interme¬ 
diare 152 . Soluţia oferea, pe de o parte, comodi¬ 
tatea şi siguranţa accesului, iar pe de altă parte 
un loc ideal pentru primiri protocolare, „în locul 
celor 14 trepte descoperite şi expuse înzăpezirii, 
fiind în plină bătaie a crivăţului. 44155 Din nou, 
Al. Tzigara-Samurcaş ţine să aprecieze talentul 
lui Ghika-Budeşti, când propune: „Ca model s-ar 
putea lua (...) porticul casei clădite, în acelaşi stil 
ca Muzeul, de însuşi Dl. Ghika, în str. Barbu 
Catargiu 44 (azi, str. Moxa) 154 . 

Directorul Muzeului se opune şi executării 
unor lucrări de sculptură la balustradele şi stâlpii 
galeriei din faţada principală, „pe care le găsesc 
cu totul inutile şi ale căror machete singure costă 
100.000 lei. 44155 Pe lângă costul exagerat, el in¬ 
vocă şi un motiv de ordin estetic: „sculpturile în 
bogatul şi înfloratul stil brâncovenesc al ma¬ 
chetelor nu se potrivesc deloc cu stilul sobru 
moldovenesc în care e concepută întreaga 
clădire 44 şi propune ca, la balustrade, sculpturile 
reliefate şi perforate să fie înlocuite cu simple 
sculpturi lineare, în acelaşi mod fiind tratate şi 

capitelurile şi bazele coloanelor 155 . 

Chiar şi inscripţia din piatră a Muzeului 
devine un motiv de discordie între director şi 
arhitect. Deşi prevăzută în planuri, ea nu fusese 
încă realizată până la 26 noiembrie 1937 157 şi 
urma să se spargă zidul, pentru a fi încastrată. 
Locul indicat de Ghika-Budeşti nu-i convenea lui 
Al. Tzigara-Samurcaş, pentru că ar fi „prea înde¬ 
sată între vârful arcadei mijlocii şi brâul de 
piatră şi cornişa de zimţi de cărămidă la nivelul 
catului doi“ 158 , motiv pentru care insistă să fie 
aşezată sub fereastra din turlă, pe două rânduri 
(deci, mai scurtă), „întrerupând monotonia 
acelei suprafeţe 46 . Până la urmă, aşa cum se vede 
din desenul arhitectului M. Davidescu, ea a fost 
fixată pe balustrada porticului aprobat de Con¬ 
siliul tehnic superior la 26 iunie 1941 155 . în 
privinţa caracterului literelor, Al. Tzigara-Samur¬ 
caş propune ca inscripţia să fie săpată în litere 
clasice romane „care peste tot şi în toate tim¬ 
purile au fost întrebuinţate 44 , în vreme ce Ghika- 
Budeşti o dorea „în pretinsele slove româneşti 
(...) constând dintr’o corcitură între literele cla¬ 
sice şi aşa zisele slove cu pretenţii chirilice cari 
nu se mai văd decât pe unele firme de la 
periferie. 44155 

Deasupra intrării, la 25 m înălţime, arhitec¬ 
tul propusese să fie montată stema ţării, dar 
renunţă, „convingându-se că nici nu s-ar fi văzut 
aşa de sus 44151 şi acceptă sugestia lui Al. Tzigara- 
Samurcaş s-o înlocuiască cu cadrul de piatră al 
ferestrei necesare pentru încăperea lipsită de 
lumină suficientă 15 ~. 

Acestea au fost doar câteva dintre neînţe¬ 
legerile privind construcţia Muzeului între cei 
doi responsabili cu ducerea la bun sfârşit a pro¬ 
iectului. Nu am prezentat şi cazurile în care di¬ 
rectorul Muzeului acuza pe arhitect că executa 
lucrări suplimentare inutile (demolări de ziduri 
refăcute, ulterior, aidoma), insinuând că astfel 
„beneficiază de un procent asupra totalului 
sumelor cheltuite 44155 , ceea ce mi se pare cel 
puţin, exagerat şi nedrept. 

La 16 iulie 1934 Al. Tzigara-Samurcaş scria 
lui N. Ghika-Budeşti: „Am încetat de a mai veni 


în biroul Dv. după prânz ca mai înainte, deoa¬ 
rece (...) am văzut că nu eram pus la curent cu 
lucrările în curs. 4411)4 Şi, câteva zile mai târziu: 
„Constatând cu surprindere că planurile iniţiale 
ale Muzeului au fost modificate fără prealabila 
înţelegere convenită între noi (...) vă rog să 
binevoiţi a înlătura aceste modificări ce nu cores¬ 
pund scopului căruia clădirea este destinată. 44155 
După care, face raport Ministerului, arătând că 
„competinţa arhitectului, ce o reclamă pentru 
D-sa nu poate suplini pe cea muzeografică, de 
care trebuie să ţină seamă. 44155 

Afirmaţiile celor doi devin acuzaţii, taxate de 
fiecare în parte drept calomnii. Lucrările de pe 
şantierul, abia deschis, stagnează, de data aceas¬ 
ta din cauza deselor modificări contradictorii ale 
planurilor. 

0 încercare de aplanare a conflictului este 
făcută de Serviciul de arhitectură al Ministerului 
care, prin adresa nr. 41144 din 2 decembrie 
1936, stabileşte că, pentru orice propunere de 
modificări pe care le-ar face N. Ghika-Budeşti, să 
se ceară şi avizul direcţiunii Muzeului 157 . 

La 16 aprilie 1937, arhitectul I. Pompilian, 
profesor la Academia de Arhitectură şi arhitect 
şef al Ministerului Educaţiei naţionale, „în 
dorinţa de a vedea cât mai curând terminată 
clădirea Muzeului de la Şosea (...) oferă în mod 
cu totul gratuit serviciile sale de consilier spre a 
pune de acord cerinţele Direcţiei Muzeului cu 
ale Serviciului arhitectonic al clădirei, evitân- 
du-se, astfel, actualele diferende. 44158 Cu toate 
acestea, la 11 noiembrie 1937, Al. Tzigara- 
Samurcaş cere ca arhitectul Ghika-Budeşti să fie 
deferit Comisiei de judecată a Ministerului „pen¬ 
tru vădita culpă de a mă fi calomniat pe baza 
unor aserţiuni false 4415 ^, iar la 11 martie 1938 
cere Ministerului să „decidă cele de cuviinţă, co¬ 
laborarea cu dl. Ghika fiind dăunătoare bunului 
mers al clădirii. 44175 El consideră că acesta l-a 
calomniat în mai multe rânduri, concluzie la 
care ajung şi arhitecţii M. Davidescu (secretar ge¬ 
neral al Ministerului) şi Grigore Ionescu, în 
urma anchetei făcute pe şantier, în iunie 
1938 171 . 

Ministerul Educaţiei, Cultelor şi Artelor sta¬ 
bileşte, la 1 aprilie 1941, că nu mai este obligat să 
continue lucrările Muzeului cu N. Ghika-Budeşti. 
Această hotărîre a fost luată în urma referatului 
lui Al. Tzigara-Samurcaş din 19 februarie 1941, 
prin care se arată că arhitectul nu mai fusese pe 
şantier din august 1938, când s-a făcut recepţia 
provizorie a lucrărilor, neluând parte nici la ulte¬ 
rioara recepţie, definitivă, precum şi conform 
avizului nr. 1488 din 1941 al Serviciului con¬ 
tencios (compus din avocaţii N. C. Davidescu, C. 
Ionescu şi Gh. I. Suciu), vizat de ministrul de 
atunci, Generalul Radu Rosetti 1 

Ministerul, considerând misiunea lui Ghika 
terminată, trece lucrările de „amenajament inte¬ 
rior 44 în seama arhitectului Grigore Ionescu. 
Aceste lucrări se vor face „sub directa suprave¬ 
ghere a directorului Muezului, care singur răs¬ 
punde de distribuţia şi instalarea interioară a in¬ 
stituţiei, economisindu-se totodată procentul 
încasat până aci de Dl. Ghika asupra fondurilor 
acordate. 44173 

Astfel, după 35 de ani, colaborarea dintre Al. 
Tzigara-Samurcaş şi N. Ghika-Budeşti înce¬ 
tează... 

* 

La 15 iunie 1937, Al. Tzigara-Samurcaş scria 
Ministrului că, Muzeul fiind cea mai înaltă 
clădire din zonă, „atât terminatul acum coş al 
caloriferului, cât şi turla să fie cât mai urgent 
prevăzute cu paratonerele necesare. 44174 

încă din aprilie 1938, pentru terminarea Mu¬ 
zeului rămăseseră „de efectuat podelile, uşile şi 
ferestrele, instalaţiile interioare sanitare şi ca¬ 
loriferul, instalaţia luminei şi celelalte lucrări 
mai mărunte. 44173 Interiorul fusese tencuit, iar 
ca lucrări exterioare nu mai era de realizat decât 
porticul (terminat însă abia în 1941); se renun¬ 
ţase definitiv la galeriile şi scările din curte, „ca 
inutile şi costisitoare. 44176 

Instalaţiile interioare, prevăzute, după cum 
am arătat, încă din 1938, sunt realizate în iulie 
1942, de către „Societatea Română de Lucrări 
publice Const. şi arh. Gh. Ursescu-Galaţi 44 , care 

insistă ca, pentru întreţinerea lor, să fie angajat 
un mecanic calificat, „având în vedere că insta¬ 
laţia se compune din pompe, injectoare, aparate 
de aer cald. 44177 

Am fi putut crede că, în curând, Muzeul 
putea fi considerat, în sfârşit, terminat. Dar n-a 
fost să fie aşa... Noi calamităţi se abat asupra lui. 
La 10 noiembrie 1940 avusese loc un cutremur 
devastator care a produs grave deteriorări Mu¬ 
zeului şi casei directoriale, „accentuându-se 
simţitor ravagiile iniţiale cauzate de cutremurul 
din noiembrie 1929. 44173 

Arhitectul Grigore Ionescu constată că au 
fost stricate toate coşurile şi coşul cel mare, al 
caloriferului, ambele localuri nemai putând fi 
încălzite. De asemenea, deschiderile produse în 
acoperiş riscau să facă posibilă pătrunderea apei 
de ploaie. 17 * 1 

In curând, însă, va izbucni Războiul care, pe 
lângă stricăciunile provocate de bombarda¬ 
mente, va aduce transformări mai grave, ce vor 
însemna distrugerea însăşi a ideii de Muzeu Na¬ 
ţional. 

în 1942, Al. Tzigara-Samurcaş scria (în Mu¬ 
zeul Naţional Carol 1): 

„Potrivit dorinţei d-lui Mareşal Conducător al 
Statului, ca toate clădirile în curs de execuţie să 
fie neapărat terminate, nădăjduim că, în curând 
se va inaugura şi Muzeul naţional, atât de amar 
de vreme aşteptat. 44186 S-a dovedit că speranţele 
sale erau, o dată în plus, înşelate. în primul 
rând, este ciudat că s-a dat o astfel de dispoziţie 
într-o ţară în plin război: să se termine nişte 
clădiri începute care ar putea fi, apoi, complet 
distruse de bombardamente. E drept că raidurile 
aviaţiei sovietice nu produseseră îngrijorări prea 
mari; abia puternicul bombardament anglo-ame- 
rican din 4 aprilie 1944 a adus distrugeri impor¬ 
tante. Nu am întâlnit în nici un document vreo 
referire la stricăciuni ale muzeului provocate în 
această zi nefastă pentru bucureşteni deşi, ţi¬ 
nând cont de zona în care era amplasat, mă în¬ 
doiesc să fi scăpat neatins. în schimb, Muzeul 
suferă cumplit din cauza bombardamentelor ger¬ 
mane din august 1944. 

Al. Tzigara-Samurcaş se plânge Ministrului la 
5 septembrie: „Clădirea Muzeului, inclusiv can¬ 
celariile precum şi locuinţa directorială, fiind 
complet devastate în urma bombardărilor din 
24-25 August, am onoarea de a vă ruga să 
binevoiţi a mă autoriza să dispun efectuarea 
reparaţiilor absolut necesare, pentru a se putea 
utiliza încăperile necesare traiului în localul de¬ 
vastat. Spezele lucrărilor efectuate sub controlul 
d-lui arhitect Grigore Ionescu, delegat al Minis¬ 
terului pe lângă acest Muzeu, se vor acoperi din 
restul de fonduri al lucrărilor în curs la clădirea 
Muzeului, în aşteptarea altor fonduri speciale 
pentru repararea definitivă a distrugerilor de 
bombardamente. 66181 Situaţia era gravă, cu atât 
mai mult cu cât, cu aceeaşi ocazie, s-a spart şi 
canalul de apă din preajma Muzeului, din strada 
Monetăriei colţ cu Bulevardul Regele Mihai I 
(numele dat, în timpul războiului, Şoselei Kise- 
leff), „producându-se, în două rânduri, inundaţii 
care au atins chiar depozitul de obiecte de artă 
din subsolul Muzeului. 6618 - Reparaţiile se vor 
face doar în 40 de zile (conform contractului nr. 
40929/1945 încheiat cu antreprenorii), dar 
lucrările vor începe cu mult mai târziu, aşa cum 
reiese din procesul verbal de recepţie provizorie 
din 31 martie 1945, semnat de Al. Tzigara-Sa¬ 
murcaş, arhitectul şef Emil Călinescu (delegat 
O.C.L.), arhitectul şef Grigore Ionescu, inginerul 
şef I. Minoiu şi arhitectul Zaharia (delegaţi ai 
Ministerului Artelor) pe de o parte şi arhitectul 
Gh. Ursescu-Galaţi, pe de altă parte, proces ver¬ 
bal prin care se constată că lucrările, de bună ca¬ 
litate, au fost efectuate la termen 188 . 

După intrarea trupelor sovietice în Bucureşti, 
Muzeul a mai trecut pe lângă un pericol ce ar fi 
dus la o adevărată catastrofă, evitată doar graţie 
înţelegerii şi conlucrării autorităţilor ce nu fuse¬ 
seră, încă, înlocuite de către noul regim care se 
va instala la conducere. Astfel, la 2 septembrie 
1944, Al. Tzigara-Samurcaş scrie, îngrijorat, Mi¬ 
nistrului următoarele: „Un reprezentant al Ar¬ 
matei roşii însoţit de un Locotenent român, s’a 
interesat de localul nostru, în vederea instalării 
armatei sovietice. Având în vedere că toate gea¬ 


murile sunt sparte, i-am convins că deocamdată 
nu se poate instala. Pentru a evita însă o viitoare 
ocupare a localului care, în caz că ar servi drept 
cazarmă, ar fi cu totul ruinat, am onoarea a vă 
ruga să binevoiţi a lua măsurile preventive în 
vederea salvării Muzeului de asemenea ruşine şi 
degradare. 66184 Evident, nu nişte geamuri sparte 
ar fi oprit o armată, în fapt de ocupaţie, să se in¬ 
staleze unde ar fi dorit. Acest lucru a fost împie¬ 
dicat doar de operativitatea cu care Ministrul, ge¬ 
neral I. Boiţeanu a ştiut să intervină. Pe cererea 
lui Al. Tzigara-Samurcaş pune rezoluţia: „ Ur¬ 
gent. Intervenţie la C.M.C. (Comandamentul Mi¬ 
litar al Capitalei, P.P.) pentru a putea evita ocu¬ 
parea Muzeului, care ar da naştere la pagube 
incalculabile. 66 In aceeaşi zi, el scrie şi la Co¬ 
mandament, rugând „a interveni la Comanda¬ 
mentul Militar Sovietic pentru a se putea evita 
ocuparea Muzeului de Artă Naţională «Carol I» 
din Şoseaua Kiseleff No. 3, care ar da naştere la 
pagube incalculabile. 66188 

Pericolul nu fusese înlăturat întru totul, pen¬ 
tru că, mai târziu, se intenţiona să fie adăpostiţi 
sinistraţii bucureşteni, în clădirea directorului. 
Al. Tzigara-Samurcaş se adresează din nou Mi¬ 
nistrului arătând că, din cauza inundaţiilor, de¬ 
pozitele sunt improprii şi obiectele au fost „de¬ 
pozitate la parterul casei direct., unde se află şi 
cancelaria Muzeului. 66 El cere să fie scutit de 
rechiziţie acest imobil „pentru care am obţinut 
cruţare din partea autorităţilor sovietice, care au 
fost la faţa locului. 66186 

Nici natura n-a fost mai generoasă cu Mu¬ 
zeul, ca şi cum acesta n-ar fi avut atâtea de sufe¬ 
rit. Ploile abundente din septembrie 1944 au 
făcut ca apa să pătrundă în clădire, „formând 
lacuri în aripa sudică prin cele trei luminatoare 
ale sălilor de expoziţie, mai puternic în sala ce¬ 
ramicei unde şi şarpanta de scândură este des¬ 
coperită 66 , constata directorul Muzeului. Şi, mai 
departe: „In aripa nordică, prin cele trei lumina¬ 
toare din sala pinacotecii şi şarpantele celor două 
săli laterale, s’a produs o penetraţie mai pu¬ 
ternică, scurgându-se apa şi pe pereţi, formând 
lacuri pe pardoselile de mozaic. 66187 Inundaţii 

vor avea loc şi în august 1947, când se va insta¬ 
la o „presă de refulare în subsolul Muzeului, 
care este inundat împreună cu obiectele de artă 
din depozit. 46188 Dar la această dată, director al 
„Muzeului Naţional de Artă şi Arheologie Regele 
Carol I 44 , cum se numea acum 189 , nu mai era Al. 
Tzigara-Samurcaş. El fusese îndepărtat, lăsân- 
du- i-se doar funcţia de director onorific, iar în 
locul lui, „Se instituie un comitet de direcţie 
pentru conducerea Muzeului Naţional de Artă şi 
Arheologie «Carol I» din Bucureşti, compus din 
următoarele persoane: 

Dl. Profesor Universitar Gh. Oprescu, Direc¬ 
torul Muzeului «Toma Stelian» din Capitală. 

Dl. Dr. Gh. Pavelescu, Asistent Universitar, 
specialitatea etnografie şi folklor. 

Dl. Profesor Octav Roguschi, Conservator de 
Muzeu. 

D-na Teodora Voinescu, Conservator la 
Muzeul «Toma Stelian» din Bucureşti. 

4 nov. 1946. Ministru, (ss) Oct. Livezeanu. 44199 

Nu cred să fi fost o umilinţă mai mare pentru 
Al. Tzigara-Samurcaş decât să vadă că la condu¬ 
cerea mult-visatului său Muzeu îi va fi succesor 
nimeni altul decât G. Oprescu, duşmanul său 
neîmpăcat, a cărui competenţă a contestat-o încă 
de la început, cu care a avut procese de calomnie 
şi care a evitat un duel doar prin refuzul de a se 
prezenta... 

0 aluzie la nedreptatea comisă face şi Tudor 
Arghezi în placheta „Muzeografie 44 , apărută în 
ziarul Adevărul din 25 mai 1947, scrisă cu 
ocazia inaugurării a două săli ale „acestui muse- 
um încă neisprăvit 44 (...) „Ştiţi, edificiul acela de 
la Şosea, pentru care preţuit pretutindeni în 
streinătate, profesorul Tz-S s-a străduit o viaţă, 
ca să-l ridice, să-l înzestreze, să-l îmbogăţească şi 
în sfârşit, să-l piardă. 44191 în felul acesta, Arghezi 
îşi plătea datoria faţă de Al. Tzigara-Samurcaş 
care, în 1943, intervenise pe lângă Manfred von 
Killinger să-l elibereze din lagărul de la Tg-Jiu, 
unde fusese internat, ca urmare a celebrului său 
pamflet. 

Astfel se încheie o perioadă importantă din 
istoria Muzeului, marcată de activitatea neobosi¬ 


tului Al. Tzigara-Samurcaş. Din acest moment, 
până la schimbarea totală a destinaţiei Muzeului, 
interiorul clădirii este un permanent şantier, în 
care se sparg ziduri, se modifică săli, au loc tot 
felul de transformări, fără a se urma un plan 
definit, impuse fiind doar de dispoziţiile de 
ultimă oră. Rapoartele către Minister, din partea 
noii direcţiuni, sunt acum lipsite de pertinenţa 
celor redactate anterior de către un specialist 
care ştia cu precizie ce doreşte să se realizeze şi 
care, chiar dacă acceptase unele modificări aduse 
planului iniţial, o făcuse condus doar de raţiuni 
ştiinţifice. 

Prima schimbare care, doar aparent este for¬ 
mală, se referea din nou la titulatura Muzeului. 
La 10 ianuarie 1948, Ministerul Artelor, prin 
decizia nr.400/1948, „având în vedere legea nr. 
363 din 30 decembrie 1947, prin care România 
s’a declarat republică populară decide: 

Art.l. Muzeul Naţional de artă şi arheologie 
Regele Carol I din Bucureşti va purta pe viitor 
numirea de «Muzeul Naţional de artă şi arheolo¬ 
gie» din Bucureşti. 44192 Se înlătura numele celui, 
fără de a-1 cărui sprijin, nu s-ar fi putut pune pia¬ 
tra fundamentală la 17/30 iunie 1912. Muzeul 
devenea altceva. Un „altceva 44 materializat, câte¬ 
va luni mai târziu, la 28 mai 198 , printr-un hibrid, 
rezultat din unificarea cu Muzeul Municipal 
(creat în 1929) care se instalează „în sala termi¬ 
nată de la parter, în care se aflau expuse colec¬ 
ţiile secţiei de artă veche românească şi în cea 
cedată temporar de secţia de arheologie, situată 
tot la parter. 4419 * 1 

între timp, s-au început lucrări în tot Muzeul, 
„deschizâdu-se ziduri pentru legături între săli, 
ştemuindu-se şliţuri pentru îngroparea conduc¬ 
telor de lumină electrică, demontându-se casa lui 
Mogoş, scoţându-se ferestre, mutându-se şi de- 
montându-se panouri etc 44 , după cum informează 
un raport al lui G. Oprescu 198 . în vederea aces¬ 
tor operaţii, directorul Muzeului se plânge Minis¬ 
trului (la 4 septembrie 1948) că, pentru a face 
loc colecţiilor Muzeului Municipal, a trebuit să 
demonteze casa lui Mogoş şi porţile, să le mute 
în curte, pentru a le remonta. Din lipsă de fon- 

duri, însă, nu a putut termina lucrările (nu a pus 
acoperişul de şiţă, fiind ameninţat de a fi distrus 
de intemperiile toamnei) pentru că Primăria, în 
sarcina căreia cădeau cheltuielile, a stopat 
finanţarea 199 . Rezultatul a fost mutarea acestui 
monument, ce a reprezentat întotdeauna orgo¬ 
liul lui Al. Tzigara-Samurcaş, la Muzeul Satului, 
proaspăt reorganizat în acelaşi an. 

în plin şantier, la 18 septembrie 1948 „s’a 
prezentat la Muzeul Naţional o delegaţie con¬ 
dusă de dl. Burstein şi dl. Cacoveanu din partea 
Ministerului Comerţului. 44 Scopul vizitei era de a 
se informa dacă Muzeul are săli disponibile pen¬ 
tru o expoziţie...în cinstea zilei de 7 noiem¬ 
brie 1 ^ 7 . Rezoluţia pusă pe acest raport al lui 
Oprescu, dovedeşte, nimic altceva, decât uimirea 
celui căruia i se nesocoteşte autoritatea: „Nu e 
just că se trece peste capul Ministerului nostru. 
Că intră direct la muzeu şi provoacă nemulţu¬ 
miri acolo. Dacă au nevoie de ceva să se intere¬ 
seze la noi. (ss) Vl(ad). 44 Hotărîrea ministrului 
este fermă: „Nu vom aproba nici un fel de ex¬ 
poziţie. Muzeul va fi gata în decembrie 1948. (ss) 
N. Moraru.“ 198 De asemenea, se ordonă ca acce¬ 
sul în sălile Muzeului să fie cu desăvârşire 
interzis persoanelor ce nu deţin o aprobare spe¬ 
cială din partea Ministerului Artelor şi Infor¬ 
maţiilor 19 ^. 

Că Muzeul nu a fost terminat nici la data 
anunţată de ministru, o dovedesc şi cele 22 de 
„cerinţe în privinţa iluminatului sălii centrale a 
etajului I, precum şi alte amenajări necesare lo¬ 
calului Muzeului 44 , adresate de directorul T. Vlad 
şi şeful serviciului, Magdalena Iacob „Direcţiei 
administrative, Secţiei Construcţii şi întreţinere 
în Minister 44 , din 26 aprilie 1949"" şi care 
cuprind: 

„1. Luminarea bolţilor şi instalarea de prize 
electrice dese la etajul I, corpul central - Secţia 
Artă populară. 

2. Instalaţie de lumină electrică pe scara prin¬ 
cipală care duce la etajul I, spre secţia de artă 
populară. 

3. Deschiderea unei uşi spre scara care duce 
de la parter la etajul secţia artă populară. 


4. Deschiderea a două arcade între centru şi 
aripa nord, etajul I, secţia artă populară. 

5. Astuparea ferestrelor spre curte, etajul I, 
corpul central (secţia artă populară). 

6. Instalarea caloriferului în aripa nord par¬ 
ter, sălile artă populară. 

7. închiderea unui rând de ferestre şi des¬ 
chiderea altora la etajul II, secţia artă veche 
românească. 

8. închiderea cu geam a sălii de la etajul II, 
în capetele laterale în planul arcadei. 

9. închiderea arcadelor cu geamuri la in¬ 
trarea pe scară. 

10. închiderea cu zid a geamurilor care duc 
spre scară. 

11. Ridicarea bolţii, etajul II, capătul lateral nord. 

12. Suprimarea cornişelor de pe stâlpii părţii 
centrale etajul II. 

13. înfundarea uşii, capătul lateral nord eta- 

jul II. 

14. Instalarea luminii indirecte în bolţi şi în 
alte locuri, etajul II şi prize dese. 

15. Uşi cu grile la intrarea scării şi ieşirea pe 
pridvor. 

16. Se vor păstra cupolele de la bolţile din 
capetele sălilor etajului II. 

17. Pardosirea cu plăci de mozaic a sălii, eta¬ 
jul II, de aceeaşi culoare ca la parter, aripa nord. 

18. Terminarea scării care duce la etajul II. 

19. Efectuarea tuturor lucrărilor de zidărie, ten- 
cuielile, vopsitorie, pentru etajul II, mansardă etc. 

20. Suprimarea simezei în aripa nord, vop¬ 
sirea sălilor. 

21. Acoperirea radiatoarelor aparente din 
sălile de expoziţie din ambele secţii. 

22. Instalarea caloriferului la etajul I şi man¬ 
sardă. 44 

Se pune în mod firesc întrebarea: toate aces¬ 
te modificări (spargeri de ziduri, precum şi ridi¬ 
carea altora, noi) s-au făcut ţinând cont de rezis¬ 
tenţa întregii clădiri? Cu atât mai mult cu cât, 
după 1990, constructorii care au şters urmele 
intruşilor din Muzeul de la Şosea nu au găsit nici 
o documentaţie în acest sens (aşa-numita „carte 
a construcţiei 44 ). 

Tot în 1949 se începe şi aducerea metopelor 
de la Adamclisi în curtea Muzeului. Transportate 
de către Tocilescu din Dobrogea, „pietrele is¬ 
torice 64 , cum erau numite, sunt depozitate în 
curtea Universităţii. Prin ordinul 43151 din 11 
iulie 1912, Ministerul Instrucţiunii ordona ca 
metopele să fie mutate la Palatul Artelor din Par¬ 
cul „Carol I 66 , de la Filaret. Directorul Muzeului 
de Antichităţi, Vasile Pârvan la acea dată, propu¬ 
ne să fie duse direct la Muzeul Naţional pentru a 
se evita costul ridicat şi pericolul deteriorării lor, 
în cazul a două transporturi. El arată că la Muzeu 
le va fi locul, alături de alte piese din Muzeul de 
Antichităţi (frize, cornişe, arhitrave, pilaştri orna¬ 
mentaţi precum şi o colecţie de ornamente arhi¬ 
tectonice româneşti şi pietre tombale), im¬ 
portante datorită inscripţiilor şi ornamentelor lor. 
„Tot acest material, scria Vasile Pârvan, va trebui 
aranjat în localul ce acum se construieşte pentru 
Muzeul Naţional, în chip organic, piesele fiind 
aşezate chiar în construcţie, aşa fel ca odată cu 
punerea în valoare a fiecărei bucăţi în parte, to¬ 
talitatea lor să fie o icoană fidelă a desvoltării 
artistice în ţara noastră în toate timpurile. Sis¬ 
temul acesta este întrebuinţat astăzi în toate ma¬ 
rile Muzee, printre cari: South Kensington (Vic¬ 
toria and Albert), Muzeul Kaiser Friedrich din 
Berlin etc. 66201 în privinţa părţii ornamentale a 
monumentului de la Adamclisi, „ea va trebui 
aşezată (...) în galeria cu care va fi prevăzut noul 
Muzeu, în imediata apropiere a Lapidariului 
antic şi în legătură organică cu acesta. 66 2 02 

Ministrul nu se lasă convins de argumentaţia 
lui Pârvan (de altfel, mult mai târziu, s-a şi 
renunţat la ideea lapidariului din curte) şi pie¬ 
trele sunt mutate în Parcul Carol, la 6 februarie 
1913, de către Petre G. Constantinescu, din Şo¬ 
seaua Basarab nr. 60 contra sumei de 3.000 lei. 
Operaţia a fost supravegheată de N. Ghika- 
Budeşti şi V. Pârvan 203 . 

Mulţi ani mai târziu, la 25 martie 1949, mi¬ 
nistrul de la acea dată hotărăşte ca, odată cu lu¬ 
crările de reparare a Muzeului, să se execute în 
curte şi lucrările de sistematizare a reliefurilor 
de la Adamclisi. Pentru aceasta, se adresează 

întreprinderii nr. 2 de Construcţii industriale şi 
civile, din str. Hristo Botev nr.l (pe când re- 
botezarea acestei străzi cu gingaşul nume de 
„Bulevardul Domniţei 66 ?), care va prezenta 
următorul 

„Memoriu. 

Reliefurile se găsesc aruncate pe una din aleile 
Parcului Libertăţii (Filaret) pe jumătate îngropate. 
Urmează a fi transportate la Muzeul Naţional (din 
al cărui inventar fac parte). E necesar : 

a. Dărâmarea unui zid vechi aflat pe teren 
(40 m 3 ). 

b. Nivelarea terenului şi îndepărtarea pămân¬ 
tului scos (3100 m 3 ). 

c. Executarea unui soclu circular de beton 
îmbrăcat în cărămidă aparentă, ca şi muzeul, 
înalt de 1,40 m cu diametrul de 30,20 m, cu o 
treaptă interioară şi exterioară, cuprins fundaţia 
(245 m 3 ). 

d. Executare unui soclu special de beton în 
mijlocul spaţiului încercuit de soclul de mai sus, 
pentru sistematizarea altor reliefuri (78 m 3 ). 

e. Execuţia unui acoperiş de beton armat şi 
cu învelitoare de aramă (21 m 2 ) pentru inscripţia 
monumentului. 

f. Executarea trotuarelor din plăci de beton 
uşor armat pe fundaţie de beton (450 m 2 ). 

g. Lucrări de canalizare pentru evacuarea 
apelor din spaţiul central (70 m). 

h. Transportul blocurilor de piatră, dintre 
care cele mai voluminoase ating 8,5 m 3 = cca 
22 t din Parcul Libertăţii la Muzeu (distanţa cca 
14 km). Sunt în total 244 blocuri, cubând cca 
175 m 3 . 

i. Sistematizarea blocurilor pe socluri şi 
fixarea lor cu ancore de fier de profil special, în 
vederea cutremurelor, cuprins consolidatul 
blocurilor sparte cu scoabe de bronz. 

Lucrarea e prevăzută a se executa în cursul 
lunilor mai, iunie, iulie 1949. 66205 

Ideea metopelor de la Adamclisi în curtea 
Muzeului nu a fost niciodată agreată de Al. Tzi- 
gara-Samurcaş; el propunea întoarcerea lor la 
locul de origine. „Căci toţi cei ce vor să studieze 
monumentele de la Adam-Klissi nu se pot 

mulţumi numai cu vizitarea pietrelor aduse în Bu¬ 
cureşti, ci trebuie să cunoască la faţa locului res¬ 
turile impunătoare ce din fericire nu s-au putut 
disloca (...). Ar trebui deci să se reorganizeze un 
Muzeu de antichităţi în localitate chiar. 
Dorinţa i-a fost, în parte, îndeplinită, deoarece, 
după o expunere iraţională în curtea Muzeului, re¬ 
liefurile s-au intors în Dobrogea alcătuind, din 
păcate, însă, un foarte neinspirat complex muzeal. 

Construcţia Muzeului din Şoseaua Kiseleff 
nu era gata nici la sfârşitul deceniului al V-lea. 
Lipsa documentelor de arhivă din această pe¬ 
rioadă mă obligă să presupun că au mai avut loc 
lucrări chiar până înainte de transformarea lui 
într-o instituţie de propagandă comunistă. Odată 


cu schimbarea destinaţiei, lucrările n-au încetat, 
cu atât mai mult cu cât, între 1965 şi 1966, se 
completează cu noua aripă, ce nu mai avea nimic 
comun cu stilul neoromânesc gândit de Al. Tzi- 
gara-Samurcaş şi N. Ghika-Budeşti. 

După 1990, înfiinţarea Muzeului Ţăranului 
Român a însemnat şi deschiderea unui nou 
şantier, de data aceasta pentru a se încerca re¬ 
pararea stricăciunilor provocate de foştii locatari, 
dar şi de cutremurul din mai 1990. 

Şi, în fond. se poate afirma cu certitudine că, 
pe Şoseaua Kiseleff, la Numărul 3, se află o 
clădire definitiv terminată? Aceasta pare a fi 
soarta Muzeului de la Şosea... 

Capitolul al V-lea: Orânduirea sălilor 


Fidel ideii că „prin Muzeu nu se înţelege 
clădirea, ci colecţiile ce ea cuprinde 441 , Al. Tzi¬ 
gara-Samurcaş a fost preocupat dintotdeauna de 
modul în care aceste colecţii sunt repartizate în 
sălile muzeului ce le adăposteşte. Până la des¬ 
chiderea Muzeului de Etnografie şi de Artă 
Naţională, singurul „muzeu naţional 44 era cel de 
antichităţi (creat la 25 noiembrie 1864) care, din 
anul 1875, ar fi trebuit să aibă şi o „secţiune a 
porturilor populare. 442 Cum arăta, însă, o sală a 
acestui muzeu s-a văzut din descrierea sugestivă 
făcută de fostul custode preparator, care nu se 
mulţumeşte doar cu critica stării de fapt, ci pro¬ 
pune şi schimbări, bazate pe criterii istorice. Ast¬ 
fel, Al. Tzigara-Samurcaş vedea colecţiile exis¬ 
tente ale Muzeului de Antichităţi structurate pe 
4 secţiuni: preistorică, greco-romană, cea repre¬ 
zentând epoca migraţiilor şi cea a voievozilor 
pământeni. Arta populară nu era ilustrată în 
muzeul condus de Tocilescu, decât prin câteva 
costume naţionale, „exemplare ordinare şi lipsite 
de interes 443 , în timp ce „domenii întregi ale 
artei pământene, cum de pildă ceramica şi olăria 
populară nu sunt reprezentate nici printr-un sin¬ 
gur obiect. 444 

Ca o soluţie ideală, Al. Tzigara-Samurcaş pro¬ 
pune să se menţină proiectul din 1885, al arhi¬ 
tectului Schmieden, de a concentra toate insti¬ 
tuţiile artistice la un loc: „Nu avem destule 


bogăţii artistice pentru a înzestra mai multe 
cartiere ale Capitalei cu câte un Muzeu. Concen- 
trându-le însă pe toate la un loc, am alcătui un 
institut demn să ne reprezinte şi tradiţia şi 
îndeletnicirile artistice ale poporului român. In 
loc de mai multe Muzee şi Pinacoteci şi Glip- 
toteci, am avea mai multe secţiuni ale aceluiaşi 
Muzeu Naţional. 44,3 

Crearea şi amenajarea muzeului din localul 
fostei Monetării au fost considerate de Al. Tzi¬ 
gara-Samurcaş doar o etapă pregătitoare pentru 
realizarea clădirii noului Muzeu Naţional. Acest 
„muzeu de tranziţie 44 era subdivizat, la 1909, în 
două mari secţiuni: „etnografia sau a artei popu¬ 
lare şi cea eclesiastică sau a artei religioase. Pri¬ 
ma secţiune, cea mai bogată a Muzeului, se 
subîmparte, după natura obiectelor, în mai 
multe secţiuni, dintre cari cele mai însemnate 
sunt: secţiunea textilelor, a lemnului sau a ce¬ 
ramicei. 44 ^ Şi urmează o înşiruire a obiectelor ce 
compun aceste secţiuni, înşiruire pe care o 
prezint in extenso 7 : 

„In secţiunea textilelor intră: covoarele, 
scoarţele, velinţele, lăicerele, chilimurile, 
ţolurile, fie de pat, de părete, de fereastră, de şa 
(valtrapuri sau cioltare) şi în genere orice ţesă¬ 
tură din răsboi. 

Iile sau cămăşile femeieşti; cămăşile băr¬ 
băteşti cu alesături pe la guler şi mâneci; ciupage 

Martor , IV - 1999, Supliment 

alese ori cusute; poale de ie; cămăşi de ginere. 

Fote, zăvelci, şorţuri, pestelce, cătrinţe, 
oprege, vâlnice. 

Brâie, bete sau brăciri, cingători; brâie cusute 
cu mărgele. 

Marame, testemeluri, broboade, învelitoare 
de cap, conciuri, ceapse, scufiţe, tulbene, 
căciule. 

Prosoape, ştergare, basmale, năframe, cârpe 
de ginere, cârpe de brâu, cârpe în colţuri; 
şervete, feţe de perini, chindee, cusute ori alese 
în război. 

Sumane, zăbune, zeghi, mantale, ghebe, du- 
lame, ipingele, sarici, mintene; cioareci, tureci, 
ciorapi, mănuşi, veste. 

Traiste, desagi etc. 

A doua mare secţiune, acea a produselor de 
lemn, cioplit sau încrestat, cuprinde: Case şi bi¬ 
serici de lemn, interesante prin părţile lor sculp¬ 
tate; diferite părţi dintre elementele arhitecto¬ 
nice ale acestor clădiri, ca fruntare, stâlpi şi 
undrele, pridvoare, cosoroabe etc. 

Porţi şi portiţe cu ştenapii înfloraţi; zaplazuri; 
garduri împletite. 

Cruci şi troiţe din ţinterime şi de la răscruci. 
- Furci de tors, fuse, bâte, ploşti, solniţe, spăr¬ 
gători de alune şi nuci, linguri, furculiţe, blide, 
căpcele, cauce; blidare, poliţe, cuiere; maiuri de 
lăut; păpuşari de brânză; codirişti de bice, fluere 
şi cavale; răboaje etc. 

Scaune, mese, laiţe, tronuri, sfeşnice, lacăte 
sau broaşte de lemn; juguri, proţapi. 

Războaie, vârtelniţe, sucale, suveici, zimţi; 
târniţe, cobiliţe, cofe, ciubere, fedeleşuri, ba- 
lerci, talere, polonice, butoiaşe, hârdaie, garniţe, 
ciuture, covate, albii. 

Mobile de lemn din casă precum şi unelte de 
lemn. 

A treia secţiune a ceramicei cuprinde tot felul 
de vase de lut; talere, blide, străchini, oale, ul¬ 
cele, ulcioare, bocăi, cane, sfeşnice, puşculiţe, 
sobe, toate fie smălţuite sau numai arse. 

In afară de aceste secţiuni capitale care 
cuprind mai toate obiectele dintr-o gospodărie 
ţărănească, mai intră în cuprinsul Muzeului şi 


obiectele de metal, ca arme, paftale, broaşte şi 
lacăte, amnare, inele, brăţări, cercei; obiecte de 
corn şi sidef, ca cornuri de păstrat praful de 
puşcă, paftale; obiecte de piele, ca cojoace, bun¬ 
de, pieptare, chimire, curele şi şerpare. 0 sec¬ 
ţiune interesantă mai e aceea a ouălor încon¬ 
deiate cu motive atât de variate şi frumoase. 
Toate aceste obiecte ar forma secţiunea artei 
populare. 64 

Al. Tzigara-Samurcaş, aşa cum mărturiseşte, 
enumeră toate aceste obiecte pentru a atrage 
atenţia asupra lor deoarece publicul, din cauza 
lipsei unor antecedente muzeale notabile, nu ştia 
că acestea puteau compune colecţiile unui 
muzeu. Ele sunt împărţite judicios de către 
autor, în funcţie de natura materialului din care 
erau confecţionate, iar, în cadrul „subsecţiu- 
nilor 46 , sunt prezentate în grupuri care ţin seama 
de destinaţia fiecăruia. 0 astfel de clasificare 
corespunde şi cerinţelor moderne ale muzeo¬ 
grafiei. In plus, întrebuinţarea termenilor locali 
dovedeşte cunoaşterea în profunzime a etno¬ 
grafiei şi a artei ţăranului român de către acela 
care, în tinereţe, a studiat capodoperele artei 
universale în cele mai mari muzee din Europa**. 

In 1903, când încă nu-1 cunoştea pe arhitec¬ 
tul N. Ghika-Budeşti 0 , Al. Tzigara-Samurcaş 
(care se considera „singurul responsabil de buna 
amenajare a Instituţiei 66 ) 10 este creatorul în 
România al noii concepţii muzeale, elaborând 
„planul de a reuni la un loc obiectele de artă 
românească, cerând, în urmă, arhitectului să-i 
croiască, după indicaţiile ce i-a dat, o clădire în 
care să se adăpostească noul Muzeu. 6611 

Planurile rezultate din conlucrarea celor doi 
sunt prezentate şi aprobate de Minister în 1906. 
Conform acestora, „catul de jos al corpului cen¬ 
tral e destinat administraţiei, Bibliotecii şi sălilor 
de studiu şi de copiat. In sălile boltite din etajul 
superior s-ar instala arta religioasă, care consti¬ 
tuie secţiunea cea mai însemnată a Muzeului, 
încăperile sunt într-adins croite mari şi largi, 
conform cerinţelor colecţiunilor. Cu ajutorul 
tâmplelor şi mobilierului din bisericile dispărute 
(...) se poate alcătui o sală de onoare a Muzeului. 

(...) Una din aripile laterale ar servi pentru 
colecţiile etnografice şi de artă decorativă, insta¬ 
late de pe acum (1909, P.P.) în trei săli, ce s-ar 
conserva în clădirea nouă; iar în cealaltă aripă 
s-ar pune jos antichitatea şi sus galeriile de 
tablouri. într-acest scop s-au prevăzut mijloacele 
combinate de luminat (lateral şi de sus), după 
cerinţă. 

în mijlocul clădirii se deschide o prea fru¬ 
moasă curte pătrată, împrejmuită de pridvoarele 
cu arcade (...) Aceste galerii au un îndoit scop: să 
adăpostescă unele obiecte de piatră, care au 
nevoie de o lumină directă şi totodată să serve ca 
degajare pentru fiecare sală. Prin verdeaţa ce o 
va orna, curtea va procura un plăcut loc de 
repaos şi reculegere pentru vizitatori. 4612 

Planul permitea ca, în cazul îmbogăţirii 
colecţiilor, păstrându-se faţada, să se mărească 
aripile, „construindu-se, potrivit nevoilor, încă 
vreo două alte curţi cu clădiri înconjurătoare. 4413 

Ideea lui Al. Tzigara-Samurcaş era ca în arca¬ 
da mijlocie, în faţa sălii de onoare, să se aşeze 
statuia Regelui Carol I. 

O sumară privire a celor de mai sus dezvăluie 
că, pentru noul muzeu, se preconiza o pondere 
mai mare a secţiunii ecleziastice, comparativ cu 
cea etnografică, secţiune care în Muzeul de la 
Monetărie fusese „cea mai bogată 44 . Aceasta s-ar 
datora şi caracterului mult mai monumental al 
artei religioase, căreia i se rezervaseră săli „mari 
şi largi 44 , precum şi o „sală de onoare 44 . Proiec¬ 
tatele pridvoare cu arcade sunt, în final, abando¬ 
nate deoarece, pe lângă faptul că ar fi întunecat 
sălile din interior, erau şi deosebit de costisi¬ 
toare. A fost părăsită şi ideea de a se construi, 
împreună cu Muzeul, Şcoala de Arte Frumoase, 
ambele unite printr-un amfiteatru comun, în 
care să se ţină conferinţe pentru muzeu şi 
cursuri, pentru şcoală. De data aceasta însă, 
modificarea planului iniţial s-a făcut exclusiv din 
raţiuni financiare şi de funcţionalitate. 

Nici statuia Regelui Carol I nu a mai fost re¬ 
alizată deoarece, după o lungă polemică cu N. 
Ghika-Budeşti în privinţa locului de amplasare a 
acesteia (Al. Tzigara-Samurcaş o prefera acum în 

exterior, în apropierea Pieţei Victoriei, al cărei 
nume evoca victoria armatei române în Războiul 
de Independenţă), a venit un alt război care a 
avut drept urmare, printre altele, demolarea 
oricărui monument ce amintea de Monarhie. 

Tot în curte urma să se construiască un lapi- 
darium 14 , idee de asemenea abandonată, dacă 
nu luăm în considerare vremelnica expunere a 
metopelor de la Adamclisi. în locul lapidariului, 
Al. Tzigara-Samurcaş vedea, în 1942, ridicân- 
du-se biserica Stavropoleos 15 ceea ce ar fi repre¬ 
zentat realizarea visului său mai vechi, din 1903: 
demontarea bisericuţei sugrumate de vecinătatea 
clădirilor cu mult mai înalte ce-o înconjoară şi 
plasarea ei în centrul unui viitor muzeu na¬ 
ţional^. 

După întreruperile datorate războiului, lu¬ 
crările la şantierul clădirii Muzeului de Artă 
Naţională „Carol I 44 sunt reluate în 1928. în 
acest an, la 20 iunie, Ion Andrieşescu, directorul 
Muzeului de Antichităţi şi N. Ghika-Budeşti sem¬ 
nează un proces verbal, pe care-1 înaintează mi¬ 
nistrului Cultelor şi al Artelor, pentru a stabili 
programul general al viitorului muzeu, care con¬ 
ţinea 4 secţiuni 17 : 

„1. Preistoria şi antichitatea greco-romană- 
barbară. 

2. Arta bisericească. 

3. Arta ţărănească 18 . 

4. Pictura şi sculptura modernă precum şi 
colecţiile particulare (Kalinderu, Aman etc). 44 

Pe lângă Muzeu, exista în proiect şi un „In¬ 
stitut de Arheologie şi de artă 44 ce va cuprinde: o 
bibliotecă, săli de lucru, un amfiteatru „pentru 
conferinţe şi demonstraţiuni 44 , colecţii de clişee 
şi fotografii, copii şi mulaje. „Acest institut ar 
încheia patrulaterul format de aripile Muzeului 
prelungite până la Bulevardul Colonel Ghica 
(azi, Bd. Ion Mihalache, P.P.), ca faţadă princi¬ 
pală pe acest Bulevard. 

Conform planului, colecţiile de preistorie şi 
de antichitate ar ocupa parterul clădirii exis¬ 
tente, prelungit pe latura de nord până la «Insti¬ 
tutul de arheologie şi artă»; lapidariul, de aseme¬ 
nea va ocupa şi cele două galerii suprapuse din 

curtea interioară a Muzeului 44 . Colecţiilor bise¬ 
riceşti le erau rezervate etajele întâi şi al doilea 
din faţada principală, spre Şoseaua Kiseleff. 
Secţiunea artei populare: „toată aripa dinspre 
sud la etaj; parterul şi subsolul acestei aripi în 
continuare până la institut, precum şi toate ca¬ 
turile aripei intermediare care desparte cele 
două curţi. 44 In sfârşit, pictura şi sculptura ur¬ 
mau să fie adăpostite în primul etaj al aripii de 
nord. 

Se specifica faptul că, prin crearea noului 
muzeu şi aducerea colecţiilor răzleţite în alte 
muzee bucureştene, se puneau la dispoziţia Sta¬ 
tului: sălile Universităţii, ocupate încă de Muzeul 
de Antichităţi, sălile Pinacotecii de la Ateneu, lo¬ 
calurile muzeelor Kalinderu şi Aman, precum şi 
sălile din Ministerul Cultelor, ocupate de colec¬ 
ţiile de artă bisericească. 

Pe acest document, în care erau înscrise 
toate cele de mai sus, Al. Tzigara-Samurcaş 
notează, de mână: „Sânt de părere că, dela 
început numirea Institutului să fie bine fixată, 
propunând pe aceea de Institutul de artă al 
României (după cum există şi Institutul geologic 
al Rom.). Această denumire cuprinde bine 
înţeles şi archeologia, care n’ar putea avea 
precădere faţă de celelalte trei secţiuni de artă. 
Vrând să se menţină cu orice preţ cuvântul 
archeologie în titulatură se va putea întrebuinţa, 
după cum se uzitează şi în streinătate Institutul 
de artă şi archeologie şi nu invers. 44 

Ca răspuns la acest proces verbal, Ministerul 
Cultelor instituie o comisie în fruntea căreia este 
numit Ludovic Mrazec, ministru al Industriei şi 
Comerţului, la acea dată, în vederea „alcătuirii 
planului definitiv al Muzeului de Artă Naţională 
dela Şoseaua Kiseleff 44 . Comisia s-a întrunit în 
grabă (Mrazec urma să plece în străinătate în 
aceeaşi zi) la 28 iulie 1928, ora 9, fiind prezenţi 
toţi membrii, cu excepţia generalului Rosetti, di¬ 
rectorul Muzeului Militar 19 . S-a hotărît ca fiecare 
membru al comisiei, ce reprezintă fiecare sec¬ 
ţiune a Muzeului, să înainteze preşedintelui câte 
un memoriu până la 7 august, pe care să-l trimită 
în străinătate, iar Mrazec va prezenta, pe baza 


acestora, un memoriu general al viitoarei dis¬ 
tribuţii a sălilor Muzeului. De asemenea, arhi¬ 
tectul Ghika va face schiţe generale ale întregii 
clădiri, completându-le atât prin prelungirea 
aripilor laterale, cât şi prin noua faţadă din Bd. 
Colonel Ghica. S-a hotărît totodată să se gră¬ 
bească măsurile de expropriere a terenurilor ocu¬ 
pate de alte clădiri, precum şi obţinerea de la 
Primărie a aprobării formale pentru alinierea 
străzii Monetăriei. 

S-a ajuns la concluzia că viitoarea aripă din 
Bd. Ghica va cuprinde sălile necesare adminis¬ 
traţiei, săli de şedinţe, biblioteca de artă cu sălile 
ei de lectură şi de lucru (de copiat), un atelier fo¬ 
tografic şi de reproduceri tehnice „precum şi 
toate anexele de lucru inerente unui institut 
muzeografic cu atâtea secţiuni. 44 

In curtea centrală urma a fi construit amfi¬ 
teatrul necesar prelegerilor publice sau demon¬ 
straţiilor speciale de artă. Intenţia era, deci, „de 
a grupa într-un singur palat întreaga artă din 
România. 44 ^ 

In 1931, după darea în funcţiune a aripii su¬ 
dice a Muzeului (în anul precedent), cele trei 
secţiuni ale artei populare (ceramică, lemn, tex¬ 
tile) ocupau o suprafaţă de 480 mp^ 1 , iar o- 
biectele expuse reprezentau doar 4% din totalul 
colecţiilor (560 de obiecte din 13.800)““. Cu 
toată aparenta modestie, sălile Muzeului, prin 
modul în care au fost alcătuite, stârnesc entuzi¬ 
asta admiraţie a numeroşi vizitatori, printre care 
şi rafinatul Paul Morand, francezul atât de 
îndrăgostit de „Micul Paris 44 . El scria, în 1936, 
în cartea sa intitulată simplu, Bucarest: „Le 
Musee de la Chaussee est si intelligemment com- 
pose qu’un voyageur presse qui n’a pas eu le 
temps de descendre Ies rapides de Bistritza, de 
passer Ies cols carpathiques, de s’embourber 
dans Ies fondrieres de Bessarabie, ou de traver- 
ser Ies landes de Dobroudja, pourra survoler en 
une heure Ies aspects extraordinairement varies 
et splendides d’un pays dont le plus petit mor- 
ceau est toujours â grande echelle. 44 ^ 

Inspirat de lucrările Conferinţei muzeogra¬ 
fice de la Madrid (28 octombrie - 4 noiembrie 

1934), Al. Tzigara-Samurcaş aduce elemente noi 
în prezentarea obiectelor în sălile de expoziţie. 
Astfel, „inovaţia muzeului bucureştean de a 
aşeza olăria pe un strat de nisip a fost de mult 
aprobată de specialişti 44 . Şi la Trocadero se încer¬ 
case acelaşi lucru, dar cu rumeguş de lemn, 
„care nu produce însă efecte aşa de fericite ca 
nisipul sclipitor. 4424 

De asemenea, este conştient de importanţa 
pe care o are culoarea pereţilor în mai buna 
punere în valoare a obiectelor diferitelor sec¬ 
ţiuni; cea a ceramicii are, aşadar, pereţi „pe fond 
gălbui-deschis pe care se profilează admirabil 
olăria noastră colorată 44 , secţia lemnului este vop¬ 
sită în „albăstrui-verzui, pe care se desprinde 
casa lui Mogoş,, şi, în sfârşit, secţia textilelor, cu 
ai săi pereţi „roşietic neutru, în care covoarele şi 
costumele se împerechează de minune. 4425 Nu 
comentez armonia cromatică pe care ar fi dat-o, 
în final, pereţii din sălile Muzeului, culorile re¬ 
producând, de altfel (nu ştiu dacă conştient sau 
nu) pe cele ale drapelului naţional... Subliniez 
doar preocuparea lui Al. Tzigara-Samurcaş, 
neîntâlnită la alţi muzeografi până la el, de a 
pune în valoare, prin toate mijloacele, obiectele 
devenite exponate. 

In capitolul „Muzeografia română în 1936 44 al 
lucrării sale, Muzeografie Românească , p.282, Al. 
Tzigara-Samurcaş prezintă sumar distribuţia tutu¬ 
ror sălilor ce alcătuiau Muzeul la data respectivă: 

1. La subsol erau săli parţial boltite şi lumi¬ 
nate din două părţi (1200 m 2 ) ce pot servi de de¬ 
pozite şi ateliere. 

2. Parterul, singurul cu tavan din beton 
armat, neboltit, ocupa 1600 m 2 . 

3. La etajul I se aflau săli boltite în aripa cen¬ 
trală (din faţada lungă de 71 m) şi săli cu lumină 
zenitală în aripile laterale. Suprafaţa totală a a- 
cestui etaj însuma 1700 m 2 . 

4. Etajul al Il-lea avea în aripa centrală o serie 
de săli boltite, întinse pe 600 m 2 . 

5. Deasupra, în locul acoperişului de paiantă 
(„inflamabil şi neutilizabil 44 ), fusese construit un 
pod de beton armat, bine luminat, ce poate servi 
ca depozit, pe o suprafaţă de 400 m 2 . 

6. In sfârşit, turnul a fost prevăzut cu încăperi 
ce pot fi transformate în depozite, ateliere etc. 

Prin suprimarea bolţii centrale, ce se proiectase 
iniţial, de la primul etaj până la pod, s-a câştigat un 
important spaţiu suplimentar, ajungându-se la 
suprafaţa totală a Muzeului de 5500 m 2 . 

In plin conflict între directorul şi arhitectul 
Muzeului şi, ca o consecinţă a acestuia, Comisia 
Monumentelor Istorice se implică în problema 
destinaţiei sălilor de expoziţie. In şedinţa din 5 
octombrie 1937, sub preşedinţia lui N. Iorga şi 
având ca membri prezenţi pe: Petre Antonescu, 
Camil Ressu şi Victor Brătulescu, C.M.I. 
hotărăşte 26 : 

„(...) Cercetându-se cererea D-lui arhitect 
Ghika-Budeşti, în legătură cu distribuţia sălilor 
din Muzeul de Artă Naţională Carol I, Consiliul 
este de părere că în privinţa sălilor destinate 
diverselor obiecte, ele formează o secţie a Mu¬ 
zeului respectiv, adică a aceluia de unde provin 
aceste obiecte, se administrează prin Consiliul 
Superior al Museelor, directorul Museului de 
Artă naţională având numai supravegherea ge¬ 
nerală (...) 44 

încurajat de faptul că, prin duşmanul neîm¬ 
păcat al lui Al. Tzigara-Samurcaş (l-am numit pe 
N. Iorga), Comisia Monumentelor Istorice 
îngrădea, într-o mare măsură, autoritatea direc¬ 
torului, N. Ghika-Budeşti trimite, la 1 noiembrie 
1937, următoarea cerere, scrisă cu inconfun- 
dabila-i ortografie: 

„Domnului Preşedinte al Consiliului Supe¬ 
rior al Museelor, 

(...) Construcţia sălilor Museului de Artă 
Naţională Carol I este foarte înaintată (...) este 
necesar spre a să putea stabili amenajarea inte¬ 
rioară a fie cărei săli ca să se cunoască precis des¬ 
tinaţia lor. 

De oare ce programul iniţial al Museului, pe 
basa căruia au fost întocmite planurile subsem¬ 
natului, nu mai corespund cu nevoile actuale, cu 
onoare ve rog a dispune convocarea Consiliului 
Museelor precum şi a D-lor Directori respectivi 
ai secţiunilor cărora este destinat localul nou, 
adică secţiile de artă religioasă, artă antică, pic- 

tură, sculptură şi etnografie spre a să fixa defini¬ 
tiv destinaţia sălilor şi spre a să putea studia ame¬ 
najarea lor după nevoile reale ale fie cărei 
secţiuni (...)“ 27 

După care, acelaşi N. Ghika-Budeşti trimite 
(la 8 decembrie 1937) preşedintelui Comisiunii 
Muzeelor două planuri schematice însoţite de de¬ 
talii privitoare la „destinaţia sălilor aşa cum au 
fost prevăzute de la început 4628 : 

„I. In corpul principal spre şoseaua Kiseleff: 

Vestibul şi scări. 

La parter în dreapta vestibulului: biblioteca , 
în stânga: o sală de lucrări. 

La subsol : vestiare, closete şi deposite mari 
cari vor fi despărţite în două, unul spre dreapta, 
altul spre stânga. 

La etajul I : Sala mare boltită pentru expoziţia 
artei religioase, pe toată faţada principală în 
lungime de 71 metri. 

La etajul II d’easupra (sic) sălei mari, altă sală 
de aceiaşi (sic) suprafaţă însă mai scundă pentru 
obiectele mai mici ale cultului religios în vitrine 
sau dulapuri. 

II. In aripa de nord cu intrare şi scară separa¬ 
tă: la parter trei săli pentru sculptură, cu lumină 
bilaterală. 

La etaj trei săli pentru pictură, cu lumină sau 
de sus sau de sus şi lateral. 

III. în aripa de sud , cu intrare şi scară sepa¬ 
rată: Secţia de etnografie compusă la parter din 
două săli de expoziţie cu lumină bilaterală între 
cancelarii. La etaj trei săli de expoziţie cu lumină 
şi de sus şi lateral; la sub sol deposite sub toată 
aripa de sud. 

IV. în curtea centrală şi sub galeriile ce o 
înconjoară de jur împrejur pe două rânduri, se 
află un Lapidarium , pentru expunerea pietrelor 
vechi de valoare, sculpturi, inscripţii. 

V. Locuinţele personalului de serviciu 
urmează a fi instalate în partea de jos a corpului 
de clădire din fund spre apus. Din lipsă de fon¬ 
duri această parte nu a putut fi încă executată 
nici din roşu. 

In vederea trebuinţelor actuale ale Muzeului, 
trebuinţe ce nu le cunosc de oare ce nu mi s’a 


dat încă programul lor (sic), urmează a se hotărî 
în timpul ernei presente spre a să putea amena¬ 
ja şi studia fie care sală în vederea destinaţiei 
definitive ce i se va da (...) 

P.S. O adresă similară a fost înaintată astăzi 
şi Domnului Ministru al Cultelor şi al Artelor. 44 

C. C. Arion îi ceruse lui Ghika-Budeşti să re¬ 
zerve o parte a Muzeului pentru „Salonul ofi¬ 
cial 44 , care nu avea încă local propriu. Pentru 
aceasta, a trebuit să introducă în plan o scară 
specială, cu o intrare suplimentară pe str. 
Monetăriei, în aripa nordică a clădirii. Aici sunt 
6 săli mari, dintre care 3, situate la parter, erau 
destinate în principiu sculpturii şi alte trei, si¬ 
tuate la etaj, pentru pictură. Toată aripa de nord 
trebuia să fie complet separată de Muzeu 2 ^. 

Din păcate însă, toate par a fi zadarnice, dacă 
ne gândim care a fost soarta Muzeului după 
1948, în puţinul timp în care noile autorităţi l-au 
mai tolerat în Palatul de la Şosea. în acest an, 
Muzeul Naţional de Artă şi Arheologie din Bu¬ 
cureşti, cum fusese acum botezat, cuprindea 
următoarea împărţire: 

Secţia de artă populară. 

- Secţia de artă veche românească. 

- Secţia de artă română modernă şi de artă 
străină «Muzeul Simu». 

- Secţia de artă română modernă Pinacote¬ 
ca Statului «N. Grigorescu». 

- Secţia de artă română modernă «Casa Th. 
Aman». 

- Ateliere de restaurare, fotografiere, înca¬ 
drări, montări şi tâmplărie. 

- Pinacoteca din Iaşi. 4430 

Redevin actuale vorbele lui Al. Tzigara-Sa- 
murcaş, din 1906: „O mai mare babilonie nu se 
poate... 44 ! 

De data aceasta, el va încerca să intervină la 
Ministerul Artelor şi Informaţiilor, prevalându-se 
de calitatea sa de director onorific al Muzeului. 
Cele două documente inedite (ca, de altfel, ma¬ 
joritatea celor la care am apelat pentru redactarea 
lucrării de faţă) le voi prezenta, în ciuda întinderii 
lor, în întregime. Le consider deosebit de semni¬ 
ficative deoarece ele exprimă un ultim strigăt dis- 

perat al lui Al. Tzigara-Samurcaş (deşi nu cred 
că-şi făcea prea multe iluzii că va fi luat în seamă) 
pentru a readuce Muzeul pe făgaşul ce i-1 hărăzise 
încă înainte de a i se fi pus piatra fundamentală. 
„24 ianuarie 1948 

Domnule Ministru, 

In calitate de Director onorific al Muzeului 
Naţional Carol 1^, fie-mi îngăduit să vă supun 
următoarele consideraţii provocate de proiec¬ 
tatele modificări în distribuţia sălilor, faţă de 
care port încă răspunderea distribuţiei iniţiale. 

Mă simt obligat să repet că, potrivit principi¬ 
ilor bine stabilite ale muzeografiei moderne, 
clădirile menite să adăpostească obiecte de artă 
trebuie să se conforme cerinţelor de expunere 
ale acestora, iar nu obiectele să sufere din cauza 
unor nepotriviri ale clădirilor. 

Conform acestor norme au fost concepute, 
încă din 1906, şi apoi realizate sălile Muzeului 
de la Şosea, anume amenajate pentru a cores¬ 
punde diferitelor colecţiuni, după cum am arătat 
pe larg şi în ultima-mi broşură din 1942, aici 
anexată. Astfel, sălii centrale din aripa nordică, 
destinată Galeriei de tablouri, i s’a dat anume 
înălţimea de 8 m, pentru a se putea expune în 
condiţii favorabile pânzele lui Mirea, de 6 m 
înălţime, rezervându-li-se 1 m deasupra podelii 
şi tot atât sub plafon. Consecvent aceloraşi prin¬ 
cipii, în aripa sudică a clădirii s’a rezervat o 
anume sală spaţioasă şi luminoasă pentru a fi cât 
mai avantajos expusă casa de lemn a meşterului 
Mogoş. Mutarea acestei case în sala cores¬ 
punzătoare din parter este cu totul imposibilă, 
deoarece această încăpere este întreruptă de-a 
lungul prin stâlpi de beton armat şi este totodată 
mult prea joasă faţă de înălţimea casei. A muta 
casa la Muzeul Satului ar fi a o expune unei 
pieiri sigure, după 2-3 ani, din cauza intempe¬ 
riilor anotimpurilor. Prin suprimarea cu totul a 
acestei case s-ar aduce o prea gravă atingere şi 
daună importanţei şi renumelui Muzeului, de¬ 
oarece opera artistică a lui Mogoş a trecut în pa¬ 
trimoniul internaţional al artei ţărăneşti, fiind 
citată şi reprodusă în literatura specială streină, 
după cum urmează: 


1. In volumele «Museographie - architecture 
et amenagements des Musees d’art» publicate de 
«Oficiul internaţional al Muzeelor din Paris», ca 
urmare a Conferinţei de muzeografie de la 
Madrid din 1934, s-au reprodus mai multe ve¬ 
deri din Secţiunea ţărănească a Muzeului nostru, 
casa Iul Mogoş reproducându-se la pag. 343 
drept «exemple de reconstitution architecto- 
nique â linterieur d’un Musee»". 

2. La ultima Expoziţie internaţională din 
Paris, în 1937, Secţiunea Muzeului nostru, deşi 
surghiunită într-un pavilion periferic, a fost 
totuşi remarcată «comme une des merveilles de 
l’Exposition», adăogându-se că «piesele expuse 
nu sunt simple curiozităţi anecdotice, ci arta cea 
mai fină şi mai rafinată.»' 4 

3. Conservatorul Muzeului de artă populară 
din Paris, G. Riviere şi conservatorul adjunct, 
Andre Vatagnac laudă «Ies salles roumaines ou 
Mr. Tzigara-Samurcaş a presente quelques uns 
des chefs-d’oeuvre de ses collections, dont la 
beaute atteint une ampleur saisissante» şi, după 
ce se opresc anume asupra «ces charpentes de- 
corees, toutes delavees de pluies ou de neige, 
comme ce merveilleux porche de bois sculpte 
qui limite la salle du Musee de Bucarest», 
sfârşesc lunga lor expunere astfel: «merci a nos 
collegues roumains de nous avoir rappele, par 
delâ de la parente de la paix romaine, cette pro- 
fonde, cette insondable fraternite. Au moment 
ou naît en France la premiere institution offi- 
cielle de folklore, ou le premier Congres inter¬ 
naţional de folklore appelle â Paris l’elite folk- 
lorique de l’ancien et du nouveau monde, nos 
amis roumains nous encouragent par leur exem¬ 
ple â poursuivre notre tâche. Noble tâche que de 
faire connaître un peuple et de lui faire aimer 
Ies richesses qu’il porte en lui-meme.»" 

4. Că tocmai obiectele de lemn au produs aşa 
bun efect la Paris, ne dovedeşte cererea unora 
din ele pentru noul Muzeu parizian. Prin a doua 
sa adresă, nr. 296/21 II 1938, Dr. Paul Rivet, 
Directeur du Musee de l’Homme, îmi scrie: 
«Maintenant que Ies pieces du Pavilion interna¬ 
ţional sont entrees au Musee de LHomme, je 

tiens â vous exprimer â nouveau toute ma re- 
connaissance. Une fois de plus le Musee s’est en- 
richi grâce â votre intervention, de pieces de la 
plus grande importance et la porte en bois figure 
certainement parmi Ies plus belles du departe- 
ment d’Europe.» 44 

Din părerile mai vechi asupra Muzeului, sem¬ 
nalate şi în «Muzeografie Românească», voi cita, 
în rezumat, următoarele: 

5. Profesorul Alazard, în 1933, afirmă că «Ce 
Musee est un des plus interessants et des plus 
parfaits comme presentation que je connaisse» 

6. Revista «Beaux-Arts», din 25 iulie 1933, 
după mai multe păreri elogioase şi punerea în 
evidenţă a unei «heureuse innovation» a ex¬ 
punerii olăriei, încheie astfel: «La Roumanie 
peut etre fiere de posseder un des premiers 
musees qui remplit sa double mission didactique 
et esthetique en montrant la valeur de cet art na¬ 
ţional». 

7. In recenta carte a prof. Louis Reau «L’Art 
roumain», apărută în 1947, se menţionează de 
asemenea, la pag. 98, «Le Musee d’art populaire 
de Bucarest, remarquablement organise par Al. 
Tzigara-Samurcaş». 

8. Directorul Muzeului din Berlin, după ce 
compară casa lui Mogoş cu Altarul din Pergam, 
adaugă «în mijlocul unei săli încăpătoare, simplă 
dar plină de lumină, se înalţă o clădire ca un 
altar. Nu e templu antic de marmură, ci o simplă 
casă ţărănească de lemn. Şi e surprinzător cât de 
bine a reuşit această îndrăzneaţă realizare, 
părăsind făgaşul tradiţional al valorificării obiec¬ 
telor demne de a fi expuse în muzee, care ar fi 
speriat pe oricare altul mai puţin temerar decât 
este Prof. Tzigara-Samurcaş, creatorul şi neo¬ 
bositul conducător al Muzeului Naţional din Bu¬ 
cureşti. Această realizare, mai mult chiar decât 
muzeele în aer liber din Scandinavia, e o certă 
inovaţie epocală, prefăcând cu totul concepţia 
despre artă şi bunuri culturale şi recunoscând va¬ 
loarea necontestată a produselor populare ca cri¬ 
terii de bază a muzeelor moderne ale unei ţări. 
Această casă adusă din pădure, sculptată de 
ţăran, primitivă şi fără altă valoare intrinsecă, 


vădeşte totuşi, tot atât de simbolic ca şi altarul 
din Pergam, o puternică cultură. Această re¬ 
cunoaştere a culturii ţăranului face din Muzeul 
din Bucureşti un monument viu. Străbunele 
meşteşuguri populare româneşti, dezvoltata 
ţesătorie a scoarţelor olteneşti şi moldoveneşti, 
floare a artei textile; sculptura simplă dar monu¬ 
mentală şi asemănătoare celei din ţările nordice; 
ceramica cea bogată şi în genere arta populară 
încă înfloritoare în această ţară de plugari re¬ 
prezintă, în chip măreţ şi convingător, valoarea 
locală a străvechii culturi autohtone care, tocmai 
în România, se manifestă atât de variat şi intere¬ 
sant. Prin priceperea conducătorului său, Mu¬ 
zeul Naţional din Bucureşti şi-a cucerit un loc de 
frunte printre principalele muzee europene, ca 
un model al artei muzeale moderne şi ca un 
exemplu de adevărat Muzeu Naţional.» 

9. Profesorul Eugenio Coselski se înscrie în 
condica vizitatorilor Muzeului, la 14 noiembrie 

1936, cu următoarele rânduri: «Ho vivamente 
admirato questo interessantissimo Museo, dove e 
magnificamente espresso il sentimento artistico, 
ingenuo e profondo del popolo romeno.» 

10. Iar cât de accentuat a fost, de la început, 
caracterul popular al Muzeului, ne-a mărturisit-o, 
acum zece ani, artistul din Roma, De Marchis, 
care subscrie, în aceeaşi condică, următoarele: 
«Io vengo dai popolo e sento percio in tutta la 
sua profondita ed ampiezza il valore del spirito 
che il popolo romeno manifesta nelle sue appli- 
cazioni che hanno un vero senso di arte. Al 
amoroso padre di questo Museo la mia ammi- 
razione.» 

11. Din părerile aprobative ale contempo¬ 
ranilor din ţară, voi cita numai pe aceea a Profe¬ 
sorului Ion Cantacuzino, cel mai autorizat cu¬ 
noscător de artă, care în 1933 a scris în cartea 
Muzeului: «Cu toată admiraţiunea mea pentru 
originalitatea atât de estetică a prezentării 
obiectelor.» 

Faţă de aceste aprecieri consacrate impor¬ 
tanţei Secţiunei noastre de artă populară, răspân¬ 
dită şi prin ilustraţiile Catalogului francez din 

1937, mă cred îndreptăţit a cere ca secţiunea să 

fie reinstalată cum a fost, cu atât mai mult că 
întreg mobilierul este încă în fiinţă şi că, după 
repararea crăpăturilor şi a luminatoarelor, Secţia 
ar putea fi redeschisă după o lună. 

Secţia religioasă, care are spaţiu mai mult 
decât suficient în sălile din faţadă a catului întâi, 
ar face legătura cu arta ţărănească prin ultima 
sală dinspre sud, rezervată artei bisericeşti mo¬ 
derne şi rustice, deschizându-se uşa în zidul 
provizoriu. 

Pentru o eventuală dezvoltare a Secţiei de 
artă ţărănească s-ar putea amenaja sălile cores¬ 
punzătoare în aripa sudică a parterului, inclusiv 
aceea a picturii actuale, redându-se sala acum 
ocupată de arta ţărănească Secţiei preistorice, 
căreia, necontestat, îi revine întreg parterul din 
faţada clădirii şi sălile mai înalte din aripa 
nordică, rezervate Lapidariului greco-roman. 

în aşteptarea amenajării Pinacotecii în sălile 
speciale cu lumină zenitală din aripa de nord şi 
fără alte transformări inutile s-ar putea, cât mai 
curând, inaugura întreg Muzeul după planul 
bine stabilit şi de atâtea ori publicat, fără a i se fi 
adus vreo critică. în vederea eventualelor sporiri 
ale colecţiilor se va aştepta clădirea noii aripi, 
dinspre bulevardul Filantropiei, prevăzută în pla¬ 
nul redat la finele broşurii din 1942. 

Nădăjduiesc, Domnule Ministru, că prezen¬ 
tele expuneri vor găsi înalta Dv. aprobare şi că 
nu mi se vor contesta drepturile de proprietate 
artistică a amenajării, recunoscută ca originală, a 
Secţiei de artă ţărănească, după cum se asigură 
aceleaşi drepturi unui tablou sau sculpturi, unei 
compoziţii muzicale sau literare, chiar când ele 
intră în posesia Statului, după cum e cazul de 
faţă. 

Primiţi Vă rog, Domnule Ministru, asigurarea 
osebitei mele consideraţiuni. (ss) Al. Tzigara- 
Samurcaş. 64 ^ 

Trebuie remarcată ultima idee din lungul 
memoriu de mai sus, în care Al. Tzigara-Samur- 
caş, oarecum „avant la lettre 44 , cerea să se re¬ 
cunoască dreptul la proprietate intelectual-artis- 
tică şi în domeniul muzeografiei. Dar, cum era 
posibil ca docta şi pertinenta argumentaţie a 

boierului Al. Tzigara-Samurcaş să fi putut con¬ 
vinge în vreun fel pe „revoluţionarii' 4 ajunşi în 
fruntea culturii româneşti în 1948? Erau măr¬ 
găritare aruncate unde nu trebuia; autorităţile au 
aplicat metoda folosită atunci (şi multă vreme 
mai apoi) pentru a-şi ascunde ignoranţa: anume 
ignorarea. Ca un campion al cauzelor pierdute, 
Al. Tzigara-Samurcaş va aştepta zadarnic mai 
bine de un an răspunsul la atât de clarele şi 
fireştile sale propuneri, până când va scrie un 
nou memoriu. Şi când ne gândim că, la începu¬ 
tul secolului, orice hârtie trimisă la Minister 
primea răspunsul, uneori, chiar în aceeaşi zi! Alt 
timp, la alte timpuri... 

în 1948, la Muzeu se vor adăuga şi colecţiile 
Muzeului Municipal, aducându-se astfel noi 
modificări la distribuţia sălilor, aşa cum era 
prevăzut în următorul proces verbal^: 

„Subsemnaţii Dl. Subdirector Teodor Vlad, 
D-na Teodora Voinescu, Inspector General, 
Radu Bogdan, Inspector General, D-na Lelia 
Rudaşcu, Inspector General, reprezentând Mi¬ 
nisterul Artelor şi Informaţiilor, Dl. Harry Tran- 
dafirescu, Directorul cultural al Municipiului Bu¬ 
cureşti şi Dl. Dinu Rosetti, Directorul Muzeului 
Municipal, reprezentând Municipiul, precum şi 
D-nii Prof. I. Nestor, Directorul Muzeului Na¬ 
ţional de Antichităţi şi Prof. G. Oprescu, Direc¬ 
torul General al Muzeului Naţional ne-am întâl¬ 
nit astăzi 28 Mai 1948 în localul Muzeului 
Naţional. 

Am procedat la punerea în situaţie a intere¬ 
selor ambelor părţi în funcţie de arhitectura 
clădirii şi pentru satisfacerea normelor muzeo¬ 
grafice în folosul ambelor părţi. 

Pentru punerea în practică a hotărîrilor luate 
ieri 27 mai a.c. de către D-nii Miniştri ai Artelor 
şi Informaţiilor şi cel al Minelor şi Petrolului (!), 
cât şi Dl. Primar Doncea pentru o prezentare cât 
mai unitară şi sistematică a colecţiunilor acum 
unite, am hotărît: 

1. Arheologia, atât cea din Muzeul Municipal 
cât şi cea din Muzeul Naţional se vor instala în 
aripa din nord, la parter, precum şi în sala cea 
mare din dreapta, de la parter. 

2. Arta populară se va instala în sala cea mare 
din stânga de la parter şi în aripa de sud, tot de 
la parter. 

3. Arta veche se va instala în sălile din faţă, 
în etajul prim, cum şi în aripa de sud din acelaşi 
etaj. 

4. Pinacoteca se va instala în aripa de nord 
de la etajul prim. 

5. Etajul al doilea va servi ca depozit şi birouri 
cum şi pentru ateliere, secţia de arheologie. 

6. Se vor amenaja cât mai higienic locuinţele 
personalului de serviciu, de la subsol, în aştep¬ 
tarea construirii unui pavilion. 

7. Turnul va servi de local pentru un even¬ 
tual bufet. 

Această împărţire este condiţionată de efec¬ 
tuarea imediată a lucrărilor de reparaţie şi finisaj 
ale întregului local. 

Prezentul proces-verbal este supus ratificării 
autorităţilor ce au întocmit protocolul din 
27 Mai mai sus menţionat. 44 Urmează semnă¬ 
turile, dintre care, fireşte, lipsea cea a Direc¬ 
torului onorific al Muzeului, care ar fi trebuit să 
participe (cel puţin în calitate de consultant) la 
hotărîrile ce aveau ca rezultat schimbarea funda¬ 
mentală a amenajării Muzeului creat de el. Vă¬ 
zând că, pe de o parte, nu primise nici un 
răspuns la memoriul adresat Ministrului iar, pe 
de altă parte, temerile sale se adeveriseră şi 
căpătaseră un caracter de hotărîre oficială, Al. 
Tzigara-Samurcaş trimite un alt memoriu Minis¬ 
terului, la 10 martie 1949, pentru o ultimă încer¬ 
care de a-şi salva Muzeul, memoriu rămas şi aces¬ 
ta fără rezultat. Este, de altfel ultimul act pe care 
l-am găsit la Arhivele Naţionale, dintre nume¬ 
roasele semnate de Al. Tzigara-Samurcaş, motiv 
ce m-a determinat să-l prezint şi pe acesta tot in¬ 
tegral 34 : 

„Domnule Ministru, 

Aflând că din nou este pusă în discuţie repar¬ 
tizarea sălilor Muzeului Naţional, deşi la început 
au fost anume concepute în vederea obiectelor 
ce le erau destinate, fie-mi îngăduit, în calitate 
de Director onorific, să amintesc raportul amă¬ 
nunţit ce, în această privinţă, am înregistrat la 


Minister sub Nr. 1341 din 27 Ian. 1948. 

Neţinându-se seamă de cele arătate, s-a 
purces la distrugerea secţiei de artă ţărănească, 
singura care s-ar fi putut uşor reinstala, deoarece 
întreg mobilierul ca şi obiectele au scăpat nea¬ 
tinse de bombardament. In loc, deci, de a se 
reface secţia, după fotografiile amănunţite din 
catalogul existent, s-a eliminat chiar Casa lui 
Mogoş, deşi în tratatele de muzeografie streină 
acea casă e citată ca model de expunere în inte¬ 
rior, după cum se vede din reproducerea de la 
pag. 343 a lucrării «Museographie - architecture 
et amenagements des Musees d‘art» publicată de 
Oficiul internaţional al Muzeelor din Paris. 
Suprimarea secţiei s-a făcut, pare-se, în favoarea 
artei religioase, căreia îi erau însă destinate sălile 
înalt boltite din faţada catului 1, unde anume se 
pot reconstrui tâmplele, mult prea înalte pentru 
sălile din aripa sudică, rezervate artei ţărăneşti. 

Printr-o cu totul nesăbuită măsură, o parte 
din obiectele ţărăneşti au fost îngrămădite, fără 
nici o normă, într-una din sălile joase din parter, 
unde nici scoarţele nu puteau fi expuse în toată 
amploarea cuvenită. 

întreg parterul a fost destinat de la început 
numai secţiei preistorice şi arheologice. Sub pri¬ 
ceputa conducere (sic) a actualului ei Director 
căpăta, desigur, importanţa ce-i revine, mai ales 
dacă nu se vor mai deosebi, ca în prezent, rezul¬ 
tatele descoperirilor după natura fondurilor din 
care s-au efectuat săpăturile (municipale sau mi¬ 
nisteriale), ci se vor clasa obiectele numai după 
normele ştiinţifice cuvenite (sic!). 

Muzeul Naţional este oglinda poporului 
român; prin el ne înfăţişăm streinătăţii şi ar fi 
păcat ca, din vina deficienţei actuale, să ne pre- 
zintăm atât de inferiori, după ce în trecut s-au 
înregistrat aprecieri atât de favorabile din partea 
specialiştilor streini, după cum s-a arătat în 
menţionatul raport de anul trecut. 

Director onorific, (ss) Al. Tzigara-Samurcaş. 
10 martie 1949 
Tel. 732.70. 44 

Se poate observa o mare deosebire între acest 
memoriu şi precedentul, din 1948. Al. Tzigara- 


http://martor.muzeultaranuluiroman.ro / www.cimec.ro 



Samurcaş era, acum, conştient că nu mai poate 
schimba nimic. Dacă la început, a încercat să fie 
convingător, dar şi respectuos, terminând cu o 
formulă pe cât de ceremonioasă, pe atât de 
nepotrivită destinatarului, în cel de al doilea do¬ 
cument nu-şi mai ascunde revolta, ironia (vezi 
dispreţul) faţă de inamicul său, pe care-1 numea 
în articolele sale „Domnul O 44 (profitând de iden¬ 
titatea grafică dintre iniţiala numelui de familie 
şi noţiunea de nulitate), devenit director gene¬ 
ral. Este mult mai tranşant; el arată că „s-a pur¬ 
ces la distrugerea secţiei de artă ţărănească 44 , 
acuzându-1 direct pe G. Oprescu ca fiind respon¬ 
sabilul acestei situaţii. Semnificativ mi se pare şi 
finalul, lipsit de obişnuita formulă de respect, în 
semnătură neuitând însă a aminti faptul că, 
totuşi, era directorul onorific al Muzeului. 

Dar nici situaţia consfinţită prin menţionatul 
proces verbal nu va dura prea mult timp, pentru 
că, la 2 martie 1950, întrega aripă de nord va fi 
golită şi Muzeul se va înghesui în cea sudică, în 
urma hotărîrii Comitetului Provizoriu (cum se 
numea acum Primăria), Secţiunea culturală 35 , 
cu care prilej se fac următoarele transformări 36 : 

înlocuirea pardoselii de cărămidă cu plăci 
de mozaic; 

- Scoaterea scândurilor de brad, care aco¬ 
peră grinzile de beton existente, tencuirea şi 
spoirea acestor grinzi în culoarea restului 
sălilor. 44 

După care, cu greu se mai poate vorbi despre 
orânduirea sălilor Muzeului, atâta timp cât nici 
Muzeul însuşi nu va mai fi... 

* 

Nu pot încheia acest capitol fără să amintesc 
de cadrul legislativ în care a funcţionat, la un 
moment dat, Muzeul. 

încă din anul 1932, Al. Tzigara-Samurcaş 
atrăgea atenţia Ministerului că legea pentru or¬ 
ganizarea bibliotecilor şi muzeelor publice din 
14 aprilie 1932 (sub guvernul lorga) nu re¬ 
zolvase chestiunea 37 . El cerea, printre altele, să 
se stabilească înţelesul noţiunilor de muzee de 

artă şi al celor istorice, împiedicându-se abuzul 
de a se numi astfel orice colecţie particulară, 
„cum, de pildă, s’a mai întâmplat de curând cu 
donaţia făcută Primăriei Bucureşti intitulată 
«Muzeul de artă naţională Dr. N. Minovici», care 
se află la mică distanţă de «Muzeul de artă 
naţională Carol I», cu care totuşi nu are nici un 
punct de asemănare 44,38 . 

în concepţia lui Al. Tzigara-Samurcaş, denu¬ 
mirea de „muzeu 44 nu putea s-o capete decât in¬ 
stituţia căreia i se acordă această calitate prin de¬ 
cret regal. 

La 4 iulie 1940, Al. Tzigara-Samurcaş este 
numit preşedinte al Comisiei instituite pentru a 
studia şi a întocmi o nouă lege a muzeelor. Din 
comisie mai făceau parte Prof. Scarlat Lambrino 
(directorul Muzeului Naţional de Antichităţi), 
General Costandache (directorul Muzeului Mili¬ 
tar), pictorul Marius Bunescu (directorul Muzeu¬ 
lui Simu), iar secretar era Ion Paşa, subdirector 
al Artelor. Comisia trebuia să lucreze în prezenţa 
secretarului general al Ministerului, Ovid Deme- 
trescu 39 . 

Pentru că se bucura de recunoaşterea com¬ 
petenţei sale în materie, lui Al. Tzigara-Samur¬ 
caş i se va cere să conceapă şi expunerea de 
motive la Decretul-lege pentru organizarea Muze¬ 
ului Naţional „Carol I 44 , document ce se află la 
secţia de manuscrise a Bibliotecii Academiei 
Române 46 . Deşi semnat de Ministru, este creaţia 
exclusivă a lui Al. Tzigara-Samurcaş, paternitatea 
fiind uşor de stabilit de către oricine i-a studiat 
sute de manuscrise şi s-a familiarizat atât cu 
stilul, cât şi cu grafia inconfundabile ale direc¬ 
torului Muzeului de Artă Naţională. Pe docu¬ 
mentul la care mă refer nu este trecută nici o 
dată, dar este adresată Mareşalului Ion Antones- 
cu, deci nu poate fi redactat decât între 14 sep¬ 
tembrie 1940 şi 23 august 1944. 

La începutul expunerii de motive, Ministrul/ 
Al. Tzigara-Samurcaş arată: „Căci după cum din 
biserici se răspândeşte credinţa, tot astfel prin 
muzee, care şi ele sânt (formă foarte des între¬ 
buinţată de Al. Tzigara-Samurcaş, n.m.) un fel de 
temple, se păstrează şi se cultivă tradiţia naţio- 

nală, tot atât de scumpă ca şi evlavia străbună. 
Mai ales cu şcoala se aseamănă muzeele: sânt 
cele mai înalte şi totodată mai simple locaşuri de 
educaţie 44 (...). „Muzeele sânt şcolile cele mai vii, 
din care se pot trage învăţăminte şi satisfacţii su¬ 
fleteşti, fără altă pregătire specială decât acea de 
a privi lucrurile înfăţişate. 4441 

In continuare, autorul face un scurt istoric, 
pornind de la aspectul Muzeului de Antichităţi 
(1864), al cărui nucleu l-au constituit primele 
donaţii ale generalului Mavros. Prin despărţirea 
tablourilor şi a sculpturilor moderne de restul 
colecţiilor, s-a alcătuit Pinacoteca Statului. Un alt 
moment menţionat este mutarea Muzeului de 
Antichităţi din clădirea Universităţii, prilej cu 
care obiectele s-au despărţit din nou: antichi¬ 
tăţile sunt adăpostite în „Casa Macca 44 , iar 
obiectele religioase, în „Casa Cretzulescu 44 , am¬ 
bele la fel de improprii noii meniri ce li s-a dat. 

Aşa zisele „muzee 44 de altădată vor alcătui, în 
concepţia lui Al. Tzigara-Samurcaş, secţiile Muzeu¬ 
lui Naţional „Carol I 44 , fiecare păstrându-şi indi¬ 
vidualitatea şi, chiar, conducerea proprie. Doar din 
punct de vedere administrativ şi în vederea unei 
cât mai omogene şi mai armonioase expuneri, se 
va constitui Consiliul directorilor Muzeului, prezi¬ 
dat de către unul dintre conducătorii de secţie 
(care va fi şi director general). Se aminteşte că 
diferitele secţiuni erau, de altfel, prevăzute şi în 
primul act constitutiv al Muzeului de Antichităţi, 
prin decretul domnesc din 25 noiembrie 1864, 
completat cu cel din 30 decembrie 1875. 

Se mai propunea ca directorul general al 
Muzeului „Carol I 44 să fie, în mod onorific, şi in¬ 
spector general al muzeelor din ţară şi membru 
al Consiliului artistic al Ministerului, pentru a 
îndruma, după modelul din Capitală şi celelalte 
instituţii similare din ţară. Tot el va face parte de 
drept şi din Comisia Monumentelor Istorice. 

Nu încape îndoiala că Al. Tzigara-Samurcaş 
ştia prea bine că despre el însuşi va fi vorba, în 
acel moment neexistând încă nimeni care să fi 
avut şansa de a-i uzurpa postul. 

Toate aceste propuneri au fost luate în seamă 
în momentul în care s-a emis următorul „Decret- 


pentru organizarea Muzeului Naţional Carol 

„ArţJ. Muzeul Naţional, înfiinţat de regele 
Carol I prin actul fundaţional din 30 iunie 1912, 
se intitulează, în semn de pios omagiu adus înte¬ 
meietorului, prin Î.D.R. No. 201 din 31 ianuarie 
1915: 

MUZEUL NATIONAL CAROL I 

Art.II. Potrivit actului de fundaţie, Muzeul 
Naţional Carol I „este menit să întrunească 
colecţiile de artă, azi răzleţite, spre a lăsa gene¬ 
raţiilor viitoare oglinda desăvârşită a întreg teza¬ 
urului artistic din cuprinsul pământului româ¬ 
nesc, începând cu vârsta preistorică şi până în 
zilele noastre 44 . 

Scopul Muzeului este să cerceteze şi să adune 
rămăşiţele artistice, culturale şi istorice din ţările 
locuite de români, orânduindu-le în mod siste¬ 
matic şi estetic, spre a servi învăţământului şi 
educaţiei sufleteşti şi artistice a poporului. 

Colecţiile, bine selecţionate, vor servi la în¬ 
viorarea artei pământene prin evidenţierea speci¬ 
ficului românesc, trezind interesul general pen¬ 
tru străvechea şi bogata cultură a neamului 
băştinaş. 

Art.III. Clădirea Muzeului Naţional Carol I 
din Bucureşti, Bulevardul Regele Mihai I 43 , va 
cuprinde următoarele secţiuni, cărora se va afec¬ 
ta câte un sector deosebit al edificiului: 

1) Secţiunea artei preistorice şi a epocii 
migraţiunilor; 

2) Secţiunea artei dace şi greco-romane; 

3) Secţiunea artei voievodale şi religioase; 

4) Secţiunea artei ţăranului român; 

5) Secţiunea artelor moderne şi contimpo¬ 
rane; 

6) Secţiunea artelor minore şi a donaţiilor cu 
destinaţii speciale. 

Art.IV. Muzeul Naţional Carol I, cu toate 
secţiunile sale, depinde de Ministerul Culturii 
Naţionale şi al Cultelor, prin Direcţia Generală a 
Artelor. Muzeul e considerat ca Instituţie de 
Stat, cu personalitate juridică proprie, reprezen¬ 
tat fiind prin Directorul său General. 

Art.V. Muzeul e condus de Consiliul Direc- 


lege 

p42 

torilor tuturor Secţiunilor sub preşedinţia Direc¬ 
torului General al Muzeului, care în caz de pari¬ 
tate de voturi, poate decide prin vot dublu. Cla¬ 
sarea generală a obiectelor şi orânduirea lor în 
vitrine şi săli ca şi publicaţiile şi cataloagele 
Secţiunilor se vor decide prin votul Consiliului. 

Directorul General al Muzeului se numeşte 
prin decizie ministerială, alegându-se dintre di¬ 
rectorii de secţiuni, cel cu lucrări mai însemnate 
în muzeografie sau în vreo specialitate artistică, 
ţinându-se seamă şi de vechimea sa în serviciul 
Muzeului. în vederea respectării continuităţii 
lucrărilor în curs, Directorul General va fi numit 
pe termen de 5 ani. Directorii de secţiuni şi per¬ 
sonalul ajutător se numesc prin decizii ministe¬ 
riale, după normele ce se vor stabili prin Regu¬ 
lamentul Muzeului. 

Art.VI. Salarizarea întregului personal se 
fixează prin bugetul general al Statului, unificân- 
du -se salariile tuturor secţiunilor potrivit nor¬ 
melor personalului universitar cu care funcţio¬ 
narii Muzeului sunt asimilaţi. 

Art.VII. în sarcina Direcţiei Generale cade 
întreaga administrare a clădirii, a fondurilor pre¬ 
văzute în buget cât şi a întreg personalului. 

Art.VIII. Prin bugetul Ministerului se va fixa 
în acelaşi capitol suma globală pentru achiziţii, 
publicaţii, mobilier, lucrări curente etc, reparti¬ 
zarea pe secţiuni a sumei făcându-se de Consi¬ 
liul Muzeului. Tot prin buget se vor prevedea 
sumele osebite pentru săpături sau alte scopuri 
speciale ale diferitelor secţiuni. 

Se vor înscrie în buget sumele pentru com¬ 
bustibili, lumină, întreţinerea clădirii şi adminis¬ 
trarea ei. 

Art.lX. Prin regulament se vor fixa: porţiu¬ 
nile de local cari vor fi atribuite secţiunilor; 
condiţiile de numire a personalului şi atribuţiile 
fiecărei categorii; organizarea interioară şi pu¬ 
nerea colecţiilor în serviciul publicului vizitator 
şi al celui doritor de studii speciale. 

Art.X. Orice legi sau dispoziţii contrarii aces¬ 
tei legi sunt şi rămân abrogate. 44 

Din păcate, vremurile potrivnice nu au per¬ 
mis ca această lege să fie aplicată prea mult timp. 
îndepărtarea lui Al. Tzigara-Samurcaş, şi apoi a 
întregului său Muzeu, au făcut să guverneze mai 
curând fărădelegea pe locul unde, cândva, se 
aflase Muzeul de la Şosea. 

Capitolul al Vl-lea: Lucrătorii Muzeului 


I. Slujitorii Muzeului 

Nu ar fi drept să se vorbească despre Muzeul 
de la Şosea fără a aminti şi pe oamenii lui, adică 
salariaţii ale căror nume, în decurs de peste 
patru decenii, s-au succedat pe statele de plată. 
Cu unii dintre ei (Moisil, Roguski, Şirato), direc¬ 
torul Al. Tzigara-Samurcaş a colaborat ani de-a 
rândul, cu mult folos pentru Muzeu, formând o 
adevărată echipă. Din motive impuse de 
stricteţea organigramei, angajaţii prestau de mul¬ 
te ori activităţi ce nu aveau neapărat legătură cu 
postul pentru care era plătiţi, aşa încât, un se- 
cretar-contabil făcea şi deplasări pe teren pentru 
achiziţii, sau un desenator întocmea şi actele ce 
plecau la Minister. 

In afară de cei care constituiau personalul de 
specialitate (chiar dacă nu erau astfel încadraţi), 
mai exista personalul ajutător (intendenţi, gar¬ 
dieni), categorie în care fluctuaţia a fost mult 
mai mare. 

In Arhivele Naţionale, primele state de plată 
datează din decembrie 1906, adică la scurt timp 
de la înfiinţarea Muzeului şi îi nominalizează pe: 

- Al. Tzigara-Samurcaş, director, cu un sala¬ 
riu brut de 171 lei; 

- I. Moisil, secretar (90 lei); 

- C. Petrescu, desenator şef (171 lei); 

- D. Pecurariu, desenator (128,25 lei); 


- M. Stănescu, desenator (128,25 lei); 

- C. Săvulescu, custode „moştenit 44 de la Ip. 
Strâmbulescu (80 lei); 

- Gh. Jianu, custode (80 lei) 1 . 

Este de bănuit că, încă de la început, fiecare 
salariat primea, aşa cum am arătat, atribuţii su¬ 
plimentare în afara celor pentru care fusese an¬ 
gajat, şi de aceea pare extrem de bizar ca Al. Tzi¬ 
gara-Samurcaş să fi avut nevoie de 3 desenatori 
dintr-un total de 6 subordonaţi. Lucrurile se 
clarifică prin 1908, când Muzeul începuse să 
funcţioneze (chiar dacă instalat provizoriu în lo¬ 
calul fostei Monetării). Pe statele de plată ale 
acestuia figura ir: 

- Al. Tzigara-Samurcaş - director; 

- I. Moisil - secretar-contabil; 

- O. Roguski - desenator; 

- I. Kestler - asistent, numit provizoriu şi 
înlocuit, la 1 noiembrie 1908, cu Nicolae S. 
Ionescu 3 care, la rândul său, demisionează la 1 
noiembrie 1909, fiind angajat M. Lefteriu 4 . 

- C. Săvulescu - gardian; 

- C. Străchinescu - gardian; 

- Nic. Maxim - gardian; 

- Vasile Popa - gardian. 

Desele schimbări de personal se datorează, în 
primul rând, nivelului foarte scăzut al salariilor, 
dar şi exigenţelor directorului. Din cauza unor 
neînţelegeri cu acesta, gardianul Constantin 

Străchinescu demisionează, începând cu data de 
1 mai 1909, demisie care este acceptată 5 . Dar, 
imediat, regretă gestul său şi cere să fie reprimit 
sau, cel puţin, să i se permită să locuiască, în 
continuare în Muzeu pentru că, aşa cum îi scria 
el lui Al. Tzigara-Samurcaş, „am fost supărat şi 
am greşit de am dat demisia, însă acum recunosc 
eu singur greşeala mea şi vă rog din tot sufletul 
săm ertaţi această greşală. 44 ^ Cererea sa este ac¬ 
ceptată de către director, „având în vedere po¬ 
căinţa petiţionarului şi făgăduiala că pe viitor va 
urma întocmai ordinele primite. 4 ' 7 Câteva luni 
mai târziu (14 februarie 1910), gardianul repri¬ 
mit în slujbă raportează că, după închiderea Mu¬ 
zeului, a constatat lipsa unui pistol vechi din 
satul Oniceni (Roman) 8 . Directorul nu-1 pedep¬ 
seşte, atrăgându-i însă atenţia să supravegheze 
sălile „şi să nu stea locului 44 şi îi impune „de 
asemenea un control mai sever la eşirea vizitato¬ 
rilor 44 . In viitor, arată Al. Tzigara-Samurcaş, „per¬ 
sonalul neglijent va plăti pagubele 44 . Nu ştiu cum 
a considerat C. Străchinescu această mustrare 
blândă, dar de la această dată nu mai figurează 
pe nici o listă a salariaţilor Muzeului. 

Tot acum, un alt gardian - C. Săvulescu (care 
îşi satisfăcea serviciul militar) se sinucide, trage¬ 
die pe care Al. Tzigara-Samurcaş o evocă în Me¬ 
moriile sale 9 : „A fost o jalnică pierdere a Muzeu¬ 
lui: De la pictorul Strâmbulescu, în afară de 
obiectele arătate, a mai rămas o moştenire, cea 
mai valabilă, credeam şi cea mai viabilă: omul de 
serviciu al Muzeului: Constantin Săvulescu, pe 
care am avut durerea să-l pierdem în primele zile 
ale lui 1910. 44 Fire extrem de sensibilă, un adevă¬ 
rat talent („un maistru în cusături ţărăneşti 44 ), 
angajat la Muzeu încă de pe vremea când era 
copil, nu a putut să se adapteze regimului cazon. 
Scurta lui viaţă este omagiată de către Al. Vla- 
huţă, într-un articol („Dezlegare 44 ) publicat în Vi¬ 
itorul pe care-1 reproduce Al. Tzigara-Samurcaş 
în volumul amintit. 

In 1910 îşi dă demisia I. Moisil, iar directorul 
i-o primeşte „însă cu părere de rău 44 şi-i exprimă 
„mulţumiri pentru serviciile aduse. 441(1 Dintre 
acestea trebuie amintită contribuţia sa la achi- 

ziţionarea casei lui Antonie Mogoş de la Ceauru. 

Pe postul său este avansat M. Lefteriu iar, ca 
asistent, vine P. R. Troteanu 11 , situaţie care nu 
durează mult timp, deoarece în aprilie 1912, se¬ 
cretar va fi V. N. Florescu 1 -. Acesta va fi înlocuit 
la 13 aprilie 1915, cu A. Filimon 18 . Probabil că 
munca de secretar-contabil era greu de îndeplinit 
la Muzeu, întrucât, la 1 noiembrie 1917, pe acest 
post va figura un alt funcţionar, pictorul Fran- 
cisc Şirato. Acesta, împreună cu Octav Roguski 
(angajat încă de la 1 aprilie 1907) şi intendentul 
Zlate Căzănlăceanu (de la 1 octombrie 1911) 14 
vor rămâne mulţi ani fideli Muzeului şi direc¬ 
torului său. 

La 1 ianuarie 1927 Şirato şi Roguski vor fi 
avansaţi în postul de conservator. Primul func¬ 
ţionează până la 1 octombrie 1939, când este 
pensionat ca profesor la Academia de Arte Fru¬ 
moase şi, în consecinţă, îşi dă demisia (la 1 
aprilie 1940), deşi Al. Tzigara-Samurcaş obţinuse 
(la 6 octombrie 1939) menţinerea lui în Mu¬ 
zeu 10 . El este înlocuit cu sculptorul Cristea 
Grosu, în momentul când şi intendentul Cazan- 
lăceanu părăseşte Muzeul 19 . 

Octav Roguski rămâne pe postul de conser¬ 
vator până în 20 februarie 1947, când este pen¬ 
sionat 1 ' şi, în ciuda cererii sale din 1948 de a i 
se permite să locuiască în continuare în cele 
două camere pe care le ocupa în Muzeu, este 
somat să le părăsească în termen de 3 luni, până 
la 20 august 1948 18 ; „grija faţă de om 44 cu care 
se mândrea noul regim instaurat se manifesta şi 
faţă de cel care slujise Muzeul neîntrerupt timp 
de 40 de ani. 

Pentru a mă întoarce la avansarea lui Fr. 
Şirato şi O. Roguski de la 1 ianuarie 1927, cu 
aceeaşi ocazie mai sunt angajate două persoane: 
sora directorului, Zoe Tzigara-Samurcaş, numită 
în postul vacant de preparator (până la 1 iulie 
1943, când moare) 19 şi Alexandra Cantacuzino, 
bibliotecar-arhivar" 9 , înlocuită, însă, de către St. 
Greavu-Dunăre. Se pare că nici acest post nu a 
fost prea norocos, fiindcă titularul a murit în 
iunie 1929, în acelaşi an în care fusese angajat. 
Postul său este ocupat (la 6 martie 1931) de Ana 

Tănăsescu (devenită Bologa, prin căsătorie)" 1 , 
care este, însă, demisă de director la 12 noiem¬ 
brie 1937, deoarece „după absenţe repetate, a 
plecat la Paris fără vreo cerere de concediu. 4422 

Prin legea Muzeelor, publicată în Monitorul 
Oficial Nr. 89 din 14 aprilie 1932, „toate muzee¬ 
le Statului se consideră ca instituţii de cercetări 
ştiinţifice cu personal pregătit academic. 44 28 
Graţie muncii depuse de acest „personal pregătit 
academic 44 , faima Muzeului creşte şi este re¬ 
cunoscută şi în străinătate; Compania „Wagons- 
Lits Cook 44 cere lui Al. Tzigara-Samurcaş, la 29 
mai 1934, să i se comunice programul de vi¬ 
zitare a Muzeului, pentru a-i face publicitate 24 . 
Acesta răspunde prestigioasei societăţi că „Mu¬ 
zeul este deschis în toate sărbătorile legale, în 
fiecare duminică şi joi (iar pentru grupuri, în 
fiecare zi) de la orele 10-13 şi 15-17. Nu se per- 

. . . . ,,or 

cepe nici o taxă pentru vizitare . 

Sfârşitul deceniului al IV-lea reprezintă o coti¬ 
tură importantă în viaţa principalului slujitor al 
Muzeului, Al. Tzigara-Samurcaş: este vremea 
pensionării sale. Trecuseră anii de când tânărul 
entuziast prelua conducerea Muzeului în 1906 şi 
noua clădire tot nu era terminată. La 1 aprilie 
1939 el este numit director onorific, „neprimind 
în această calitate nici un fel de remuneraţie 
(salar, diurnă sau indemnizaţie) 44 ^. Este păstrat 
la conducere până la desăvârşirea Muzeului de 
la Şosea, recunoscându-i-se paternitatea deplină 
a ideii şi punerii ei în aplicare. In acest sens, la 
2 iunie 1939, ministrul Cultelor şi Artelor, Ion 
Marin Sadoveanu, îi scria 27 : 

„Domnule Director, Avem onoare a vă aduce 
la cunoştinţă că, întrucât prezenţa Dv. la con¬ 
ducerea Muzeului de Artă Naţională s’a constatat 
necesară pentru continuarea lucrărilor de ame¬ 
najare a Muzeului şi complectarea colecţiilor 
acestui aşezământ de artă, în urma propunerei 
făcută de Departamentul nostru, prin înaltul De¬ 
cret Regal Nr. 2089 din 19 Mai a.c. aţi fost 
menţinut în postul de Director al Muzeului, deşi 
aţi împlinit limita de vârstă pentru pensionarea 
din oficiu. Ministr(ss) I.M. Sadoveanu, Director 
general(ss) Ion Paşa. 44 


Al. Tzigara-Samurcaş va funcţiona fără sala¬ 
riu până la 1 august 1942, când va fi, prin 
decizia ministrului I. Petrovici, angajat „ca Di¬ 
rector de Institut cu salariul aferent postului res¬ 
pectiv (...) pe tot timpul cât va primi acest 
salariu, Dl. Prof. Al. Tzigara-Samurcaş nu va mai 
primi pensia sa de Profesor Universitar, conform 
declaraţiunii date. 4428 El este menţinut în servi¬ 
ciu „ca Director al acestui Muzeu până la com¬ 
plecta lui terminare şi amenajare (...) deoarece 
Muzeul a fost creat după stăruinţele D-sale 44 , aşa 
cum arăta un „Certificat 44 semnat de Ministrul 
Secretar de Stat, Aurel Popa şi de Directorul Ion 
Jalea, la 12 mai 1942 20 . 

In arhivele cercetate sunt numeroase docu¬ 
mente ce întăresc decizia Ministerului (bazată pe 
un decret regal) de a-1 menţine pe Al. Tzigara- 
Samurcaş în postul de director. Acesta avea 
nevoie de repetatele atestări pentru a contracara 
tot mai desele atacuri ale duşmanilor săi care, in¬ 
vocând diferite motive, încercau să-l înlăture cât 
mai grabnic. De aceea, la 4 octombrie 1940, el 
adresa Ministrului următorul referat 80 : 

„Domnule Ministru, în vederea noilor dis- 
poziţiuni pentru punerea în retragere a funcţio¬ 
narilor acestui Minister, îmi permit a vă supune 
următoarele preciziuni asupra situaţiei subsem¬ 
natului. 

Deşi pensionat ca profesor universitar, am 
fost totuşi menţinut la direcţia Muzeului pentru 
ca clădirea de la Şosea, creată din iniţiativa sub¬ 
semnatului în 1912 şi rămasă neterminată, din 
cauza prigoanei politice duse contra-mi pe motiv 
de germanofilie, să poată fi desăvârşită conform 
planului iniţial. Menţinerea s-a făcut potrivit 
alăturatei legi din Mai 1939, iar numirea prin 
Î.D.R. No. 2089/19 Mai 1939. 

între timp reuşind, nu fără mari dificultăţi să 
obţin, prin lege No. 1660/18 Mai 1940, un îm¬ 
prumut de lei 25.000.000 81 , schimbarea di¬ 
recţiei, tocmai în acest moment, când se apropie 
desăvârşirea clădirii, după planul iniţial al sub¬ 
semnatului, ar fi desigur şi mai defavorabilă 
unităţii operii. 

In vederea armonioasei continuităţi a lu- 

crării, îmi permit deci a vă ruga să binevoiţi a 
menţine numirea subsemnatului, cu atât mai 
mult că, din punct de vedere financiar, se rea¬ 
lizează o economie, deoarece ca director al Mu¬ 
zeului am renunţat, bineînţeles, la salariul res¬ 
pectiv, în schimbul pensiei de profesor. 44 

Trebuie remarcată aluzia la acuzaţiile de 
„germanofilie 44 cu care a fost taxat încă din tim¬ 
pul primului război mondial, când a fost Prefect 
al Poliţiei Bucureştiului ocupat de trupele lui 
Mackensen. Dacă în martie 1920 publica cu 
promptitudine (la numai o lună de la atacurile 
pe această temă ale lui I. Athanasiu, în „Rătăciri 
naţionale 44 ) broşura Mărturisiri si-li-te , în care 
nega orice atitudine părtinitoare faţă de forţele 
ocupante, acum, în 1940, când opţiunile politice 
ale României se îndreptau vădit spre cel de al 
III-lea Reich, Al. Tzigara-Samurcaş reactua¬ 
lizează acuzaţia de germanofilie, pe care acum o 
consideră ca fiind o virtute. 

De altfel, politica începuse să intre brutal şi 
în Muzeul de la Şosea: în 1940, toţi salariaţii 
sunt obligaţi să completeze o „fişă a funcţionaru¬ 
lui 44 ce ne demonstrează încă o dată că dictatura, 
de orice fel, înseamnă şi imixtiune în viaţa pri¬ 
vată. Aproape că nu există nici o deosebire între 
această fişă impusă tuturor de către regimul 
carlist şi „fişele personale 44 care vor umple mai 
târziu dosarele de cadre ale „oamenilor muncii 44 . 
Aceeaşi întrebare referitoare la partidele politice 
din care a făcut parte înainte de intrarea (obliga¬ 
torie) în P. N. (Partidul Naţiunii, înfiinţat la 22 
iunie 1940 şi care înlocuia Frontul Renaşterii 
Naţionale, creat la 16 decembrie 1938); aceleaşi 
întrebări privitoare la averea personală, dar şi a 
soţiei/soţului. 

Funcţionarii publici erau obligaţi să presteze 
un jurământ care, în 1940, suna astfel: 

„Jur credinţă Regelui Carol al II-lea; Jur să 
respect Constituţia şi legile ţării; Jur să-mi în¬ 
deplinesc cu cinste şi conştiinţă obligaţiunile ser¬ 
viciului, păstrând cu sfinţenie secretul de servi¬ 
ciu şi să apăr ordinea în Stat. Aşa să-mi ajute 
Dumnezeu! 44 32 . Unele idei (mai ales a „secretu¬ 
lui de serviciu 44 ) au fost preluate şi de un ju- 

rământ impus în ultimii ani dinainte de 1989. 
Cu atât mai simplu şi decent apare jurământul 
prestat de funcţionarii publici, redactat la 13 
septembrie 1940, după revenirea pe tron a 
Regelui Mihai I: „Jur credinţă Naţiunei şi Re¬ 
gelui Mihai I. Aşa să-mi ajute Dumnezeu! 4433 . 

In timpul războiului, la Muzeu au lucrat şi 
evrei, în cadrul „muncii obligatorii 44 , cum reiese 
din următoarea adeverinţă 34 : 

„Marele Stat Major Secţia I-a 

către Ministerul Cultelor şi Artelor, 12 I 
1944. 

Am onoarea a vă face cunoscut că s’a aprobat 
ca evreul conductor arhitect Renert Ernst să con- 
tinuie a presta munca obligatorie până la 31 
mart. 1944 la Muzeul Naţional Carol I, de pe 
lângă Ministerul Cultelor şi Artelor. 

Lt.col (ss) P.Comişel, Şeful Biroului 10 (ss) 
Maior Beca C-tin. 44 

Dar, oricât de inconfortabil ar fi fost să se 
completeze fişe absurde, să existe înscrierea 
forţată într-un partid care-i cuprinde pe toţi 
cetăţenii ţării, sau ca prigoana antisemită să se 
manifeste prin obligativitatea muncii... într-un 
muzeu, nimic nu poate fi comparat cu ororile in¬ 
troduse de regimul venit la putere după război. 
Acestea se fac simţite - treptat - şi în viaţa sluji¬ 
torilor Muzeului pe care, acum, i-aş numi 

II. Truditorii Muzeului 

Am văzut care era situaţia oficială a lui Al. 
Tzigara-Samurcaş, după împlinirea vârstei de 
pensionare. In 1945, la 15 iunie, Ministerul 
Artelor, Direcţia personalului (se înfiinţase, deja, 
o astfel de direcţie...) îi scria 35 : 

„Domnule Director, Avem onoarea a vă face 
cunoscut că, prin deciziunea ministerială Nr. 
1087/945 publicată în Monitorul Oficial nr. 
126/6 iunie 1945, rămâneţi după data de 
1 Maiu 1945 ca director onorific al Muzeului 
Naţional Carol I din Bucureşti, fără atribuţiuni 
de conducere. însă cu dreptul provizoriu de a 
folosi locuinţa avută în trecut. 44 (Sublinierile îmi 
aparţin). 

La 21 iunie 1946 actele Muzeului erau sem¬ 
nate de directorul Mircea Nădejde 4 ^ care, la 14 
ianuarie 1947, nu mai era în această funcţie, ca¬ 
litatea de director aparţinând lui George Opres- 
37 


cu 


O schimbare se face simţită şi în privinţa pro¬ 
gramului de lucru. Confundând un muzeu cu o 
uzină (sau, mai bine zis, nefăcându-se nici o de¬ 
osebire între cele două, de vreme ce toţi salariaţii 
erau „oameni ai muncii 44 ), Muzeul Naţional 
primeşte, la 12 iulie 1946, „Deciziunea Preşe¬ 
dinţiei Consiliului de Miniştri 44 ^, care anunţă că, 
de la 15 iulie, „orele de serviciu pentru func¬ 
ţionarii de la toate autorităţile şi instituţiile pu¬ 
blice de pe întreg cuprinsul ţării sunt de la 7 la 
14. (ss) Petru Groza. 44 Decizia este atenuată, într- 
o oarecare măsură, la 4 februarie 1947 când, pen¬ 
tru toate direcţiunile şi serviciile Ministerului 
Artelor, „orele de serviciu vor fi dela 10 la 15 44 ^. 

La secretariatul Muzeului încep să sosească şi 
altfel de documente: la 20 august 1946, Mi¬ 
nisterul Artelor, „Serviciul M.O.N.T. şi A.P. (?) 
Secţia Armistiţiu - Bir. 6 44 , cu menţiunea „Foar¬ 
te urgent 44 , trimite şi Muzeului ordinul de a se 
face un tabel cu „cetăţenii sovietici 44 care pres¬ 
tează servicii în cuprinsul Municipiului Bu¬ 
cureşti 40 . Tabloul nr. V se referea la „Basarabeni 
şi Bucovineni de Nord 44 . Circulara se termina cu 
asigurarea: „Comisia Aliată de Control subliniază 
că operaţia are scop pur statistic 44 ... 

Salariaţii Muzeului nu au fost scutiţi nici de 
afilierea la „Sindicatul Unic al Funcţionarilor 
din Ministerul Artelor 44 care, periodic, trans¬ 
mitea diverse „chemări 44 ce nu aveau nici o le¬ 
gătură cu „pregătirea academică 44 pretinsă de 
legea din 1932. Câteva exemple... 

La 27 aprilie 1946, sindicatul „mobiliza 44 pe 
salariaţi cu următoarele 41 : 

„Colege şi Colegi, 

Cu prilejul zilei de 1 Mai, socotim că este da¬ 
toria noastră, a tuturor funcţionarilor, să par¬ 
ticipăm în număr cât mai mare la această sărbă¬ 
toare a Muncii şi înfrăţirii muncitorilor manuali 
şi intelectuali. 44 Personalul Muzeului, dar şi fa¬ 
miliile, se convoacă cu acest prilej în faţa Minis¬ 


terului Artelor din str. Ştirbey Vodă nr. 39, în 
dimineaţa zilei de 1 mai „la o oră ce se va comu¬ 
nica ulterior. 44 

La 6 mai 1946 44 , toate sindicatele Ministeru¬ 
lui sunt convocate la o „şedinţă plenară pentru a 
expune procesul regimului Antonescu, Sărbă¬ 
toarea Victoriei şi 10 Mai' 4 . (Nu aveau încotro, 
România era, încă, Regat.) Apelul se termina ast¬ 
fel: „Vă rugăm stăruitor să nu lipsească nici unul 
dintre colegi. 44 Deşi e vorba despre o rugăminte, 
folosirea adverbului „stăruitor' 4 pregătea obliga¬ 
tivitatea care se impunea câteva zile mai târziu, la 
14 mai 44 , când se anunţă că va avea loc o convo¬ 
care în şedinţă a tuturor Domnişoarelor şi Doam¬ 
nelor funcţionare din Minister şi Instituţii anexe 44 , 
pentru a stabili „modalitatea de lucru în vederea 
organizării resortului de femei din Sindicat. 
Prezenţa este obligatorie şi se suspendă serviciul 
femeilor în ziua de 16 mai de la 12 1/2 - 14. 44 

Serviciul se suspendă şi la 17 mai 1946 (între 
10.30 şi 14) pentru toţi salariaţii obligaţi să par¬ 
ticipe la şedinţa de sindicat 44 . 

Ordinea de zi era următoarea: 

- Chestiuni economice; 

- Situaţia sanitară; 

- Resortul de femei; 

- Probleme culturale (ultimul punct pe 
listă!). 

Putem fi siguri că s-a început cu evocarea 
prieteniei româno-sovietice şi nu a lipsit oma¬ 
gierea mareşalului Stalin... 

Pentru şedinţa din 8 octombrie 1946, însă, 
sindicatul din Muzeu trebuie să aleagă un dele¬ 
gat; motivaţia spune totul despre importanţa pe 
care o acordau sindicaliştii acestor interminabile 
şedinţe 4 * 3 : „Nu s’ar fi recurs la acest mijloc dacă 
colegii noştri ar fi înţeles să-şi facă datoria pe 
linie sindicală. S’a constatat însă, cu ocazia 
plenarelor de până acum, că deşi serviciul se sus¬ 
penda cu indicaţia precisă ca funcţionarii să ia 
parte la adunări, majoritatea plecau dela serviciu 
acasă 44 ... 

Tot în 1946, membrii de sindicat sunt che¬ 
maţi să ia parte la „meetingul de înfierare a 
acţiunei antipopulare a lui Franco, în piaţa Uni- 

versităţii (statuia lui Mihai Viteazul)"’ 46 . Şi, ca o 
„captatio benevolentiae 44 , aceiaşi sindicalişti erau 
anunţaţi că „va urma un spectacol cinematogra¬ 
fic la Grădina Radio-Progres vis-a-vis de Cercul 
Militar. 44 Cred că nu greşesc prea mult bănuind 
că filmul care a rulat se numea „Volga-Volga 44 ... 

In 1950, la Muzeul de Artă şi Arheologie 
(cum se numea el acum) încep să se facă şi con¬ 
troale financiare. Problema care-i preocupă cel 
mai mult pe revizorii principali Vasile Ionescu şi 
N. Crivelescu 4 ' era prezenţa la Muzeu. Astfel, ei 
constată (cu mânie proletară, desigur) că progra¬ 
mul de serviciu este „8-15 zilnic iar miercuri şi 
de la 16-18, adică un total de 44 ore pe săptă¬ 
mână, în loc de 48“\ Ei hotărăsc ca „funcţionarii 
să semneze condica de prezenţă, iar tov. Secoşan 
să certifice zilnic ora sosirii şi plecării de la ser¬ 
viciu. 44 In sfârşit, la inventarierea obiectelor de 
artă, „pentru stimularea muncii se va stabili o 
normă justă de lucru zilnic. 44 

Era greu de stârnit entuziasmul acelor trudi¬ 
tori care erau tot mai preocupaţi de lipsurile ma¬ 
teriale ce începeau să se generalizeze. La 19 
iunie 1948, directorul general G. Oprescu tri¬ 
mitea un referat Ministerului 4 ^: 

„Domnule Ministru, îmi permit să revin asu¬ 
pra adreselor mele din trecut (sublinierea 
mea), prin care ceream să se facă haine atât oa¬ 
menilor de serviciu de la Muzeul Naţional, cât şi 
celor de la Muzeul Toma Stelian. în momentul 
de faţă ei sunt îmbrăcaţi, aş putea zice, în zdren¬ 
ţe, ceea ce face un efect detestabil asupra vizita¬ 
torilor. 

In acelaşi timp, după cum spuneam în adresa 
precedentă, este nevoie să facem la fiecare om 
de serviciu câte o salopetă de dril, pe care s-o 
îmbrace în zilele când nu este deschis Muzeul. 44 

De asemenea, se primeşte la Muzeu o circu¬ 
lară prin care „salariaţii care s’au înscris la cen¬ 
trul de alimente, în vederea aprovizionării cu 
lemne, sunt rugaţi a se prezenta la mandatarii 
Direcţiei din care fac parte, cu dovada de 
înscriere la lemne pentru a fi trecuţi într-un 
tabel, până la data de 15 mai 1948 inclusiv. 44 49 

Nicicând înainte, salariaţii Muzeului Naţional 

nu fuseseră confruntaţi cu astfel de probleme. 
România mai trecuse printr-un război mondial, 
dar n-am întâlnit în documente situaţii similare, 
exceptând faptul că, pe statele de plată, pe lângă 
salariu, era inclus şi un „spor de scumpete 44 
destul de consistent... 

Problema îmbrăcăminţii se reia şi după un 
an, în 1950, când noua directoare, Teodora Voi- 
nescu, face şi ea un referat la Minister^: „Per¬ 
sonalul bărbătesc al muzeului nostru, în activi¬ 
tatea pe care o are, îşi uzează foarte mult 
îmbrăcămintea. 

întrucât pe linie sindicală se împart tichete 
pentru pantaloni, vă rugăm să aprobaţi un 
număr de 7 tichete şi pentru salariaţii noştri şi 
anume: 

1. Scurtu Nic. 

2. Drăguţ Gh. 

3. Drăghici Tănase 

4. Thiel Albert 

5. Farţa Vasile 

6. Hechter Max 

7. Alexandru Nic. 44 

Din lapidara rezoluţie („La dosar, (ss) M. 
Iacob 44 ) se deduce că „personalul bărbătesc al 
muzeului 44 şi-a uzat, în continuare, pantalonii 
proprii. 

Lipsuri mari erau şi în dotarea Muzeului. 
Pentru restaurările textile, aceeaşi Teodora 
Voinescu cere, în iunie 1950° l , „să se repar¬ 
tizeze gratuit din depozitele magazinului de In¬ 
dustrie Casnică C.0.0 (unde se mai găsesc mate¬ 
riale vechi: aţică, fir de aur, jurubiţe izolate etc.): 

- 200 g fir aur şi argint 

- 100 g fluturi 

- 100 g borangic 

- 300 g lână subţire 

- 100 g mărgele 

- 200 jurubiţe aţică 

- 200 jurubiţe moulinee 

- 200 jurubiţe Filoflos 

- 50 jurubiţe bumbăcel 

- 50 jurubiţe arnici. 44 

„Copia de pe inventarul atelierului Muzeului 
Naţional, anexă la adresa Nr. 32 din 26 mart. 

1949“52 ne dezvăluie că nici acesta nu era mai 
bine înzestrat. El cuprindea: 

- 1 menghină paralelă 10 cm 

- 7 chei fixe diferite 

- 1 ciocan de 1 kg 

- 1 cleşte „mops 46 defect 

- 1 şpaclu 

- 1 cancioc 

- 1 găleată zinc 

- 1 lopată. 44 

In consecinţă, se transmite 53 : „Către Direcţia 
Bunurilor. Nevoile de unelte ale Muzeului sunt: 

- 1 aparat de sudură autogenă 

- 1 clupă de tăiat ghivent 1-11/2 ţoii 

- 1 cleşte pt. ţevi 

- 1 menghină de ţeavă 

- 10 m furtun cauciuc 3/4 

- 1 cheie fixă 28 mm 

- 2 m bară oţel pt. chei de radiatoare de 30 mm 

- 1 fierăstrău pt. fier (Bonfeier) 

- 1 bohrmaşină de mână 

- 1 polizor 

- 1 lampă benzină 2 kg. 44 

Este de presupus că nu au fost satisfăcute 
aceste cereri, ce puteau fi considerate deosebit 
de pretenţioase în comparaţie cu modestia celor 
câteva sute de grame de aţă solicitate mai sus. 

In aceste condiţii precare, Muzeul agoniza în 
Şoseaua Kiseleff, mutarea lui, pentru a face loc 
„Muzeului Lenin-Stalin 44 , aşteptând doar un mo¬ 
ment propice. 

Se fac totuşi noi angajări (primeniri, de fapt) 
de specialişti. La 18 ianuarie 1947 54 se cere pre¬ 
lungirea detaşării la Muzeu a Marcelei Focşa, 
„profesoară de Filosofie la Liceul de Fete din 
Târgovişte 44 . Ea este numită definitiv în postul 
de preparator la secţia de artă populară, la 17 
martie 1947 55 . 

De la 1 ianuarie 1947, director al secţiei de 
artă populară fusese numit Gheorghe Pave- 
lescu 56 dar, la 2 martie 1948, Consiliul Superior 
al Muzeelor 57 a examinat situaţia acestuia care, 
plecând la Cluj (din noiembrie 1947), „n-a 
răspuns la nici o adresă şi n-a mai apărut 44 şi 
declară vacanţa postului la 11 martie 1948. 


Directorul general G. Oprescu propune, la 16 
mai 1948, pe Florea Florescu în postul de con¬ 
servator 53 la secţia de Artă Populară care avea la 
acea dată „un singur funcţionar 44 (postul de di¬ 
rector fusese declarat vacant iar „Cristea Grosu, 
fostul conservator, a fost, după cum ştiţi, com¬ 
primat 44 ). „Avem nevoie de cel puţin încă un 
funcţionar - cerea Oprescu - pentru a face să 
meargă secţia, mai ales în timpul verii când sunt 
foarte numeroşi vizitatorii şi o activitate intensă. 
Propun deci să se numească un conservator şi-l 
recomand pentru acest post pe Dl. Florea Flo¬ 
rescu. D-sa e doctor în etnografie din Germania, 
a stat mulţi ani în această ţară, unde a avut con¬ 
tact apropiat cu muzeele de artă populară şi de 
asemenea cu cele din Italia. (...). In plus D-sa 
cunoaşte toate limbile slave, ceea ce e îndeosebi 

preţios de vreme ce arta noastră populară are 

legături mari numai cu arta popoarelor slave 

vecine. 44 

Sublinierea făcută pe original dovedeşte că 
ultimul argument (cu toată enormitatea lui) a 
fost hotărîtor pentru angajarea lui Florea Bobu 
Florescu în postul de conservator, la 21 iulie 
1948 59 , iar apoi chiar director al secţiei de artă 
populară^. 

Promovări s-au făcut şi la 12 iunie 1948, când 
Marcela Focşa este numită asistent definitiv la 
Direcţia de Artă Populară (ocupând apoi locul de 
conservator al lui Florescu, când acesta e numit 
director), iar Eugenia Zaharia, asistent definitiv 
la direcţia de artă veche românească^ 1 , condusă 
de Teodora Voinescu, care îndeplinea şi funcţia 
de „inspector general la Direcţia Artelor Plastice 
din Inspectoratul General al Muzeelor. 44 ^ 

La 19 septembrie 1948, Muzeul este vizitat 
de către Carlo Lukanov, ministrul Literelor şi 
Artelor din Bulgaria, însoţit de ataşatul cultural 
al ambasadei bulgare, Pauncef^ 3 . Impresia 
făcută acestuia din urmă s-ar putea să fi fost de¬ 
terminantă în angajarea, un an sau doi mai târ¬ 
ziu, la Muzeu a fiicei acestuia, Milcana Pauncev. 

Specialiştii Muzeului încep să fie obligaţi să 
redacteze periodic rapoarte şi planuri de activi¬ 
tate, preocupări ce n-am întâlnit în absolut nici un 

document de arhivă din lunga perioadă în care, la 
conducere, se afla Al. Tzigara-Samurcaş. Cum 
arătau aceste rapoarte se poate vedea din actul 
semnat la 31 august 1949 de către noul director al 
Direcţiei de Artă Populară, Florea Florescu 64 : 

„Raport de activitate pe luna august 1949 

1) S’a reorganizat, revizuit, complectat şi des¬ 
chis expoziţia de artă populară. 

2) S’au recepţionat, inventariat şi depozitat un 
număr de obiecte de artă primite de la Florica, 
Zamora şi gestionarul Vlasiu (circa 5 camioane). 

3) S’a mai transcris o parte din inventarul 
vechi. 

4) S’au luat măsuri de siguranţă a averii 
muzeului făcându-se: 

- 0 uşă de izolare la subsol. 

- S’au umplut extinctoarele şi s’au montat la 
locuri potrivite. 

- S’a reparat poarta de la intrare din Bd. 
1 Mai. 

5) S’a aranjat şi inventariat arhiva Muzeului. 

6) Arhitectul muzeului a întocmit un plan pt. 
locuinţa personalului. 

7) S’a făcut pavoazarea pt. 23 August 1949.“ 

Şi cum nu trebuia să lipsească autocritica, di¬ 
rectorul mărturiseşte că „nu s’a realizat trans¬ 
portul unor obiecte de artă populară de la Mu¬ 
zeul Saint-Georges din lipsa unei maşini. 44 

Ca „plan de activitate pe luna sept. 1949“, 
prevedea: 

„1) Personalul ştiinţific (2 persoane) vor face 
împreună cu 2 îngrijitori de serviciu la expoziţie 
pentru ghidare şi pază. 

2) La muzeu se va face curăţenie la de¬ 
pozitele dela subsol. 44 

Un document din 1949 65 ne dezvăluie că 
acum, în secţia de artă populară, erau trei „func¬ 
ţionari 44 : Marcela Focşa (inspector şef), Florea 
Florescu (inspector) şi Elena Secoşan (şef secţie). 
Observăm că Marcela Focşa l-a devansat pe fostul 
ei şef (care nu mai este director). Există două 
posibilităţi pentru a explica această schimbare: 
studiile din Germania ale lui Florescu au cân¬ 
tărit, de data aceasta, mai mult decât cunoaşterea 
temeinică a limbilor slave, sau este rezultatul 

politicii de promovare a femeilor, pilda fiind Ana 
Pauker. 

Voi termina partea dedicată salariaţilor Mu¬ 
zeului din acest capitol cu organigrama Muzeu¬ 
lui, aşa cum era preconizată în prevederile 
bugetare ale anului 1949 66 : 

„Administraţie. 

- 1 Dir. General 

- 1 secretar prim înv. sup. 

- 1 mecanic maestru ajut. 

- 1 bibi. înv. sup. 

- 1 dact. principal 

- 1 adm. Imobil 

- 1 fochist calorifer 

- 1 maestru tâmplar de atelier 
Secţia artă populară. 

- 1 dir. secţie 

- 1 conservator 

- 1 asistent definitiv 

- 1 asistent provizoriu 

- 1 şef atelier maestră ţesătorie 

- 1 şef atelier ceramist 

- 1 portar 

- 1 curier 

- 1 paznic 

- 1 intendent 

- 1 desenator şef 

Secţia artă veche românească. 

- 1 director secţie 

- 1 asistent definitiv 

- 1 asistent proviz. 

- 1 intendent 

- 1 paznic 

- 1 curier 

- 1 cusătoare dosare 

- 1 şef atelier restaurator icoane 

- 1 paleograf 
Secţia Pinacoteca. 

- 1 director secţie 

- 1 asistent definitiv 

- 1 asist, proviz. 

- 1 intendent 

- 1 paznic 

- 1 curier 

- 1 cusătoare dosare 

Diurnişti. 

- 5 paznici. 44 

Ordinea în care sunt, uneori, enumerate pos¬ 
turile denotă că se înfăptuise „înfrăţirea munci¬ 
torilor manuali şi intelectuali 44 , aşa cum suna 
chemarea sindicală de mai sus. 

* 

După război, Muzeul Naţional şi-a îmbogăţit 
colecţiile atât prin achiziţiile făcute pe teren, cât 
şi prin preluarea unor obiecte de la diferite in¬ 
stituţii. Există un proces verbal 6 ' de predare- 
primire a colecţiilor Comisiunii Monumentelor 
Istorice către direcţia Muzeului „Carol I 4 \ din 
1945, ce cuprinde 315 piese vechi de pictură şi 
sculptură, fragmente de frescă, icoane etc., dar 
care astăzi nu pot fi regăsite în patrimoniul 
Muzeului Ţăranului Român, mare parte din ele 
fiind preluate de Muzeul Naţional de Artă sau 
risipite prin casele diverşilor „aparatnici 44 . 

Achiziţiile ce se fac acum pe teren sunt îngre¬ 
unate de teama pe cât de exagerată, pe atât de 
stupidă, ca obiectele sau provenienţa lor să nu 
reprezinte un pericol de răsturnare a proaspătului 
regim. De la Ministerul Artelor se trimite la 
Muzeu (la 29 octombrie 1946) un act semnat 
chiar de Ministru, în care se spune: „... avem 
onoarea a vă ruga să binevoiţi a ne arăta dela cine 
urmează a fi cumpărate taşca şi cornul pentru 
iarba de puşcă cu curele, ambele frecate (ferecate 
? P.P) cu alamă propuse spre achiziţionare. 4468 
Simpla existenţă a unui corn pentru praf de puşcă 
(evident, gol) ducea cu gândul, pe cei de curând 
instalaţi la Minister, la acţiuni diversioniste, 
îndreptate împotriva orânduirii ce se înfiripa. 

La Muzeu ajung, de la Comisia Monumen¬ 
telor Istorice şi „4 lăzi deschise cu covoare şi car¬ 
pete neinventariate 44 , ce cuprindeau: 

- 36 covoare distruse complet de molii şi 
umezeală; 

- 1 covor deteriorat parţial (care este oprit 
pentru Muzeu); 

- 21 carpete distruse complet; 

- 2 scoarţe distruse complet 66 . 


Nu mai exista rigoarea ştiinţifică a unui Al. 
Tzigara-Samurcaş care pretindea exigenţă în 
privinţa calităţii obiectelor muzeale, condiţie pri¬ 
mordială pentru selecţionarea şi expunerea lor 
(„o furcă de tors, care constă dintr-un simplu 
băţ, fără nici o crestătură, nu e obiect de muzeu; 
cele încrestate sau înflorate, da. 44 " 6 ). Or, nişte 
obiecte complect distruse, nu puteau fi trimise la 
Muzeu decât de către vreun funcţionar din Mi¬ 
nisterul Artelor, mult prea depăşit de munca pe 
care a primit sarcina s-o presteze. 

în schimb, acelaşi gen de funcţionari erau 
foarte pricepuţi în a confisca, de la particulari, 
colecţiile lor. La 28 decembrie 1949, cu menţiu¬ 
nea „Confidenţial 44 , este transmisă următoarea 
„ Delegaţie. 

Tov. Hellon Mihai este însărcinat din partea 
Ministerului Artelor de a se interesa de existenţa 
colecţiei de artă extrem orientală ce aparţine 
familiei Bogulescu şi care se află dosită în 
prezent în regiunea Florica. 

Rugăm organele locale să dea concursul 
tovarăşului pentru îndeplinirea misiunii. 44 ^ 1 
In aceeaşi zi se primeşte o hârtie similară şi 
la Aşezămintele „N. Bălcescu 44 , nucleul viitorului 
muzeu al partidului, instalat în casa Brătienilor 
din Bucureşti, str. Biserica Amzei nr. 5-7‘Ţ 
„Pe baza convorbirii Serviciului Muzee cu 
tov. Ivaşcu, Directorul Aşezămintelor «N. Bălces¬ 
cu», vă rugăm să binevoiţi a preda cu proces 
verbal de predare şi preluare colecţia de artă 
populară a Elizei Brătianu care va trece în patri¬ 
moniul Muzeului Naţional, Secţia Artă Popu¬ 
lară. 44 Aceasta era recunoştinţa pentru cea care a 
oferit, de atâtea ori, cu generozitate, obiecte pen¬ 
tru Muzeu din colecţia sa particulară. Colecţia 
este preluată, „cu forme legale 44 pentru Muzeu 
de către Florea Florescu (acum doar asistent), la 
9 martie 1950' Ţ adică după aproape 4 luni de la 
confiscarea ei, timp în care mă îndoiesc că a fost 
depozitată în condiţii de perfectă siguranţă. 

Tot în 1950, Muzeul primeşte albumele de 
cusături naţionale ale aceleeaşi Eliza Brătianu, 
transferate de la Ministerul Industriei, conform 
procesului verbal' 4 : 

„Astăzi 23 Ianuarie 1950 între subsemnaţii 
Elena Varone delegata Ministerului Industriei, 
direcţia arte Plastice şi Corina Ionescu-Voicana, 
şef de secţie la Muzeul Naţional de artă şi Arhe¬ 
ologie, s’a încheiat următorul proces verbal de 
predare şi primire, prin care prima ca reprezen¬ 
tanta Ministerului Artelor predă în depozit, spre 
păstrare la Muz. Naţ. un nr. de 333 albume de 
cusături naţionale de Eliza Brătianu, albume 
luate de la Min. Industriei, Serviciul Meserii In¬ 
dustria Casnică şi ţărănească, prin tov. Ing. 
Sabală Ion, şeful serviciului, de către Elena 
Varone. 44 

La 3 mai 1950, Florea Florescu, Teodora 
Voinescu, Marcela Focşa, Elena Secoşan, Euge¬ 
nia Zaharia şi Corina Ionescu (deci, întreg per¬ 
sonalul de specialitate) cer Ministerului să li se 
dea fiecăruia câte un album şi, de asemenea, 2 
pentru biblioteca Muzeului"^. Ministerul nu le 
acordă decât 6 volume pentru bibliotecă, dar nici 
unul pentru cercetători, „care pot studia la bi¬ 
bliotecă 44 . 

Obiecte de artă populară ajung la Muzeu şi 
de la instituţii care se desfiinţau, cum era, de 
pildă, Camera de Comerţ şi Industrie. Pentru 
preluarea lor este delegată, la 27 martie 1950, 
Marcela Focşa 76 . 

Transferul de piese muzeale se încearcă a se 
desfăşura şi în sens invers: de la Muzeu către alte 
instituţii. La 18 martie 1950, Institutul de fol¬ 
clor, din str. Dionisie Lupu nr.10, cere Muzeu¬ 
lui, într-un stil ce nu mai amintea în nici un chip 
de actele dinainte de război 77 : 

„In depozitul Dvs. se află un număr de in¬ 
strumente populare. 

Ţinând seama pe de o parte de preocupările 
noastre de organologie populară, iar pe de altă 

parte că persoanele şi specialiştii din ţară şi de 
peste hotare care se interesează de asemenea 
probleme ne vizitează, credem că locul acestor 
instrumente ar fi mult mai potrivit la Institutul 
nostru. 

Aşa fiind, vă rugăm să binevoiţi a studia posi¬ 
bilitatea predării acestor instrumente Institutu¬ 
lui de Folclor. 44 

La această „cerere 44 aproape imperativă, sem¬ 
nată de şeful de serviciu, Tiberiu Alexandru, 
conducerea Muzeului răspunde că instrumentele 
muzicale vor fi expuse în secţia de artă populară, 
după reorganizarea acesteia 78 . 

Alte obiecte, însă, părăsiseră colecţiile Mu¬ 
zeului. Eugenia Zaharia atrage atenţia Minis¬ 
terului (la 26 mai 1949) 79 că în secţia de artă 
veche românească „se găsesc patru cutiuţe con¬ 
ţinând moaşte; deoarece acestea nu prezintă nici 
un interes artistic sau arheologic socotim că tre¬ 
buie date Patriarhiei. 

Vă rugăm a ne aproba scoaterea din inventar 
a acestor obiecte şi încredinţate Patriarhiei. 44 
Sugestia e, bineînţeles, acceptată şi „tov. Minis¬ 
tru E. Mezincescu 44 dă aprobarea în acest sens 86 . 

Dar cea mai grea pierdere a Muzeului a fost 
scoaterea din patrimoniul său a bisericii de la 
Tiurea şi a casei lui Mogoş, din Ceauru la care 
m-am referit în alt capitol. 

Sărăcia documentelor de arhivă privind a- 
ceastă perioadă m-a făcut să dau doar câteva 
exemple şi, poate, nu pe cele mai semnificative. 
Dar ele exprimă, cred, suficient de bine atmos¬ 
fera creată de noii responsabili ai culturii ro¬ 
mâneşti, adică de cei care, în 1951, vor scoate 
toate colecţiile din clădirea ce fusese, cândva, 
Muzeul de la Şosea. 

Capitolul al VlI-lea: Părintele Muzeului 


După anul 1900 devenise limpede pentru toţi 
cei interesaţi că naşterea Muzeului Naţional era 
iminentă. Condiţiile fuseseră create prin: propa¬ 
ganda începută cu câteva decenii înainte în jurul 
„problemei ţărăneşti 44 ; succesul şi experienţa 
muzeală dobândite prin prezenţa pavilioanelor 
româneşti la expoziţiile internaţionale şi apariţia 
specialistului competent, doritor şi capabil în 
acelaţi timp, de a pune bazele unui astfel de 
muzeu. Acesta era ALEXANDRU ŢIGARA-SAMURCAŞ 1 . 

S-a născut la 23 martie/4 aprilie 1872, în Bu¬ 
cureşti „la orele 7 şi trei quarte, antemeridiane, 
ca fiu al d-lui Toma Ţigara şi al d-nei Elena 
Ţigara, din suburbia Batişte 442 , urmaş al unui 
neam vechi, de mici boieri. 

Primele clase le face la „Institutul Schewitz- 
Thierrin 44 , unde este primit cu plată redusă; în 
schimb, în 1897-1899 (la întoarcerea sa din 
străinătate) va preda aici cursuri în mod gratuit. 

Urmează, apoi, Gimnaziul Mihai Bravul din str. 
Rotarilor (astăzi str. Caragiale nr.17) unde, la sfârşitul 
anului şcolar 1887-1888, obţine premiul al II-lea şi 
primeşte, printre altele, „o ediţie de lux a colecţiei de 
poezii poporane din 1866 a lui V. Alecsandri 44 . „Mult 
m-au îndemnat la adunarea obiectelor «poporane» 44 - 
îşi va aminti el - „frumoasele şi duioasele culegeri ale 
bardului de la Mirceşti.“ 3 

Bacalaureatul îl trece după absolvirea liceu¬ 
lui Matei Basarab (1891) avându-i în comisie pe 


Al. Odobescu, C. Dimitrescu-Iaşi şi V. A. 
Ureche 4 . 

în copilărie, fiind vecin cu Dr.Wilhelm Krem- 
nitz şi soţia acestuia (celebra Mite), cumnată cu 
Titu Maiorescu, asistă de timpuriu la întrunirile 
ctitorilor de la Junimea sau Convorbiri literare 
(T. Maiorescu, P. P. Carp, Th. Rosetti, V. Bur- 
ghele, N. Gane, I. Slavici) 5 . 

Al. Tzigara-Samurcaş consideră că aplecarea 
către muzeografie a început încă din perioada 
copilăriei, graţie educaţiei primite în căminul 
părintesc, când este îndreptat spre respectul „an¬ 
tichităţilor 44 : „în chip cu totul inconştient, edu¬ 
caţia mea într-acest sens începe chiar din anii 
copilăriei. Acolo am căpătat respectul tradiţiei, 
dragostea pentru aşa zisele «vechituri» şi patima 
păstrării lor, însuşiri absolut necesare unui 
adevărat conservator de muzeu. Cu duioşie 
mi-aduc aminte, azi încă, de bucuria ce o aveam, 
ca copii când scotocind prin lada de chiparos cu 
simpaticul ei parfum de vetustate, mama ne 
îngăduia să pipăim, cu tot respectul cuvenit, 
moştenirea rămasă de la părinţii ei şi bunicii 
noştri 44 ^. 

Viitoarea sa pregătire ştiinţifică începe însă, 
cu adevărat, în anii liceului, când învaţă de la 
Ion Al. (Zizine) Cantacuzino să fotografieze şi să 
realizeze diapozitive, domeniu de început la noi 
în vremea aceea, precum şi reproducerea în gips 

Martor , IV - 1999, Supliment 

şi în galvanoplastie a monedelor şi peceţilor. 
Dar, mai cu seamă, prin întâlnirea sa cu Alexan¬ 
dru Odobescu care, întrezărind înclinaţiile 
tânărului său student de la Universitate (facul¬ 
tatea de litere, secţiunea istorică), îi încredin¬ 
ţează proiecţiile de la cursul său de arheologie 7 . 
Tot Odobescu este cel care i-a înlesnit numirea, 
încă din timpul studenţiei, în postul de „custode 
preparator 44 al Muzeului Naţional de Antichităţi, 
condus de Grigore Tocilescu, care era, în acelaşi 
timp, profesor de epigrafie şi istorie antică la 
Universitate. 

înainte de a intra la Muzeu, Al. Tzigara- 
Samurcaş fusese bibliotecar al Direcţiei Statis¬ 
ticii din Ministerul Agriculturii, Industriei, Co¬ 
merţului şi Domeniilor, numit prin Decretul 
Regal nr. 1079 din 1 aprilie 1892 8 . „Am prefe¬ 
rat noua slujbă 44 - scrie Al. Tzigara-Samurcaş în 
Memoriile sale - „pentru satisfacerea năzuinţelor 
încă nepronunţate dar totuşi inconştient persis¬ 
tente ale amatorului de vechituri şi amintiri fa¬ 
miliale pe care de la mama am învăţat să le 
iubesc şi apreciez, dovedindu-se în urmă drept 
calităţi aşa de preţioase pentru un viitor muzeo¬ 
graf. 4 ' 9 „Iniţierea mea în cariera muzeografiei 
era astfel consfinţită, iar de atunci, o îndrumare 
conştientă în această direcţie m-a preocupat 
necontenit 44 , conchide el 19 . 

Tocilescu, preocupat aproape exclusiv de 
publicarea metopelor de la Adamclisi, neglijează 
muzeul pe care-1 conducea, iar sarcina tânărului 
„custode preparator 44 consta doar în „ţinerea 
contabilităţii instituţiei destul de încurcate 44 , sau 
inspecţii ale transporturilor pietrelor din Dobro- 
gea, „ocupaţii ce nu mă interesau 44 - mărturi¬ 
seşte el - „căci starea de delăsare a aşa-zisului 
Muzeu singură mă îngrijora şi prin contrast înce¬ 
pusem să reflectez la totala reorganizare a înve¬ 
chitei instituţii. 4411 

Al. Odobescu sfătuieşte pe studentul său să 
plece în străinătate, „ne mai având mult de 
învăţat în Bucureşti 441 ^. La recomandarea Re¬ 
gelui Carol I, ministrul domeniilor, P. P. Carp, îi 
acordă, prin adresa nr. 21299/15 aprilie 1893, 
„un ajutor de învăţământ de 150 lei pe lună, pe 

timp de trei ani, cu începere de la 1 mai 
1893. 4413 Astfel că, după doi ani de studii la Uni¬ 
versitatea din Bucureşti, pleacă la Miinchen şi se 
înscrie la cursurile lui Wilhelm Heinrich Ritter 
von Riehl („Kulturgeschichte des 18/19 
Jahrhundert 44 ), precum şi la lucrările practice ale 
acestuia, de la Muzeul Naţional Bavarez 14 . Este 
dezamăgit de nivelul celorlalţi profesori dar, în 
acelaşi timp, este încântat de atmosfera culturală 
din Miinchen (muzee, pinacoteci, gliptoteci, 
monumente, concerte filarmonice, „spectacu¬ 
loase înscenări wagneniene 4419 ). După un an, se 
mută la Berlin (istoria artei şi arheologia erau 
mai bine reprezentate aici) şi prinde ultimul curs 
al lui Ernest Curtius, autorul descoperirilor arhe¬ 
ologice de la Olympia. Printre profesori, somităţi 
ca: Virchow, Mommsen, Paulsen. Tot aici ia 
parte şi la primul congres de estetică, unde ţine 
comunicarea „înnăscutul simţ estetic al ţăranu¬ 
lui român 4419 . Viitoarele preocupări ce-i vor 
umple întreaga viaţă se întrezăreau din vremea 
studenţiei. 

Se reîntoarce la Miinchen, urmându-1 pe pro¬ 
fesorul Furtwăngler (tatăl dirijorului) care fusese 
mutat la Universitatea Catolică de aici 1 '. 

Deşi consideră că doctoratul „constă în măsu¬ 
rarea, cântărirea ignoranţei relative cu care se 
părăseşte Universitatea : o formalitate necesară, 
dar nicidecum edificatoare 441 ^, îl susţine sub 
îndrumarea profesorului B. Riehl, la 11 martie 
1896, cu o teză despre Simon Vouet, pictorul lui 
Ludovic al XlII-lea. 

în arhiva lui Al.Tzigara-Samurcaş, ce se 
găseşte la Biblioteca Academiei Române, există 
următorul document original 19 : 

„Sub auspicius gloriossissimus 
Augustissimi ac potentissimi Domini Domini 
OTTONIS 
Bavariae Regio 

Comitis Palatini ad Rhenum Bavariae Fran- 
coniae et in Suevia Ducis Ce In Inclyta Universi¬ 
tate Ludovico-Maximilianae 
Rectore Magnifico 
Illustrissimo et experientissimo viro 
Francisco de Baur 

Philosophiae Doctore doctrinae silvarum ad- 
ministrandarum 

Professore publico ordinario Ordinis Mer. 
Michaelis cl. III 

Atque Ordinis Coronae Wurtembergicae 
Equite Cet. 

Experientissimus et Spectatissimus vir 
JOANNES FRIEDRICH 

Philosophiae et Theologiae Doctor Historiae 
Professor Publicus Ordinarius 

Academiae Reg. Literarum Monacensis So- 
cius Ord. Ordinis 

Reg. Helleinici a SS. Salvatore Comendator 
Cet. 

FACULTATIS PHILOSOPHICE SECT.I P.T.DE- 
CANUS ET PROMOTOR CONSTITUTUS 

praiclaro et doctissimo viro ac domino 

ALEXANDRO TZIGARA 
Bucarestino 

Examinibus Rigorosis M AGNA CUM LAUDE Su- 
peratis 

Dissertatione inaugurali scripta Typisque 
mandata 

„Simon Vouet, Hofmahler Ludwigs XIII 64 
DOCTORIS PHILOSOPHLE GR ADU M 
Cum omnibus privilegiis atque immunitati- 
bus eidem adnexis 

Die XI Mensis Marţii MDCCCXCVI 
EX UNANIMI ORDINIS PHILOSOPHORUM SCT.I 
DECRETO CONTULIT 

In huius Rei Testimonium hoc Publicum 
Diploma Sigillis Maioribus Regiae 

Literarum Universitatis et Facultatis Philo- 
sophorum adiectis Facultatis eiusdem 

Decanus atque Rector magnificus ipsi Sub- 
scripserunt. 46 

Cunoscând îndeajuns firea lui Al. Tzigara- 
Samurcaş, cred că modestia acestuia nu era întru 
totul sinceră, când scrie: „Prin ultimul cuvânt al 
savantelor contorsiuni ale clasicei limbi încheind 
aşa de frumos tipărită coală pergamentată şi si¬ 
gilată, se face cunoscut că «s-a conferit cu mare 
laudă prea doctului bucureştean gradul de doctor 
în filosofie», ca şi cum ar fi o mare ispravă această 
diplomă care, ca şi aceea a bacalaureatului nu 


înseamnă decât trecerea unor vămi ale vieţii. Pen¬ 
tru a avea posibilitatea de a activa în anume 
domenii, asemenea paşapoarte universitare sunt 
absolut necesare, fără însă ca ele să dea, cum ar 
pretinde măsura capacităţii sau a cunoştinţelor 
celui căftănit cu atâta solemnitate... 4420 . 

După ce obţine diploma de doctor îşi reia 
postul de la Muzeul de Antichităţi din Bucureşti, 
dar neînţelegerile sale cu Tocilescu, ajunse la un 
punct critic (acesta îi ceruse subordonatului său 
să alcătuiască nişte chitanţe fiscale fictive, ceea 
ce refuză 21 ), îl obligă să demisioneze şi să plece 
iar la Berlin. Aici este primit oficial ca asistent 
voluntar pe lângă Direcţia Generală a Muzeelor 
Regale, sub conducerea lui W. von Bode „marele 
reformator al muzeelor berlineze 4422 . 

Se întoarce din nou în ţară unde lucrează, 
între 1897 şi 1900, ca profesor suplinitor de 
franceză (apoi şi de germană) la Şcoala Normală 
de Institutori din Bucureşti 23 . 

Cu începere de la I ianuarie 1899, „Domnul 
Alexandru Tzigara-Samurcaş Dr. în Filosofie de 
la Universitatea din Miinchen întrunind con¬ 
diţiile cerute de Art. 9 din Regulamentul pentru 
administrarea «Fundaţiunei Universitare Carol 
I» se numeşte (...) în postul vacant de Bibliotecar 
al acestei instituţiuni culturale, prin înaltul De¬ 
cret Regal nr. 50/5 ianuarie 1899. 4424 

La 11 ianuarie, în noua sa calitate, depune 
următorul jurământ 2 

„Jur în numele lui Dumnezeu şi declar pe 
onorea şi conscinţa mea: 

Credinţă Majestăţei Sale Regelui României 
Carol I şi constituţiunei ţărei mele 

De a îndeplini cu sânţenia datoriile ce’mi im¬ 
pune funcţiunea mea; 

De a aplica legile şi de a mă conforma legilor 
întru tote şi pentru toţi, fără pasiune, fără ură, 
fără favore, fără consideraţiune de personă, fără 
nici un interes direct sau indirect. 

Aşa să-mi ajute Dumnedeu! 44 

Al.Tzigara-Samurcaş considera că activitatea 
de bibliotecar era cel puţin una dintre cele pen¬ 
tru care se credea predestinat 26 . 

In februarie 1899 este numit şi suplinitor al 

catedrei de istorie a artei şi estetică la Şcoala de 
Arte Frumoase din Bucureşti, ridicată la rangul 
de Academie*^, care, cu tot numele său pompos, 
era lipsită de local propriu şi funcţiona la etajul 
al Il-lea al Universităţii. 

Ca profesor, el renunţă la citirea textului 
cursului său şi ţine expuneri libere, pentru a 
capta atenţia „zburdalnicilor elevi 44 ^ 3 . In schimb, 
utilizează planşele din colecţia personală, su¬ 
plinind absenţa proiecţiilor; de asemenea, orga¬ 
nizează excursii practice la monumente din Ca¬ 
pitală şi din Curtea de Argeş. Printre elevi i-a 
avut pe: Şirato, Steriade, Ressu, „chiar şi singu¬ 
larul Brâncuşi 44 ^ pe care nu-1 va aprecia (înţe¬ 
lege) niciodată. 

Legat de această perioadă, Al. Tzigara-Samur- 
caş îşi va aminti: „Nu m-am dat în lături de la 
nici o ucenicie capabilă de a mă ajuta la rea¬ 
lizarea gândului - ambiţiei - ce mă stăpânea: 
crearea unui Muzeu naţional 4 ' 30 . „Ar fi fost deci 
nesocotit ca, după o aşa lungă pregătire într-o 
anumită direcţie, să mă fi resemnat la situaţia în 
care m-a surprins sfârşitul de veac, dând uitării 
visurile tinereţii stârnite de lada de chiparos cu 
vechituri a mamei şi concretizate de la primul 
contact cu muzeul, căruia m-am închinat de la 
vârsta de 20 de ani. Părăsirea silită şi revenirea 
la voluntariatul de la Berlin, dovedeau persis¬ 
tenţa neclintită a tinereştii zămisliri a unui mu¬ 
zeu naţional românesc 4 ' 31 . 

în anul 1900 are loc Expoziţia Internaţională 
de la Paris. Dar, din partea delegaţiei româneşti, 
„în locul splendidelor costume ţărăneşti s-au 
expus, într-o vitrină pretenţioasă, costume ale fe¬ 
meilor din târguri, încărcate cu argint şi cu aur şi 
desene fanteziste 44,1 ". 

De aceea Al.Tzigara-Samurcaş, a cărui compe¬ 
tenţă începe a fi recunoscută, inaugurează „o 
propagandă în favoarea unei mişcări artistice, 
pregătind încercarea unei noi tentative a înfiin¬ 
ţării unui muzeu naţional viu, spre deosebire de 
cimitirul oropsit şi cu vicleană patimă păzit de 
cunoscutul cioclu al aşa-zisului muzeu existent 44,13 . 

Starea necorespunzătoare a Muzeului de An¬ 
tichităţi, pe de o parte şi, pe de alta, dorinţa de 

a-1 restructura, venită din partea tânărului şi im¬ 
petuosului specialist, au dus în mod inevitabil la 

Conflictul dintre Al. Tzigara-Samurcaş 
şi Grigore Tocilescu 

Am ezitat să acord atâtea pagini unui scandal 
care umbreşte personalităţile unor cărturari de 
seamă, precum Grigore Tocilescu şi Al. Tzigara- 
Samurcaş. Dar, în acelaţi timp, am considerat că 
este un moment extrem de important în destinul 
muzeografiei româneşti: Al. Tzigara-Samurcaş se 
rupe astfel de fostul său mentor şi, în aceeaşi 
măsură, de Muzeul de Antichităţi, îndreptându-şi 
interesul acum mai mult spre un alt domeniu - 
etnografia şi „arta naţională 44 . Pierzând orice 
şansă de a mai ajunge vreodată director al Mu¬ 
zeului de Antichităţi (acesta era, desigur, visul 
său nemărturisit, prin realizarea căruia spera să-l 
restructureze radical, conform concepţiilor sale 
muzeografice), va lupta din răsputeri pentru 
înfiinţarea propriului său muzeu. In ultimă in¬ 
stanţă, neînţelegerile şi ruperea relaţiilor dintre 
cei doi au stat la baza creării Muzeului de Artă 
Naţională. 

M-am ocupat şi de un alt conflict, cel cu G. D. 
Mirea, directorul Şcolii de Arte Frumoase pen¬ 
tru că, obţinând câştig de cauză, Al. Tzigara- 
Samurcaş va reuşi să întărească poziţia nou în¬ 
fiinţatului Muzeu, la care visase atâta. Celelalte 
conflicte (cu N. Iorga, G. Oprescu, printre atâtea 
multe altele!), neavând nici cauze şi nici rezul¬ 
tate notabile pentru ideea desăvârşirii Muzeului 
(poate doar, cel către sfârşit, cu arhitectul N. 
Ghika-Budeşti) şi fiind izvorîte mai ales din or¬ 
golii şi manifestări ale unor personalităţi contra¬ 
dictorii, nu au fost menţionate decât în treacăt. 

Aşa cum am văzut, Al. Tzigara-Samurcaş, 
„custode preparator 44 fiind, primeşte de la direc¬ 
torul său un concediu de 3 ani pentru a-şi de¬ 
săvârşi studiile în Germania. De aici se întoarce 
în 1896 cu idei novatoare pe care intenţiona să 
le pună în aplicare, reformând muzeografia 
românească. Dar, în loc să le împărtăşească, în 
primul rând, lui Tocilescu, şeful său ierarhic, 

trece peste acesta, cerând succesiv audienţe 
Regelui şi preşedintelui Consiliului de miniştri 
(D. A. Sturdza) pentru a le expune proiectele 
sale. Astfel, la 16 mai 1896, Colonelul Coandă 
(pentru şeful Casei Militare Regale) îi comunică: 
„Luând ordinele M.S. Regelui am onoare a vă 
însciinţa că Majestatea Sa va binevoi a vă primi 
în audienţă Duminică 19 ale curentei la orele 2 
p.m.“^ 4 . 

Era firesc ca primul drum să-l facă pentru a-şi 
exprima gratitudinea faţă de cel care, cu ge¬ 
nerozitate, îi acordase bursa de studii. Dar, după 
întrevederea cu augustul său protector, Al. Tzi- 
gara-Samurcaş se adresează şi lui Sturdza: 

„Cu ocaziunea audienţei ce mi s’a acordat de 
către M. S. Regele, am avut onoarea a supune 
Majestăţii Sale unele planuri de reforme privi¬ 
toare la starea Muzeelor, la conservarea mo¬ 
numentelor precum şi la studiul artei în genere. 

Aceste planuri găsind înalta aprobare a Ma¬ 
jestăţii Sale şi autorizat fiind în deosebi de către 
Majestatea Sa a le supune şi Excelenţei Voastre, 
am onoarea a vă ruga, Domnule Prim Ministru, 
să bine-voiţi a-mi acorda o audienţă într’acest 
scop 44 şi semnează: „Dr. Phil. Al. Tzigara, Str. 
Icoanei 25“ 35 . 

Audienţa însă nu i-a fost admisă, „spre a nu 
indispune pe neofitul liberal 4430 , ştiut fiind că 
Tocilescu tocmai trecuse la partidul lui D. A. 
Sturdza, părăsindu-i pe conservatori. 

Aceste audienţe le-a solicitat, repet, fără a-1 
înştiinţa în vreun fel pe Grigore Tocilescu. Mai 
mult, de la întoarcerea sa din străinătate, cus¬ 
todele preparator nici nu a mai trecut pe la Mu¬ 
zeul la care, oficial, era încă angajat, atitudine 
ce-1 face pe director să-i scrie, nu fără ironie, la 1 
iunie 1896: 

„Domnule, 

Am onoarea a vă aminti că oarele de cance¬ 
larie ale acestui serviciu sunt ca şi ale Onor. Mi¬ 
nister de Instrucţiune Publică în toate zilele de 
lucru de la 9-12 şi 3-5 p.m. 

îmi place a crede că vă veţi conforma invi- 
taţiunei de a veni regulat la serviciu. 4437 

Simţindu-se ofensat, dar mai ales având reve¬ 


laţia că pentru cariera sa şi pentru soarta mu¬ 
zeografiei în general, o ruptură cu vechiul 
Muzeu de Antichităţi se impunea, Al. Tzigara- 
Samurcaş demisionează, cerere acceptată de 
direcţie (prin raportul nr. 55/5 iunie 1896, prin 
care e înlocuit cu I. Fakler) 33 , după care pleacă 
din nou în străinătate, de această dată (la sfa¬ 
turile Regelui) interesându-se de organizarea bi¬ 
bliotecilor^. Reîntors în ţară, el este hotărât să 
aplice reformele în muzeografie şi să creeze un 
nou muzeu, bazat pe principiile ştiinţifice proas¬ 
păt acumulate. în realizarea acestui scop, el a 
înţeles că primul pas ce trebuia întreprins era 
înlăturarea lui Grigore Tocilescu de la conduce¬ 
rea singurului muzeu naţional existent. In acest 
sens, în ianuarie 1901, trimite un amplu memo¬ 
riu Ministrului de la acea dată, C. Arion, prezen- 
tându-i neregulile din gestiunea Muzeului da¬ 
torate „incorectitudinii 4 ' lui Tocilescu, demers ce 
rămâne însă fără rezultat. Ce-i reproşa în fond? 

1. Tocilescu ar fi falsificat unele chitanţe de 
la achiziţii de obiecte, adăugând un zero, dife¬ 
renţa, evident, însuşindu-şi-o; 

2. Pe statul de plată al şantierului de la Adam¬ 
clisi, unde directorul-arheolog efectua săpături, 
era trecut ca paznic un anume Aii Tufan care, în 
realitate, îşi părăsise serviciul de 3 ani; 

3. Nereguli cu nişte cărţi comandate în Ger¬ 
mania (la Miinchen) şi refuzul de a plăti pe unii 
librari, după patru ani, cu toate protestele con¬ 
sulului respectiv; 

4. încasarea sumei de 2.000 lei, ce reprezen¬ 
tau subvenţiile pentru biblioteca seminarului 
arheologic, bibliotecă ce, în fapt, nu exista 40 . 

Pentru a-şi susţine acuzaţiile, Al. Tzigara- 
Samurcaş şi-i apropie pe: Pamfil Polonic, exce¬ 
lentul desenator al Muzeului de Antichităţi, D. 
Popescu, fost copist şi Şt. Nicolaescu, student, 
custode şi apoi copist la acelaşi Muzeu. 

Fireşte, la toate acestea, Gr. Tocilescu răs¬ 
punde prin justificări menite a demola fiecare 
acuzaţie în parte. Dar, conflictul părăseşte cadrul 
strict profesional, răbufnind în presă cu o vio¬ 
lenţă asemănătoare cu unele „pamflete 44 din 
zilele noastre, prin deplasarea problemelor de 

fond spre abjecte atacuri la persoană. 

La 27 ianuarie 1902, sub semnătura lui Caion, 
acelaşi Caion (Const. Al. Ionescu) devenit celebru 
prin acuzaţiile de plagiat împotriva lui Caragiale 
(urmate de nu mai puţin celebrul proces de calom¬ 
nie pe care scriitorul i-1 intentează), apare în re¬ 
vista Forţa Morală 44 : „Cursul acesta de estetică (al 
lui Al. Tzigara-Samurcaş) se mărgineşte, în fiecare 
an la repetarea interpretării Madonelor lui Ra- 
phael şi această papagalicească repetiţie cu fru¬ 
moase proiecţiuni fotografice şi care arată că avem 
a face cu un măiestru fotograf, iar nu cu un esteti¬ 
cian, se face într-o sală mică a fundaţiei Carol şi la 
care participă numai aleşii d-lui sus pomenit. 46 In 
opoziţie, „(Grigore Tocilescu) ca director al Muzeu¬ 
lui Naţional, el înzestră Bucureşti cu un museu mi¬ 
nunat organizat şi în care ordinea cea mai deplină 
domneşte spre marea supărare a unor pygmei cu 
barba de gnomi uricioşi.“ 4 ^ Parti pris-vl autorului 
rândurilor de mai sus este evident... 

In duelul din presă al celor doi protagonişti, 
ziua de 22 februarie 1902 pare a fi deosebit de 
fructuoasă. In primul rând, Al. Tzigara-Samurcaş 
ţine să răspundă atacurilor, găsind găzduire în 
Epoca , unde publică un articol intitulat „O lă¬ 
murire 44 şi unde scrie, printre altele: „(...) n-aş re¬ 
leva deci nici ultimele insulte din «Forţa Morală», 
dacă n-aş şti că la spatele discalificatului şi ires¬ 
ponsabilului Caion nu s-ar ascunde profesorul 
Tocilescu, care neavând curajul de a debita în 
scris infamiile ce colportează pe seamă-mi, se 
servă de inconştienţa unor indivizi ca Caion... 4443 

In aceeaşi zi, ziarul Adevărul publică un in¬ 
terviu luat lui Tocilescu: 

Care credeţi că e pricina care l-a determi¬ 
nat (pe Al. Tz-S) să vă atace? 

- I-a intrat în cap să se facă profesor de arche- 
ologie la facultate. Şi pentru că toată lumea 
vorbeşte şi recunoaşte că e o nulitate (sic!), îşi 
închipuie că eu i-aş fi scornit această reputaţie. 44 
Şi, mai departe, acelaşi Tocilescu: „Nu-i de dem¬ 
nitatea mea să stau de vorbă cu un domn ca Tzi- 
gara, care n-are absolut nici o valoare (sic!) şi nu 
s-a ridicat decât prin intrigi. Acest domn a fost 
elevul meu, am avut slăbiciunea să-l protejez; 

i-am înlesnit plecarea în străinătate; i-am cum¬ 
părat palton când n-a avut (sic!); iar astăzi ca re¬ 
cunoştinţă debitează infamii ordinară pe so¬ 
coteala mea.' 444 

La intenţia manifestată de Gr. Tocilescu de 
a-1 da în judecată pe Al. Tzigara-Samurcaş pentru 
calomnie, L’Echo de Roumanie din aceeaşi zi, 
22 februarie, relatează: „A la suite de fentrefilet 
păru ce matin dans LEpoca, sous la signature de 
M. Tzigara, employe â la bibliotheque Carol, 
M. Tocilescu, l’eininent professeur universitaire, 
se trouvant grossierement offense, a remis la 
chose entre Ies mains du Procureur royal. 4443 

In fine, pentru a mă limita doar la câteva 
exemple din articolele ce au umplut ziarele şi re¬ 
vistele acelei epoci, făcând deliciul unei anumite 
categorii de cititori, Conservatorul din 1 martie 
al aceluiaşi an 1902 descrie pe cei doi astfel 4() : 
Gr. Tocilescu: „un model de savant şi patriot 44 ; 
Al. Tzigara-Samurcaş: „o mediocritate care fără 
măcar să fie «aurea», a ajuns în fine bibliotecar la 
Fundaţia Universitară Carol I. 44 

Un lucru este de neînţeles: dacă Al. Tzigara- 
Samurcaş, din vremea când era salariat al Mu¬ 
zeului de Antichităţi, şi-a putut da seama de lipsa 
calităţilor de conducător al unei instituţii de cul¬ 
tură în ce îl priveşte pe Tocilescu, şi, dacă i-a des¬ 
coperit grave nereguli în gestiune, de ce le-a 
tăinuit? Ba, mai mult, în timpul studiilor din 
Germania, îi trimetea acestuia scrisori înflăcă¬ 
rate, din care se desprinde un respect nemărginit 
pentru profesorul său: 

„Rămân al dv. recunoscător şi devotat elev 
(...) faţă de scumpul şi respectabilul său D. pro¬ 
fesor, caşi înainte. 44 (Miinchen, 8 iunie 1893) 4 ' 
Sau: „Pe lângă mulţumirea sufletească veţi avea 
şi recunoştinţa generaţiilor viitoare, ce vor vedea 
în d-voastră pe adevăratul reformator (sic!) al 
acestei instituţii de cultură atât de necesară în 
Stat. 44 (Berlin, 10 ianuarie 1894 48 ) Şi, în sfârşit: 
„(...) a mea recunoştinţă pentru toate bineface¬ 
rile părinteşti ce vă datoresc, rămân al dv. re¬ 
cunoscut şi devotat elev 44 declaraţie pe care Al. 
Tzigara-Samurcaş o face viitorului său inamic în 
scrisoarea trimisă de la Berlin, la 24 mai 1894 4 ^. 

Pe de altă parte, pare ciudat şi tonul din 
scrisorile lui Grigore Tocilescu către subalternul 
său, pe care ar fi trebuit să-l cunoască bine încă 
din timpul colaborării lor; dacă, puţini ani mai 
târziu, îl considera „o nulitate 46 , un om „care 
n-are absolut nici o valoare 66 , în scrisori, tonul 
său vădeşte, dimpotrivă, cel puţin satisfacţia faţă 
de succesele ştiinţifice ale elevului său, dublată 
de o certă afecţiune: „Bravo pentru găsirea ma¬ 
nuscript. 66 (Bucureşti, 24 iunie 1895); „(...) o 
strângere de mână amicală 66 (10 septembrie 
1895) şi „(...) amabila d-tale scrisoare şi la rândul 
meu simţ o deosebită plăcere a-ţi ura toate feri¬ 
cirile şi succesele. Studiile ce ai început cu atâta 
entusiasm să-şi găsească a lor legitimă şi firească 
încheiere. 66 (Bucureşti, 18 ianuarie 1896) ;3 °. 

Faţă de amploarea pe care a luat-o conflictul 
dintre cei doi şi violenţa din presă ce duceau la 
o negativă înrâurire asupra opiniei publice dar, 
mai ales, asupra tineretului universitar, Spiru 
Haret, ministru din 1901 )l , însărcinează pe Pe¬ 
tru Răşcanu, profesor din Iaşi şi inspector gene¬ 
ral al învăţământului secundar' 3 - să întreprindă o 
anchetă. Acesta, însoţit de un contabil, va cer¬ 
ceta situaţia din Muzeul de Antichităţi în urma 
gravelor acuzaţii aduse de Al. Tzigara-Samurcaş 
contra fostului său director. Dotat cu mult tact, 
Răşcanu va chema în audienţă pe fiecare în 
parte pentru a-şi expune punctul de vedere (ca şi 
pe ceilalţi salariaţi ai Muzeului) fără a dezvălui 
unuia ce a afirmat celălalt. Rezultatul anchetei 
este materializat printr-un raport adresat către 
Ministru la 6 aprilie 1902, purtând menţiunea 
„Personal şi confidenţial 66 . Discreţia cu care a 
fost făcută ancheta reiese şi din faptul că Spiru 
Haret a ţinut secret dosarul şi nu i l-a arătat lui 
Al. Tzigara-Samurcaş, deşi acesta i l-a cerut în 
mai multe rânduri. Nu a fost prezentat nici tri¬ 
bunalului (în procesul de calomnie Tocilescu 
versus Tzigara) deşi o copie a fost cerută oficial 
în a doua şedinţă de către C. Arion, în numele 
apărării, cu aprobarea judecătorilor^. 

Poate nu este inutil de a remarca eficienţa 
funcţionarilor publici din acea vreme... Rapor¬ 
tul, reprezentând un dosar cu 167 file manu¬ 


scrise, este remis Ministrului la numai o lună de 
când a primit însărcinarea, timp în care o sin¬ 
gură persoană (ajutată doar de un contabil) a au¬ 
diat părţile, a cercetat documentele ce constitu¬ 
iau incriminarea, a cules opiniile martorilor şi a 
redactat concluziile. îmi vine greu să nu-mi pun 
întrebarea cât ar fi durat azi o acţiune similară 
şi, mai ales, ar fi fost ea finalizată? E drept, nici 
Răşcanu nu ajunge la o concluzie tranşantă fi¬ 
indcă „Este vorba de un personaj însemnat (To¬ 
cilescu, n.m.) în şcoala şi în ştiinţa românească; 
este vorba despre un profesor universitar; afară 
de aceasta, ancheta e foarte grea şi cu mare 
răspundere. Eu nu am curagiul de a face. 66 ^ 4 
Totuşi, deşi impresionat de charisma profesoru¬ 
lui, raportorul recomandă: „Denunţările d-lui 
Tzigara-Samurcaş trebuiesc luate în conside- 
raţiune. Cred că investigaţiunile anchetei trebuie 
să se întindă asupra întregei gestiuni a d-lui To¬ 
cilescu, la toate sumele pe care d-sa le-a mânuit 
în curgere de mai bine de douăzeci de ani. 66 ^ 

Şi deşi, din studierea dosarului, reiese că, în 
final, Răşcanu era tentat să încline balanţa către 
Tocilescu, bazându-se mai mult pe intuiţia că un 
personaj de o valoare ştiinţifică unanim re¬ 
cunoscută nu s-ar preta la incorectitudinile rele¬ 
vate de către Al. Tzigara-Samurcaş dar pe care, 
de asemenea, nu putea să nu le ia în conside¬ 
raţie, funcţionarul Ministerului preferă să nu 
tragă nici o concluzie precisă. Este de părere, 
însă, că „polemica scandaloasă dintre aceşti 
domni avea să aibă influenţă nenorocită asupra 
tinerimei noastre universitare. 66 ^ 

Nici ministrul Haret, poate şi din cauza im¬ 
pactului politic pe care l-a provocat conflictul, nu ia 
vreo măsură, dar îndoielile faţă de Tocilescu îl fac 
să noteze pe marginea faimosului dosar: „Modul 
neregulat cum se ţine comptabilitatea museului de 
anticităţi nu poate se mai continue. 66 ^ 7 

„Afacerea 66 , însă, continuă... Grigore Tociles¬ 
cu îl dă în judecată pe Al. Tzigara-Samurcaş pen¬ 
tru „delictul de denunţare calomnioasă înscris 66 , 
constituindu-se parte civilă pentru suma de 
100.000 lei, prin cererea înregistrată la Tribu¬ 
nalul Ilfov sub nr. 16235 din 21 martie 1902' 78 . 


http://martor.muzeultaranuluiroman.ro / www.cimec.ro 



Nu voi zăbovi asupra procesului care nu a 
făcut altceva decât să declanşeze noi şi noi pa¬ 
timi. El se încheie în mod fericit la 18 iunie 
1902 prin retragerea plângerii lui Tocilescu, în 
schimbul promisiunii lui Al. Tzigara-Samurcaş 
de a înceta orice atac în contra acestuia. Satis¬ 
facţia unui astfel de deznodământ este exprimată 
şi de Rege faţă de Al. Tzigara-Samurcaş, cu 
ocazia primirii acestuia la un dejun la Castelul 
Peleş, la 20 iunie 1902 50 . 

Din acest moment, Al. Tzigara-Samurcaş îşi 
va îndrepta întreaga sa energie spre realizarea vi¬ 
itorului Muzeu pe care-1 va crea în 1906, acum 
când toate punţile dintre el şi Muzeul de Anti¬ 
chităţi fuseseră iremediabil distruse, despărţire 
pe care nu o va regreta în nici un chip. Este un 
mod elegant de a spune că „tot răul, spre bine 66 
când, după 45 de ani, va afirma: „(...) fostului 
meu director Tocilescu, care m-a silit să mă re¬ 
trag, în 1896, din postul de la Muzeu, îi sunt azi 
recunoscător, rămânând în acel serviciu aş fi 
contractat, poate metodele de acolo şi neputând 
activa conform celor învăţate în streinătate mi-aş 
fi compromis orice valorificare ulterioară. 6600 

* 

Ajuns director al Muzeului pe care şi l-a visat, 
Al. Tzigara-Samurcaş începe lupta cu autorităţile 
(prelungită, de fapt, până la pensionarea sa) care 
nu-i acordau fondurile atât de necesare insti¬ 
tuţiei pe care o conducea. Astfel, în 1910 sub¬ 
venţia pentru Muzeu este redusă cu 6000 lei. Ex¬ 
plicaţia o dă însuşi Al. Tzigara-Samurcaş: 
„Cauzele acestui reviriment (?) erau următoa¬ 
rele: 1. Indispoziţia cauzată de articolul din Viaţa 
rom. 2. Pofta unor tineri dascăli liberali de a fi 
directori ai Muzeului ce era acum pus pe roate şi 
3. Răzbunarea lui Gârboviceanu pentru afrontul 
primit cu prilejul vizitei sale la Muzeu. 6601 

Situaţia dramatică în care se găsea Muzeul 
fusese expusă în menţionatul articol din Viaţa 
românească din ianuarie 1908 („Suntem vred¬ 
nici de un Muzeu naţional? 66 ). Autorul arăta 
diferenţele materiale dintre Muzeul său şi cel 

similar din Sofia, dar îl compara şi cu alte mu¬ 
zee, deja existente în Bucureşti. Conform datelor 
dezvăluite, salariul directorului era de 2400 lei la 
Muzeul de la Şosea, 5580 lei la cel din Sofia, 
5160 la Muzeul de Antichităţi şi 4800 la Muzeul 
de Zoologie. In privinţa fondurilor pentru 
achiziţii şi întreţinere a colecţiilor, Muzeul de 
Etnografie şi Artă Naţională din Bucureşti bene¬ 
ficia de 2000 lei, în vreme ce la Sofia se alocau 
20.000 lei, 9000 lei la Muzeul de Antichităţi şi 
57.000 lei la cel de Zoologie 02 . 

La 21 februarie 1910, Al. Tzigara-Samurcaş 
adresează ministrului Spiru Haret următoarea 
scrisoare: „Persoane interesate a defăima Mu¬ 
zeul şi a-i stânjeni dezvoltarea, zvonesc că vii¬ 
torul buget al instituţiei va fi redus. Dacă aceste 
zvonuri au oarecare temei, am onoare a vă ruga 
să binevoiţi a-mi acorda favoarea unei audienţe 
pentru a vă expune programul de activitate al 
Muzeului, precum şi planurile pentru viitoarea 
lui dezvoltare, care sper că vă vor convinge de 
nevoia de a se menţine cel puţin, dacă nu se 
poate spori, subvenţia din trecut. 6602 

Neprimind nici un răspuns de la Ministru. 
Al. Tzigara-Samurcaş se adresează cu un apel 
Camerei, pe care-1 intitulează „Apel către onor. 
reprezentanţi ai naţiunei 66 ° 4 , în care arată nece¬ 
sitatea sporirii bugetului pentru Muzeu şi, în nici 
un caz, reducerea lui. Cum era de aşteptat, 
această manifestare neobişniută venită din par¬ 
tea unui director de Muzeu a stârnit reacţii con¬ 
tradictorii. In timp ce deputatul Stavri Brătianu 
întreba pe Spiru Haret dacă prin astfel de pro¬ 
cedee „nu s-ar stabili un fel de anarhie între 
funcţionari şi miniştri 6605 , Al. Marghiloman pro¬ 
testează că celui mai bun şi bine condus Muzeu 
„s-au tăiat alocaţia 66 , dându-se totuşi bani pentru 
societăţile culturale mărunte, coruri etc. Şi aceas¬ 
ta, când valori ale culturii româneşti „se duc din¬ 
colo de Dunăre şi dincolo de Tisa. 66 °° Marghilo¬ 
man era de părere că Ministrul este dator să 
conlucreze cu unii directori (specialişti), ce nu 
sunt simpli funcţionari, că „are obligaţia chiar 
de a nu lua nici o măsură fără a-i fi consultat. 6 * 0 ' 

Cu toate acestea, Ministrul ia măsuri drastice 

împotriva rebelului director. Pe marginea unui 
exemplar tipărit al apelului care a stârnit furtuna 
în Parlament, scrie, cu o mână nervoasă 68 : 

„Circulara aceasta trămisă de un director 
care este funcţionar pus sub ordinele Ministru¬ 
lui, care trebue se esecute acele ordine fără ob¬ 
servaţii, care nu are căderea de a discuta, şi cu 
atât mai puţin adresându-se deputaţilor peste 
capul Ministrului, constitue un act de cea mai 
gravă nedisciplină. Nu permitem d-lui Tzigara a 
crede că pricepe D-sa mai bine de cât noi intere¬ 
sele Ministerului, cari anume cheltuieli trebue 
sau nu trebue făcute, şi în ce mesură, nici că 
ne-am desinteresa de soarta Museului de artă 
naţională pe care noi, iar nu D-sa, l’am înfiinţat, 
fără să avem trebuinţă nici de îndemnul, nici de 
sfaturile D-sale. Pentru aceasta i se va pune în 
vedere că pe viitor i se interzic cu totul manifes¬ 
taţii de acest fel. (ss) Haret. 44 

Apoi, îi trimite „Domnului Director al mu- 
zăului de artă naţională şi etnografie - loco 44 o 
înştiinţare, la 20 martie 1910, prin care-1 anunţa 
că a dat un avertisment lui... Al. Tzigara-Samur- 
caş, directorul Muzeului 66 . 

„Domnule Director, Avem onoare a vă aduce 
la cunoştinţă că subsemnatul a avertizat pe D-nul 
Al. Tzigara-Samurcaş, Director al acelui muzău, 
de oare ce D-sa a făcut un act de cea mai gravă 
nedisciplină, căci a adresat D-lor Deputaţi un 
apel cu privire la bugetul acelui muzău, peste 
capul subsemnatului, făcând observaţii asupra 
dispoziţiunilor Ministerului şi discutând acele 
dispoziţiuni. Ministru (ss) Haret. 44 

înştiinţarea era însoţită de avertismentul pro¬ 
priu zis, adresat direct lui Al. Ţigara-Samurcaş; el 
reia, într-o mare măsură, textul adnotării lui 
Spiru Haret, pe care am prezentat-o mai sus 76 : 

„Circulara către D-nii Deputaţi cu privire la 
bugetul muzăului de artă naţională trimis de dv. 
care în calitate de director al numitului muzău 
sunteţi funcţionar pus sub ordinele subsemnatu¬ 
lui, care trebuie să executaţi acele ordine fără ob¬ 
servaţii, care nu aveţi cădere de a le discuta şi cu 
atât mai puţin adresându-vă D-lor deputaţi peste 
capul subsemnatului, constitue un act de cea mai 


gravă indisciplină. Nu vă permitem să credeţi că 
Dv. pricepeţi mai bine decât noi interesele Mi¬ 
nisterului, cari anume cheltueli trebue sau nu 
trebue făcute, şi în ce măsuri, că ne-am desin¬ 
teresa de soarta muzăului de artă naţională pe 
care noi, iar nu Dv., l-am înfiinţat, fără să avem 
trebuinţă nici de îndemnul, nici de sfaturile Dv. 

Pentru aceasta subsemnatul vă avertizează şi 
vă pune în vedere că pe viitor vi se interzice cu 
totul manifestaţii de acest fel. Ministru (ss) 
Haret. 44 

Termenii sunt deosebit de duri, dar trebuie 
remarcat că, spre cinstea Ministrului, la numai 
câteva zile de la fulminantul avertisment, acesta 
răspundea la problemele de serviciu ridicate de 
Al. Tzigara-Samurcaş, cu acelaşi ton normal şi 
politicos. El considera, deci, incidentul încheiat; 
şi-a făcut datoria de conducător, manifestându-şi 
nemulţumirea o singură dată şi, fără resentimen¬ 
te, relaţiile dintre cei doi redevin fireşti, adică 
cele dintre un ministru al culturii şi un director 
de instituţie culturală. 

Din păcate, eforturile lui Al. Tzigara-Samur¬ 
caş s-au dovedit pe moment a fi inutile, fiindcă 
bugetul a fost totuşi redus, iar „(...) directorul a 
considerat avertismentul echivalent cu rănile de 
pe câmpul de onoare al unei lupte în favoarea 
instituţiei, de progresul căreia se credea respon¬ 
sabil. 4471 

Nu se poate spune că apelul a rămas complet 
fără urmări; poate şi datorită lui s-a creat acea at¬ 
mosferă favorabilă începerii construcţiei noii clă¬ 
diri a Muzeului, a cărei piatră fundamentală a 
fost pusă la 17/30 iunie 1912. 

Greutăţile întâmpinate de acum încolo, pen¬ 
tru desăvârşirea noului palat, le-am expus pe larg 
într-un capitol anterior. Arătam că lucrările au 
stagnat în 1913 din cauza războaielor balcanice, 
când sumele ce ar fi trebuit să fie alocate Muzeu¬ 
lui au luat alte căi. însuşi directorul Samurcaş, 
cu toate că era scutit de serviciul militar, se va 
înscrie voluntar. El trimite ministrului de Război 
următoarea cerere 72 : 

„Domnule Ministru, Subsemnatul din contin¬ 
gentul 1895 deşi dispensat de serviciul militar, în 

împrejurările de faţă însă ţin a-mi face datoria către 
Patrie, punându-mă la dispoziţia D.V. 66 

La 28 iunie 1913, primeşte de la colonelul 
Lupescu, în numele Ministrului ' 8 : „Domnule, 
Ca rezultat al petiţiei Dv, am onoare a vă face 
cunoscut că vi s’a aprobat înrolarea voluntară în 
armată, în trupa Ministerului de Războiu. 

In consecinţă, vă veţi pune la dispoziţia Ser¬ 
viciului supravegherei ştirilor/ 6 

La sugestia soldatului voluntar de a fi mai 
folositor pe front (dacă tot nu putea fi combatant), 
ministrul de Război, generalul de divizie Hajdeu 
cere aprobarea din partea Regelui CaroP 4 : 

„Raport către Majestatea Sa Regele. 

Sire, Domnul Tzigara-Samurcaş, profesor, 
Bibliotecar al Fundaţiei Carol I, Director al Mu¬ 
zeului naţional s’a înrolat ca soldat voluntar, deşi 
după vârstă, nu făcea parte din clasele mobi¬ 
lizate, în ziua chiar când s’a decretat mobi¬ 
lizarea. 

Repartizat la Biroul Presei, el în dorinţa de a 
fi cât mai folositor în războiul actual, şi-a expri¬ 
mat în mai multe rânduri dorinţa vie de a fi tri¬ 
mis pe câmpul de luptă, pe lângă Marele Cartier 
General, ca astfel, fiind martor la scenele de pe 
câmpul de luptă, să poată să le eternizeze şi să 
contribuie prin cunoştinţele sale la formarea 
unei arhive nepreţuite a vitejiei româneşti. 

In vederea scopului urmărit şi a avântului pa¬ 
triotic de care este inspirat acest fiu al Patriei, 
cunoscând şi aptitudinile sale în această direcţie, 
sunt de părere, dacă şi MAJESTATEA VOASTRĂ 
aprobă, să-i se îndeplinească cererea. 66 

Primind aprobarea regală, Al. Tzigara-Samur¬ 
caş este încunoştinţat la 9 iulie 1913 că este 
ataşat pe lângă „Marele Quartier General 66 , ca să 
poată urmări operaţiile şi să poată culege „mate¬ 
rialul necesar din punct de vedere istoric. 66 Prin¬ 
cipele moştenitor Ferdinand semnează la Turnu 
Măgurele (14/27 iulie 1913) un act prin care-1 au¬ 
torizează pe Al. Tzigara-Samurcaş să execute fo¬ 
tografii pe teatrul operaţiunilor militare^. 

Este posibil ca această atitudine patriotică şi 
chiar (de ce nu?) eroică a lui Al. Tzigara-Samur¬ 
caş să fi cântărit mai mult la numirea sa, prin 

înaltul Decret Regal nr.1946, „pe 1 Aprilie 1914 
în postul de director al Fundaţiei «Carol I» 66 . De¬ 
cretul este „dat în Silistra, la 30 Aprilie 1914.“ 77 
Chiar şi locul de unde emană actul regal pare a 
fi fost special ales: oraşul Silistra fusese alipit 
României, odată cu cele două judeţe sud-dobro- 
gene, dobândite în urma războaielor balcanice. 
Totuşi, în acelaşi an 1914, Al. Tzigara-Samurcaş 
candidează fără succes la Academia Română ' 8 . 

Intrarea României în primul război mondial, 
împotriva Puterilor Centrale, aduce o cotitură 
importantă şi în viaţa lui Al. Tzigara-Samurcaş; 
în Bucureştiul ocupat de trupele germane, el 
este numit prefect al Poliţiei. Acesta a fost un 
motiv de denigrare a sa, reproşându-i-se colabo¬ 
rarea cu inamicul. I s-au adus acuzaţii extrem de 
grave, la care m-am mai referit. 

După război, Al. Tzigara-Samurcaş publică 
broşura Mărturisiri si-li-te (Bucureşti, Tipografia 
„Convorbiri literale 66 , 1920) care constituie un 
răspuns la atacurile violente formulate de către 
fostul rector al Universităţii, I. Athanasiu~ () . Pe 
parcursul a 164 de pagini, el justifică acceptarea 
demnităţii de prefect al poliţiei Capitale. Astfel, 
încă de la 15/28 noiembrie 1916, el primise 
următoarea scrisoare de la Rege: 

„Din înalt Ordin sunteţi rugat să binevoiţi a 
lua însărcinarea de a reprezenta Casa Regală şi 
Domeniul Coroanei şi a apăra interesele respec¬ 
tive, faţă de autorităţile civile şi militare în tot 
timpul absenţei Noastre în Capitală (...) 6680 Deci, 
el s-a aflat tot timpul în Bucureşti în serviciul co¬ 
mandat, reprezentând interesele Casei Regale. 
Numirea ca prefect al Poliţiei a fost făcută - tot 
de către autorităţile româneşti - în urma de¬ 
misiei generalului Mustaţă „stânjenit mai ales 
prin necunoaşterea limbii germane. 6681 

La 30 noiembrie 1916, Al. Tzigara-Samurcaş 
primeşte din partea Ministerului de Interne 8 “: 

„Domnule, am onoarea a vă face cunoscut că, 
prin deciziunea noastră No. 68778, aţi fost în¬ 
sărcinat să îndepliniţi funcţiunea de prefect al 
poliţiei Capitalei în tot timpul lipsei de la post a 
titularului. (...) p. Ministru (ss) L. C. Kostaki, Di¬ 
rector (ss) G. Chiriachidi. 66 

Cum a înţeles Al. Tzigara-Samurcaş să-şi facă 
datoria ce-i incumba din noua sa ipostază, reiese 
din subtitlul unui capitol al broşurii: „Rolul pre¬ 
fectului de Poliţie. Ocrotirea intereselor româ¬ 
neşti. Paratrăznet contra ocupanţilor. Greutăţi 
întâmpinate. Protejarea personalului. Menţinerea 
prestigiului poliţiei româneşti. 4483 Şi, evident, dă 
numeroase exemple de corectă îndeplinire a grelei 
şi ingratei sale misiuni, din care reiese că nu şi-a 
făcut decât datoria faţă de Ţară şi Coroană. 

Dar, poate cel mai grav cap de acuzare l-a 
reprezentat însoţirea împăratului Wilhelm al 
II-lea la Curtea de Argeş. Voi reda un fragment 
din relatarea fostului prefect al poliţiei: 

„In ziua de 18 Sept. 1917 Mareşalul Macken- 
sen îmi comunică «sub cea mai severă discre- 
ţiune» că peste 2 zile Kaiserul urma să vie la 
Curtea de Argeş. El nu voia să vadă pe nici un 
om politic din ţară. In calitate de reprezentant al 
Casei Regale, însă, eram chemat să însoţesc pe 
Kaiser la mormintele regeşti (...). Cu acest prilej 
Mareşalul mă roagă să reinstalez în Biserica epis¬ 
copală evanghelia Reginei Elisaveta, pe care, 
pentru o mai mare siguranţă, o ridicasem în Oc¬ 
tombrie 1916. 

Joi 20 Sept., după amiază, am sosit cu trenul 
Mareşalului la Argeş (...). Firul gândurilor, pline 
de grije în privinţa rezultatului întrevederii, fu 
întrerupt de automobilul aducând pe Kaiser, 
însoţit de Mareşal (...). 

Intinzându-mi mâna Kaiserul exprimă regre¬ 
tul de a nu fi vizitat pe Vărul său pe când era în 
viaţă şi de a se afla acum în faţa unor morminte 
numai. La întrebarea «cum de a fost posibil 
războiul nostru?» i s-a răspuns că întreaga suflare 
românească dorindu-1, nu s-a putut altfel. 

- «Regele Carol însă niciodată nu ar fi con¬ 
simţit.» 

- «Moartea i-a cruţat orice hotărîre.» (...) 

(...) La prânzul dat în sala cea mare a gării, 

Kaiserul invitând pe Mareşalul Casei sale să-mi 
cedeze locul ce acesta ocupase în faţa sa, se 
îmbiă la vorbă, care nu conteni în timpul mesii. 
Arta populară, ce o cunoştea din expoziţiile ce 
organizasem la Berlin, vioiciunea şi frumuseţea 


ţăranilor, pe care îi admirase în trecerea sa de la 
Severin până aici (...) alcătuiră obiectul între¬ 
ţinerii (...). Retrăgându-se, Kaiserul îmi reînnoi 
mulţumirile sale pentru ce-i spusesem asupra ex¬ 
plorărilor arheologice ale profesorului Schuck- 
hardt, pe care urma să le viziteze a doua zi. 

Pe când mă îndreptam spre vagonul meu, fui 
rechemat de Kaiser, care, coborându-se din 
vagon, mi-a predat în amintirea acelei zile o 
cutie, în care era un ac de cravată.'* 84 

în memoriile sale 83 , Al. Marghiloman no¬ 
tează că Al. Tzigara-Samurcaş i-a mărturisit că 
împăratul Wihelm „e persoana cea mai amabilă 
din câte am întâlnit 44 . 

în legătură cu acuzaţiile de părăsire a intere¬ 
selor Dinastiei, în aceeaşi lucrare a lui Marghilo¬ 
man ni se dezvăluie faptul că la această întâlnire 
Al. Tzigara-Samurcaş a explicat că intrarea Re¬ 
gelui Ferdinand în război, împotriva rudei sale 
germane se datoreşte „naturii sale influenţabile 44 
şi „anturajului său 4486 . O atitudine ambiguă 
rezultă şi din participarea la o întrunire antidi- 
nastică în casa lui C. Stere (împreună cu Bel- 
diman, Pătrăşcanu şi Simionescu-Râmniceanu) 
chiar dacă refuză să semneze moţiunea, la 12 
februarie 1918 87 . 

Apropierea de gruparea filo-germană poate fi 
explicată şi prin promisiunea acesteia de a-i oferi 
postul de ministru al Instrucţiuni publice, în de¬ 
cembrie 1917 88 . 

Oricum, Al. Tzigara-Samurcaş suportă greu 
povara de prefect al Poliţiei Capitalei şi, încă din 
17 august 1917, vrea să se retragă („el preferă să 
plece curat 44 ) 89 , o nouă demisie înaintând la 31 
august 90 . După încă o tentativă de retragere (14 
iunie 1918) 91 , ziarul Berliner Tagblatt din 17 
ianuarie 1918 îi anunţa, în sfârşit, demisia 9 ". 

Se pare că toate acuzaţiile contra lui Al. Tzi¬ 
gara-Samurcaş (ca şi cele ulterioare, de altfel) nu 
au fost luate în consideraţie de către autorităţile 
româneşti, revenite în Capitală după victorie, de 
vreme ce a fost oficial autorizat să-şi înceapă 
prelegerile universitare, fără să fi întrerupt la 
Muzeu ori la Fundaţia „Carol 44 firul activităţii 
sale din trecut 93 . 


http://martor.muzeultaranuluiroman.ro / www.cimec.ro 



Care a fost reala atitudine a lui Al. Tzigara- 
Samurcaş faţă de Germania este greu de - 
precizat. Intr-o altă broşură, din 1941 de data 
aceasta, el explică titlul (De ce sunt prieten al 
Germaniei?)^, nemai ferindu-se de sentimantele 
sale filo-germane, manifestate încă din copilărie 
când, datorită cunoaşterii perfecte a limbii, era 
poreclit „Neamţul 4 ', „cum îmi mai zic şi astăzi 
camarazii supravieţuitori ai acelor vremuri 
fericite, de mult trecute. 44 " Chiar şi Carmen 
Sylva îl numea „cel din urmă dintre Goţii din 
România. 44 " 

Profitând de ocazia de a-1 ataca pe G. Opres- 
cu, neîmpăcatul său duşman, Al. Tzigara-Samur- 
caş invocă (în Convorbiri literare din mai 1938) 
un discurs al lui Hitler din 1933, „în care ca¬ 
meleonii, de speţa numitului, erau stigmatizaţi 
drept «Gaukler» (pehlivani) 44 ". 

Dar sentimentele sale reies cel mai clar din 
următoarele rânduri: „In pofida neplăcerilor 
îndurate în acest răstimp, înfruntând chiar furia 
şi răzbunarea pretinşilor patrioţi, am avut totuşi 
fericirea ca, supravieţuind celor mai triste vre¬ 
muri politice, să mă bucur în fine de victoria 
finală a colaborării româno-germane, pe care o 
viaţă întreagă am dorit-o cu adâncă râvnă şi pen¬ 
tru realizarea căreia am luptat şi suferit atâta. 4 ' 98 

Deoarece pe această temă nu se pot face 
decât supoziţii, trebuie considerat că Al. Tzigara- 
Samurcaş (indiferent de convingerile sale in¬ 
time) şi-a făcut datoria faţă de ţară în calitatea sa 
de prefect de poliţie în timpul ocupaţiei ger¬ 
mane. La fel au decis şi autorităţile noastre când, 
în ciuda numeroaselor atacuri la adresa „Poli- 
zeimeister-ului lui Mackensen 44 , îl deleagă pe Al. 
Tzigara-Samurcaş să se ocupe de recuperarea 
colecţiilor româneşti ce se aflau în teritoriile 
ţărilor foste inamice. 

încă de la 19 martie 1917", ministrul de In¬ 
terne îl anunţa pe profesorul-prefect de poliţie că 
Prof. Dr. Braune a fost însărcinat din partea Ad¬ 
ministraţiei militare din România să viziteze 
toate instituţiile culturale şi să ia măsuri de asi¬ 
gurare a patrimoniului. Al. Tzigara-Samurcaş ur¬ 
ma să înlesnească vizita lui Braune şi să facă 

apoi un raport amănunţit (în limbile română şi 
germană) asupra instituţiei pe care o conducea. 
Va menţiona, de asemenea, dacă s-au făcut 
modificări în colecţiile Muzeului. Raportul tre¬ 
buia trimis pe adresa: „Hauptman Braune 
A.O.K. Mackensen, Athenee Palace. 44 

în Mărturisiri si-li-te , autorul relatează cum, 
în numeroase cazuri, a reuşit să salveze obiectele 
de patrimoniu ce urmau să fie transportate în 
Germania. Sfârşitul războiului a însemnat şi 
oprirea exodului cultural-artistic. Dr. Phil. Wal- 
ter Berman strânsese patru lăzi cu obiecte desti¬ 
nate Muzeului din Leipzig, dar la 13 iunie 1919 
se semnează un proces verbal, prin care Coman¬ 
dantul Trupelor din Bucureşti le „donează 44 
Muzeului de artă naţională 1 ". 

La 8 iunie 1920, Ministerul deleagă pe AL 
Tzigara-Samurcaş să facă o listă cu obiectele de 
artă care lipsesc din diferite colecţii din Regat şi 
„teritoriile din nou alipite 44 , în vederea „valori¬ 
ficării drepturilor noastre asupra tezaurelor de 
artă românească, ce se găsesc în Muzeele din Bu¬ 
dapesta şi Viena 44 ^ 91 . 

Tot el primeşte, la 13 octombrie 1920 1() “, o 
delegaţie prin care trebuia să reprezinte Minis¬ 
terul de Externe pentru executarea Tratatului de 
pace cu Austria şi Ungaria, „cu misiunea de a 
apăra toate interesele noastre naţionale referi¬ 
toare la muzeele şi în genere a tuturor obiectelor 
de artă ce ne-au fost luate în timpul războiului 
din ţară şi care actualmente se află depozitate la 
Buda-Pesta şi la Wiena, spre a le relua şi readuce 
la locurile respective 44 . 

Or, Al. Tzigara-Samurcaş nu primeşte aceste 
însărcinări pline de responsabilitate doar graţie 
studiilor sale de specialitate şi a cunoaşterii per¬ 
fecte a limbii germane; înseamnă că patriotismul 
său nu era pus la îndoială şi exista convingerea 
că îndeplinirea misiunii primite nu s-a făcut cu 
favorizarea foştilor inamici. 

Deşi preocupat peste măsură de construirea 
noii clădiri a Muzeului (sau, mai bine zis, a 
stagnării ei), Al. Tzigara-Samurcaş îşi găseşte 
timp pentru a face deplasări în scopul depistării 
şi recuperării valorilor noastre artistice. La 28 

septembrie 1921 103 , el cere Ministerului Aface¬ 
rilor Străine scrisori de acreditare pe lângă de 
Legaţiile române din Ungaria, Austria şi Germania 
în vederea rezolvării problemelor arătate mai sus. 
Cât de bine şi-a făcut datoria, ne-o dovedeşte 
scrisoarea pe care a primit-o de la ministrul Cul¬ 
telor şi al Artelor, C. Banu şi directorul general Vir- 
gil Cioflec, la 27 mai 1922, în care se spunea 104 : 

„Domnule Director, Avem onoare a vă ruga 
să binevoiţi a primi mulţumirile noastre pentru 
frumosul rezultat ce aţi obţinut, recuperând de 
la Muzeul din Berlin obiecte aşa de însemnate 
pentru ţara noastră şi pentru ştiinţă. (...)“ 

La 6 iunie 1922 10 °, Ministerul Cultelor şi al 
Artelor reînnoieşte delegaţia lui Al. Tzigara- 
Samurcaş ca, direct sau prin Comisia de la Wies- 
baden, să se intereseze de celelalte obiecte ce 
s-ar mai găsi în Germania în afară de cele pe care 
le-a recuperat de la Muzeul de Preistorie din 
Berlin. E delegat totodată şi pentru readucerea 
obiectelor de artă din Austria şi Ungaria. Con¬ 
statăm cât de uşoară este scoaterea din ţară a 
unor obiecte, faţă de revenirea lor: în 1926, la 
26 iunie, noul ministru Vasile Goldiş, încă îi mai 
cerea lui Al. Tzigara-Samurcaş să reia tratativele 
în chestiunea revendicării obiectelor de artă din 
Austria. în acelaşi timp, este autorizat să pro¬ 
pună şi unele schimburi, cum ar fi obţinerea 
celebrului tablou al lui Francken (cu portretul 
lui Mihai Viteazul) pentru care se oferea „Ma¬ 
dona 44 lui Cranach, de la Muzeul de Antichităţi. 
Deşi acest act se află în arhiva ce a aparţinut lui 
Al. Tzigara-Samurcaş, el neagă că ar fi fost vorba 
despre pictura lui Cranach. în Muzeografie 
românească^, el scrie: „(...) reuşisem, în 1921, 
să închei un protocol prin care ni se recunoştea, 
conform art. 195 al tratatului din St. Germain, 
dreptul de revendicare pe bază de reciprocitate. 
Pe acest temei, după multe fatale ezitări din par¬ 
tea noastră, am încheiat apoi protocolul semnat 
de ambele părţi la 5 aprilie 1929, prin care ni se 
ceda tabloul original de Frans Francken, cu 
splendidul portret al lui Mihai Viteazul. în 
schimb noi dăm tăbliile cu sfinţi ale lui Bar- 
tolomeu Zeitblom, nu însă şi pe Cranach, după 


cum au insinuat răuvoitorii. Acordul era perfect 
şi la Legaţia română din Viena urma să se facă 
schimbul, dacă şi de astă dată n-ar fi intervenit 
acelaşi spirit rău al pretinsului atotştiutor, care 
s-a făcut de râs pretinzând că nu era nevoie de 
originalul portret al lui Mihai, deoarece exista 
undeva o copie a unui pictor român! 44 . Nu există 
nici o îndoială că personajul „atotştiutor 44 la care 
face aluzie, nu e altul decât George Oprescu... 

Dreptul de revendicare, conform tratatelor de 
pace, s-a exercitat doar în privinţa obiectelor 
preistorice din Berlin, de unde s-a recuperat 
tezaurul scit 107 . 

Datorită experienţei dobândite în acest dome¬ 
niu, Al. Tzigara-Samurcaş se preocupă şi de soar¬ 
ta altor tezaure. El scrie Ministrului, la 15 oc¬ 
tombrie 1926, cu menţiunea „Confidenţial 44 , 
următoarele 108 : „în chestiunea obiectelor noas¬ 
tre de artă de la Moscova, asupra cărora am avut 
onoare a vă supune un referat, am primit cu data 
de 11 c., de la acelaşi informator din Viena, 
ştirea că «atât tablourile lui Grigorescu cât şi 
tezaurul de la Pietroasa s-ar putea obţine ieftin 
dacă România ar renunţa la orice alte pretenţii 
în privinţa acestor obiecte.» 

Interesant de reţinut este că de astă dată se 
menţionează anume şi tezaurul de la Pietroasa, 
de a cărui recuperare trebuie să ne preocupăm. 

Rămâne să decideţi dacă se impune să 
mandăm la Bucureşti pe informatorul din Viena, 
sau să mă duc la faţa locului spre a lua de 
urgenţă măsurile cuvenite. 44 

Recomandarea de confidenţialitate, stilul 
epistolei şi menţionarea existenţei unui „infor¬ 
mator 44 anonim al său la Viena, ar putea fi tot 
atâtea elemente ce ar conduce la concluzia că Al. 
Tzigara-Samurcaş îndeplinea şi alte însărcinări, 
de data aceasta cu caracter secret. 

* 

în 1926, Al. Tzigara-Samurcaş primeşte o 
confirmare a recunoaşterii meritelor sale ştiin¬ 
ţifice, când primeşte din partea Ministerului 
următoarea înştiinţare 100 : 

„Domnule, Avem onoarea a vă face cunoscut 
că, prin înaltul Decret Regal No. 2548/926 aţi 
fost numit pe data de 1 iunie 1926, profesor ti¬ 
tular, în virtutea art. 81 din legea învăţământului 
secundar şi superior, la catedra de «Istoria 
Artelor» de la Facultatea de Filozofie şi Litere 
din Cernăuţi. 44 Succesul era doar parţial, deoa¬ 
rece profesorul viza o catedră la Bucureşti, dar 
se loveşte de opoziţia vehementă a lui N. lorga. 
Deşi rudă prin alianţă (era vărul soţiei sale) şi fin 
de căsătorie al lui Al. Tzigara-Samurcaş, istoricul 
nu ierta colaborarea cu germanii din timpul 
războiului. Chiar şi în 1929 îl mai ataca pe 
această temă în mai multe articole din ziarul său, 
Neamul Românesc , numindu-1 „trădătorul de 
neam, agentul cotropirii nemţeşti 44 , „organiza¬ 
torul complotului contra Dinastiei 44 , „farsorul şi 
spionul lui Mackensen 44 , „Cagliostro 44 , „insultă¬ 
torul Regelui 44 etc 110 . 

Pentru a nu obţine postul de profesor defini¬ 
tiv de Istoria artei la Facultatea de Litere din Bu¬ 
cureşti, lorga ţine 16 ani catedra în suplinire; în 
schimb, o definitivează când Al. Tzigara-Samur¬ 
caş pleacă la Cernăuţi. în 1927 se opune trans¬ 
ferului acestuia la Bucureşti şi obligă comisia să 
repete votul (în aceeaşi şedinţă!), transformând 
cele trei abţineri în voturi ce se împotriveau 
transferului. în 1929 are loc un nou concurs 
pentru această catedră. De data aceasta Al. Tzi¬ 
gara-Samurcaş cere recuzarea lui lorga din Se¬ 
natul Universitar, chemat să judece transferul de 
la Universitatea din Cernăuţi la cea bucureş- 
teană. lorga, bucurându-se de autoritatea sa, nu 
dă curs cererii de recuzare şi facilitează numirea 
lui George Oprescu, deşi acesta nu avea studii de 
specialitate (istoria artei), ci de filologie (limba 
franceză) 111 . Şi astfel, Al. Tzigara-Samurcaş 
rămâne profesor la Cernăuţi până la 1 octombrie 
1938, când este pensionat conform noii legi a 
învăţământului 11 ^. 

Acest parţial insucces este compensat, într-o 
oarecare măsură, de numirea între 1924 şi 1939 
în postul de director al revistei Convorbiri li¬ 
terare. De asemenea, între 1926 şi 1927 este 
ales senator de Teleorman 113 . 

Notorietatea lui Al. Tzigara-Samurcaş face ca 
acesta să fie invitat şi la unele acţiuni mai fri¬ 
vole... Realitatea ilustrată nr. 45 din 15 decem¬ 
brie 1928 anunţă organizarea unui concurs de 
frumuseţe. Juriul care va alege pe „cea mai fru¬ 
moasă din România 44 îl avea preşedinte pe... „dl. 
prof. Tzigara-Samurcaş 441 De altfel şi membrii 
juriului erau la înălţimea preşedintelui: „D-na 
Alexandrina Cantacuzino, D-na Maria Giurgea, 
D-nii N. Batzaria, fost ministru, Jean Al. Steria- 
di, pictor, Fr. Storck, sculptor, dl. Al. Mavrodi 
preşedintele sindicatului presei, Liviu Rebreanu, 
preşedinte al Societăţii scriitorilor, director al 
Teatrului Naţional 44 . 

în 1930, AL Tzigara-Samurcaş este men¬ 
ţionat ca preşedinte al Consiliului de adminis¬ 
traţie al Societăţii Anonime „Artă şi Confort 44 şi, 
la 24 mai, este invitat la adunarea generală a nu¬ 
mitei societăţi să ţină o conferinţă („Execuţie de 
interioare după proect, mobilier şi Obiecte de 
artă decorativă 44 ) 113 . în aceeaşi perioadă el mai 
era şi membru în „Comisiunea de nomenclatură 
a străzilor din Primăria Municipiului Bucu¬ 
reşti 4411 ^. Mai funcţiona şi ca membru al Aso¬ 
ciaţiei Arhitecţilor din România şi al Societăţii 
scriitorilor români 11 '. Dacă luăm în considerare 
şi numeroasele participări, în calitate de comisar 
general, la expoziţiile internaţionale din străi¬ 
nătate, dintre care menţionez doar pe cele de la 
Barcelona (1929), Bruxelles (1935) sau Oslo 
(1936), sau la congresele de specialitate, ne 
putem face o imagine, chiar şi parţială, a uriaşei 
sale puteri de muncă. 

Al. Tzigara-Samurcaş era şi Inspector general 
al muzeelor din România. La 10 iunie 1922 el 
primea din partea Ministerului Cultelor şi al 
Artelor următoarea numire 113 : 

„Domnule profesor, în vederea organizării 
unitare a tuturor muzeelor de artă din ţară, cu 
menţiunea caracterului specific diferitelor in¬ 
strucţiuni, îndeosebi a acelora din noile teritorii, 
Ministerul instituie cu începere de la 1 iulie a.c. 
un Inspectorat] General al muzeelor din Româ¬ 
nia şi vă roagă să binevoiţi a primi delegaţiunea 
de Inspector General, cu titlul onorific, iar chel- 

tuielile de deplasare ce veţi face cu îndeplinirea 
însărcinării vor fi achitate de Minister la cerere. 
Ministru (ss) C. Banu. 44 

Această funcţie a exercitat-o mulţi ani; la 7 
august 1940, el era delegat în continuare, tot în 
mod onorific, „Inspector General al Muzeelor 
din întreaga ţară. 44 Ştirea a fost difuzată şi la 
Radio în seara zilei de sâmbătă 10 august şi în 
ziarele din 12 august 11 ^. 

In 1938, neobosita sa activitate este recunos¬ 
cută prin alegerea, ca membru corespondent, al 
Academiei Române, avându-1 ca raportor pe 

I. Al. Brătescu-Voineşti 120 . 

Am văzut că Al. Tzigara-Samurcaş fusese pen¬ 
sionat (în 1938) şi menţinut, prin decret regal, la 
conducerea Muzeului Naţional până la termi¬ 
narea construcţiei acestuia, ca o confirmare a 
meritelor sale deosebite în înfiinţarea Muzeului 
de la Şosea. 

După război, însă, începe declinul... 

In 1946 este din nou numit director onori¬ 
fic 121 , dar toate hotărîrile se vor lua, de acum 
încolo, fără a mai fi consultat. 

La 76 de ani, Al. Tzigara-Samurcaş este alun¬ 
gat şi din casa din preajma Muzeului său. Din 
partea Ministerului Artelor şi Informaţiilor - 
Consiliul Superior al Muzeelor, se transmitea 
„Domniei Sale Domnului Profesor Al. Tzigara- 
Samurcaş 44 , la 20 mai 1948: 

„Domnule profesor, Aţi informat Ministerul 
că la data de 25 aprilie a.c. veţi părăsi locuinţa 
pe care o ocupaţi actualmente în localul Muzeu¬ 
lui Naţional. 

Pe de altă parte, suntem informaţi că, totuşi, 
mai sunt în acea locuinţă efecte care vă aparţin, 
aşa încât nu putem încă intra în local şi nici 
începe reparaţiile necesare pentru a instala acolo 
Şcoala de Muzeografie, după cum s’a hotărât de 
Consiliul Superior al Muzeelor, cu aprobarea 
domnului Ministru. 

Vă rugăm, deci, să binevoiţi a elibera de 
urgenţă camerele, spre a putea proceda la 
curăţirea şi instalarea şcolii. 

Director (ss) M.T. Vlad, Inspector (ss) T. 
Voinescu. 44122 


Tonul este ultimativ, lipsit de politeţea ce se 
întâlnea în absolut toate hârtiile oficiale de până 
la acea perioadă. De altfel, trebuie să remarc aici 
că, după 1946, adresele oficiale au un alt aspect: 
sunt scrise pe hârtie de cea mai slabă calitate, iar 
textele sunt aproape ilizibile din cauza maşinilor 
de scris uzate şi cu defecte, dar şi din pricina 
numărului foarte mare de copii, de care probabil 
aveau nevoie mai multe „organe 44 , pentru a le 
depune în cât mai multe dosare. In privinţa 
conţinutului lor, este evident că au fost redactate 
de către persoane cu un nivel cultural precar şi 
cu o educaţie mai mult decât îndoielnică. Este 
sensibilă diferenţa dintre stilul acestor „hârtii 
oficiale 44 şi cele dinainte de război care, chiar 
când cuprindeau reproşuri adresate subalternilor 
erau transmise cu eleganţă iar destinatarul nu 
avea nici un motiv să se simtă ofensat. Consider 
că această paranteză nu a fost inutilă şi revin la 
momentul evacuării lui Al. Tzigara-Samurcaş... 

Din referatul pe care-1 trimite ca răspuns, se 
poate deduce mâhnirea, însă plină de demnitate 
a celui care, după ce s-a străduit o viaţă întreagă 
să ridice un Muzeu, se vede alungat, şi nu cred 
că trebuie explicat motivul, pentru care îl repro¬ 
duc in extenso: 

„Referat, 25 mai 1948. 

Domnule Director, In somaţia Dv. Nr. 
551/48 de «a elibera de urgenţă camerele» ce 
mai ocup în casa Direcţiei Muzeului Naţional, 
mă grăbesc a vă comunica următoarele rectificări 
la informaţiile ce vi s’au dat: 

I. Prin decizia M. Nr. 126/1945 am fost lăsat, 
în calitate de Director onorific, să folosesc mai 
departe locuinţa, ce din îndemnul şi sub supra¬ 
vegherea mea s’a executat în 1915. 

II. Nu este exact că am «informat Ministerul 
că la 25 aprilie voi părăsi locuinţa» din care, din 
proprie iniţiativă m’am mutat, îndată ce mi s’a 
oferit ocazia unui apartament disponibil. 

III. «Efectele ce se mai află în locuinţă» sunt 
anume trei dulapuri de cărţi, o ladă cu clişee şi 
diapozitive şi cărţi despre arta populară şi arta re¬ 
ligioasă şi numeroase fotografii pe care Doamna 
Directoare Voinescu doreşte să le achiziţioneze, 

găsindu-le necesare Muzeului sau Şcoalei de 
Muzeografie. Aştept deci decizia în privinţa aces¬ 
tor obiecte, urmând ca apoi să predau localul 
prin proces verbal încheiat între reprezentatul 
Dv. şi subsemnatul, dovedindu-se, cu acest prilej, 
că localul ce părăsesc nu a fost reparat după 
cutremur şi bombardamente, utilizându-se su¬ 
mele alocate numai nevoilor Muzeului. 

Se va constata că nici chiar tencuielile dete¬ 
riorate nu au fost efectuate, spre cruţarea iar nu 
risipirea fondurilor necesare Muzeului. 

Director onorific al Muzeului Naţional, (ss) 
Al. Tzigara-Samurcaş. 66128 

La scurt timp i se comunică „directorului 
onorific 46 , domiciliat acum în str. M. Kogăl- 
niceanu (azi, str. Dăniceni) nr. 4, că nu sunt fon¬ 
duri pentru achiziţionarea obiectelor menţionate 
şi, totodată, se cere conducerii Muzeului să de¬ 
lege „un funcţionar pentru a lua în primire, cu 
forme legale, această locuinţă. 66124 

Şi, parcă n-ar fi fost îndeajuns, bătrâneţea îi 
este tulburată de un nou, lung şi penibil proces, 
cu D. Coman, fostul secretar al Fundaţiei 
„Carol I 66 . Acesta fusese concediat de către di¬ 
rector pentru insubordonare şi atitudine ireve¬ 
renţioasă. După război, acesta profită de preca¬ 
ritatea situaţiei lui Al. Tzigara-Samurcaş şi-l dă 
în judecată, cerându-i o despăgubire de 7 miliar¬ 
de de lei, sumă ce ar acoperi perioada când n-a 
avut „nici un mijloc de trai“ 128 . 

în 1946, prin Decretul regal Nr. 9528, „Dl. 
Al. Tzigara-Samurcaş, Directorul Fundaţiei 
Regele Carol I se pune în retragere din oficiu. 66 
în locul său este numit N. Bănescu 12 ^. 

La 3 decembrie, Al. Tzigara-Samurcaş, „cel 
mai vechiu slujitor al Dinastiei 66 , cere Regelui 

Mihai să amâne hotărîrea de retragere din 
funcţie, pentru că plecarea sa ar fi putut fi inter¬ 
pretată nefavorabil la procesul cu D. Coman 12 '. 

Procesul durează şi, la 11 august 1948, Tri¬ 
bunalul Ilfov dă câştig de cauză reclamantului 
care, în pledoariile sale, nu a omis şă atragă 
atenţia că el este „om al muncii 66 . La 20 decem¬ 
brie 1948, Al. Tzigara-Samurcaş primeşte o umi¬ 
litoare înştiinţare: 

„Trib. Ilfov Corpul Portăreilor. 

Citaţie Nr. 15184. 

în baza adresei (...) Judecătoria Populară II 
Buc, Al. Tzigara-Samurcaş e invitat la 28 dec. 
orele 16 să fie prezent la locuinţa din str. 
M. Kogălniceanu 4 pentru a asista la vânzarea 
prin licitaţie publică a averii mobile spre despă¬ 
gubirea creditorului D. Coman. 66128 

în aceste condiţii, sănătatea bătrânului profe¬ 
sor nu poate decât să se înrăutăţească. Din avizul 
medico-legal din 17 ianuarie 1949, reiese 129 că 
„suferă de arterio-scleroză şi artrită. Prezintă un 
puls lent permanent (maladia Adams-Stokes) pul¬ 
sul fiind de 30/minut. Tensiunea arterială: max. 
20,5, min.9. Prezintă dispnee la efort şi dureri 
anginoase, datorită spasmelor coronariene. 

Trebuie să evite frigul şi efortul fizic în tim¬ 
pul iernii. Orice deplasare ar fi însoţită de riscuri 
grave. 66 

Din păcate acesta este, cronologic, ultimul 
document referitor la Al. Tzigara-Samurcaş pe 
care l-am mai găsit în arhivele cercetate. 

Bătrân, bolnav şi umilit peste măsură, Părin¬ 
tele Muzeului de la Şosea moare la 1 aprilie 
1952 în urma unei embolii şi este înmormântat 
la Cimitirul Bellu. 

Epilog 


La un moment dat, povestirea despre Muzeul 
de la Şosea trebuie să aibă şi un sfârşit. Dar când 
putem, oare, considera că ea se sfârşeşte? In 
clipa în care colecţiile sale sunt mutate din locul 
ce le fusese destinat şi aglomerate într-o casă 
veche, improprie funcţionării unui muzeu? Al. 
Tzigara-Samurcaş nu ar fi fost de acord cu acest 
final, fiindcă el considera că „Nu locul ci colec¬ 
ţiile primează. 44 * 

Pe de altă parte, în lucrarea de faţă mă refer, 
totuşi, în mod expres la „Muzeul de la Şosea 44 , 
adică la acel muzeu care a fost instalat în imo¬ 
bilul anume construit în Bucureşti, pe Şoseaua 
Kiseleff nr. 3. Această clădire a fost transformată 
într-un muzeu despre care n-aş fi avut niciodată 
tragerea de inimă să scriu vreun rând. A „ur¬ 
mări 44 obiectele, aflate acum în proprietatea 
Muzeului de Artă Populară de pe Calea Victoriei, 
nu mai înseamnă evocarea Muzeului de la Şosea; 
ar fi o prea mare îndepărtare de la titlul lucrării. 

Un sfîrşit convenabil al povestirii ar putea fi 
momentul în care, pe acest loc (la Şosea) a luat 
fiinţă Muzeul Ţăranului Român, iar clădirii i 
s-au redat colecţiile ce-i aparţinuseră (şi pe care 
le merita). Obiectele au revenit la locul lor, dar 
noul muzeu nu este un simplu continuator al 
celui întemeiat de Al. Tzigara-Samurcaş ci, mai 
degrabă, moştenitorul său. Un bun moştenitor, 
care a ştiut să-şi folosească din plin bogăţia pri¬ 


mită ba, chiar, s-o şi mărească, dar care nu se 
poate identifica cu strămoşul său, fostul Muzeu 
de la Şosea. 

In faţa acestor nelămuriri, am preferat să pun 
punctul final odată cu moartea lui Al. Tzigara- 
Samurcaş, părintele de necontestat şi sufletul 
Muzeului despre care m-am hotărît să scriu. Ce 
s-a întâmplat, însă, de la începutul deceniului al 
Vl-lea şi până în zilele noastre voi schiţa, în doar 
câteva cuvinte, în cele ce urmează... 

1. încă din 1948, în Casa Brătienilor din Str. 
Biserica Amzei nr.5-7, se organizează expoziţia 
permanentă „Momente de luptă pentru libertate 
a poporului român 44 , care a funcţionat până în 
1956, când s-a mutat în vechea clădire construită 
de N. Ghika-Budeşti. (Aici se instalase deja 
Muzeul V. I. Lenin-I. V. Stalin, rebotezat - după 
timida „destalinizare 44 de la noi - Muzeul Marx- 
Engels-Lenin). Noul nume ce-1 poartă este Mu¬ 
zeul Partidului Muncitoresc Român, iar din 
1965 se numeşte Muzeul Partidului Comunist 
Român, odată cu modificarea numelui partidului 
căruia îi este dedicat. 

Printr-o hotărîre, din 1966, a comitetului exe¬ 
cutiv al comitetului central al Partidului Comu¬ 
nist Român, muzeul este reorganizat în forma în 
care l-a găsit Revoluţia din decembrie 1989, 
după ce (între 1965 şi 1966) se construise aripa 
nouă care a sluţit definitiv faţada vestică, dinspre 

Bulevardul 1 Mai (Şoseaua Filantropia). Numele 
i se schimbă din nou (este singura asemănare cu 
vechiul Muzeu de la Şosea: şi-a modificat de 
nenumărate ori numele!) într-unul mai compli¬ 
cat şi mai stupid: Muzeul de Istorie a Partidului 
Comunist, a Mişcării Revoluţionare şi Demo¬ 
cratice din România, în care prezentarea începe 
cu ...Burebista şi Decebal. 

In această lungă (îngrozitor de lungă) pe¬ 
rioadă, Muzeul a fost redus la rolul unei carcase 
în care noul regim instalat la putere şi-a vârît 
obiectele pe care a vrut să le prezinte publicului 
în scopuri pur propagandistice. 

2. Muzeul de Artă Naţională, rebotezat Mu¬ 
zeul Naţional de Artă şi Arheologie, rebotezat 
Muzeul Naţional de Artă Populară, rebotezat 
Muzeul de Artă Populară al Republicii Socialiste 
România (tradiţia s-a păstrat şi în acest caz!) 
pleca în 1951-1953“ cu colecţii şi personal în fos¬ 
tul palat Stirbey din Calea Victoriei. 

Câţiva dintre specialiştii noului Muzeu cu¬ 
noscuseră pe Al. Tzigara-Samurcaş (fie şi doar ca 
director onorific), dar nu învăţaseră prea multe 
de la el; ei au înţeles repede că trecuse timpul 
cărturarilor rafinaţi şi acum urmau să se afirme 
intelectualii „de tip nou 44 , care se supuneau or¬ 
beşte (dacă nu, chiar, cu o oarecare voluptate) di¬ 
rectivelor venite „de sus 44 . Lor li se adaugă însă 
şi un personal tânăr, recrutat dintre absolvenţii 
unor universităţi în care obligativitatea predării 
materialismului dialectic şi istoric era asigurată 
de către unii „democraţi 44 de astăzi. Cu toate 
acestea, împreună cu directorul Tancred Bănă- 
ţeanu (numit în 1953) au făcut eforturi notabile 
pentru a menţine Muzeul de Artă Populară la 
cotele meritate, făcând compromisuri doar în 
cazul în care acestea se dovedeau a fi, cu ade¬ 
vărat, inevitabile. 

Scopul noului muzeu era îmbogăţirea patri¬ 
moniului muzeal şi salvarea de la degradarea 
provocată de schimbările sociale la sate. Orien- 

tarea muzeului, însă, a fost în special spre plicti¬ 
cosul caracter „cultural-educativ 44 şi rolul de 
„îndrumare a valorificării artei populare 44 . 

Dar în 1978, Muzeul de Artă Populară pri¬ 
meşte o lovitură care, practic, a însemnat desfi¬ 
inţarea sa: unirea nejustificată cu Muzeul Satu¬ 
lui, care din acest moment va primi denumirea 
de „Muzeul Satului şi de Artă Populară 44 . Muzeul 
de Artă Populară era sugrumat din cauza lipsei 
de spaţiu adecvat pentru a-şi expune colecţiile, 
nefiind vorba nicidecum de o simbioză sau, 
măcar despre o unificare*^. Trecând peste faptul 
că o nouă mutare a obiectelor (a câta, oare?) nu 
putea să nu le dăuneze, acestea sunt acum îngră¬ 
mădite în depozitele Muzeului Satului, singurul 
lor contact cu publicul fiind doar expoziţiile te¬ 
matice din cele două săli mici, de la intrare. Ele 
îndeplineau rolul de „rudă săracă 44 , găzduită de 
un muzeu care-şi revendica supremaţia. 

3. La stăruinţele lui Andrei Pleşu (pe atunci, 
ministru al Culturii) şi Dan Hăulică, prin Hotă- 
rîrea Guvernamentală nr. 130 din 15 februarie 
1990, anexa 2, punctul 5, în locul Muzeului de 
Istorie a Partidului Comunist, a Mişcării Revo¬ 
luţionare şi Democratice din România, care se 
desfiinţează, se creează un nou muzeu, care va 
căpăta numele de Muzeul Ţăranului Român, la 
conducerea căruia este numit din nou un pictor, 
în persoana lui Horia Bernea. 

Avea loc, într-adevăr, înfăptuirea unui act de 
dreptate: renaşterea instituţiei gândite de Al. Tzi¬ 
gara-Samurcaş, create încă din 1906 dar care, 
timp de aproape 40 de ani, fusese batjocorită, 
alungată din propria casă („arestată 44 , am putea 
spune) şi înlocuită cu o şcoală de propagandă co¬ 
munistă. 

Ar mai rămâne un singur lucru de făcut: toţi 
cei care-i trec azi pragul să-şi amintească de vre¬ 
murile bune şi să-i spună din nou MUZEUL DE LA 
ŞOSEA. 

Note 


Ca în orice lucrare istorică, m-am bazat cu pre¬ 
cădere pe documente autentice, extrase din arhive, 
pe care le-am prezentat cronologic, fără nici o inter¬ 
venţie suplimentară, în afară de unele interpretări ce 
se impuneau. Este motivul pentru care le-am redat în 
ortografia lor originală. 

Abrevieri: 

AMTR = Arhiva Muzeului Ţăranului Român 
(D... = Dosar nr..., f... = fila nr...) 

AN ... / ..., f...= Arhivele Naţionale, Dosar nr .../anul 
..., fila nr... 

AN Mun Buc F CMI = Arhivele Naţionale, filiala Mu¬ 
nicipiului Bucureşti, Fondul „Comisia Monu¬ 
mentelor Istorice 46 . 

BAR (mss) Arh Al Tz-S = Biblioteca Academiei 
Române, secţia manuscrise, Arhiva „Al. Tzigara- 
Samurcaş 44 . 

Dep Arte = Fondul „Departamentul Artelor 44 . 

Dir Arte = Fondul „Direcţia Artelor 44 . 

Dir Gen Arte = Fondul „Direcţia Generală a Artelor 44 . 
Min Arte = Fondul „Ministerul Artelor 44 . 

Min Arte şi Inf = Fondul „Ministerul Artelor şi al In¬ 
formaţiilor 44 . 

Min Culte şi Arte = Fondul „Ministerul Cultelor şi al 
Artelor 44 . 

Min Instr = Fondul „Ministerul Instrucţiunii publice 44 . 
M.R. = Al. Tzigara-Samurcaş, Muzeografie Ro¬ 
mânească ., Buc., 1936. 


Introducere: 

1. C. D. Zeletin: studiul introductiv la: Al. Tzigara- 
Samurcaş, Scrieri despre arta românească, Buc., 
1987, p. 5. 

Capitolul I: 

1. Titu Maiorescu, Critice, voi I, Buc., 1967, p. 147. 

2. Constantin C. Giurescu, Dinu C. Giurescu, Istoria 
românilor, din cele mai vechi timpuri până astăzi, 
Buc., 1971, p.574. 

3. Eugen Lovinescu, Istoria civilizaţiei române mo¬ 
derne, Buc., 1972, p.317. 

4. Tancred Bănăţeanu, „Centenarul Muzeului de artă 
populară al RSR 44 , în Revista Muzeelor şi Monu¬ 
mentelor, 1/1975, p.8-9. 

5. Titu Maiorescu, op. cit., p.XCVII (nota Domnicăi 
Filimon). 

6. idem, p.341. 

7. Eugen Lovinescu, op. cit., p.309. 

8. idem, p.341. 

9. Ioana Popescu, „L’«Art naţional» chez Ies Rou- 
mains 44 , în Ethnologie Francaise, 1995 - 3, Tome 
XXV, p.401. 

10. Silvia Păduraru, Mircea Dumitrescu, „Prelimina¬ 
rii la o viitoare istorie a muzeografiei româneşti 44 
(VI), în Revista Muzeelor şi Monumentelor, 10/1984, 
p.75 

11. idem, p.78. 

12. A.N. Min. Instr. 419/1863, f.81, 81v. 

13. S. Pădurarii, M. Dumitrescu, op. cit., pp.76-77. 

14. idem, p.75. 

15. idem, p.78 . 

16. Al. Tzigara-Samurcaş, Muzeografie Românească, 

p. XIX. 

17. Tancred Bănăţeanu, op.cit., p.79. 

18. S. Păduraru, M. Dumitrescu, op. cit., p.79. 

19. Tancred Bănăţeanu, op.cit., p.79. 

20. ibidem. 

21. S. Păduraru, M. Dumitrescu, op. cit., p.58. 

22. ibidem. 

23. ibidem. 

24. ibidem. 

25. Mutarea lui în tot atât de inadecvata clădire, 
cunoscută sub numele de „Casa Macca 44 (astăzi sediul 
Institutului de Arheologie) se va produce prin anul 
1931, ca urmare a strădaniilor lui N. Iorga. 

26. Al. Tzigara-Samurcaş, „Muzeul nostru naţional 44 , 
în Viaţa românească , iunie 1906, M.R.. p.5 . 

27. idem, p.6. 

28. Al. Tzigara-Samurcaş, „Suntem vrednici de un 
Muzeu naţional? 44 , în Viaţa românească , ian. 1908, 
M.R., p.57. 

29. Al. Tzigara-Samurcaş, „Muzeul nostru naţional 44 , 
M.R. , p.9. 

Capitolul II: 

1. Irina Nicolau, „Le Musee du paysan roumain, his- 
toire et histoires 44 , în Etimologie Frangaise, 1995-3, 
juillet-septembre, Tome XXV, p.413. 

2. AN Min Instr 2846/1875, f.96. 

3. AN Min Instr 849/1871,1.8. Vezi şi Tancred Bănă¬ 
ţeanu, Mircea Dumitrescu, „Preliminarii la organi¬ 
zarea Muzeului de artă populară al RS România 44 , în 
Revista Muzeelor 1, anul V, 1968, p.25. 

4. Mircea Dumitrescu, Silvia Păduraru, „Preliminarii 
la o viitoare istorie a muzeografiei româneşti 44 (III), 
în Revista Muzeelor şi Monumentelor , 7/1984, p.35. 

5. Colonel Ioan Strujan şi Lt.Col. Constantin Căză- 
nişteanu, Locotenent-colonelul Dimitrie Papazoglu, 
Buc, 1972, p.99. Este de neînţeles cum unii cerce¬ 
tători , care au studiat aproape exhaustiv fondurile 


Arhivelor Naţionale (M. Dumitrescu şi S. Păduraru, 
op.cit., p.37), vorbesc despre colecţia „care a fost 
achiziţionată abia în 1898 aşa cum atestă documen¬ 

Epilog: 

1. Al. Tzigara-Samurcaş, Lupta pentru desăvârşirea 
Muzeului naţional „Carol /“ Buc., 1938, p.7. 

2. AMTR D.98, f.203. 

Modul în care este formulat procesul verbal de 
predare-preluare mă determină să-l redau aici în în¬ 
tregime. Superficialitatea cu care s-a tratat un act atât 
de important este evidentă şi prin faptul că nici 
datele nu sunt corect înscrise în document. Cât de¬ 
spre necunoaşterea gramaticii limbii române, nu ar 
trebui să ne mire, bănuind cine sunt semnatarii 
(chiar dacă unul dintre ei era director adjunct de 
muzeu...). 

“ Proces verbal de predare-preluare . 

In conformitate cu ordinul No 150 din 4 Noembrie 
1954 (sic!), a (sic) Ministerului Culturii - Direcţiei 
Generale a Artelor. 

Astăzi 27 Noembrie 1953 (sic), Tov. Gh. Drăguţ, 
gestionarul Muzeului Naţional de Artă Populară predă 
pentru folosinţă Institutului de Istorie al (sic) P.M.R. 
- pentru Muzeul V.I. Lenin-I.V. Stalin şi tov. Dinu 
Luca, director adjunct al Muzeului Lenin-Stalin, preia 
clădirea Muzeului Naţional de Artă Populară, din Şos. 
Kiseleff No 3, cu subsol, parter, etajul I, etajul II, eta¬ 
jul III şi Clădirea Administraţiei din Bd. 1 Mai No 4 
cu subsol, parter, etaj, cu toate instalaţiile sanitare, de 
iluminat, încălzit şi guri de incendiu cu furtunurile 
respective, precum şi toate cheile. 

Predarea definitivă se va face în baza H.C.M. care 
va apare (sic) în acest sens. 

Am predat Am primit 

Gestionar (ss) Dinu Luca” 

(ss) Gh. Drăguţ 

3. Irina Nicolau, „Le Musee du paysan roumain, His- 
toire et histoires“, în Ethnologie Frangaise , 1995/3, 
p.417. 


http://martor.muzeultaranuluiroman.ro / www.cimec.ro 




Bibliografie 


ATHANASIU I., „Rătăciri naţionale 44 , Raport prezen¬ 
tat Consiliului Universitar din Bucureşti, în şedinţa 
de la 20 Noembre 1919^ de profesor I. Athanasiu, 
Rector. Publicarea a fost aprobată de Consiliul Uni¬ 
versitar, Bucureşti, f.a. 

BĂNĂŢEANU Tancred, 1975, „Centenarul Muzeu¬ 
lui de artă populară al Republicii Socialiste România 
(1874-1974) 44 , în Revista Muzeelor şi Monumentelor, 
1/1975. 

BĂNĂŢEANU Tancred, Mircea DUMITRESCU, 
1968, „Preliminarii la organizarea Muzeului de artă 
populară al R. S. România 44 , în Revista Muzeelor, 1, 
anul V, 1968. 

CANTACUZINO G. M., 1977, Izvoare şi popasuri, 
Bucureşti, Editura Meridiane. 

CARAGIALE 1. L., 1938, Opere, voi. V (Articole 
politice şi cronici dramatice), Ediţie îngrijită de 
Şerban Cioculescu, Bucureşti, Fundaţia pentru lite¬ 
ratură şi artă „Regele Carol I 44 . 

GHIKA-BUDEŞTI Arh. N., 1941, „Muzeul de artă 
naţională din Bucureşti 44 , în Arhitectura, nr.2, aprilie- 
iunie, 1941. 

GIURESCU Constantin C., Dinu C. GIURESCU, 
1971, Istoria românilor, din cele mai vechi timpuri 
până astăzi, Bucureşti, Editura Albatros. 

ISTRATI Dr. C., 1905, „Muzeele noastre 44 . Raportul 
Dr. C. Istrati către Ministerul Cultelor şi al Instruc¬ 
ţiunii publice, în Cronica, 20 ian. 1905. 

LOVINESCU Eugen, 1972, Istoria civilizaţiei române 
moderne, Bucureşti. Editura Ştiinţifică. 

MAIORESCU Titu, 1967, Critice, vol.I, Text stabilit, 
tabel cronologic, indice şi bibliografie de Doinnica 


Filimon-Stoicescu, Bucureşti, Editura pentru Lite¬ 
ratură. 

MARGHILOMAN Al., 1927, Note politice (1897- 
1924), vol.HL Bucureşti, Editura Institutului de Arte 
Grafice „Eminescu 44 S.A. 

MORAND Paul, 1990, Bucarest, Paris, Pion. 

NICOLAU Irina, 1995, „Le Musee du Paysan 
roumain. histoire et histoires 44 , în Etimologie 
Frangaise . 1995-3, juillet-septembre, Tome XXV. 

OPREA Petre, 1963, „Ipolit Strâmbulescu, artist şi 
profesor (1871-1934) 44 în Studii şi cercetări de istoria 
artei , an X, 1, 1963. 

PAPPASOGLU Maior D. A., 1864. Muzeul Pappa- 
soglu , Bucuresci (pe copertă: anul 1865). 

PĂDURARU Silvia, Mircea DUMITRESCU, 1984, 
„Preliminarii la o viitoare istorie a muzeografiei 
româneşti 44 (III), în Revista Muzeelor şi Monu¬ 
mentelor, 7/1984. 

1984, „Preliminarii la o viitoare istorie a mu¬ 
zeografiei româneşti (IV), în Revista Muzeelor şi Mo¬ 
numentelor, 8/1984. 

1984, „Preliminarii la o viitoare istorie a muzeo¬ 
grafiei româneşti (VI), în Revista Muzeelor şi Monu¬ 
mentelor, 10/1984. 

POPESCU Ioana, 1995, „L’«Art naţional» chez Ies 
Roumains 44 , în Ethnologie Frangaise, 1995 - 3. juil¬ 
let-septembre, Tome XXV. 

POPOVĂŢ Petre, 1979, „Contribuţii ale lui Alexan¬ 
dru Tzigara-Samurcaş în muzeografia etnografică 44 , 
în Revista Muzeelor şi Monumentelor, nr.6/1979. 

Martor, IV - 1999, Supliment 


http://martor.muzeultaranuluiroman.ro / www.cimec.ro 



STERI AN G., 1907, Muzeele noastre. Referat al d-lui 
Arhitect G. Sterian la raportul Dr. Istrati pentru 
crearea de muzee în localul Expoziţiunei, Bucureşti, 
Institutul de Arte Grafice Carol Gobl S-sor I. St. Ra- 
sidescu. 

STRUJAN Col. Ioan, Lt.col. Constantin CĂZĂNIŞ- 
TEANU, 1972, Locotenent-colonelul Dimitrie Papa- 
zoglu , Bucureşti, Editura Militară. 

TZIGARA-SAMURCAŞ AL, 1903, „Stavropoleos - 
Muzeu naţional 44 , în Epoca, 27 nov. 1903. 

1904, „Stavropoleos - Muzeu naţional 44 , în 
Epoca, 26 febr. 1904. 

1906, „Muzeul nostru naţional 44 , în Viaţa Româ¬ 
nească , I, 4, iunie 1906. 

1907, „Dl. Dr. Istrati pro şi contra Muzeului 44 , în 
Convorbiri Literare, iulie 1907. 

1907, Muzeul nostru naţional, Bucureşti, Institu¬ 
tul de Arte Grafice Carol Gobl. 

1908, „Suntem vrednici de un Muzeu naţional? 44 , 
în Viaţa Românească, ian. 1908. 

1909, Muzeul neamu lu i nostru . Ce a fost; ce este; 
ce ar trebui să fie , Bucureşti, Institutul de Arte Gra¬ 
fice şi Editură Minerva. 

1910, „Vremuri de grea încercare 44 , în Convorbiri 
Literare , martie 1910. 

1912, Muzeul naţional din Bucureşti, Bucureşti, 
Institutul de Arte Grafice şi Editură Minerva. 

1912, Muzeul naţional din Bucureşti. Cuvântare 
ţinută la punerea pietrei fundamentale, Bucureşti. 

1912, Punerea pietrei fundamentale a Muzeului 
naţional Bucureşti, Editura Minerva. 

1920, Mărturisiri si-li-te, Tipografia „Convorbiri 
Literare 44 . 


Muzeul de la Şosea 139 

1930, „Tragedia Muzeului de artă naţională 44 , în 
Convorbiri Literare, apr. 1930. 

1931, „Inaugurarea Muzeului de artă naţională 44 , 
în Convorbiri Literare, sept. 1931. 

1934, „Ştiri îmbucurătoare 44 , în Convorbiri Lite¬ 
rare, mai 1934. 

1934, „Muzeul nostru naţional în lumina Con¬ 
ferinţei muzeografice din Madrid 44 , în Convorbiri Li¬ 
terare, nov.-dec. 1934. 

1936, Muzeografie Românească, Bucureşti, Mo¬ 
nitorul Oficial şi Imprimeriile Statului. Imprimeria 
Naţională. 

1936, „Muzeografia română în 1936 44 în Muzeo¬ 
grafie Românească, Bucureşti. 

1937, Musee National Carol I. Catalogue de la 
Section dArt paysan, Bucarest, Imprimerie Naţionale. 

1938, „Lupta pentru desăvârşirea Muzeului 
naţional Carol I 44 , extras din Convorbiri Literare, oct.- 
dec.1937. Bucureşti, Imprimeria Naţională. 

1941, De ce sunt prieten al Germaniei?, Bu¬ 
cureşti. 

1942, Muzeul naţional Carol 1, Bucureşti, Editu¬ 
ra Bucovina. I. E. Torouţiu. 

1987, Scrieri despre arta românească. Ediţie în¬ 
grijită, studiu introductiv, cronologie, bibliografie şi 
note de C. D. Zeletin, Bucureşti, Editura Meridiane. 

1991, Memorii, I (1872-1910). Ediţie critică de 
Ioan Şerb şi Florica Şerb. Prefaţă de Dan Grigorescu, 
Bucureşti, Editura Grai şi Suflet - Cultura Naţională. 

xxx, 1938, Enciclopedia României, voi. I, Bucureşti. 

xxx, 1941, „Expoziţia 1906 44 , în Arhitectura, nr.l. 
1941. 


http://martor.muzeultaranuluiroman.ro / www.cimec.ro 



140 Petre Popovăţ 

Periodice: 

Adevărul No. 4514, 22 febr. 1902. 

L’Echo de Roumanie , 22 fevrier 1902. 

Epoca , nr. 152, An VIII, 22 febr. 1902. 
Conservatorul , No. 47, An II, 1 martie 1902. 
Neamul Românesc , 5 febr. 1939. 


Documente de arhivă culese din: 

Arhiva Muzeului Ţăranului Român. 

Arhivele Naţionale. 

Arhivele Naţionale. Filiala Municipiului Bucureşti. 

Biblioteca Academiei Române (manuscrise). Arhiva 
Al. Tzigara-Samurcaş. 



Stîlp al casei Mogoş 

Primul proiect al arhitectului N. Ghika-Budeşti pentru Muzeul National ..Carol I" 

http://martor.muzeultaranuluiroman.ro / www.cimec.ro 
















http://martor.muzeultaranuluiroman.ro / www.cimec.ro 



Martor 


Revistă de antropologie a Muzeului Ţăranului Român 



Pe coperta 1: Alexandru Tzigara-Samurcaş, Director al „Muzeului de la Şosea 44 între anii 1906-1952 
(imagine din arhiva Muzeului Ţăranului Român) 

